
Laiko mašina 


PRATARMĖ 


Laiko Keliautojas (patogumo dėlei vadinsime jį šitaip) mums 
pasakojo neįtikimus dalykus. Pilkos jo akys spindėjo ir kibirkš- 
čiavo, o veidas, paprastai blyškus, buvo nukaitęs ir pagyvė- 
jęs. Židinyje skaisčiai liepsnojo ugnis, mūsų taurėse mirgulia- 
vo ir tviskėjo švelni sidabro lelijose įsuktų lempų šviesa. Jo 
paties sumanyti krėslai buvo tokie patogūs, jog, rodos, glamo- 
"nėjo ir kvietė pasilepinti; kambaryje tvyrojo ta palaiminga 
popietės nuotaika, kai tikslumo varžtų nesaistoma mintis leng- 
vai sklando nuo daikto prie daikto. Štai ką jis mums pasakė, 
svarbiausiose vietose mosteldamas plonu smilium, o mes tingiai 
drybsojome krėsluose, stebėdamiesi jo išradingumu ir rimtu 
požiūriu į savo naująjį paradoksą (kaip mums tuomet atrodė). 

— Prašom įdėmiai manęs klausytis. Man teks paneigti porą 
visuotinai pripažintų sąvokų. Pavyzdžiui, geometrija, kurios 
jus mokė mokykloje, pagrįsta nesusipratimu. 

— Ar jums neatrodo, jog pradžiai pernelyg plačiai užgrie- 
bėte?— tarė raudonplaukis Filbis, smarkus ginčininkas. 

— Aš ir nemaniau, kad jūs sutiksite su manim, neturėdami 
tam užtektinai pagrindo. Bet prisieis sutikti, pamatysite. Jūs, 
be abejo, žinote, jog matematinė linija yra bematė ir tikrovėje 
neegzistuoja. Ar mokėtės šito? Nereali ir matematinė plokštu- 
ma. Visa tai — grynos abstrakcijos. 

— Visiškai teisingai, — patvirtino Psichologas. 

— Taip pat neegzistuoja ir kubas, turintis tik ilgį, plotį 
ir aukštį. 2 | 

— Su šituo negaliu sutikti — pareiškė Filbis.-- Juk, žinia, 
kieti kūnai egzistuoja. O visi realūs daiktai. .. 

— Taip mano dauguma žmonių. Bet luktelėkite valandėlę. 
Ar gali egzistuoti kubas ne laike? 

— Nesuprantu, — tarė Filbis. 


— Ar realus toks kubas, kuris neegzistuoja nė vienos aki- 
mirkos? 


Filbis susimąstė. 


— O iš to seka, — tęsė Laiko Keliautojas, — kad kiekvienas 
realus kūnas turi būti keturmatis: jis turi ilgį, ploti, aukštį 
ir gyvavimo trukmę. Bet dėl įgimto mūsų proto ribotumo, kurį 
tuojau paaiškinsiu, šio fakto dažnai nepaisome. Ir vis dėlto 
yra keturios koordinatės: tris jų vadiname erdvės matmeni- 
mis, o ketvirtąją — laiku. Tiesa, pastebima visai nepagrįsta 
tendencija priešpastatyti tris pirmąsias pastarajai, bet tik to- 
dėl, kad mūsų sąmonė nuo pat gyvenimo pradžios iki jo galo 
su pertrūkiais juda viena vienintele šios koordinatės kryp- 
timi. 

— Iš tiesų, — tarė Labai Jaunas Vyriškis, bergždžiai steng- 
damasis prisidegti nuo lempos cigarą,— iš tiesų, aiškiau nė būti 
negali. 

— Puiku. Tačiau apie tai visiškai pamirštama, — tęsė Laiko 
Keliautojas, ir jo balsas kiek palinksmėjo.— Laikas ir yra tai, 
ką vadiname Ketvirtuoju Matmeniu, nors kai kas samprotauja 
apie Ketvirtąjį Matmenį ir nežino, ką tai reiškia. Tai tiesiog 
kitoniškas požiūris į Laiką. Vienintelis skirtumas tarp Laiko 
ir bet kurio iš trijų erdvės matmenų yra tai, kad jame juda 
mūsų sąmonė. Kai kurie paikšai neteisingai suvokia šią mintį. 
Visi jūs tikriausiai girdėjote, ką jie sako apie Ketvirtąjį Mat- 
menį? 

— Aš negirdėjau, — pareiškė Provincijos Meras. 

— Viskas labai paprasta. Mūsų matematikų supratimu, erdvė 
turi tris matmenis, kurie vadinami ilgiu, pločiu ir aukščiu, ir 
ją riboja trys viena kitai statmenos plokštumos. Tačiau kai 
kurie galvočiai iškėlė klausimą: kodėl erdvėje tik trys mat- 
menys? Kodėl negalėtų būti dar viena kryptis, statmena trims 
likusioms? Jie netgi bandė sukurti Keturmatę Geometriją. Maž- 
daug prieš mėnesį profesorius Saimonas Niukomas iškėlė šią 
problemą Niujorko matematikų draugijai. Jūs žinote, kad plokš- 
čiame dviejų matmenų paviršiuje galima nubraižyti trimatį 
kūną. Spėjama, kad lygiai taip pat, naudojant trimačius mo- 
delius, įmanoma pavaizduoti keturių matmenų daiktą, jei tik 
pavyktų suvokti jo perspektyvą. Aišku? 

— Rodos, taip, — sumurmėjo Provincijos Meras. 


Suraukęs antakius, jis pasinėrė savyje, o jo lūpos krutėjo, 
tarsi kartodamos kažkokius burtažodžius. 

— Taip, man rodos, dabar supratau— ištarė jis po kiek 
laiko ir valandėlei nušvito. 

— Na, aš galėčiau jums papasakoti apie tai, kaip vienu 
metu man teko užsiiminėti Keturmate Geometrija. Kai kurios 
mano išvados gana įdomios. Pavyzdžiui, štai žmogaus portre- 
tas, kai jam buvo aštuoneri metai, kitas — kai jam suėjo pen- 
kiolika, trečias — septyniolika, ketvirtas — dvidešimt treji ir 
taip toliau. Visa tai, kaip žinoma,— trimačiai atvaizdai arba 
dalys jo keturmačio egzistavimo, kuris yra apibrėžtas ir nekin- 
tamas dydis. Mokslininkai, — tęsė Laiko Keliautojas, kiek pa- 
tylėjęs, kad mes geriau viską įsisągmonintume,— puikiai žino, 
kad Laikas — tik tam tikra Erdvės forma. Štai pati paprasčiau- 
sia' diagrama, oro kreivė. Linija, kuria juda mano pirštas, rodo 
barometro svyravimus. Vakar ji buvo šit kokiame aukštyje, 
vakarop nukrito, šiandien rytą vėl pakilo ir palengva pristinko 
prie šio taško. Aišku, gyvsidabris nenubrėžė šios linijos nė 
viename iš mums žinomų erdvės matmenų. Tačiau nėra abe- 
jonės, kad jis tikrai ją nužymėjo, taigi belieka manyti, jog ši 
linija buvo nubrėžia Laiko Matmenyje. 

— Tačiau, — pasakė Daktaras, įbedęs žvilgsnį į židinio ang- 
lis,-— jeigu Laikas iš tiesų tik Ketvirtasis Erdvės Matmuo, tai 
kodėl visuomet, iki pat šių dienų, jis buvo suvokiamas kaip 
kažkas visai skirtinga? Ir kodėl mes negalime judėti Laike 
taip, kaip judame visuose kituose Erdvės matmenyse? 

Laiko Keliautojas nusišypsojo. 

— Jūs tikrai įsitikinęs, kad mes galime laisvai judėti Erd- 
vėje? Teisybė, mums visai nesunku žengti į kairę ir į dešinę, 
pirmyn ir atgal, ir žmonės visados taip darė. Aš pripažįstu, 
jog galime laisvai judėti dviejuose matmenyse. Na, o aukštyn 
ir žemyn? Čia mus varžo traukos jėga. 

— Ne visiškai, — pasakė Daktaras.— Juk yra aerostatai. 

—- Bet kol nebuvo aerostatų, tai, be nerangių šuolių ir 
laipiojimo žemės nelygumais, žmonės neturėjo kitų galimybių 
judėti vertikaliai. į 

— Vis dėlto jie galėjo šiek tiek pajudėti aukštyn ir že- 
myn,— tarė Dakiaras. 

— Lengviau, daug lengviau žemyn, negu aukštyn. 


— Tačiau judėti Laike visiškai neimanoma, juk niekur ne- 
pabėgsi nuo esamojo momento. 

— Mano brangusis bičiuli, štai čia jūs ir klystate. Čia 
visas pasaulis klydo. Mes nuolat tolstame nuo dabartinio mo- 
mento. Mūsų dvasinis gyvenimas, nematerialus ir bematis, juda 
tolygiu greičiu nuo lopšio iki grabo lentos Laiko matmenyje. 
Visai taip, tarsi, pradėję savo gyvenimą penkiasdešimt mylių 
virš žemės paviršiaus, mes nuolat kristume žemyn. 

— Betgi kebliausia yra tai — įsiterpė Psichologas, — kad ga- 
lima judėti visomis Erdvės kryptimis, tačiau neįmanoma judėti 
Laike! 

— Čia ir glūdi didžiojo mano atradimo esmė. Jūs klystate, 
sakydamas, jog negalima judėti Laike. Pavyzdžiui, jei aš labai 
aiškiai prisimenu kokį atsitikimą, tai sugrįžiu to įvykio laikan, 
ir mintyse manęs čia nebėra. Akimirkai aš atsiduriu praeityje. 
Žinoma, mes negalime ten pasilikti nė mažiausios Laiko dale- 
lytės, kaip kad laukinis ar gyvūnas neįstengia pakibti ore virš 
žemės šešių pėdų aukštyje. Bet civilizuotas žmogus šiuo at- 
žvilgiu pranašesnis už laukini. Nepaisydamas žemės traukos, 
jis gali pakilti aukštyn balionu. Tai kodėl gi neturėti vilties, 
kad galų gale jis išmoks sustabdyti arba pagreitinti savo ju- 
dėjimą Laike ar net pasukti į priešingą pusę? 

— Tai visiškai neįmanoma. ..— buvo bepradedąs Filbis. 

— Kodėl ne?— paklausė Laiko Keliautojas. 

— Šitai prieštarauja protui, — atsakė Filbis. 

— Kokiam protui?— tarė Laiko Keliautojas. 

— Žinoma, jums valia įrodinėti, kad juoda yra balta, bet 
manęs niekuomet nejtikinsite. 

— Gal būt, — pasakė Laiko Keliautojas.-—— Tačiau dabar jums 
pradeda aiškėti mano domėjimosi Keturių Matmenų Geometrija 
priežastis. Jau seniai aš puoselėju miglotą svajonę sukurti ma- 
šiną. .. 

— Kuri keliautų Laike?— šūktelėjo Labai Jaunas Vyriškis. 

— Kuri laisvai judėtų bet kuria Erdvės ir Laiko kryptimi — 
pagal vairuotojo pageidavimą. 

Filbis tik susijuokė, bet nieko nepasakė. 

— Kad tai įmanoma, aš įrodžiau bandymu. 


— Koks patogumas istorikui,— tarė Psichologas.— Pavyz- 
džiui, būtų galima nukeliauti į praeitį ir patikrinti visiems 
žinomą Heistingso ' mūšio aprašymą! 

— Ar nepabūgtumėte atkreipti į save dėmesį?— pasiteiravo 
Daktaras.— Mūsų protėviai ne itin mėgo anachronizmus, 

— Galėtume išmokti graikų kalbos iš paties Homero ar 
Platono lūpų,— susimąstęs pratarė Labai Jaunas Vyriškis. 

— lr jie tikrai sukirstų jus per egzaminą. Juk vokiečių fi- 
lologai taip ištobulino senovės graikų kalbą! 

—- Tada geriau vykti į ateitį!— sušuko Labai Jaunas Vyriš- 
kis.— Tik pamanykite! Padėjai visus savo pinigus į banką, kad 
augtų procentai,— ir pirmyn! 

— O ten atrasime visuomeną,— įsiterpiau aš, — besitvarkan- 
čią grynai komunistiniais pagrindais. 

— Tai pali beprotiškiausia teorija!-— sušuko Psichologas. 

— Tr aš taip maniau, tačiau nieko nesakiau tol, kol... 

— Kol nepatikrinote bandymu!-— užbaigiau aš.— Bet argi 
galima tai patikrinti? 

— Reikalauju bandymo!-— sušuko Filbis, kuriam nusibodo 
kalbos. ; į 

— Parodykite gi mums savo bandymą,-- tarė Psichologas, — 
nors, aišku, visa tai nesąmonė. 

Laiko Keliautojas nusišypsojo ir apžvelgė mus. Paskui, vis 
dar tebesišypsodamas, susikišo rankas į kišenes ir lėtai išėjo 
iš kambario. Mes girdėjome, kaip jis nušlepsėjo ilgu korido- 
riumi į laboratoriją. 

Psichologas pažvelgė į mus: 

— Įdomu, ko jis ten nuėjo? 

— Tai, be abejo, koks nors triukas. 

Filbis ėmė pasakoti apie fokusininką, kurį matė Bersleme, 
bet sugrįžo Laiko Keliautojas, ir Filbio pasakojimas nutrūko. 

MAŠINA 


Laiko Keliautojas rankoje turėjo meistriškai padarytą bliz- 
gantį metalinį daiktą, kiek didesnį už mažą stalinį laikrodį. 
Jis buvo iš dramblio kaulo ir kažkokios skaidrios it krištolas 


1 Prie Heistingso 1066 m. įvyko mūšis tarp anglosaksų karaliaus 
Haroldo ir normanų hercogo Vilhelmo kariuomenių. 

medžiagos. Dabar aš pasistengsiu viską labai tiksliai nupasa- 
koti, nes tai, kas po šito sekė — jeigu jo aiškinimu tikėsime,— 
yra visiškai neįmanoma. Šeimininkas pristūmė prie židinio vie- 
ną iš kambaryje stovinčių nedidelių aštuonkampių staliukų ir 
dvi jo kojeles užstatė ant židinio kilimėlio. Ant šio staliuko 
padėjo savo aparatą. Po to prisitraukė kėdę ir atsisėdo. Be 
aparato, ant stalo buvo nedidelė lempa su gaubtu, nuo kurios 
krito ryški šviesa. Kambaryje dar degė arti tuzino žvakių: 
dvi žalvarinėse žvakidėse ant židinio, likusios ant sienų — taigi, 
jis buvo puikiai apšviestas. Aš atsisėdau į neaukštą krėslą prie 
pat ugnies ir, pasistūmėjęs priekin, atsidūriau kone tarp židinio 
ir Laiko Keliautojo. Filbis įsitaisė užpakaly ir žiūrėjo jam pro 
petį. Daktaras ir Provincijos Meras stebėjo iš dešinės pusės, 
o Psichologas — iš kairės. Labai Jaunas Vyriškis stovėjo už 
Psichologo. Visi žiūrėjome, akis išplėtę. Man atrodė neįtikė- 
tina, kad tokiomis sąlygomis mus būtų buvę galima apkvai- 
linti kokiu nors triukų, kad ir gudriausiai sumanytu ir vik- 
riausiai atliktu. 

Laiko Keliautojas pažvelgė į mus, paskui į savo aparatą. 

— Na?— pasakė Psichologas. 

-— Šis nedidelis mechanizmas — tik modelis,— tarė Laiko 
Keliautojas, atsiremdamas alkūnėmis į stalą ir sunerdamas pirš- 
tus virš aparato.— Pagal jį aš dirbu mašiną keliauti po laiką. 
Matote, kokia neįprasta jos forma, ir šitos plokštelės paviršius 
lyg pulsuoja, sakytum ji būtų nereali.— Jis parodė pirštu vie- 
ną modelio dalį — Šiai čia viena nedidelė balta svirtis, šičia 
kita, 

Daktaras pakilo nuo kėdės ir ėmė apžiūrinėti modelį. 

— Dailiai padaryta,— pasakė jis. 

— Tam sugaišau dvejus metus, — atsiliepė Laiko Keliauto- 
jas. Po to, kai mes visi, sekdami Daktaro pavyzdžiu, apžiūrė- 
jome modelį, jis pridūrė:— O dabar gerai įsidėmėkite: paspau- 
dus šią svirtį, mašina neria į ateitį, o antroji svirtis pakeičia 
judėjimo krypiį. Čia balnas, kuriame turi sėdėti laiko keliau- 
tojas. Dabar aš nuspausiu svirtį, ir mašina pajudės. Ji išnyks, 
nušvilps į ateitį ir dings mums iš akių. Apžiūrėkite ją kaip 
reikiant. Apžiūrėkite ir stalą, jei norite įsitikinti, kad čia joks 
fokusas. Aš nė kiek netrokštuų prarasti savo modelį ir tuo pel- 
nyti tik šarlatano vardą. 

Valandėlę stojo tyla. Psichologas lyg ir norėjo man kažką 
pasakyti, bet apsigalvojo. Laiko Keliautojas pirštu siektelėjo 
svirties. 

— Ne, — staiga pasakė jis— Duokite savo ranką.— Grįžte- 
lėjęs į Psichologą, paėmė jį už alkūnės ir paprašė ištiesti 
smilių. 

Tuo būdu Psichologas pats paleido Laiko Mašinos modelį 
į begalinę kelionę. Mes visi matėme, kaip sujudėjo svirtis. Aš 
giliai įsitikinęs, kad čia nebuvo jokios klastos. Dvelktelėjo oro 
gūsis, ir lempos liepsna suvirpėjo. Viena žvakė ant židinio 
atbrailos užgeso. Mažoji mašina staiga apsisuko, ėmė tirpti, aki- 
mirką šmėstelėjo tarsi vaiduoklis, tarsi ribuliuojantis žalvario 
ir dramblio kaulo verpetas —ir po to išnyko, pradingo! Ant 
stalo beliko tik lempa. 

Kurį laiką visi tylėjo. Po to Filbis tyliai nusikeikė. 

Psichologas, atsitokėjęs iš nuostabos, žvilgtelėjo po stalu, 
Laiko Keliautojas linksmai nusijuokė. 

— Na, tai kaipgi?— paklausė jis, turėdamas galvoje Psicho- 
logo abejones. 

Po to jis atsistojo, pasiėmė nuo židinio tabakinę ir nusi- 
gręžęs ėmė kimšti pypkę. 

Mes susižvalgėme, 

—- Klausykite, — tarė Daktaras,— negi jūs rimtai? Nejaugi 
iš tiesų manote, kad ta mašina išlėkė keliauti po Laiką? 

— Be abejonės,-—- atsakė jis, pasilenkdamas prie židinio ir 
kyšteldamas į ugnį skiautelę popieriaus. Po to, prisidegęs pyp- 
kę, atsisuko ir pažvelgė į Psichologą. (Psichologas, stengda- 
masis neparodyti sumišimo, išsitraukė cigarą ir, pamiršęs 
nugnybti galą, bergždžiai bandė užsirūkyti.) — Pasakysiu dar 
daugiau, — tęsė mūsų šeimininkas,— turiu beveik gatavą tikrą 
mašiną. Ten.— Jis mostelėjo laboratorijos link.— Kai užbaigsiu, 
ketinu pats leistis į kelionę. 

— Jūsų manymu, ši mašina išvyko į ateitį;— paklausė 
Filbis. 

— Į ateiti ar į praeitį— tiesą sakant, nė pats gerai ne- 
žinau. 

— Klausykite, — po kurio laiko pagautas įkvėpimo pradėjo 
Psichologas.— Ji turėjo iškeliauti į praeitį, jeigu išvis kur nors 
iškeliavo. 

— Kodėl? — paklausė Laiko Keliautojas. 

— Todėl, kad jeigu ji, nejudėdama erdvėje, vyktų į ateitį, 
tai vis dar būtų su mumis: juk ir mes ten keliaujame! 

— Bet jeigu ji lėktų į praeitį —tariau aš,— tai mes ją 
būtume anksčiau pastebėję šiame kambaryje: sakysim, dar aną 
ketvirtadienį, kai čia buvome, ir užpraeitą ketvirtadienį, ir 
taip toliau. 

— Rimti argumentai, — bešališko stebėtojo tonu ištarė Pro- 
vincijos Meras, pasisukdamas į Laiko Keliautoją. 

— Anaiptol — atsiliepė šis ir, kreipdamasis į Psichologą, 
tarė:— Pagalvokite ir pats jiems viską paaiškinkite. Tai juk 
žemiau suvokimo slenksčio, neryškus suvokimas. 

— Žinoma, — nuramino mus Psichologas.— Seniai žinomas 
dalykas psichologijoje. Kaip aš anksčiau nesusigaudžiau! Šis 
paprastas dėsnis puikiai išaiškina jūsų paradoksą. Mes iš tiesų 
negalime pamatyti ir nesugebame suvokti šios mašinos judė- 
jimo, lygiai kaip negalime pamatyti smarkiai besisukančio rato 
stipino arba ore švilpiančios kulkos. Tr jeigu ji lekia į ateitį 
penkiasdešimt ar šimtą kartų didesniu greičiu, negu mes pa- 
tys, jeigu jai praeina minutė laiko, kol mums praeina tik 
sekundė, tai jos suvokimas bus lygus vienai penkiasdešimtajai 
arba vienai šimtajai mūsų įprastinio suvokimo. Šitai aišku kaip 
dieną.— Jis perbraukė ranka tą vietą, kur stovėjo aparatas.— 
Suprantate?— paklausė mus juokdamasis. 


Gerą minutę mes spoksojome į tuščią stalą. Po to Laiko 
Keliautojas paklausė, ką apie visa tai galvojame. 


— Šįvakar viskas atrodo gan įtikimai, — atsakė Daktaras,— 
bet palauksime rytdienos. Rytą protas lankstesnis. 

— Ar nenorėtumėte žvilgtelėti i pačia Laiko Mašiną?— pasi- 
"teiravo Laiko Keliautojas. 

Ir, paėmęs lempą, jis nuvedė mus ilgu šaltu koridoriumi 
į savo laboratoriją. Aiškiai pamenu virpančią lempos šviesa, 
keistą jo plačios galvos siluetą, ant sienų siūbuojančius šešė- 
lius. Mes sekėme iš paskos nustebę, bet nepatiklūs, ir labo- 
ratorijoje išvydome padidintą mūsų akivaizdoje išnykusio ma- 
žučio mechanizmo kopiją. Kai kurios mašinos dalys buvo 
pagamintos iš nikelio, kitos iš dramblio kaulo, dar kitos, be 
abejo, išrėžtos ar išdildytos iš kalnų krištolo. Apskritai pa- 
ėmus, mašina buvo gatava, tik ant varstoto, greta brėžinių, 
gulėjo keletas permatomų, išlankstytų strypų. Šitie, matyt, dar 

buvo nebaigiį. Aš pakėliau vieną jų, norėdamas geriau apžiū- - 
tėti. Man pasirodė, kad jis iš kvarco. 

—- Klausykite, — tarė Daktaras, — ar jūs iš tiesų rimtai kal- 
bale? O gal čia toks pat triukas, kaip anas vaiduoklis, kurį 
mums rodėte per pracitas Kalėdas? 

— Su šia mašina, — pasakė Laiko Keliautojas, laikydamas 
lempą aukštai virš galvos, — aš ketinu tyrinėti Laiką. Aišku? 
Niekad nesu kalbėjęs rimčiau, nei dabar. 

Nė vienas iš mūsų dorai nežinojo, kaip priimti šiuos jo 
žodžius. Pažiūrėjęs per Daktaro petį, aš sutikau Filbio žvilgsnį, 
ir jis reikšmingai man mirktelėjo. 


3 
LAIKO KELIAUTOJAS SUGRĮŽTA 


Man regis, tada niekas iš mūsų rimtai netikėjo Laiko Ma- 
šina, Mat, Laiko Keliautojas buvo iš tų žmonių, kurie pernelyg 
protingi, kad jais būtų galima pasikliauti. Rodės, jog neįma- 
noma jo permatyti, niekad nebuvai tikras, kad jo tyras atvi- 
rumas neslepia kokios klastos ar išmoningos gudrybės. Jei tą 
patį modelį būtų parodęs Filbis, paaiškindamas dalyko esmę 
tais pačiais žodžiais, mes nebūtume reiškę tokio skepticizmo. 
Mums būtų buvę aiškų, ko jis siekia: net mėsininkas galėtų 
perprasti Filbį. Tačiau Laiko Keliautojo būdas buvo pilnas 
keistenybių, ir mes juo nepasitikėjome. Jo atradimai, kurie pel- 
nytų šlovę mažesnio proto žmogui, buvo laikomi vien gudriais 
triukais. Pasiekdamas savo tikslus pernelyg lengvai, jis darė 
didelę klaidą. Rimti ir jį rimtu laikę Žmonės niekad nebuvo 
tikri, kad jis jų neapkvailins, ir visados jautė, kad patikėti 
jam savo garbę — tas pat, kas įduoti kūdikiui trapų porce- 
lianą. Štai kodėl, man rodos, niekas iš mūsų visą sekančią 
savaitę, nuo ketvirtadienio iki ketvirtadienio, net neužsiminė 
apie kelionę po Laiką, nors, be abejonės, daugelis mintyse 
svarstė jos galimas pasekmės; gana įlikima ir kartu praktiškai 
neįmanoma tokia kelionė būtų pilna įdomių anachronizmų ir 
sukeltų visišką chaosą. Mane patį ypač domino bandymas su 
modeliu. Pamenu, aptariau šitai su Daktaru, kai jį sutikau penk- 

tadienį Linėjaus draugijoje. Jis sakėsi matęs kažką panašaus 
Tiubingene ir laikė didžiai reikšmingu tą faktą, jog bandymo 
metu viena žvakė užgeso. Tačiau kaip ten viskas buvo aitlik- 
ta, jis negalėjo paaiškinti. 

Sekantį ketvirtadienį aš vėl išsiruošiau į Ričmondą, nes 
nuolat lankydavausi pas Laiko Keliautoją, ir, kiek pasivėlinęs, 
svetainėje jau radau ketvertą ar penkeią pažįstamų. 

Daktaras stovėjo priešais židinį, vienoje rankoje laikyda- 
mas popieriaus lapą, kitoje — laikrodį. Aš apsižvalgiau: Laiko 
Keliautojo nebuvo. 

— Pusė aštuonių, — tarė Daktaras.— Matyt, laikas sėsti prie 
stalo. 

— O kurgi šeimininkas/— pasiteiravau aš. 

— A, jūs ką tik atėjote! Žinote, jau darosi keista. Jis 
kažkur užtruko. Šiame raštelyje jis prašo mane pradėti pietus 
septintą valandą, jeigu nesugrįš. Žada atvykęs viską paaiškinti. 

— Gaila, jei perniek nueitų pietūs,— pasakė vieno garsaus 
laikraščio Redaktorius. 

Daktaras skambtelėjo varpelį. 

Iš ankstesnių svečių, be manęs ir Daktaro, buvo vien tik 
Psichologas. Užtat atsirado naujų: Blenkas, jau minėtas Redak- 
torius, vienas Žurnalistas ir dar kažkoks tylus, nedrąsus žmogus 
su barzda, kurio aš nepažinojau ir kuris, kiek teko pastebėti, 
per visą vakarą neištarė nė žodžio. Pietaujant buvo spėliojama, 
kur šiuo metu galėtų būti šeimininkas, ir aš juokais užsiminiau, 
kad jis keliauja po Laiką. Redaktorius panūdo sužinoti, ką tai 
reiškia, ir Psichologas pradėjo ilgai ir neįdomiai pasakoti apie 
„išradingą triuką“, kurio liudininkais mes buvome praeilą sa- 
vaitę. Pačiame jo pasakojimo vidury durys iš koridoriaus lėtai 
ir be garso atsivėrė. Aš sėdėjau priešais jas ir pirmasis tai 
pastebėjau. 

— Al-- sušukau aš.— Pagaliau! 

Durys atsidarė plačiau, ir mes išvydome Laiko Keliauioją. 

Aš aiktelėjau iš nustebimo. 

— Viešpatie, kas jums?— šūktelėjo Daktaras. 

Visa užstalė sužiuro į duris. 

Jis atrodė iš tiesų baisiai. Švarkas dulkėtas ir išteptas, ant 
rankovių kažkokios žalios dėmės; susivėlę plaukai man pasi- 
rodė lyg žilstelėję — gal nuo dulkių, o gal jų spalva tikrai 
išbluko. Veidas mirtinai išblyškęs, o smakrą kirto tamsus, vos 

užsitraukųęs randas; atrodė nusikamavęs ir išsekęs, lyg po di- 
džiausių kančių. Valandėlę jis pastovėjo iarpdury tarsi apakin- 
tas šviesos. Po to šlubčiodamas įėjo į kambarį. Šitaip šlubuoja 
valkatos, apavui nutrynus kojas. Mes tylėdami žiūrėjome į jį 
ir laukėme prabylant. 

Netaręs nė žodžio, jis atklibikščiavo prie stalo ir siekte- 
lėjo butelio. Redaktorius pripylė taurę šampano ir padavė 
jam. Vienu mauku ją išiuštinęs, jis, rodos, pasijuto geriau: 
žvilgsniu apvedė stalą, ir jo veide šmėstelėjo kažkas panašu 
į įprastinę šypseną. 

— Dėl dievo meilės, kas jums nutiko?-- paklausė Daktaras. 

Laiko Keliautojas, rodės, neišgirdo jo klausimo. 

— Nesirūpinkite,— pratarė jis užsikirsdamas.— Viskas gerai. 

Jis nutilo, atkišo taurę, kad pripiltume, ir vėl išgėrė vienu 
mauku. 

— Puiku, — pasakė. 

Jo akys ėmė blizgėti, skruostai šiek tiek paraudo. Permetė 
palankiu žvilgsniu mūsų veidus, po lo apžiūrėjo šiltą ir jau- 
kų kambarį. Ir vėl prašneko — nesklandžiai, sunkiai ieškodamas 
tinkamų žodžių. 

— Aš tuoj išsimaudysiu ir persirengsiu, o paskui sugrįšiu 
ir viską papasakosiu... Tik palikite man kąsnelį avienos. Vel- 
niškai noriu mėsos. 

Jis žvilgitelėio į Redaktorių, kuris retai čia buvodavo, ir 
pasisveikino su juo. Redaktorius kažko pasiteiravo. 

— Valandėlę kantrybės, ir aš jums atsakysiu,-- tarė Laiko 
Keliautojas. — Man sukasi gaiva. Po minutės viskas susitvarkys. 

Jis padėjo taurę ant stalo ir pasuko durų link. Vėl atkrei- 
piau dėmesį į jo šlubumą ir duslų, prislopintą žingsnių garsą. 
Kilstelėjęs nuo kėdės kaip tik tuo metu, kai jis ėjo iš kam- 
bario, pamačiau jo kojas. Jos buvo be baių, vien sudriskusiom, 
kruvinom puskojinėm. Durys užsidarė. Jau norėjau pulti jam 
iš paskos, tačiau prisiminiau, kad jis labai nemėgsta, kai apie 
jį šokinėja. Kurį laiką niekaip negalėjau. susikaupti. 

— KEISTAS ĮŽYMAUS MOKSLININKO ELGESYS,— išgir- 
dau sakant Redaktorių, kuris buvo įpratęs mąstyti laikraščių 
antraštėmis. Šie žodžiai mane sugrąžino prie ryškiai apšviesto 
pietų stalo, 

— Kas gi čia dedasi? — paklausė Žurnalistas— Gal jis vaiz- 
duoja elgetą? Nieko nesuprantu. 

Aš sutikau Psichologo žvilgsnį ir jo veide perskaičiau savo 
paties mintis. Aš pagalvojau apie Laiko Keliautoją, dabar var- 
gingai šlubčiojantį laipiais į viršų. Išskyrus mane, rodos, nie- 
kas nepastebėjo io šlubčiojimo. 

Pirmasis iš nustebimo atsipeikėjo Daktaras. Jis pasonibi, 
no — Laiko Keliautojas nemėgo, kad tarnai maišytųsi kamba- 
ryje pietų metu, —-ir paliepė atnešti karštą patiekalą. 

Sumurmėjęs kažką po nosimi, Redaktorius ėmė darbuotis 
peiliu ir šakute, c Tylusis Svečias pasekė jo pavyzdžiu. Visi 
vėl pradėjo valgyti. Kurį laiką tylą nutraukdavo vien padriki 
nustebimo šūksniai. Tačiau Redaktorius nesitvėrė iš smalsumo. 

— Gal mūsų bičiulis pagausina savo kuklias pajamas elge- 
taudamas?— vėl pradėjo jis.— O gal jį ištiko tas pats, kas Na- 
buchodonosarą? 

— Aš įsitikinęs, kad tai kažkaip siejasi su Laiko Maši- 
na, — pasakiau ir ėmiau toliau pasakoti apie mūsų praeitą su- 
sitikimą nuo tos vietos, kur buvo sustojęs Psichologas. Naujieji 
svečiai klausėsi aiškiai nepasilikėdami. Redaktorius ėmė prieš- 
tarauti. 

— Argi tai kelionė po laiką?— sušuko jis.— Juk negali 
žmogus apdulkėti, voliodamasis paradokse! 

Ši mintis jam pasirodė juokinga,-ir jis pradėjo pokštauti — 
nejaugi Ateityje nesą drabužių šepečių? 

Žurnalistas taipogi nieku gyvu nenorėjo mums tikėti, to- 
dėl palaikė Redaktorių ir lengva ranka bėrė vieną po kitos 
visokias patyčias. Jie abu buvo naujo tipo žurnalistai — labai 
smagūs, nepagarbūs jaunuoliai. 

— Mūsų specialus korespondentas iš porytdienos praneša!-- 
pasakė ar veikiau sušuko Žurnalistas tuo momentu, kai vėl pa- 
sirodė Laiko Keliautojas. Jis vilkėjo vakarine eilute ir, išsky- 
“rus nukamuotą veidą, jo išvaizdoje neliko nė pėdsako tos ką 
tik mane apstulbinusios permainos. 

— Klausykite, — linksmai pasakė Redaktorius,— šitie juok- 
dariai tikina, kad jūs pabuvojote sekančios savaitės vidury! Gal 
malonėtumėte ką nors papasakoti mums apie Rouzberį '? Kokio 
norėtumėte honoraro? 

Netardamas nė žodžio, Laiko Keliautojas nuėjo į jam palik- 
tą vietą ir savo papratimu ramiai nusišypsojo. 


1 Anglų minisiras pirmininkas (Archibald Rosebery, 1847—1929). 

— Kur mano aviena?— paklausė jis.— Kaip malonu vėl 
įsmeigti šakutę į gabalą mėsos! 

— Pasakokite!-— sušuko Redaktorius. 

— Velniop  pasakojimus!-— tarė Laiko  Keliautojas.— Aš 
mirštu iš bado. Nesakysiu nė žodžio, kol neprikimšiu savo or- 
ganizmą baltymų. Dėkoju. Ir malonėkite arčiau druską. 

— Tik vieną žodį, — paprašiau aš.-- Ar jūs keliavote po 
laiką? 

— Taip,— pilna burna alsakė Laiko Keliautojas ir linktelė- 
jo galva. 

— Mokėsiu po šilingą už eilutę!-—- pareiškė Redaktorius. 

Laiko Keliautojas stumtelėjo savo taurę link Tyliojo Sve- 
čio ir pirštu pastukseno į ją; įdėmiai jo veidą stebėjęs Svečias 
nervingai krūptelėjo ir įpylė jam vyno. 

Man atrodė, jog pietums nebus galo. Vos ištvėriau neklau- 
sinėjęs ir manau, kad ir kiti taip jautėsi. Žurnalistas bandė 
pakelti nuotaiką, pasakodamas anekdotus. Tačiau Laiko Keliau- 
toją domino tik pietūs, jis kirto su apetitu it tikras valkata. 
Daktaras rūkė cigaretę ir prisimerkęs vogžiomis jį stebėjo. Ty- 
lusis Svečias, rodės, jautėsi dar nedrąsiau, nei paprastai, ir iš 
susijaudinimo be perstojo gėrė šampaną. Galiausiai Laiko Ke- 
liautojas stumtelėjo lėkštę į šalį ir apžvelgė mus. 

— Turiu jūsų atsiprašyti — tarė jis.-- Buvau nežmoniškai 
peralkęs. Aš patyriau nepaprastų nuotykių. 

Jis pasisiekė cigarą ir nupiovė jo galą. 

— Pereikime į rūkomąjį. Tai pernelyg ilga istorija, kad 
pasakočiau prie nešvariais indais apkrauto stalo. 

Tr, paskambinęs tarnui, jis nusivedė mus į gretimą kambarį. 

— Ar jau sakėte Blenkui, Dešui ir Čouzui apie mašiną?— 
pasiteiravo jis manęs, atsilošdamas palogiame krėsle ir link- 
telėdamas į tris naujuosius svečius. 

— Betgi tai stačiai paradoksas, — pasakė Redaktorius. 

—- Šiandien neturiu sveikatos ginčytis. Papasakoti galiu, 
bet ginčams trūksta jėgų: Jeigu norite, aš jums papasakosiu, 
kas man nutiko, tik prašyčiau manęs neperiraukinėti. Jaučiu 
poreikį jums viską išsakyti. Žinau, jog kone visas mano pasa- 
kojimas jums pasirodys prasimanymu. Tebūnie taip! Ir vis dėl- 
to tai tiesa — nuo pirmo lig paskutinio žodžio. Šiandien ket- 
virtą valandą dienos aš buvau savo laboratorijoje ir nuo 
tada... pragyvenau aštuonias dienas... Tokias dienas, kokių 

nė vienas žmogus niekad nepergyveno! Aš visiškai nusikama- 
vęs, bet neisiu miegoti tol, kol jums visko nepapasakosiu. Tik 
tuomet pajėgsiu užmigti. Tačiau nepertraukite manęs, sutin- 
kate? 

— Sutinkų,— pasakė Redaktorius. 

Ir visi mes choru pakartojome: 

— Sutinkame! 

Tada Laiko Keliautojas pradėjo savo pasakojimą, kurį čia 
pateikiu. Iš pradžių jis sėdėjo krėsle atsilošęs ir išrodė nuvar- 
gęs, bet vėliau šiek tiek pagyvėjo. Aprašydamas tai, ką jis 
pasakojo, aš pernelyg aiškiai jaučiu visišką plunksnos ir ra- 
šalo bejėgiškumą,— o svarbiausia savo paties bejėgiškumą,—- 
tiksliai viską atvaizduoti. Tikriausiai jūs skaitote gan dėmesin- 
gai, tačiau vis tiek negalite matyti pablyškusio, nuoširdaus 
pasakotojo veido, nutvieksto sialinės lempos šviesos, negirdite 
jo balso skambėjimo. Jums sunku įsivaizduoti, kaip pasakojant 
keitėsi jo veido išraiška. Dauguma mūsų sėdėjo šešėlyje: rūko- 
majame žvakės nebuvo uždegtos, o lempa teapšvietė Žurnalis- 
to veidą bei Tyliojo Svečio kojas, ir tai tik iki kelių. 

Pradžioje mes tylėdami žvilgčiojome vieni į kitus, bet pas- 
kui, viską užmiršę, regėjome tik Laiko Keliautojo veidą. 


KELIONĖ PO LAIKĄ 


— Praeitą ketvirtadienį aš paaiškinau kai kuriems iš jūsų 
Laiko Mašinos veikimo principą ir parodžiau ją, dar neužbaig- 
" tą, savo dirbtuvėje. Ten ji yra ir dabar, teisybė, po kelionės 
mažumą aplamdyta. Vienas dramblio kaulo strypas įlūžęs ir 
žalvarinis skersinis sulinkęs, bet visos kitos dalys sveikos. 
Aš vyliausi užbaigti ją dar penktadienį, tačiau tada, viską su- 
rinkęs, pastebėjau, kad vienas nikelio strypas visu coliu trum- 
pesnis, negu reikia. Teko jį perdirbti iš naujo. Taigi mašiną 
užbaigiau tik šiandien. Dešimtą valandą ryto pirmoji pasaulyje 
Laiko Mašina buvo pasiruošusi kelionei. Paskutinį kartą viską 
apžiūrėjau, patikrinau varžtus ir, patepęs kvarcinę ašį, sėdau 
į balną. Manau, kad savižudis, besitaikantis sau į smilkinį, per- 

gyvena lokį pat keistą jausmą, koks apėmė mane, kai viena 
ranka isitvėriau paleidimo svirlies, o kila — stabdžio. Aš Lruk- 
telėjau pirmąją ir beveik Luo pai metu antrąją. Man pa- 
sirodė, kad susverdėjau, ir Laisi košmare pasijutau bekrintąs. 
Tačiau apsižvalgęs vėl pamačiau savo laboratoriją, nėmaž ne- 
pasikeitusią. Ar įvyko kas nors4 Akimirksnį šmėsielėjo mintis, 
kad visos mano leorijos klaidingos. Tada pažvelgiau į laik- 
rodį. Prieš valandėlę, kiek prisiminiau, laikrodis rodė minulę 
po dešimtos, o dabar buvo beveik pusė keturių! 

Aš giliau įkvėpiau ir, sukandęs dantis, abiem rankom spūs- 
telėjau paleidimo svirtį. Kažkas dusliai trinktelėjo, laboraio- 
„Tija padūmavo, apltemo. Įėjo misis Vočit ir, tikriausiai nepa- 
stebėjusi manęs, pasuko link durų į sodą. Pereičama per kam- 
barį, ji, matyt, sugaišo arti minutės, tačiau man pasirodė, kad 
ji prašvilpė raketos greičiu. Aš patraukiau svirtį ligi galo. 
Iškait sutemo, lyg užgesus lempai, bet sekančią akimirką vėl 
pasidarė šviesu, Aš neaiškiai mačiau laboratoriją, kuri vis 
labiau blanko ir nyko akyse. Slaiga vėl užėjo juoda naktis, po 
to vėl išaušo diena, vėl naktis, vėl diena, vis greičiau ir grei- 
čiau. Ausyse ūžė ir spengė, 0 prolą užgulė bukinantis kvai- 
tulys. 

Ko gero, nesugebėsiu perteikti nepaprastų pojūčių, kuriuos 
patyriau, keliaudamas po laiką. Jie baisiai nemalonūs. Tarsi 
pašėlusiu greičiu dumtum vingiuotu geležinkeliu. Toks pat siau- 
bingas bejėgiškumo jausmas: rodos, trenksiesi į ką nors ir iš- 
tikši. Kol aš taip lėkiau, naklis keitė dieną lyg juodo sparno 
plasnojimas. Netrukus migloti mano laboratorijos kontūrai pra- 
nyko, ir aš išvydau saulę, kuri kas minutę švybravo dangaus 
skliautu nuo rytų lig vakarų, ir kas minutę aušo nauja diena. 
Nusprendžiau, kad laboratorija sugriuvo ir kad aš atsidūriau 
po atviru dangumi. Man pasivaideno, jog aplink šmėžuoja kaž- 
kokie pastoliai, bet jau lėkiau perdaug greitai ir nebeįžiūrėjau 
judančių daiktų. Net ir lėčiausiai šliaužianti sraigė prašvilp- 
davo pro mane pernelyg greitai. Nuolatinė šviesos ir lamsos 
kaita nepaprastai vargino akis. Užtemimo akimirkomis aš ve- 
gėdavau mėnulį, žaibiškai besikeičiantį iš jauno į pilnalį, ir 
dulsvą ralu judančių žvaigždžių švytėjimą. Man taip beskrie- 
jant vis didėjančiu greičiu, dienos ir naklys pagaliau susiliejo 
į vienlisą pilką miglą, dangų užliejo aiški, gili mėlynė, nuosta- 
bi ankslyvų sutemų spalva; besiblaškanti saulė virto ugnies 

ruožų, žėrinčiu erdvėje lanku, o mėnuo — blyškesne mirguliuo- 
jančia juosta; jau nebemačiau atskirų Žvaigždžių ir tik retkar- 
čiais kur-ne-kur įžiūrėdavau ryškesnį 1atilą, mirkčiojantį dan- 
guje. 

Viską aplinkui tarsi rūkas aplraukė. Aš vis dar tebebuvau 
ant kalno šlaito, kur ir dabar stovi šis namas, ir jo viršūnė 
tebedunksojo virš manęs, pilkšva ir blausi. Aš mačiau, kaip 
augo medžiai ir keitėsi lyg dūmų kamuoliai, tai pagelsdami, 
tai sužaliuodami: jie išaugdavo, išsikerodavo ir vėl išnykdavo. 
Mačiau, kaip nuostabūs milžiniški pastatai atsirasdavo ir iš- 
tirpdavo tarsi sapne. Visas žemės paviršius be paliovos raibu- 
liavo, mainėsi mano akyse. Mažosios cilerblatų rodyklės, ma-. 
tuojančios Laiko Mašinos greitį, sukosi vis smaikiau ir smar- 
kiau. Netrukus aš pastebėjau, kad juosta, į kurią pavirto saulė, 
kas minutę švytuoja tai į šiaurę, tai į pietus — nuo saulėgrą- 
žos iki saulėgrąžos, vadinasi, per minutę pralėkdavau ištisus 
metus, ir kiekvieną minutę baltas sniegas užklodavo žemą, 
kuri tuoj vė! pražysdavo ryškia, trumpa pavasario žaluma. 

Ankstesni nemalonūs skridimo pojūčiai kiek sušvelnėjo. 
Mane pamažu apėmė kažkoks isteriškas linksmumas. Pastebė- 
jau, kad mašiną mėto į šalis, bet negalėjau suprasti priežasties. 
Galvoje siautė chaosas, o aš kaip padūkęs lėkiau į ateitį. Iš 
pradžių net negalvojau apie sustojimą, užmiršau viską, išsky- 
rus šiuos naujuosius pojūčius. Tačiau netrukus mane pagavo 
kiti jausmai — smalsumas, sumišęs su baime. Koks nepaprastas 
žmonijos išsivystymas, kokie nuostabūs pasiekimai, lyginant 
su mūsų primityvia civilizacija, pagalvojau aš, gali man atsi- 
verti, jei pažvelgsiu iš arčiau į ūkanotą, šmėsčiojanlį pasaulį,. 
kuris lekia ir keičiasi man prieš akis! Aš mačiau nuostabiai 
puošnios architektūros statinius, jie buvo žymiai didesni už 
mūsų laikų pastatus, tačiau atrodė lyg išausti iš virpančių 
ūkų. Mačiau, kaip šio kalno šlaitą padengė vešli augmenija, 
kuri žaliavo ištisus metus — žiemą ir vasarą. Net pro mane 
gaubiančią miglą žemė man pasirodė nepaprastai graži. lr aš 
pajutau norą sustoti. 

Tai buvo rizikinga, nes erdvė, reikalinga mano kūnui ir 
mano mašinai, galėjo būti jau užimta. Tol, kol milžinišku 
greičiu skriejau Laike, tas neturėjo reikšmės: aš buvau kaip 
ir išretėjęs ir nelyginant rūkas prastysdavau pro sutiktus daik- 
tus. Bet sustojimas reiškė, kad turiu visą save, visas iki vie- 

nos savo molekules įsprausti į tai, kas pasitaikys man ant 
kelio: tuomet mano kūno atomai sueitų į tokį artimą sąlytį su 
kliūties atomais, jog tarp vienų ir kitų įvyktų audringa che- 
minė reakcija — gal būt, smarkus sprogimas, po kurio aš su 
savo aparatu atsidurčiau už visų įmanomų matmenų ribos, 
Nežinomybėje. Apie tokią galimybę ne kartą susimąstydavau, 
kai dirbau mašiną, bet tada man atrodė, kad tai neišvengiama 
rizika, o nuo rizikos niekur nepabėgsi! O dabar, kai pavojus 
buvo visai čia pat, aš nebežiūrėjau į jį taip lengvabūdiškai. 
Mat, visos neregėtos keistenybės, varginaniis mašinos supimas 
bei vibravimas ir ypač nesibaigiančio kritimo jausmas neju- 
čiomis ištampė man nervus. Jau tariausi niekad nebegalėsiąs 
sustoti, bet staiga, pals ant savęs niršdamas, nusprendžiau tai 
padaryti. Kaip pamišęs, nekantriai truktelėjau stabdį, mašina 
akimirksniu apsivertė, ir aš stačia galva smigau į erdvę. 

Ausyse man tarsi perkūnas sugriaudė. Kokią akimirką 
buvau be žado. Aplink mane švilpdama krito negailestinga kru- 
ša, o aš sėdėjau ant minkštos velėnos priešais apvirtusią ma- 
šiną. Viskas tebeatrodė pilka, bet netrukus pajutau, kad spen- 
gimas ausyse liovėsi. Apsidairiau ir pamačiau, jog esu lyg ir 
kokiam sode, ant pievelės, tarp rododendrų krūmų; pastebė- 
jau, jog violetiniai ir purpuriniai jų žiedai, kapojami krušos, 
rausvu debesiu krinta ant žemės. Ledai tratėdami šokinėjo virš 
mano mašinos ir tarsi pilkšvi dūmai slinko pažemiais. Aki- 
mirksniu peršlapau iki siūlo galo. 

„Tai bent priėmimas, — tariau aš,-—- šitaip sutikti žmogų, at- 
keliavusį per nesuskaičiuojamą galybę metų." 

Pagalvojęs, jog mirkti neverta, atsistojau ir apsižvalgiau. 
Už rododendrų pro liūties skraistą neaiškiai dūlavo milžiniška 
figūra, iškalta, matyt, iš kažkokio balto akmens. Daugiau nie- 
ko nesimatė. 

Sunku išsakyti, ką tuomet jaučiau. Kai kruša kiek apstojo, 
galėjaų geriau įžiūrėti baltąją figūrą. Ji buvo labai didelė, 
nes aukštas beržas jai siekė tik iki pelies. Iškalta iš balto 
marmuro, ji panėšėjo į sparnuotą sfinksą, tačiau sparnai, 
užuot prigludę prie liemens, buvo išskleisti, lyg norint pakilti. 
Pjedestalas, kaip man atrodė, buvo padarytas iš bronzos ir 
jau gerokai pažaliavęs. Sfinkso veidas žvelgė mano pusėn, jo 
neregės akys tarsi sekė mane, o lūpose žaidė šypsena. Jis 
išrodė labai aptriušęs nuo darganų, nelyginant kokios ligos 

išėstas. Aš stovėjau ir žiūrėjau į jį — gal pusę minutės, 0 gal 
ir pusę valandos. Atrodė, kad jis tai artėja, tai tolsta, priklau- 
somai nuo to, kokia buvo kruša — smarkesnė ar mažesnė. Pa- 
galiau aš atitraukiau nuo jo akis ir pamačiau, kad krušos 
uždanga prairo, dangus išsiblaivė ir netrukus turėjo nušvisti 
saulė. 

Aš vėl žvilgtelėjau į pasiruošusią skrydžiui baltą (igūrą 
ir staiga suvokiau visą savo kelionės beprasmiškumą. Ką pa- 
matysiu, kai galutinai išsisklaidys šie ūkai? Argi per tiek 
laiko žmonės nebus pasikeitę? O jeigu jie tapo dar žiauresni? 
Jeigu visiškai prarado žmogiškumą ir pasidarė nežmoniški, 
negailestingi ir nepaprastai stiprūs? Gal jic mane palaikys se- 
noviniu laukiniu žvėrimi, daug siaubingesniu ir biauresniu už 
pirmykščius driežus dėl mano panašumo į žmogų, — kokiu nors 
šlykščiu padaru, kurį derėtų nedelsiant nudobti? 

Aš apsidairiau ir tolumoje išvydau neaiškias apybraižas -— 
milžiniškus namus su įmantriais turėklais ir aukštomis kolo- 
nomis, o už jų — milžinišką kalną, kuris, audrai rimstant, to- 
lydžio ryškėjo. Mane staiga apėmė paniška baimė. Kaip pa- 
klaikęs šokau prie Laiko Mašinos ir pamėginau ją vėl užvesti. 
Tuo metu pro juodus debesis tvykstelėjo spindulių pluoštai, 
pilkoji lietaus skraistė nuplaukė tolyn ir pranyko, tarsi besi- 
velkantis iš paskos vaiduoklio šleifas. Virš manęs, žydrame 
vasaros danguje, kaip mat ištirpo keli užsilikę debesėliai. 
Aplinkui aiškiai pasirodė didžiuliai pastatai, blizgantys nuo 
juos išpraususios audros ir pasidabinę atbrailas baltais neiš- 
tirpusiais ledokšniais. Aš jaučiausi visiškai bejėgis šiame slė- 
piningame pasaulyje. Tikriausiai tą patį jaučia paukštis, 
pamatęs, kaip sklando vanagas, taikydamasis jį užpulti. Siau- 
bo kaustomas, buvau ant beprotybės slenksčio. Sukaupiau visas 
jėgas, sukandau dantis ir rankomis bei kojomis įsirėmiau į ma- 
šiną. Ji neatšilaikė prieš mano žūtbūtinės pastangas ir atsi- 
vertė, smarkiai tiinktelėdama man per smakrą. Viena ranka 
laikydamasis už balno, kita — už paleidimo svirties, aš sto- 
vėjau sunkiai alsuodamas, pasiruošęs vėl sėsti į mašiną. 

Bet dabar, atgavęs galimybę skubiai pasitraukii, aigavau ir 
drąsą. Dabar aš daug smalsiau ir be baimės pažvelgiau į šį 
tolimos ateities pasaulį. Aukštai, apvalioje angoje, iškirstoje 
artimiausio namo sienoje, aš pamačiau keletą būtybių, vilkin- 

čių puošniais laisvais drabužiais. Jos maue jau buvo pastebė- 
jusios: visų veidai žvelgė mano pusėn. 

Paskui aš išgirdau artėjančius balsus. Prie- Baltojo Sfinkso 
virš krūmų buvo matyti bėgančių žmonių galvos ir pečiai. 
Vienas jų išpuolė į taką, vedantį pievelėn, kur aš stovėjau 
greta savo mašinos. Tai buvo smulkus padarėlis, maždaug ke- 
turių pėdų aukščio, su purpurine tunika, susijuosęs per liemenį 
odiniu diržu. Avėjo lyg sandalais, lyg koturnais — gerai ne- 
įsižiūrėjau. Kojos iki kelių buvo plikos, galva be jokio ap- 
dangalo. Pastebėjęs šį lengvą apsivilkimą, aš pirmąkart pasto- 
bėjau, koks čia šiltas oras. 

Tas padarėlis man pasirodė labai gražus ir malonus, bet 
neapsakomai trapaus sudėjimo. Nukaitęs veidas man priminė 
džiovos raudonį — tą džiovininkų grožį, apie kurį taip dažnai 
tekdavo girdėti. Išvydęs šį žmogų, staiga atgavau pasitikėjimą 
savimi. Atitraukiau rankas nuo mašinos. 


5 
AUKSO AMŽIUJE 


Po valandėlės mes jau stovėjome vienas prieš kitą — aš 
ir ši trapi tolimos ateities būtybė. Ji drąsiai prisiartino ir 
maloniai nusijuokė. Tas visiškas baimės neturėjimas mane ne- 
paprastai nustebino. Ji pasisuko į du kitus, kurie atsekė įkan- 
din, ir prašneko keista, labai švelnia ir melodinga kalba. 

Tuo tarpu atskubėjo likusieji, ir netrukus mane apsupo aš- 
tuonių ar dešimties labai grakščių esybių būrelis. Vienas jų 
kreipėsi į mane, kažko klausdamas. Nežinau kodėl, bet man 
dingtelėjo, kad mano balsas jiems gali pasirodyti pernelyg 
šiurkštus ir žemas. Todėl aš tik papurčiau galvą ir, parodęs 
i savo ausis, vėl ją papurčiau. Jis žengė į priekį, Keryžtingai 
stabtelėjo ir palietė mano ranką. Aš pajutau dar keletą švel- 
niai liečiant man pečius ir nugarą. Jie norėjo įsitikinti, ar 
aš tikrai egzistuoju. Jų judesiuose nebuvo nieko, dėl ko reikėtų 
būgštauti. Priešingai, šie gražūs žmogučiai turėjo kažką, kas 
kėlė pasitikėjimą, grakštų meilumą, nenusakomą vaikišką 
baikštumą. Be to, jie išrodė tokie gležni, jog, reikalui esant, 


būčiau galėjęs išsvaidyti juos kaip kėglius — tuziną vienu smū- 
giu. Tačiau, pastebėjęs, kad jų rausvos rankutės ėmė čiupinėti 
Laiko Mašiną, aš tučtuojau staigiu judesiu perspėjau juos. Pa- 
čiu laiku prisiminiau pavojų, kurį visiškai buvau užmiršęs. 
Persilenkęs per mašinos strypus, išsukau mažąsias paleidimo 
svirteles ir įsidėjau į kišenę. Po to vėl atsigręžiau, svarsty- 
damas, kaip čia su jais susikalbėjus. 

Apžiūrėjęs iš arčiau jų veidus, primenančius Drezdeno por- 
celiano statulėles, pastebėjau dar keletą įdomių bruožų. Visų 
plaukai vienodai garbanojosi, tačiau nei ūsai, nei barzdos 
jiems neaugo, o ausys atrodė stebėtinai mažos. Nedidukė bur- 
na, skaisčiai raudonos nestoros lūpos, smailėjantis smakras, 
romios didelės akys, bet — nepalaikykite manęs tuščiagarbiu — 
jau tada man pasirodė, kad jų išraiškoje stigo to susidomėjimo 
manimi, kurio visai pagrįstai tikėjausi. 

Kadangi jie net nebandė užmegzti su manimi kalbos, bet tik 
stovėjo šypsodamiesi ir tarpusavy šnekučiuodami švelniais bur- 
kuojančiais balsais, aš pats pradėjau pokalbį. Ranka parodžiau 
į Laiko Mašiną, po to į save. Paskui kiek padvejojau ir, norė- 
damas suprantamiau išreikšti Laiko sąvoką, mostelėjau į saulę. 
Beregint viena grakšti esybė, vilkinti raudonai baltu languotu 
rūbu, atkartojo mano judesį ir, neapsakomai mane apstulbin- 
dama, pamėgdžiojo griaustinio garsą. 

Akimirką aš netekau žado, nors judesio prasmė buvo visiš- 
kai aiški. Staiga man dingtelėjo mintis: gal šie sutvėrimai kvai- 
li? Vargu ar jūs suprasite, kaip tas mane pribloškė. Aš visados 
maniau, kad žmonės, gyvenantys aštuoni šimtai antro tūks- 
tantmečio pasaulyje, bus pažengę neįsivaizduojamai toliau už 
mus moksle, mene ir visose kitose srityse. Ir staiga vienas jų 
užduoda man klausimą, rodantį, kad jo protiniai gabumai ne- 
viršija mūsų penkiamečio vaiko intelekto: jis kuo rimčiausiai 
teiraujasi, ar tik aš nebūsiu nukritęs iš saulės per audrą. 
Labai keisti man pasirodė ir jų spalvingi drabužiai, trapūs, 
liauni kūnai ir švelnūs veido bruožai. Mane apėmė nusivyli- 
mas, ir akimirką pamaniau, kad veltui dirbau savo Laiko Ma- 

" šiną. 

Linktelėjęs galva, aš parodžiau į saulę ir taip meistriškai 
sugriaudžiau, kad jie visi atšoko per žingsnį ar du atgal ir 
žemai nusilenkė. Paskui vienas jų juokdamasis prisiartino prie 
manęs puikių, man neregėtų gėlių pyne nešinas ir, aidint melo- 

dingiems pritarimo šūksniams, uždėjo pynę man ant kaklo. 
Tada visi puolė skinti gėles ir juokdamiesi kaišė jomis mane, 
kol aš vos neuždusau po žiedais. Jūs, niekad neregėję nieko 
panašaus, vargiai įsivaizduosile, kokio nepaprasto grožio gė- 
les sukūrė daugybę metų trukusi atranka. Po Lo kažkuris 
sumanė pademonstruoti savo naująjį žaisliuką artimiausiame 
pastate, ir jie nuvedė mane pro baltą marmurinį sfinksą, kuris, 
„rodės, visą laiką šypsojosi dėl mano apstulbimo, link pilko, 
plyšių išvarpyto akmeninio namo. Sekdamas paskui juos, aš 
vos sulaikiau juoką, prisiminęs, kaip tikėjausi rasiąs nepapras- 
tai rimtus, gilaus proto palikuonis, 

Statinys, link kurio mes ėjome, turėjo milžinišką portalą 
ir apskritai buvo kolosalių matmenų. Mane, žinoma, labiausiai 
domino nuolat auganti mažųjų būtybių minia ir didžiulis atvi- 
ras įėjimas, kuris žiojėjo priešais, tamsus ir paslaptingas. 
Bendras vaizdas, kurį susidariau, žiūrėdamas virš jų galvų 
į supantį pasaulį, buvo tankūs puikių krūmų ir gėlių brūzgy- 
nai, tarsi tai būtų seniai apleistas, bet dar piktžolėmis neuž- 
žėlęs sodas. Aš pamačiau keletą keistų baltų gėlių ilgais stie- 
bais, kurių permatomi vaškiniai žiedai buvo kone pėdos 
didumo. Jos augo pabirai tarsi laukinės tarp įvairiausių krū- 
mokšnių, bet tada aš negalėjau kaip reikiant jų apžiūrėti. Mano 
Laiko Mašina liko vieniša pievelėje tarp rododendrų. 

Portalo skliautą puošė įmantrus raižinys, bet aš, žinoma, 
gerai jo neapžiūrėjau, nors, cinant po juo, man pasirodė, 
kad jis yra senovės linikiečių stiliaus ir smarkiai aptrupėjęs 
bei nusitrynęs. 

Ant slenksčio mane pasitiko dar keletas žmonių margaspal- 
viais drabužiais, ir aš įėjau vidun, gana komiškai alrodydamas 
su tamsia devyniolikto šimtmečio eilute, apsikarstęs gėlių py- 
nėmis, kai aplinkui linksmai sūkuriavo minia, apsitaisiusi švie- 
siais švelnių atspalvių rūbais, bolavo nuogos rankos, skambėjo 
melodingas juokas ir burkuojanti šneka. 

Didžiosios durys vedė į erdvią, rudom užuolaidom iška- 
binėtą salę. Stogą dengė šešėlis, o pro spalvoto stiklo langus, 
kurie vietomis buvo visai Neįstiklinti, liejosi rami, maloni 
šviesa. Grindys buvo iš milžiniškų kažkokio labai kieto balto 
metalo luitų — ne plytelių ar plokščių, bet monolitinių luitų, 
kuriuos praėjusių kartų žingsniai taip nušiūravo, jog labiausiai 
numintose vietose buvo matyti giliai įsirėžę takai. Skersai 

salės stovėjo daugybė stalų, padirbtų iš poliruoto akmens, 
vos per pėdą atkilusių nuo žemės, o ant jų gulėjo krūvos 
vaisių. Kai kurie man pasirodė panašūs į peraugusias avietes, 
kiti priminė apelsinus, bet dauguma buvo visai nežinomi, 

Tarp stalų buvo primėtyta daugybė pagalvėlių. Mane altsi- 
vedę žmonės susėdo ant jų, rodydami ženklais, jog sekčiau jų 
pavyzdžiu. Nesivaržydami ir nelabai paisydami etiketo, jie pra- 
dėjo valgyti vaisius, imdami juos rankomis ir mesdami žievės 
bei nuograužas į apvalias angas abipus stalo. Manęs nereikėjo 
ilgai prašyti, nes buvau išalkęs ir ištroškęs. Pasisotinęs toliau 
apžiūrinėjau salę. 

Mane ypač nustebino tai, kad ji buvo baisiai apleista. Spal- 
votų langų stiklai, vaizduojantys nesudėtingas geometrinės fi- 
gūras, daug kur buvo išdaužyti, o žemesniame gale kabančias 
užuolaidas dengė storas dulkių sluoksnis. Man dar krito į akis, 
kad marmurinio stalo, už kurio mes sėdėjome, vienas kampas 
nuskilęs. Ir vis dėlto salė atrodė nepaprastai turtingai ir iš- 
vaizdžiai. Joje pietavo apie pora šimtų žmonių: dauguma buvo 
susispietę aplink mūsų stalą ir, valgydami vaisius, smalsiai 
spoksojo į mane blizgančiomis akutėmis. Visi vilkėjo vieno- 
dos švelnios, bet patvarios šilkinės medžiagos rūbais. 

Beje, vaisiai buvo vienintelis jų maistas. Šie tolimos atei- 
ties žmonės buvo prisiekę vegetarai, taigi kurį laiką turėjau 
užslopinti mėsiškus geismus ir tapti tokiu pat žolėdžiu. Vėliau 
sužinojau, kad arkliai, raguočiai, avys, šunys tuo metu jau 
buvo išnykę, kaip kadaise išnyko ichtiozaurai. Tačiau vaisiai 
buvo nuostabūs, ypač viena rūšis, kurios niekad netrūko, man 
ten būnant, su miltingu minkštimu tribriaunėje ankšiyje. Jie 
man itin patiko ir tapo pagrindiniu mano maistu. Iš pradžių 
stebėjausi tais keistais vaisiais ir keistomis gėlėmis, bet vė- 
liau ėmiau pamažu suprasti jų svarbą. 

Tačiau aš pasakojau apic pirmuosius savo pietus tolimoje 
ateityje. Taigi, kiek apimalšinęs alkį, tvirtai nusprendžiau pra- 
mokti šių neregėtų žmonių kalbos. Savaime aiškų, be to 
negalėjau apsieiti. Atrodė, jog vaisiai bus tinkamas daiktas pra- 
džiai, ir, paėmęs vieną, mėginau klausiamais garsais bei mos- 
tais išsiaiškinti jo pavadinimą. Turėjau daug vargo, kol jie 
mane suprato. Iš pradžių jie nustebę spoksojo į visas mano 
pastangas arba kvatojo be perstojo, bet staiga vienas nedidelis 
šviesiaplaukis, rodės, suvokė mano norus ir kelissyk pakartojo 

kažkokį žodi. Visi ėmė klegėti ir ilgai aiškintis tarpusavyje, 
o mano pirmieji mėginimai pakartoti trumpus, dainingus jų 
kalbos žodžius vėl sukėlė nemandagų, bet nuoširdų kikenimą. 
Vis dėlto aš jaučiausi lyg mokytojas tarp vaikų ir užsispyręs 
iškvočiau iš jų porą dešimčių daiktavardžių, po to priėjau prie 
parodomųjų įvardžių ir net sužinojau veiksmažodį „valgyti“. 
Darbas ėjosi sunkiai, mažiesiems žmogiukarms greitai atsibodo, 
ir netrukus pajutau, kad šie jau vengia mano klausimų. Todėl 
nusprendžiau mokytis po truputį ir tik tuomet, kai mano nau- 
jieji pažįstami patys to norės. Ir greitai pamačiau, kad norė- 
davo jie ne dažnai — niekada nebuvau regėjęs tokių tingių, 
taip greit nuvargstančių žmonių. 


ŽMONIJOS SAULĖLYDIS 


Netrukus aš pastebėjau vieną savotišką mažųjų savo šei- 
mininkų bruožą: jie visiškai niekuo nesidomėjo. Lyg vaikai, 
šūkčiodami iš nuostabos, pribėgdavo prie manęs, greit per- 
mesdavo akimis ir nueidavo ieškoti naujo žaislo. Pasibaigus 
pietums ir mano bandymams užmegzti pokalbį, apsižiūrėjau, 
jog nebeliko beveik nė vieno iš tų, kurie supo mane iš pra- 
džių. Nors ir keista, bet greitai ir aš pats pasijutau abejingas 
šiems mažiems sutvėrimams. Kai tik numalšinau alkį, vėl iš- 
ėjau pro didžiąsias duris į skaisčios saulės nutviekstą pasaulį. 
Pakeliui nuolat susidurdavau su tais ateities žmonėmis. Kurį 
laiką jie sekdavo paskui mane, juokdamiesi ir čiauškėdami, 
po to, draugiškai pamojavę, palikdavo mane ramybėje. 

Kai išėjau iš salės, žemę jau gaubė vakaro tyla ir viską 
aplink buvo nurausvinę šilti besileidžiančios saulės spinduliai. 
Iš pradžių vaizdas pasirodė labai keistas. Viskas čia buvo taip 
nepanašu į pasaulį, Kurį pažinojau, — net ir gėlės. Didysis sta- 
tinys, iš kurio išėjau, stovėjo upės slėnio atšlaitėje, tačiau 
Temzė buvo mažų mažiausia per mylią pakeitusi dabartinę 
vagą. Nusprendžiau užkopli į kalno viršūnę, dunksančią maž- 
daug už mylios, kad galėčiau iš aukštai apžvelgti mūsų pla- 
nelą aštuoni šimtai du tūkstančiai septyni šimtai pirmaisiais 

mūsų eros metais — šitokią datą rodė mano mašinos ciferbla- 
to rodyklė. 

Eidamas ieškojau kokių nors ženklų, galinčių paaiškinti 
tą griūvančios didybės būseną, kurioje radau pasaulį, nes jis 
iš tiesų griuvo. Palypėjęs truputį aukščiau, išvydau milžinišką 
granito krūvą, apraizgytą aliuminio sijomis, gigantišką stačių 
sienų ir griuvėsių labirintą, apaugusį kuokštais vešlių ir labai 
gražių dekoratyvinių augalų, panašių į dilgėles, tačiau jų lapai 
buvo nuostabaus rausvo atspalvio ir nė kiek nedilgino. Visa 
tai, matyt, buvo kažkokio didžiulio nežinia kam skirto pastato 
griuvėsiai. Netrukus kaip tik čia man teko patirti keistą nuo- 
tyki, po kurio sekė dar keistesnis atradimas, bet apie tai papa- 
sakosiu vėliau. 

Norėdamas truputį atsipūsli, prisėdau ant šlaito pakopos 
ir apsidairęs pastebėjau, jog niekur nematyti mažų namų. Tik- 
riausiai privatūs namai ir net asmeninis namų ūkis buvo ga- 
lutinai išnykęs. Šen bei ten iš žalių atvašynų kyšojo milžiniški, 
į rūmus panašūs statiniai, tačiau niekur nebuvo mažų namelių 
ir kotedžų, taip būdingų šiandieninės Anglijos peizažui, 

„Komunizmas“, — tariau pats sau. 

Aš pažvelgiau į pustuzinį mažųjų žmogučių, sekusių man 
įkandin, ir staiga pastebėjau, kad visų drabužiai vienodo kir- 
pimo, visų glotnūs, bebarzdžiai veidai ir visų panašios, mer- 
giškai apvalios formos. Gali pasirodyti keista, kad anksčiau 
to nepastebėjau, betgi viskas čia man buvo taip neįprasta. 
Dabar labai aiškiai tą pamačiau. Ateities vyrai ir moterys ne- 
siskyrė vieni nuo kitų nei rūbu, nei sudėjimu, nei laikysena — 
niekuo, kas dabar skiria vieną lytį nuo kitos. O vaikai, man 
rodės, buvo tiesiog savo tėvų miniatiūrinės kopijos. Todėl nu- 
sprendžiau, kad šios epochos vaikai, tur būt, nepaprastai anksti 
subręsta, bent jau fiziškai, ir šią mano nuomonę ilgainiui pa- 
tvirtino daugybė irodymų. 

Regėdamas, kaip visko pertekę ir be rūpesčių gyvena šie 
žmonės, aš suvokiau šitokio lyčių supanašėjimo priežastį. Vyro 
stiprybė ir moters gležnumas, šeima ir darbo pasidalijimas — 
tai vien žiauri fizinės jėgos valdomo laikmečio būtinybė. Ten, 
kur gyventojų daug ir jų santykis vienodas, didelis gimimų 
skaičius ne tik nepageidautinas, bet dargi žalingas valstybei. 
Ten, kur prievarta yra retenybė, kur palikuonys pilnai aprū- 
pinti, tiek stipri šeima, tiek susiskirstymas į lytis, reikalingas 

vaikų auginimui, pasidaro nebebūlinas ir išnyksta. Netgi mūsų 
laikais jau pastebime šio reiškinio užuomazgų, o toje ateities 
epochoje šis procesas buvo galutinai užsibaigęs. Bent jau tada 
man taip atrodė. Vėliau turėjau progos įsitikinti, kad tai toli 
gražu neatitiko tikrovės. 

Šitaip bemąstant, mano dėmesį nejučiomis patraukė ne- 
aukštas dailus stalinys, panašus į šulinį su kupolu. Aš nusi- 
stebėjau, kaip keista, kad dar yra šulinių, ir vėl nugrimzdau 
į savo apmąstymus. Ligi pat kalno viršūnės daugiau nepama- 
čiau nė vieno didelio pastato ir, sparčiai kopdamas, netrukus 
palikau vienas, nes kiti nebespėjo paskui mane. Laisvės jaus- 
mo ir būsimų nuotykių troškimo skatinamas, beregint atsi- 
radau viršūnėje. 

Ten išvydau suolą iš kažkokio geltono, man nepažįstamo 
metalo, vietomis apsinešusį rausvomis rūdimis ir kone visą 
apaugusį minkštomis samanomis; atramos buvo išlietos ir nu- 
poliruotos it grifų galvos. Atsisėdau ir gęstančios dienos švie- 
soje ėmiau žiūrėti į neaprėpiamas mūsų žilojo pasaulio pla- 
tumas. Gražesnio ir malonesnio vaizdo niekad nebuvau regėjęs. 
Saulė ką tik pasislėpė už horizonto; vakarai liepsnojo auksu, 
pamargintu keliomis raudonomis ir purpurinėmis juostomis. 
Apačioje plytėjo slėnis, per kurį it žėrinčio plieno kaspinas 
vingiavo Temzė. Aš jau minėjau didžiulius rūmus, apsuptus 
vešlios žalumos; vieni jų buvo virtę griuvėsiais, kiti dar gy- 
venami. Vienur kitur šiame apleistame, per visą žemę nusi- 
driekusiame sode stūksojo baltos ar sidabraspalvės statulos, 
kai kur matėsi aukštai iškilusių kupolų i: smailių obeliskų 
siluetai. Niekur jokių gyvatvorių, nė pėdsako privatinės nuo- 
savybės, nė žymės dirbamų laukų — visa žemė buvo virtusi 
sodu. 

Besidairydamas aš bandžiau perprasti viską, ką mačiau, ir 
lą vakarą priėjau maždaug tokias išvadas. (Vėliau įsitikinau, 
kad jos buvo tik dalinai teisingos.) 

Man atrodė, kad išvydau žmoniją smukimo laikotarpiu. 
Rausvos saulėlydžio spalvos piršo mintį apie žmonijos saulė- 
lydį. Pirmą kartą susimąsčiau apie tai, kokių nelauktų pasek- 
mių gali turėti dabartinės visuomenės vystymosi procesas. 
Šiandien aš linkęs tikėti, kad tai gana logiškos pasekmės. Jėga 
atsiranda iš būtinybės, gėrybių perteklius gimdo silpnumą. Pa- 
stangos gerinti gyvenimo sąlygas, dėl ko gyvenimas tampa vis 

labiau ir labiau pasiturintis, be paliovos vedė suvienytą žmo- 
niją viena kryptimi. Viena pergalė prieš gamtą sekė kitą. 
"Tai, kas dabar tėra tuščia svajonė, tapo išmoningai sudarytais 
ir įgyvendintais pianais. lr štai kokie to viso vaisiai! 

Juk galų gaic liek sveikatos apsauga, tiek žemės iikis 
šiandien dar tebėra pačioje užuomazgoję. Mokslas įstengia ko- 
voti tik su nežymia žmogaus ligų dalimi, tačiau jis labai nuo- 
sekliai ir atkakliai tęsia savo darbą. Žemdirbiai ir sodininkai 
kur-ne-kur sunaikina piktžoles ir išaugina vieną kitą dešimtį 
naudingų augalų, palikdami didžiąją jų daugumą savarankiškai 
kovoti už būvį. Atsiskyrę saujelę sau patinkamų augalų bei 
gyvūnų, mes juos tobaliname laipsniškos atrankos keliu: išve- 
dame tai naują persikų rūšį, tai vynuoges be kaulelių, tai kvap- 
nesnę ir didesnę gėlę, tai tinkamesnė raguočių veislę. Mes 
geriname juos pamažu, nes savo idealus įsivaizduojame mig- 
lotai ir dirbame apgraibomis, o žinių iurime nedaug, todėl ir 
gamta yra baukšti ir apsnūdus mūsų nevikriose rankose. Kada 
nors visa lai bus geriau organizuola. Laiko tėkmė veržliai srū- 
va pirmyn, nepaisydama verpetų. Visi pasaulyje kada nors 
bus protingi, išsilavinę, ir visi darbuosis bendrai, o tai padės 
greičiau pajungti gamtą Žmogaus interesams. Galiausiai mes 
apdairiai ir rūpestingai sutvarkysime augalijos ir gyvūnijos 
pusiausvyrą, kad geriau patenkintume savo poreikius. 

Tokios puikios permainos turi įvykti ir iš tiesų įvyko per 
tą Laiką, kurį peršoko mano mašina. Oras buvo be uodų, dir- 
va — be piktžolių ir pelėsių. Visur pilna vaisių ir nuostabių 
kvapnių gėlių. Aplink skrajojo ryškiaspalvės plaštakės. Pro- 
filaktinės medicinos idealas buvo pasiektas. Ligos išnyko. Per 
visą savo viešnagės laiką nepastebėjau jokios užkrečiamos li- 
e0s. Ir turiu jums, pasakyti, kad šie pasikeitimai giliai paveikė 
netgi puvimo bei irimo procesus. 

Visuomeniniuose santykiuose taipogi pasiekta didelių laimė- 
jimų. Aš mačiau žmones, gyvenančius puikiuose rūmuose, vil- 
kinčius prašmatniais drabužiais, ir iki šiol nebuvau pastebėjęs, 
kad jie ką dirbtų. Neliko nė pėdsako jokios kovos — nei poli- 
tinės, nei ekonominės, Prekyba, reklama, transportas — visa tai, 
kas sudaro mūsų pasaulio pagrindą, ten išnykę. Natūralu, jog 
tą auksu žėrintį vakarą aš palaikiau supantį mane pasaulį 

visuomeniniu rojumi. Gyventojų pertekliaus problema, atrodo, 
buvo jau išspręsta, nes gyventojų skaičius buvo nustojęs augti. 

Tačiau, pakitus sąlygoms, tenka Goromis nenoromis prie jų 
prisitaikyti. Tr jeigu biologija nėra vien begalinė klaidų vir- 
tinė, kas gi yra žmogaus proto ir energijos stimulait Sunkumai 
ir laisvė — lai sąlygos, kuriomis laimi veiklūs, stiprūs ir 
sumanūs, o silpnieji patiria nesėkmę; sąlygos, kurios teikia pir- 
menybę gabių žmonių garbingai sąjungai, pirmenybę santūru- 
mui, kantrybei ir ryžtui. Šeima ir iš jos kylantys jausmai, 
tokie, kaip meilė palikuonims, baisus pavyduliavimas, tėvų pasi- 
aukojimas, visa tai pateisinama pavojais, kurie gresia jau- 
najai kartai. Tačiau kur dabar tie pavojai? Jau šiandien vis 
dažniau pasisakoma prieš sutuoktinių pavyduliavimą, prieš aklą 
motinos meilę, prieš visokiausias aistras. Šie visi jausmai jau 
dabar nebėra būtini, jie daro mus nelaimingus ir, nelyginant 
pirmykščio gyvenimo liekanos, kliudo gyventi tobulą ir malonų 
gyvenimą. 

Aš ėmiau mąstyti apie fizinį šių žmonių silpnumą, apie jų 
proto menkumą ir apie visur riogsančius griuvėsius, ir tai 
sustiprino mano įsitikinimą, jog gamta visiškai nugalėta. Po 
mūšio įsiviešpatauja ramybė. Žmonija buvo stipri, darbšti, pro- 
tinga ir iš visų jėgų stengėsi pakeisti gyvenimo sąlygas. Lv tada 
pakitusios sąlygos ėmė keisti pačius Žmones. 

Naujomis visiško pertekliaus ir komforto sąlygomis nenu- 
ilstama energija, mūsų vadinama jėga, turėjo virsti silpnybe. 
Netgi šiais laikais kai kurie polinkiai ir troškimai, be kurių 
žmogus anksčiau negalėjo išgyventi, pasidavė begalinių nelai- 
mių priežastimi. Pavyzdžiui, drąsa ir karingumas ne padeda, 
o veikiau trukdo civilizuotam žmogui. Na, 0 valstybėje, pagiįs- 
toje fizine pusiausvyra ir materialinė gerove, jokia galia -—- 
nei proto, nei kūno — nereikalinga. Iš visko sprendžiant, čia 
jau seniai nebuvo nei Karo pavojaus, nei prievartos, nei lau- 
kinių žvėrių, nei ligas sukeliančių bakterijų, nebuvo jokio 
reikalo nė dirbti. Prie tokio gyvenimo tie, kuriuos vadiname“ 
silpnais, yra taip pat prisitaikę, kaip ir stiprieji. — jie jau ne- 
bėra silpni. Tiesą sakant, jie dar geriau prisitaikę, nes stip- 
riuosius kamuoja neišeikvotos energijos perteklius. Taigi ne- 
abejojau, jog nuostabus ką tik matytų statinių grožis buvo 
paskutinis dabar nebereikalingos žmonių energijos pasireiškimo 
rezultatas, pasiektas, kai dar nebuvo visiškos gyvenimo būdo 
ir sąlygų harmonijos, — paskutinė pergalė, po kurios galuti- 
nai įsivyravo didžioji taika. Toks visada energijos likimas 

ramybės sąlygomis,-- ji dar kiek reiškiasi mene ir erotikoje, 
o po to seka sustingimas ir nykimas. 

Netgi šie meniniai polėkiai galų gale turėjo užgesti, ir 
jie buvo beveik užgesę toje epochoje, į kurią patekau. Da- 
bintis gėlėmis, šokti ir dainuoti saulėje — tik tiek buvo belikę 
tų polėkių. Tačiau net ir tai galų gale turėjo pereiti į sotaus 
pasitenkinimo ir neveiklumo būseną. Tik sukdami vargo ir 
darbo girnas, mes neištyžtame, o dabar man pasirodė, jog šios 
nepakenčiamos girnos pagaliau sudaužytos! 


Kai aš ten sėdėjau, tirštėjant sutemoms, lariausi, kad to- 
kiu nesudėtingu paaiškinimu įspėjau pasaulio mįslę ir atsklei- 
džiau šių meilių žmonių paslaptį. Matyt, jie surado sėkmingą 
būdą gimstamumui apriboti, ir gyventojų skaičius, užuot sto- 
vėjęs vietoje, dargi sumažėjo. Štai dėl ko atsirado apleistų, 
sugriuvusių statinių. Mano teorija buvo labai aiški ir panaši 
į tiesą — kaip ir daugelis klaidingų teorijų! 


NELAUKTAS SMUGIS 


Kol aš mąsčiau apie šį pernelyg absoliutų žmogaus trium- 
tą, šiaurės rytuose iš sidabrinės pašvaistės išniro geltona mė- 
nulio pilnatis. Šviesios figūrėlės liovėsi judėjusios apačioje, 
tykiai praskrido pelėda, ir aš suvirpėjau nuo vakaro vėsos. 
Nusprendžiau leistis nuo kalno ir pasiieškoti nakvynės. 

Ėmiau dairytis pažįstamo rūmo. Mano žvilgsnis sustojo ties 
Baltojo Sfinkso figūra ant bronzinio pjedestalo, kuri vis aiš- 
kiau ir aiškiau matėsi tekančio mėnulio šviesoje. Jau galėjau 
įžiūrėti šalimais augantį beržą. Štai ten juoduoja tankūs rodo- 
dendrų krūmai, ten ir pievelė. Aš dar kartą pažvelgiau į ją. 
Mane nusmelkė baisus įtarimas. 

„Ne,— tvirtai tariau sau, — tai ne ta pievelė." 

Tačiau tai buvo ta pati pievelė. Į ją žvelgė blyškus raup- 
lėtas sfinkso veidas. Galite įsivaizduoti, kaip aš pasijutau, kai 
tuo įsitikinau! Ne, negalite. Laiko Mašina buvo dingusi! 

Tarsi kirtis per veidą, mane sukrėtė mintis, jog niekados 
nebesugrįšiu į savo amžių ir visam laikui liksiu bejėgis šiame 

svetimame naujajame pasaulyje. Vien apie tai pagalvojus, da- 
rėsi bloga. Aš pajutau, kaip man suspaudė gerklę ir užgniaužė 
kvapą. Siaubo apimtas, puoliau paknopstomis žemyn šlaitu. Kar- 
tą pargriuvau ir prasikiriau veidą, tačiau nė nemėginau sustab- 
dyti kraujo ir pašokęs dūmiau toliau, jausdamas, kaip šilta 
srovelė teka per smakrą. Bėgdamas nepalioviau savęs raminęs: 
„Jie tik truputį pavežė ją ir nustūmė po krūmais, kad nesipai- 
niotų ant kelio.“ Ir, nepaisant to, skuodžiau iš visos sveikatos. 
Visą laiką tvirtai, kaip kartais būna didelės baimės akimirko- 
mis, žinojau, jog mano viltys — beprotybė: instinktyviai jau- 
čiau, kad mašina nugabenta ten, iš kur jos niekad nebeat- 
gausiu. Kvėpuoti darėsi vis sunkiau. Nuo kalno viršūnės iki 
pievelės buvo gal dvi mylios, ir aš įveikiau šį atstumą per 
dešimt minučių. O juk nesu jaunuolis. Bėgdamas garsiai kei- 
kiau save už tai, kad taip kvailai apsižioplinau, palikdamas 
mašiną, ir nuo to dar labiau dusau. Kartą garsiai sušukau, 
tačiau niekas neatsiliepė... Sakytum nė gyvos dvasios neliko 
mėnesienos užlietame pasaulyje. 

Kai pasiekiau pievelę, pasitvirtino tai, ko labiausiai bijojau: 
mašinos niekur nebuvo. Drebėdamas iš šalčio ir nuovargio, įsi- 
stebeilijau į tuščią proskyną tarp tankiai sužėlusių juodų krū- 
mokšnių. Paskui greitai apibėgau ją, tarsi vildamasis, kad ma- 
šina gal paslėpta kur netoliese, ir galiausiai staiga sustojau, 
susiėmęs už galvos. Virš manęs ant bronzinio pjedestalo stūk- 
sojo sfinksas, baltas, rauplėtas, nužertas tekančio mėnulio švie- 
sos. Rodės, jis pajuokiamai šypsojosi iš mano išgąsčio. 

Aš būčiau galėjęs pasiguosti mintimi, kad mažieji žmonės 
paslėpė mašiną kokioje nors pašiūrėje, jei nebūčiau žinojęs, 
kad tai padaryti jiems nebūtų užtekę nei jėgų, nei proto, Taigi 
(labar mane ėmė bauginti kilkas: pagalvojau, ar čia nebūta 
kitos, lig šiolei man nepažįstamos jėgos, kuri pagrobė mano 
išradimą. Tačiau dėl vieno dalyko neabejojau: mašina negalėjo 
be manęs keliauti po laiką, jeigu tik, žinoma, kuri nors kita 
epocha nebus sukūrusi tikslios jos kopijos. Nežinant, kaip pri- 
tvirtinamos svirtelės,— aš vėliau jums parodysiu, kaip tai da- 
roMa,—- neįmanoma jos užvesti. O svirtelės buvau pasiėmęs. 
Mano mašiną nuvežė ir paslėpė kur nors tik Erdvėje. Tačiau 
kurgi? 

Aš, malyt, visai praradau nuovoką. Pamenu, kaip puldinė- 
jau il pamišęs pirmyn ir atgal tarp mėnesienos apšviestų krūmų 

aplink stinksą; pamenu, kaip išbaidžiau kažkokį baltą gyvūną, 
kuris prietemoje man pasirodė panašus į nedidelį elnią. Ir dar 
prisimenu, kaip vėlai naktį daužiau kumščiais krūmus tol, kol 
aštrūs stagarai subraižė ir sukruvino rankas. Paskui, kūkčioda- 
mas iš sielvarto ir kone klejodamas, nukiūtinau prie didžiojo 
akmeninio pastato. Salė buvo tamsi, tyli ir tuščia. Paslydęs 
ant nelygių grindų, užgriuvau ant vieno malachitinio stalo ir 
vos nenusilaužiau kojos. Paskui užžiebiau degtuką ir nuėjau 
toliau pro dulkėtas užuolaidas, kurias jau esu jums minėjęs. 

Už jų radau kitą didžiulę salę, išklotą pagalvėmis, ant kurių 
miegojo apie dvidešimt mažųjų žmogelių. Neabejoju, jog ant- 
rasis mano atėjimas jiems pasirodė labai keistas — aš taip 
staigiai išnirau iš nakties tylumos, kažką neaiškiai šūkaloda- 
mas, atkišęs spragsintį degtuką. Jie jau seniai buvo pamiršę 
degtukus. 

„Kur mano Laiko Mašina?" — rėkiau visa gerkle lyg įpykin- 
tas vaikas ir sugriebęs purčiau juos, keldamas iš miego. Tas 
juos, tur būt, gerokai nustebino. Kai kurie juokėsi, tačiau dau- 
guma spoksojo smarkiai nusigandę. Kai pamačiau juos visus 
sukilus, staiga supratau, kad labai kvailai elgiausi, stengdama- 
sis sužadinti jiems baimės jausmą. Sprendžiant iš jų elgesio 
dieną, baimę jie buvo pamiršę. 

Nusviedžiau degtuką ant žemės; partrenkęs po kojomis pa- 
sipainiojusį žmogelį, apgraibomis vėl perėjau didžiąją pietų 
salę ir išėjau į mėnesieną. Užpakaly savęs girdėjau siaubo 
kupinus riksmus ir lakstančių į visas puses kojyčių tapsėjimą. 
Visko nė neprisimenu, ką veikiau tą naktį, mėnuliui pamažu 
kylant dangumi. Matyt, netikėtas visko praradimas man atėmė 
protą. Aš pasijutau beviltiškai atskirtas nuo savo amžininkų, — 
svetimas gyvis nepažįstamame pasaulyje. Tikriausiai blaškiausi 
į visas puses, verkdamas ir burnodamas prieš dievą ir likimą. 
Pamenu, kaip mane prikankino ta ilga nevilties naktis, kaip 
naršiau po neitikimiausias vietas, kaip apčiuopomis skverbiausi 
pro mėnulio šviesos nuiviekstus griuvėsius ir šešėliuose kliuvi- 
nėjau už keistų padarų; pamenu, kaip galiausiai kritau išsekęs 
"ant žemės šalia sfinkso ir prapliupau raudoti. Kartu su jėgo- 
mis prapuolė ir pyktis ant savęs už tai, kad taip neapgalvotai 
palikau mašiną. Nieko nejaučiau, tik savo nelaimę. Paskui už- 
snūdau, o kai pabudau, jau buvo išaušusi diena, ir ant pievelės, 
prie pat mano rankos, striksėjo pora žvirblių. 


Aš alsisėdau gaiviame ryto ore, stengdamasis susivokti, 
kaip čia patekau ir kodėl mane taip slegia vienatvė ir nevil- 
tis, Pagaliau viską prisiminiau. Aiškioje dienos šviesoje įsten- 
giau susikaupti ir ramiai įvertinti aplinkybes. Aš supratau, kaip 
kvailai ir beprotiškai draskiausi vakar, ir ėmiau kalbėtis pats 
su savimi. „Įsivaizduokime blogiausią atvejį — tariau sau— 
Įsivaizduokime, kad mašina galutinai prarasta, gal būt, net su- 
naikinta. Iš to išeina, jog turiu būti ramus ir kantrus, susipa- 
žinti su šių Žmonių gyvenimu, sužinoti, kas nutiko mano ma- 
šinai, kaip gauti reikalingų medžiagų bei įrankių, 0 tada gal 
pavyktų pasigaminti ir naują mašiną. Dabar tai vienintelė 
mano viltis, tiesa, labai silpna, bet viltis vis geriau už ne- 
viltį. Be to, ir šis pasaulis nuostabus, pilnas įdomybių. Tačiau 
galimas daiktas, kad mašina tik šiaip kur nuvežta. Tuomet 
man tereikia ramiai ir kantriai ieškoti slėptuvės, 0 radus — 
susigrąžinti ją jėga arba gudrumu.“ Taip taręs, aš atsistojau 
ir apsidairiau, ieškodamas, kur galėčiau išsimaudyti. Jaučiausi 
pavargęs, sustiręs ir nešvarus. Ryto tyrumas sužadino norą 
pačiam tapti Lyram. Susijaudinimas praėjo. Mąstydamas apie 
savo padėtį, negalėjau atsistebėti neapgalvotais praeitos nak- 
lies poelgiais. Aš kruopščiai apžiūrėjau žemę aplink pievelę. 
Šiek tiek laiko sugaišau, veltui beklausinėdamas pro šalį einan- 
čius mažuosius žmogučius. Niekas nesuprato mano mostų: vieni 
abejingai spoksojo, kiti manė, kad pokštauju, ir juokėsi. Tik 
didžiausiomis pastangomis susilaikiau nepliaukštelėjęs per jų 
gražius, besijuokiančius veidelius. Kvailas noras, tačiau manyje 
glūdėjęs baimės ir aklo pykčio demonas dar nebuvo visiškai 
sutramdytas ir tebebandė mane apgalėti. 

Man daug labiau padėjo vešli žolė. Pusiaukelėje tarp slink- 
so pjedestalo ir mano ištryptų pėdų, ten, kur ką tik atvykęs 
plušėjau ties apversta mašina, žolėje pastebėjau naują brydę. 
Buvo ir kitokių pėdsakų: keistos, siaurų kojų įspaustos Žymės, 
panašios, kaip man rodės, į tripirščio tinginio' pėdas. Tai 
paskatino mane įdėmiau apžiūrėti pjedestalą. Aš jau, rodos, 
minėjau, kad jis buvo bronzinis, tačiau ne iš vientiso luito: 
abu jo šonus puošė gausiai ornamentuoti paneliai. Aš prisiar- 
tinau ir pabarbenau į juos. Pjedestalas buvo tuščiaviduris. Ati- 
džiai apžiūrėjęs panelius, supratau, jog tai įstatytos į pjedestalą 
plokštės. Ant jų nesimatė nei rankenėlių, nei raktaskylių, 


' Tripirštis tinginys--Pietų Amerikos žinduolis. 

tačiau gal paneliai aisiveria iš vidaus, jeigu tai iš tiesų durys. 
Siaip ar taip, ilgai nesvarstęs, sumečiau, kad mano Laiko 
Mašina yra pjedestalo viduje. Bet kaip ji pakliuvo ten,— die- 
vai žino. 

Staiga išvydau dviejų oranžiniais rūbais vilkinčių žmonių 
galvas; pro žydinčias obelis ir krūmokšnius jie ėjo link ma- 
nęs. Šypsodamas, atsisukau į juos ir pamojau ranka. Kai jie 
prisiartino, parodžiau į bronzinį pjedestalą ir pabandžiau iš- 
aiškinti, kad norėčiau jį atidaryti. Tačiau jau po pirmojo mano 
mosto jie ėmė labai keistai elgtis. Nežinau, ar sugebėsiu nupa- 
sakoti jų veidų išraiškas. Įsivaizduokite, kad padarėte kokį 
labai nepadorų gestą gerai išauklėtos damos akivaizdoje — bū- 
tent šitaip ji pažiūrėtų į jūs. Jie skubiai pasišalino, tarsi būtų 
patyrę palį didžiausią įžeidimą. Tas pats atsitiko, kai užkal- 
binau malonų baltai apsirėdžiusį vaikinuką. Ir tada man pačiam 
pasidarė gėda. Tačiau, kaip žinote, negalėjau apsieiti be Laiko 
Mašinos, todėl pabandžiau dar kartą. Kai jis vėl nusisuko nuo 
manęs kaip ir anie, aš nebetekauskantrybės. Trim šuoliais at- 
sidūriau šalia jo ir, nutvėręs už laisvo drabužio prie kaklo, 
ėmiau tempti link sfinkso. Tada jo veidą iškreipė toks siaubas 
ir pasišlykštėjimas, kad tučtuojau jį paleidau. 

Vis dėlto aš nepasidaviau. Pradėjau trankyti kumščiais bron- 
zinius panelius, ir man pasirodė, jog viduje kažkas sukrutėjo; 
tiksliau sakant, tas garsas buvo panašesnis į kikenimą, bet 
tikriausiai man tik pasivaideno. Tuomet susiradau prie - upės 
didelį akmenį, sugrįžau ir ėmiau daužyti juo tol, kol suplojau 
vieną ornamento žiedą ir žalvaris smulkiais trupinėliais pabiro 
ant žemės. Mažieji žmogučiai turėjo girdėti mano smūgių 
griausmą per mylią aplinkui, bet nieko nedarė. Aš mačiau jų 
minią ant kalno šlaitų, vogčiomis stebinčią mane. Pagaliau, 
sušilęs ir nuilsęs, atsisėdau, tačiau neilgam. Esu pernelyg va- 
karietiško būdo, kad galėčiau ilgai dykinėti. Galiu metų metais 
narplioti kokią nors problemą, bet laukti dvidešimt keturias 
valandas nieko neveikiant — ne mano jėgoms. 

Netrukus pakilau ir, klaidžiodamas tarp krūmokšnių, nuėjau 
kalno link. „„Kantrybės,— tariau sau.— Jei nori atgauti. mašiną, 
palik sfinksą ramybėje. Jeigu jau kas nors pasiryžo ją iš 
tavęs atimti, tai nieko nelaimėsi, niokodamas bronzinius slink- 
so panelius, o jeigu tik šiaip sau paslėpė, tai: susigrąžinsi, 
kai tik rasi progą to paprašyti. Tačiau kiurksoti čia, tarp ne- 

pažįstamų daiktų, ir stengtis įspėti šitokią mislę — beviltiška. 
Tai trumpiausias kelias į pamišimą. Todėl įsižiūrėk gerai į šį 
pasaulį. Ištirk jo papročius, stebėk jį, venk daryti skubotas 


išvadas. Galų gale viskam surasi raktą.“ 


Staiga aš suvokiau savo padėties komiškumą: prisiminiau 
sunkaus triūso ir tyrinėjimų metus, kuriuos paaukojau, norė- 
damas patekti į ateitį, o dabar baisiausiai troškau kuo greičiau 
iš jos ištrūkti. Savo rankomis pasidariau pačius sudėtingiausius 
ir tobuliausius spąstus, kokius kada nors sukūrė žmogus. Ir 
nors juoktis reikėjo iš savęs paties, aš negalėjau susilaikyti ir 
garsiai nusikvatojau. 

Sugrįžęs į didžiuosius rūmus, pastebėjau, jog žmogeliai 
pradėjo manęs vengti. Gal man tik pasirodė, bet gal jie manęs 
šalinosi dėl to, kad daužiau bronzines duris. Aš aiškiai ma- 
čiau, kad jie vengė manęs, tačiau stengiausi nerodyti nepasi- 
tenkinimo ir daugiau nebandžiau jų šnekinti. Po poros dienų 
viskas sugrįžo į seną vagą. Kiek įmanydamas mokiausi jų kal- 
bos ir kartu variau toliau savo „tyrinėjimus. Nežinau, ar jų 
kalba buvo pernelyg paprasta, ar aš nejaučiau kokių nors sub- 
tilių niuansų, tačiau, rodės, ją sudarė vien konkretūs daikta- 
vardžiai ir veiksmažodžiai. Abstrakčių sąvokų buvo nedaug, 
o gal ir visai nebuvo, kaip ir žodžių, vartojamų perkeltine 
prasme. Sakiniai paprastai nesudėtingi, tik iš dviejų žodžių, 
ir man nepavykdavo nei pasakyti, nei suprasti nieko, išskyrus 
trumpus klausimus arba atsakymus. Savo mintis apie Laiko 
Mašiną ir sfinkso bronzinių durų mįslę nusprendžiau užslėpti 
nuošaliausiame atminties kampelyje, iki mano padidėjusios Ži- 
nios savaime vėl prie jų atves. Tačiau kažkoks jausmas, be 
abejo, suprantamas jums, neleido man nutolti daugiau kaip 
per kelias mylias nuo atvykimo vietos. 


8 
ISKAS PAAIŠKĖJA 
Kiek galėjau spręsti, visas pasaulis buvo toks pat puošnus 
ir visko perlekęs, kaip Temzės slėnis. Nuo kiekvienos kalvos 


viršūnės aš regėjau daugybę nuostabiausių pastatų, be galo 

įvairių tiek medžiaga, tiek stiliumi; visur vešėjo amžinai ža- 
liuojančių augalų giraitės, tokie pat žydintys medžiai ir aukšti 
paparčiai. Kur-ne-kur sidabru blizgėjo vanduo, o tolumoje 
stiepėsi žydra banguojančių kalnų grandinė ir tirpo vaiskioje 
dangaus mėlynėje. Iš pat pradžių mano dėmesį patraukė apva- 
lūs šuliniai; kai kurie, kaip man atrodė, turėjo būti labai gi- 
lūs. Vienas buvo ant kalno šlaito, šalia takelio, kuriuo kopiau 
patį pirmą vakarą. Kaip ir kitų šulinių, jo krašiai buvo įmant- 
riai papuošti bronza, o nuo lietaus jį saugojo nedidelis kupo- 
las. Sėdėdamas prie tų šulinių ir žvelgdamas žemyn į tamsią 
gelmę, aš neįžiūrėdavau ten nei raibuliuojančio vandens, nei 
uždegto degtuko atspindžio. Tačiau iš visų sklido kažkoks bil- 
desys zvumt-zvumt-zvumt, primenantis didetių mašinų dundesį. 
Iš to, kaip plaikstėsi degtuko liepsna, aš įsitikinau, kad į šu- 
Linio gilumą nuolat skverbėsi tyras oras. Į vieną žiojėjančią 
angą įmečiau skiautelę popieriaus, kuri, užuot lėtai nusklen- 
dusi, staigiai nėrė žemyn ir dingo. 

Po kiek laiko pastebėjau, kad tarp šulinių ir bokštų, slo- 
vinčių kai kur ant šlaitų, yra kažkoks ryšys. Virš jų dažnai 
tvyrodavo toks pat virpančio oro šydas, kokį galima pamatyti 
virš saulės įkaitinto paplūdimio karštą vasaros dieną. Sugrę- 
tinęs šiuos dalykus, priėjau išvadą, kad bokštai su šuliniais 
sudaro plačią, nežinia kam reikalingą požeminės ventiliacijos 
sistemą. Iš pradžių buvau linkęs manyti, jog ji skirta čionykš- 
tės sanitarijos reikalams. Tokia išvada pati savaime piršosi, 
tačiau vėliau ji pasirodė besanti visiškai klaidinga. 

Apskritai turiu prisipažinti, kad per visą savo buvimą atei- 
tyje aš labai nedaug tesužinojau apie kanalizaciją, ryšius, trans- 
porto priemones ir kitokius gyvenimo patogumus. 5Skaitydamas 
utopijas ar istorijas apie būsimas epochas, esu radęs aibes 
smulkmenų apie namus, visuomeninius santykius ir taip toliau. 
Žinoma, nesunku pateikti begales detalių, kai visas pasaulis 
telpa autoriaus vaizduotėje, tačiau realus keliautojas, atsidū- 
ręs tokioje aplinkoje, kaip aš, neįstengtų visko iškart aprėpti. 
Įsivaizduokite negrą, kuris Liesiog iš Centrinės Afrikos pateko 
į Londoną. Ką jis sugrįžęs papasakotų savo genčiai? Ką suži- 
notų apie geležinkelio kompanijas, socialinį gyvenimą, telefoną, 
telegrafą, transporto kontoras bei pašto įstaigas? O juk mes 
mielai sutiktume viską paaiškinti! Pagaliau net. ir tai, ką su- 
žinotų iš mūsų pasakojimų, kaip perduotų savo niekur nekę- 

liavusiems draugams ir kaip jie turėtų patikėti? Be to, nepa- 
mirškite, kad negras ne taip jau smarkiai atsilieka nuo mūsų 
laikų baltojo, o kokia neišmatuojama praraja skyrė mane nuo 
šių Aukso Amžiaus žmonių! Jaučiau, jog čia buvo daug man 
nematomų dalykų, kurie darė gyvenimą patogesnį, tačiau, iš- 
skyrus bendrą kažkokios automatiškai veikiančios organizaci- 
jos vaizdą, aš, deja, ne ką daugiau galėsiu jums nupasakoti. 

Pavyzdžiui, aš niekur nepastebėjau nei krematoriumų, nei 
ko nors, kas primintų kapus. Bet visai galimas daiktas, kad 
kapinės (arba krematoriumai) buvo kūuw nors už mano žvalgybų 
ribos. Tai buvo vienas iš man kilusių klausimų, į kurį iš pra- 
džių niekaip neįstengiau rasti atsakymo. Kapinių nebuvimas 
mane pribloškė ir paakino tęsti stebėjimus, kurių išvados mane 
pribloškė dar labiau: tarp šių žmonių nemačiau nei senių, nei 
invalidų. 

Turiu prisipažinti, kad mano pirmosios teorijos apie auto- 
mališkai veikiančią civilizaciją ir smunkančią žmoniją Neilgai 
mane tenkino. Tačiau nieko kita negalėjau sugalvoti. Šiai 
kas mane glumino: visi milžiniški rūmai, kuriuos apžiūrėjau, 
buvo gyvenamieji pastalai — erdvūs valgomieji ir miegamieji. 
Niekur nemačiau jokių mašinų, jokių įrengimų. Ir vis dėlto 
čionykščiai žmonės vilkėjo puikios medžiagos drabužiais, ku- 
riuos reikėjo laikas nuo laiko atnaujinti, o įų sandalai, kad ir 
be papuošimų, buvo metaliniai ir gana įmantvūs. Juk reikėjo 
šiuos daiktus kažkokiu būdu padirbti. O mažieji žmogučiai aiš- 
kiai neturėjo jokių kūrybinių polinkių. Čia nebuvo nei krau- 
tuvių, nei dirbtuvių, nei tarpusavio prekių mainų. Visą laiką 
jie praleisdavo švelniai žaisdami, maudydamiesi, linksmai my- 
luodamiesi, valgydami vaisius ir miegodami. Negalėjau suvok- 
ti, kaip tokia visuomenė laikosi. 

Ir dar tas nuotykis su Laiko Mašina: nežinia kas paslėpė 
ją Baltojo Sfinkso pjedestale. Kodėl? Nors užmušk, negalėjau 
to įsivaizduoti. O tie šuliniai be vandens, tie bokštai su srū- 
vančiu oru? Jaučiau, jog man trūksta rakto šioms paslaptims 
iššilruoti. Jaučiau... kaip čia pasakius4 įsivaizduokite, kad 
radote kokį nors užrašą puikiausia anglų kalba, kuriame įterpta 
jums visai nesuprantamų žodžių ir neregėtų raidžių. Va kaip 
man atrodė trečiąją mano viešnagės dieną aštuoni šimtai du 
tūkstančiai septyni šimtai pirmųjų metų pasaulis. 

Tą dieną aš įsigijau lyg draugą. Man bežiūrint į būrelį 
mažųjų žmonių, besimaudančių seklioje upės vietoje, vieną jų 
sutraukė mėšlungis ir vanduo nunešė pasroviui. Upė čia buvo 
gan srauni, tačiau net vidutiniškas plaukikas būtų nesunkiai 
ją įveikęs. Kad turėtumėte šiokį tokį supratimą apie tų pa- 
darų savotišką elgseną, pasakysiu tik tiek, jog nė vienas net 
nemėgino gelbėti gailiai šaukiančios vargšės būtybės, beskęs- 
tančios jų akyse. Šitai supratęs, aš skubiai nusimečiau drabu- 
žius, nubėgau paupiu žemyn, įbridau į vandenį ir, sugriebęs 
ją, lengvai ištraukiau ant kranto. Po nedidelio masažo ji atsi- 
peikėjo, ir, prieš nueidamas, aš su pasitenkinimu įsitikinau, 
kad ji galutinai atsigavo. Kadangi buvau labai nekokios nuo- 
monės apie ją ir visus kitus, tai jokio dėkingumo nė nesitikė- 
jau. Tačiau šįkart suklydau. 

Visa tai nutiko rytą. Po pusiaudienio, grįždamas iš savo 
žvalgybos, aš vėl sutikau tą pačią moteriškutę (man pasirodė, 
jog ta esybė moteriškos giminės). Džiugiai šūkčiodama, ji pri- 
bėgo prie manęs ir įteikė didžiulę gėlių pynę, kuri, matyt, 
buvo skirta man ir vien tik man. Ta būtybė mane gerokai 
suintrigavo. Reikia manyti, aš jaučiausi labai vienišas. Šiaip 
ar taip, aš pasistengiau kuo aiškiau jai parodyti, jog džiau- 
giuosi gauta dovana. Tuojau abu susėdome akmeninėje alta- 
noje ir užmezgėme pokalbį, bet daugiausia tik šypsojomės. 
Šios būtybės draugiškumas man buvo mielas kaip kūdikio pri- 
sirišimas. Mes keitėmės gėlių žiedais, ir ji bučiavo man rankas. 
Aš dariau tą patį. Pabandęs ją prakalbinti, sužinojau, kad ji 
vardu Vina, ir nors nesupratau, ką tai reiškia, tas vardas jai 
visai pritiko. Tokia buvo mūsų keistos, savaitę trukusios drau- 
gystės pradžia, o kuo ji baigėsi — sužinosite paskiau! 

Vina elgėsi visai kaip vaikas. Ji norėjo nuolat būti su ma- 
nimi. Visur ėjo paskui mane, todėl kitą dieną man šovė į galvą 
mintis privarginti ją ir galiausiai palikti, nepaisant jos gailių 
aimanų. Juk turėjau spręsti šito pasaulio problemas. Aš ne 
dėl to atvykau į ateitį, kartojau sau, kad lengvabūdiškai ilir- 
tuočiau. Tačiau ji taip sielvartavo, kai ją palikdavau, taip 
baisiai priekaištaudavo, kad, man rodos, jos bičiulystė suteik- 
davo tiek pat rūpesčių, kiek ir džiaugsmų. Ir vis dėlto ji man 
buvo didelė paguoda. Iš pradžių maniau, jog tai grynei vaikiš- 
kas prieraišumas, ir tik paskui, kai jau buvo per vėlu, aiškiai 
suvokiau, ką ji man jautė ir kuo pati man tapo. Jau vien dėl 

to, kad ši maža lėlytė man buvo švelni ir kaip mokėdama sten- 
gėsi parodyti savo simpaliją, prie Baltojo Stinkso sugrįždavau 
tarsi namo ir kaskart, užkopęs į kalną, dairydavausi mažutės 
figūrėlės, vilkinčios baltu, auksu apkraštuotu drabužiu, 

Būtent iš jos patyriau, kad baimės jausmas dar nebuvo iš- 
nykęs šitame pasaulyje. Dieną ji nieko nebijodavo ir be galo 
manimi pasitikėdavo. Kartą man kilo kvailas noras ją išgąs- 
dinti siaubingomis grimasomis, tačiau ji tik linksmai juokėsi. 
Bet ji bijojo tamsos, bijojo šešėlių, bijojo tamsių daiktų. La- 
„ biausiai ją baugino tamsa. Ši aistringa tamsos neapykanta man 
sužadino naujų minčių ir paskatino tęsti savo tyrimus. Netru- 
kus aš pastebėjau, kad sutemus mažieji žmogeliai susibur- 
davo didžiuosiuose pastatuose ir miegodavo visi krūvoje. Įeiti 
pas juos naklį be šviesos reiškė sukelti paniką ir siaubą. Nė 
karto nemačiau, kad sutemus kas nors vaikštinėtų lauke ar 
miegotų rūmuose vienas. Ir vis dėlto aš buvau toks bukagal- 
vis, jog nekreipiau į tai jokio dėmesio, ir, nepaisydamas Vi- 
nos nerimo, miegodavau atskirai nuo tų šnarpščiančių minių. 

Iš pradžių ji labai bijojo, bet galiausiai jos keistas prie- 
raišumas nugalėjo, ir penkias mūsų pažinties naktis, įskaitant 
ir pačią paskutinę, ji miegojo kartu su manim, padėjusi galvą 
man ant rankos. Bet, pasakodamas apie ją, aš nukrypau nuo 
svarbiausios savo temos. Kiek pamenu, naktį prieš jos išgel- 
bėjimą aš pabudau auštant. Miegojau neramiai ir sapnavau 
labai nemalonų sapną: rodės, lyg būčiau nuskendęs ir jūrų 
anemonos lietė mano veidą minkštais čiuptuvėliais. Krūptelėjęs 
pabudau, ir man pasivaideno, jog kažkoks pilkšvas gyvis liuok- 
telėjo iš kambario. Bandžiau vėl užmigti, bet sunerimęs vis 
varčiausi nuo šono ant šono. Buvo tyli paryčio valanda, kai 
daiktai dar šmėkšo prieblandoje, kai viskas aplinkui atrodo 
išblukę ir netikra, nors kontūrai jau gana ryškūs. Aš atsikė- 
liau, perėjau didžiąją salę ir stabtelėjau ant akmeninio grin- 
dinio priešais rūmus. Nėra to blogo, kad neišeitų į gerą — 
dabar bent pamatysiu saulėtekį. 

Mėnulis leidosi, ir jo gęstantys spinduliai, sumišę su blan- 
kia auštančios dienos šviesa, tirpo kraupioje prietemoje. Krū- 
mai atrodė visai juodi, žemė — tamsiai pilka, o dangus — be- 
spalvis ir apniukęs. Kalno viršūnėje man lyg ir pasimatė vai- 
duokliai. Žiūrėdamas atidžiai į šlaitą, keletą karių pastebėjau 
meaiškias baltas figūras  Dusyk pasivaideno, kad matau 

kažkoki vienišą, baltą, į beždžionę panašų padarą, gana greitai 
bėgaulį ikalnin, o kartą prie griuvėsių pamačiau visą įų gaują: 
jie nešė kažkokį tamsų daiktą. Jie labai skubėjo, ir aš nepa- 
siebėjau, kur visi pranyko. Rodės, jie dingo krūmuose. Su- 
prantate, tuomet dar viskas skendėjo migloje. Mane ėmė krėsti 
tas nenusakomas priešaušrio šiurpulys, kuris jums visiems 
tikriausiai pažįstamas. Aš netikėjau savo akimis. 

Kai rytuose dangus nušvito ir dienos šviesa vėl grąžino 
visam pasauliui įprastas spalvas, aš kruopščiai apžiūrėjau vie- 
tovę. Tačiau baltųjų figūrų nemačiau nė pėdsako. Tur būt, tai 
buvo tik prieblandos šešėlių žaismas. 

„Gal tai vaiduokliai, — tariau sau.— Norėčiau žinoti, iš ko- 
kios jie epochos..." 

Taip pajuokavau todėl, kad prisiminiau įdomią Granto Ale- 
no! mintį. Jis teigė, kad jeigu kiekviena karta po mirties 
paliktų vaiduoklius, tai galiausiai jie užtvindytų visą pasaulį. 
Pagal šią teoriją per praėjusius aštuonis šimtus tūkstančių metų 
jų turėjo priaugti nesuskaičiuojama daugybė, taigi nieko nuo- 
stabaus, kad pamačiau išsyk keturis. Tačiau šis sąmojis manos 
nenuramino, ir aš visą rytą galvojau apie baltąsias figūras, 
tik kai išgelbėjau Viną, jas pamiršau. Nežinia kodėl aš siejau 
tas figūras su baltuoju gyvūnu, kurį išbaidžiau, pirmąkart be- 
ieškodamas Laiko Mašinos. Maloni Vinos draugystė kurį laiką 
buvo užgožusi tas mintis, bet vis dėlto joms buvo lemta ne- 
trukus užvaldyti mano protą. 

Aš jau minėjau, kad šio Aukso Amžiaus klimatas žymiai 
šiltesnis už mūsiškį. Priežasties negaliu paaiškinti. Gal būt, 
saulė tapo karštesnė, o gal žemė priartėjo prie jos. Paprastai 
manoma, kad saulė palengva vėsta. Tačiau tie, kurie nieko 
negirdėjo apie jaunesniojo Darvino* teoriją, užmiršta, kad 
planetos turi viena po kitos priartėti prie centrinio šviesulio 
ir galiausiai nukristi ant jo. Po kiekvienos šitokios katastro- 
fos saulė turi vėl sužėrėti su alsinaujinusia energija; galimas 
daiktas, kad toks likimas tuomet jau buvo išlikęs kurią nors 
vidinę planetą. Šiaip ar taip, saulė čia šildė žymiai smarkiau, 
nei mūsų laikais. 


! Anglų rašytojas ir gamtininkas (Charles Grant Allen, '1848—-1399). 
? Anglų astronomas ir maiematikas, Čarlzo Darvino sūnus (George 
Howard Darwin, 1845—1912). 

Taigi vieną labai karštą rytmetį — kiek pamenu, ketvirtą 
nuo mano aivykimo — slėpdamasis nuo karščio ir akinamo 
spindėjimo milžiniškuose griuvėsiuose, riogsančiuose šalia di- 
džiojo pastato, kur miegodavau ir maitindavausi, aptikau keistą 
dalyką. Kepurnėdamasis per mūro krūvas, radau siaurą gale- 
riją, kurios galas ir šoniniai langai buvo užvirtę akmenimis. 
Po ryškios šviesos galerija iš pradžių pasirodė tamsi, nors į akį 
durk. Įėjau į ją apgraibomis, nes, ūmai atsidūrus patamsyje, 
man akyse tavaravo spalvotos dėmės. Staiga sustojau it įbes- 
tas. Iš tamsos į mane žiūrėjo pora blizgančių akių, kuriose 
alsispindėjo prasismelkusi į galeriją dienos šviesa. 

Mane apėmė senoji instinktyvi laukinių žvėrių baimė. Aš 
sugniaužiau kumščius ir įsistebeilijau į Žaižaruojančius vyz- 
džius. Bijojau apsisukti. Akimirką dingtelėjo mintis, kad čio- 
nykščiai žmonės juk gyvena saugiai, nepažindami jokių pa- 
vojų. Bet paskui prisiminiau tą keistą tamsos baimę. Šiek tiek 
įsidrąsinęs, žingtelėjau į priekį ir prašnekau. Turiu pasakyti, 
jog mano balsas buvo kimus ir virpėjo. Ištiesiau ranką ir pa- 
liečiau kažką minkšta. Tą patį akimirksnį žėrinčios akys me- 
lėsi į šalį, ir pro mane pranėrė kažkas baltas. Persigandęs 
pasisukau ir išvydau mažą, panašų į beždžionę padarą, kuris, 
savotiškai nuleidęs galvą, dūmė per saulės nušviestą aikštelę 
už manęs. Atsitrenkęs į granito luitą, nusvirduliavo į šalį ir 
tuoj pat dingo juodame šešėlyje po kita griuvėsių krūva. 

Įsižiūrėjau jį, aiškų, ne itin gerai. Bet pastebėjau, kad jis 
ballas kaip popierius su keistom, didžiulėm, pilkšvai raudonom 
akim, o galva apžėlusi gelsvais kaip linas, ant pečių krintan- 
čiais plaukais. Tačiau, kaip minėjau, jis bėgo pernelyg greitai, 
ir man nepavyko jo kaip reikiant apžiūrėti. Aš net negaliu 
pasakyti, ar jis bėgo keturiomis, ar tik jo rankos buvo tokios 
ilgos, jog bemaž siekė žemę. Altsipeikėjęs aš puoliau paskui 
jį prie antrosios griuvėsių krūvos. Iš karto nieko negalėjau 
rasti, tačiau netrukus visiškoje tamsoje aptikau vieną tų ap- 
valių šulinių, apie kuriuos esu pasakojęs, pusiau uždengtą 
nuvirtusios kolonos. Galvoje man šmėstelėjo netikėta mintis. 
Ar tik šis sulvėrimas nebus nusileidęs į šulinį? Užsižiebiau 
degtuką ir, pažvelgęs Žemyn, pamačiau baltą padarą didelėmis 
švytinčiomis akimis, kuris leidosi žemyn, atkakliai spoksodamas 
į mane. Aš sudrebėjau: toks panašus jis buvo į žmogišką vorą! 
Jis Jeidosi žemyn šulinio siena, ir aš pirmąkart pastebėjau 


45 


daugybę metalinių atramų rankoms bei kojoms, kurios sudarė 
lyg ir kopėčias, nykstančias gilumoje. Tačiau degtukas nusvi- 
lino man pirštus ir krisdamas užgeso; kai užžiebiau kitą, ma- 
žoji pabaisa jau buvo dingusi. 

Nežinau, ar ilgai ten prasėdėjau, įsmeigęs akis į šulinio 
gelmę. Vis dėlio praėjo gerokai laiko, kol suvokiau, jog mano 
regėtas sutvėrimas buvo žmogus. Ir pamažu pasidarė aišku: 
žmogaus evoliucija vyko dviem kryptim. Grakštūs Viršutinio 
Pasaulio vaikai — ne vieninteliai mūsų palikuonys: šis balsvas 
šlykštus nakties padaras, šmėkštelėjęs prieš mane, taipogi pra- 
ėjusių amžių ainis. 

Prisiminęs virpantį orą virš šulinių ir savo teoriją apie 
požeminę ventiliaciją, pradėjau numanyti jų tikrąją reikšmę. 
O kokią rolę, pagalvojau, vaidina šis lemūras mano sugalvo- 
tame tobulos žmonijos santvarkos plane? Kokia jo pažiūra 
į gražiųjų Viršutinio Pasaulio gyventojų palaimingą tinginys- 
tę? Kas slypi apačioje, šulinio dugne? Aš atsisėdau ant' jo 
krašto, įtikinėdamas save, kad man tai nėra ko baimintis, 
kad būtinai reikia nulipti žemyn ir išnarplioti kamuojančius 
mane klausimus. Ir tuo pat metu aš baisiai bijojau ten leis- 
tis! Man bemąstant, porelė gražiųjų antžemio gyventojų, už- 
simiršusių meilės žaidime, atbėgo saulės nušviesta veja į še- 
šėlį. Vyras vijosi moterį, mėtydamas į ją gėles. 

Man pasirodė, kad jie labai susisielojo, pastebėję, kad žiū- 
riu į šulinio gilumą, atsirėmęs ranka į nuvirtusią koloną. 
Matyt, kreipti dėmesį į šias angas buvo laikoma netaktišku da- 
lyku. Kai parodžiau į šulinį ir pamėginau suregzti klausimą 
jų kalba, jie dar aiškiau pasipiktino ir nusisuko. Tačiau juos 
sudomino mano degtukai, ir, norėdamas juos pralinksminti, 
uždegiau keletą. Po to vėl pabandžiau sužinoti ką nors apie 
šulinį, bet ir šįkart nesėkmingai. Tada, palikęs juos ramybėje, 
nutariau grįžti pas Viną ir pasistengti iš jos ką išgauti. Bet 
mano protas jau pradėjo darbuotis; visi vaizdiniai ir įspūdžiai, 
kuriuos buvau susidaręs apie šį pasaulį, griuvo ir mainėsi. 
Dabar turėjau raktą, padėsiantį atskleisti ir šulinių, ir venti- 
liacijos bokštų, ir slapiingųjų vaiduoklių paskirtį, jau nekal- 
bant apie bronzinių durų mįslę bei Laiko Mašiną ištikusį li- 
kimą. Be to, man kilo miglota viltis, kad, gal būt, dabar pa- 
sidarys įmanoma išspręsti tą ekonominio gyvenimo problemą, 
dėl kurios lig šiol vis sukau galvą. 

Štai koks buvo naujasis mano požiūris. Savaime supranta- 
Ima, antroji žmonių rūšis gyveno po žemė. Taip vertė galvoti 
trys skirtingos aplinkybės. Jie retai pasirodydavo žemės pa- 
viršiuje, matyt, dėl to, kad nuo seno buvo įpratę prie pože- 
minio gyvenimo. Tą liudijo jų blyškus gymis, būdingas dau- 
gumai tamsoje gyvenančių gyvūnų, tokių, kaip, pavyzdžiui, 
baltosios žuvys Kentukio urvuose. Didelės, šviesą atspindinčios 
akys taipogi yra charakteringas naktinių gyvių bruožas — 
prisiminkime kates ir pelėdas. Ir pagaliau tas aiškus nuovokos 
netekimas dienos šviesoje, tas skubotas, nevikrus bėgimas 
į tamsą, tas savoliškas įprotis nuleisti galvą, slepiant veidą 
nuo šviesos — visa tai davė pagrindą manyti, jog jų nepapras- 
tai jautri akių tinklainė. 

Vadinasi, žemė po mano kojomis turi būti išvarpyta tune- 
lių, kuriuose gyvena naujoji rasė. Visur, išskyrus upės slėnį, 
kalvų šlaituose išsimėtę ventiliacijos šuliniai ir bokštai rodė, 
kad šie tuneliai sudaro plačiai išsišakojusį tinklą. Argi nena- 
tūralu galvoti, kad dirbtiniame požemio pasaulyje vyksta dar- 
bas, reikalingas dieninės rasės gerovei? Ši prielaida buvo tokia 
tikroviška, jog aš bematant ja įtikėjau ir leidausi toliau, ieš- 
kodamas žmonijos suskilimo priežasčių. Tikriausiai jūs jau 
įspėjote, kurlink rutuliosis mano teorija, tačiau aš pats greitai 
pajutau, kad ji ne visai atitinka tiesą. 

Iš pradžių, prisiminęs mūsų amžiaus problemas, nėmaž ne- 
abejojau, kad nuolatinis dabartinių laikinų socialinių skirtumų 
tarp Kapitalisto ir Darbininko gilėjimas atvedė kaip tik prie 
tokios padėties. Jums, be abejo, tai pasirodys juokinga ir 
visiškai neįtikima, bet juk net dabar yra aplinkybių, kurios 
patvirtina šitokią vystymosi kryptį. Pastebima tendencija nau- 
doti požeminę erdvę nereikalaujantiems ypatingo grožio civi- 
lizacijos tikslams. Pavyzdžiui, yra metropolitenas Londone, sta- 
tomi nauji požeminiai elektriniai geležinkeliai bei tuneliai, 
egzistuoja požeminės dirbtuvės ir restoranai, jie visi didėja ir 
gausėja. Matyt, galvojau aš, ši tendencija darėsi vis ryškesnė, 
iki pramonė pamažu neteko vietos po saule. Vis giliau ir giliau 
slėpėsi požeminiai fabrikai, kuriuose darbininkai praleisdavo 
vis daugiau laiko, kol galų gale... Juk ir šiandien Ist Endo 
darbininkas gyvena tokiose dirbtinėse sąlygose, kad, tiesą 
sakant, yra atskirtas nuo žemės paviršiaus. 

Kita vertus, turtingųjų polinkis užsisklęsti savo luome, ska- 
tinamas vis didėjančio išsimokstinimo ir vis platėjančios pra- 
rajos tarp jų ir šiurkščių prastuolių, veda prie to, jog jau 
dabar jie užsigrobia didelius žemės paviršiaus plotus. Pavyz- 
džiui, Londono apylinkėse beveik pusė pačių gražiausių vietų 
neprieinamos pašaliniams! Ir ta be paliovos platėjanti bedug- 
nė, atsiradusi dėl aukštojo mokslo brangumo ir ilgos trukmės, 
dėl turtingųjų didėjančio potraukio prie rafinuotų įpročių,-- 
argi ji nesusilpnins abiejų klasių bendravimo, argi nesumažins 
jų maišymosi vedybų keliu, kuris šiuo metu stabdo žmonijos 
pasidalijimą į dvi skirtingas socialines rūšis? Galiausiai žemės 
paviršiuje beliks tik Turčiai, besimėgaujantys ištaigingo gyve- 
nimo malonumais ir grožiu, 0 po žeme gyvens Beturčiai — 
darbininkai, prisitaikę prie požeminio darbo sąlygų. Ten ai- 
sidūrę, jie, žinoma, turės mokėti nemažų mokestį už savo olų 
ventiliaciją. Jeigu jie alsisakys, tai mirs iš bado arba bus už- 
dusinti už skolas. Nepatenkintieji ir maištingieji išmirs. Ir il- 
gainiui, nusistovėjus tokiai tvarkai, išlikę gyvi Beturčiai bus 
taip pat prisitaikę prie savo požeminio gyvenimo, taip pat 
laimingi, kaip ir Viršutinio Pasaulio gyventojai. Taigi visai na- 
tūralu, jog liks rafinuotas grožis ir sunykęs blyškumas. 

Didysis Žmonijos triumfas, apie kurį tiek svajojau, dabar 
man visai kitaip išrodė. Tai nebuvo dvasinio tobulėjimo ir 
kolektyvinio darbo triumfas. Vietoje to išvydau tikrą aristo- 
kratiją, kuri, apsiginklavusi naujausiomis mokslo žiniomis, at- 
vedė šių dienų pramoninę sistemą iki logiškos pabaigos. Tai 
buvo pergalė ne vien prieš gamtą, bet prieš gamtą ir piieš 
savo artimą. Štai kokia tuomet buvo mano teorija. Aš netu- 
rėjau palydovo, kaip skaitytojas utopinėse knygose. Gal būt, 
mano aiškinimas visiškai klaidingas. Vis dėlto ir dabar gal- 
voju, kad jis pats įtikimiausias. Bet jeigu ir taip, tai toji ga- 
liausiai nusistovėjusi civilizacija, matyt, seniai praėjo savo Ze- 
nitą ir dabar vis labiau smuko. Visko pertekę Viršutinio Pa- 
saulio gyventojai laikui bėgant išsigimė: sumažėjo jų ūgis, 
jėga ir protiniai sugebėjimai. Tai jau dabar buvo aiškiai ma- 
tyti. Kas atsitiko Požemių gyventojams, aš dar nežinojau, ta- 
čiau visa, ką iki šiol mačiau, rodė, kad morlokai, kaip juos 
vadino Viršutinio Pasaulio gyventojai, daug labiau nutolo nuo 
dabartinio žmogaus tipo, negu ilojai — gražioji rasė, kurią jau 
pažinojau. 

ahe aphiko nNeraianios mMinlys. odėl morlokai pagrobė 
Mane apniko nerain mintys. Kodėl morlok ragTrObė 
mano Laiko Maš i 


iną? Aš buvau tikras, kad pagrobė jie. Bet 
jeigu ilojai -— viešpaltaujanii rasė, Kodėl gi jie negali man jos 
sugražiniit Ir kodėl jie taip baisiai bijo tamsost Pamėginau, 
kaip jau minėjau, ką nors sužinoti apie Požeminį Pasaulį iš 
Vinos, tačiau ir vėl nieko nepešiau. Iš pradžių ji nesupialo 
mano klausimų, o paskui atsisakė apie tai kalbėti. Ji taip visa 
virpėjo, tarytum negalėtų pakęsti šios temos. O kai prie jos 
pristojau gal kick per smarkiai, ji graudžiai pravirko. Tai buvo 
vienintelės ašaros, kurias mačiau Aukso Amžiuje, neskaitant 
tų, kurias pats praliejau. Jas išvydęs, bemalant lioviausi domė- 
jęsis mortokais ir ėmiau rūpintis, kad tik Vinos akyse neliktų 
nė ženklo šių žmogiškų jausmų algyvenų. Ir netrukus ji jau 
šypsojosi ir plojo delnais, Kai aš prieš ją iškilmingai užžiebiau 
degtuką. 


9 
MORLOKAI 


Jums, gal būt, atrodys keista, jog praėjo ištisos dvi die- 
nos, iki aš apsisprendžiau tęsti savo tyrinėjimus nauja ir ne- 
abejotinai teisinga kryptimi. Tie blyškūnai man kėlė kažkokį 
pasidygėjimą. Jie panėšėjo į pusiau bespalvius kirminus ar 
kokius gyvius, mirkstančius spirite zoologijos muziejuose. 
O prisilietus buvo šleikščiai šalti. Tur būt, šį šleikštulį buvo 
galima paaiškinti ilojų įtaka, kurių biaurėjimasis morlokais 
painažu persidavė ir man. 

Sekančią naktį aš labai blogai miegojau. Matyt, mano svei- 
kata kiek pašlijo. Mane graužė nežinia ir abejonės. Sykį ar 
du buvo apėmusi klaiki baimė, kurios priežasties negalėjau 
suprasti. Pamenu, kaip patylomis įslinkau į didžiąją salę, kur, 
apšviesti mėnesienos, miegojo mažieji žmonės; tą naktį Vina 
buvo čia, ir atsidūręs prie jų apsiraminau. Man jau tada ding- 
telėjo,, kad po kelių dienų mėnuo ims dilti ir ateis tamsių 
naktų metas, o tuomet vis dažniau pradės rodytis tie nema- 
lonūs požemių padarai, tie baltieji lemūrai, tie nauji parazitai, 
atsiradę. senųjų vietoj. Pastarąsias dvi dienas nerimastavau ir 

jaučiausi taip, tarsi išsisukinėčiau nuo būtinos pareigos. Buvau 
įsitikinęs, kad galėsiu altgauli Laiko Mašiną, tik drąsiai prasi- 
skverbdamas į paslaptinguosius požemius. Tačiau niekaip ne- 
galėjau tam pasiryžti. Jeigu būčiau turėjęs kokį draugą, vis- 
kas būtų buvę kitaip. Bet buvau vienut vienutėlis, ir, tik 
pagalvojus apie nusileidimą į šulinio tamsą, apimdavo siau- 
bas. Nežinau, ar jūs suprasite tai, bet man visą laiką atrodė, 
jog kažkas tyko už nugaros. 

Matyt, tas nerimas ir pavojaus jautimas skatino mane leis- 
tis į tolimesnes ekspedicijas žemės paviršiuje. Eidamas piet- 
vakarių kryptimi link aukštumos, dabar vadinamos Kum Vudu, 
toli priešakyje, toje pusėje, kur devynioliktame amžiuje sto- 
vėjo Benstedo miestelis, aš pastebėjau milžinišką žalią rūmą, 
visai nepanašų į jokį lig tol regėtą pastatą. Jis buvo daug di- 
desnis už visus man matytus namus ir griuvėsius, o rytietiško 
stiliaus fasadas tviskėjo šviesiai žalia spalva su žydrais atše- 
šėliais, tarsi apdailintas kinų porcelianu. Kitokia jo išorė kėlė 
minčių ir apie kitokią paskirtį, todėl nusprendžiau jį kaip 
reikiant apžiūrėti. Tačiau diena jau linko vakarop, nes tą 
vietą pamačiau tik po ilgų ir varginančių klajonių; taigi 
nusprendžiau atidėti apžiūrą rytdienai ir sugrįžau atgal, kur ma- 
nęs laukė mažosios Vinos glamonės. Kitą rytą aš aiškiai su- 
vokiau, kad vakarykštis susidomėjimas Žaliojo Porceliano Rū- 
mais buvo tik savęs apgaudinėjimas, mano paties sumanytas 
tam, kad dar vienai dienai atitolinčiau siaubą keliantį leidi- 
mąsi į Požeminį Pasaulį. Todėl nutariau leistis žemyn, ilgiau 
nedelsdamas nė valandėlės, ir, vos tik išaušo, pasukau link 
artimiausio šulinio, prie aliuminio ir granito nuolaužų krūvos. 

Mažoji Vina bėgo greta. Linksmai šokinėdama, ji atlydėjo 
mane lig šulinio, tačiau, pamačiusi, kad persisvėriau per kraštą 
ir ėmiau žiūrėti žemyn, labai susijaudino. 

„Sudie, mažyte Vina“, — pasakiau, bučiuodamas ją. 

Paskui ją paleidau, vėl persilenkiau per rentinį ir pradėjau 
grabalioti metalinių skersinių. Prisipažinsiu, dariau tai pasku- 
bomis, nes bijojau, kad neišgaruotų ryžtas! Iš pradžių Vina 
tik spoksojo į mane apstulbusi. Paskui, gailiai sušukusi, puolė 
prie manęs ir ėmė tempti savo mažomis rankutėmis į šalį. 
Manau, kad, bandydama man sukliudyti, ji tik paakino mane 
dar ryžtingiau veikti. Aš gan šiurkštokai atstūmiau ją ir aki- 
mirksniu nusileidau į juodąją kiaurymę. Žvilgtelėjęs aukštyn, 


„50 


pamačiau skausmingą jos veidą ir, norėdamas paguosti, nusi- 
šypsojau. Bet tuojau turėjau nukreipti dėmesį į klebančius 
skersinius, ant kurių stovėjau. 

Man reikėjo nusileisti žemyn maždaug du šimtus jardų. Li- 
pau metaliniais skersiniais, kyšančiais iš šachtos sienų; kadangi 
jie buvo pritaikyti daug mažesniems ir Jengvesniems sutvėri- 
mams, tai netrukus pajutau nuovargį. Ir ne tik nuovargį! Vie- 
nas skersinis netikėtai įlinko nuo mano svorio, ir aš vos ne- 
nulėkiau stačia galva žemyn į tamsią gelmę. Valandėlę pakibau 
ant vienos rankos, tai po to jau nebedrįsau stoviniuoti. Nepai- 
sydamas aštraus skausmo rankose ir nugaroje, kaip įmanyda- 
mas greičiau kabarojausi žemyn statmena siena. Žvilgtelėjęs 
į viršų, pamačiau mažytį žydrą lopelį ir jame spindinčią vieną 
žvaigždę, o Vinos galvutė dangaus fone išrodė kaip mažas 
juodas taškelis. Iš apačios sklido ritmiškas, duslus mechanizmų 
dundėjimas. Viską, išskyrus tą nedidelį lopelį viršuje, gaubė 
juoda tamsa. Kai vėl pakėliau akis, Vinos nebebuvo. 

Mane apėmė kankinantis nerimas. Vienu metu pagalvojau, 
ar ne geriau būtų sugrįžti atgal ir palikti Požeminį Pasaulį ra- 
mybėje. Bet, net ir mąstydamas apie tai, aš vis leidausi že- 
myn. Pagaliau man širdis atlėgo, kai per pėdą į dešinę nuo 
savęs šulinio sienoje išvydau nedidelę angą. Įsispraudęs į ją, 
pamačiau, kad tai įėjimas į siaurą horizontalų tunelį, kur galė- 
jau atsigulti ir pailsėti. Buvo pats laikas taip padaryti. Man 
gėlė rankas, maudė nugarą, ir visas drebėjau, iškamuotas nuo- 
latinės kritimo baimės. Be to, akis nemaloniai veikė juoda 
kaip degutas tamsa. Aplink visur gaudė mašinos, pumpuojan- 
čios orą į šachtos gilumą. 

Nežinau, kiek laiko taip pragulėjau. Atitokau, pajutęs, kaip 
minkšta ranka grabinėja man veidą. Pašokęs tamsoje, griebiau- 
si degtukų ir, skubiai įbrėžęs vieną, išvydau tris pakumpusias 
baltas figūras, panašias į tą, kur mačiau griuvėsiuose viršuje. 
Nuo šviesos jos metėsi į šalį. Morlokai visą gyvenimą pralei- 
džia tamsoje, todėl jų akys neįprastai didelės ir jautrios, kaip 
giluminių vandenų žuvų, ir lygiai taip pat atspindi šviesą. Esu 
tikras, jog jie mane matė toje niūrioje tamsoje ir, rodės, nė 
trupučio nebijojo, bet šviesos vengė. Vos brūkštelėjau degtuką, 
norėdamas geriau įsižiūrėti, jie tuoj puolė bėgti ir dingo tam- 
siuose tuneliuose ir angose, iš kur vien jų akys keistai blyk- 
čiojo į mane. 

Pabandžiau juos užkalbinti, tačiau jų kalba, matyt, skyrėsi 
nuo antžemio žmonių kalbos, todėl norint nenorint turėjau pa- 
sikliauti vien savo jėgomis. Man vėl dingtelėjo mintis mesti 
viską ir sprukti. Tačiau tariau sau: „Reikia baigti, ką pradė- 
jus.“ Slinkdamas apčiuopomis tuneliu, pastebėjau, kad sulig 
kiekvienu žingsniu mašinų bildesys vis smarkėjo. Staiga sienos 
prasiskyrė, aš išėjau į atvirą vietą ir, užžiebęs degtuką, pama- 
čiau, kad esu erdviame skliautuotame urve, kurio sienų ne- 
įžiūrėjau — jos skendėjo visiškoje tamsoje. Nespėjau kaip rei- 
kiant apsidairyti, nes degtukas tuoj užgeso. 

Žinoma, mano prisiminimai labai migloti. Iš prieblandos 
išniro milžiniškų mašinų siluetai; jų groteskiniuose juoduose 
šešėliuose slėpėsi nuo šviesos šmėkliški morlokai. Buvo baisiai 
tvanku, ir ore tvyrojo vos juntamas šviežio kraujo kvapas. 
Truputį atokiau, maždaug urvo vidury, stovėjo nedidelis balto 
metalo staliukas, ant kurio gulėjo kažkoks maistas. Pasirodo, 
morlokai ne vegetarai! Pamenu, jau tada nusistebėjau,— koks 
gi gyvulys išliko nuo mūsų laikų, kurio skerdiena guli ant 
stalo? Viską prisimenu kaip per sapną: slogų orą, didžiulius 
kažin kokių mašinų kontūrus, šlykščias žmogystas, lindinčias 
šešėliuose ir lūkuriuojančias tamsos, kad vėl galėtų pulti prie 
manęs! Sudegęs iki galo, degtukas nusvilino man pirštus ir 
nukrito ant žemės, smilkstantis tamsoje rausvas taškelis. 

Vėliau aš dažnai pagalvodavau, kaip prastai buvau pasi- 
ruošęs tokiems nuotykiams. Iškeliaudamas Laiko Mašina, buvau 
įsikalęs į galvą absurdišką mintį, kad Ateities žmonės bus pra- 
nokę mus visais atžvilgiais. Atvykau be ginklų, be vaistų, be 
tabako, o kaip kartais užsimanydavau parūkyti! Netgi degtukų 
nedaug teturėjau. Ak, jeigu būčiau susipratęs pasiimti foto- 
aparatą! Būčiau akimirksniu įamžinęs tą Požeminį Pasaulį, 
o po to ramiai viską apžiūrėjęs. O dabar stovėjau ten gink- 
luotas vien tuo, ko Gamta nepagailėjo — rankomis, kojomis 
ir dantimis, neskaitant keturių impregnuotų degtukų, kurie dar 
man buvo likę. 

Aš nedrįisau tamsoje eiti gilyn tarp visų tų mechanizmų, 
o kai gęstantis degtukas tvykstelėjo paskutini kartą, susizgri- 
bau, kad nedaug jų beturiu. Ligi tol man nė į galvą nebuvo 
atėję, kad reikia juos taupyti, todėl iššvaisčiau kone pusę 
dėžutės, stulbindamas Viršutinio Pasaulio gyventojus, kuriems 
ugnis buvo naujovė. Dabar, Kai man beliko tik keturi deg- 

lukai ir vėl atsidūriau lamsoje, staiga pajutau, kaip kažkieno 
ranka prisilietė prie manosios, laibi pirštai ėmė čiupinėti vei- 
dą, ir užuodžiau savotišką nemalonų kvapą. Man rodės, kad | 
girdžiu kvėpuojant visą tų baisių padarų minią. Kažkieno ran- 
kos atsargiai mėgino atimti iš manęs degtukų dėžutę, o kitos 
tampė mane iš užpakalio už drabužių. Grabinėjamas šių ne- 
matomų sutvėrimų, jaučiausi neišpasakytai biauriai. Ten, tam- 
soje, pirmąkart aiškiai suvokiau, kad nesugebu perprasti nei jų 
kėslų, nei poelgių. Iš visų jėgų ant jų riktelėjau. Jie atšoko, 
tačiau po kiek laiko pajutau, kad vėl priartėjo. Šįkart jau drą- 
siau mane stvarstė, šnibždėdami vienas kitam kažkokius gar- 
sus. Aš visas sudrebėjau ir riktelėjau dar sykį gana šaižiu 
balsu. Bet dabar jie nebe taip pabūgo ir beregint vėl prisiai- 
tino, keistai gargaliuodami — tarsi būtų tyliai juokęsi. Prisi- 
pažįstu, mane suėmė siaubas. Nutariau užžiebti dar vieną deg- 
tuką ir bėgti, saugomas jo šviesos. Taip ir padariau, be to, 
išsiėmiau iš kišenės gabalą popieriaus, uždegiau jį ir atsitrau- 
kiau atgal į siaurąjį tunelį. Bet vos ten įžengiau, mano deglą 
užpūtė skersvėjis, ir juodoje tamsoje išgirdau, kaip Lunelyje 
lyg rudens lapai sučežėjo morlokai, kaip subarbeno jų žings- 
niai, tylūs ir smulkūs it lietaus lašai. 

Akimirksniu mane sugriebė keletas rankų; jie aiškiai no- 
rėjo mane nusitempti atgal į urvą. Aš brūkštelėjau dar vieną 
degtuką ir pamosavau prieš pat jų apspangusius veidus. Jūs 
negalite įsivaizduoli, kokie jie buvo grasūs ir gyvuliški, tie 
išblyškę besmakriai veidai ir didelės, be vokų, rausvai pilkš- 
vos akys! Kaip bukai jie spoksojo, apakinti ir sugluminti švie- 
sos! Bet galiu jus patikinti, kad neilgai juos apžiūrinėjau: aš 
vėl pasitraukiau tolyn ir, vos baigė smilkti antrasis degtukas, 
užžiebiau Lrečiąjį. Jis jau beveik buvo sudegęs, kai pasiekiau 
angą į šulinio šachtą. Atsiguliau prie pat krašto, nes nuo mil- 
žiniško siurblio bildėjimo, sklindančio iš apačios, man ėmė 
suktis galva. Paskui sienoje apgraibomis susiradau skersinius, 
tačiau tą akimirką buvau pačiuptas už kojų ir stipriai patrauk- 
tas atgal. Aš įbrėžiau paskutinį degtuką. .. ir jis išsyk užgeso. 
Tačiau dabar, įsitvėręs skersinių, smarkiais kojų spyriais išsi- 
vadavau iš kibių morlokų glėbių ir skubiai ėmiau ropštis aukš- 
tyn siena, o jie liko stovėti apačioje ir mirkčiodami goksojo, 
iškėlę galvas. Tik vienas mažas padarėlis dar kurį laiką sekė 
įkandin ir vos man nenuplėšė bato, tarsi kokio trofėjaus. 

Kopimui, rodės, nebus galo. Likus dvidešimčiai ar trisde- 
šimčiai pėdų, mane apėmė toks baisus šleikštulys, kad vos 
išsilaikiau nepaleidęs atramų. Paskutinieji keli jardai buvo vien 
žūtbūtinė kova su iuo silpnumu. Kelissyk buvo pradėjusi svaig- 
ti galva, ir tada rodės, kad tuoj nukrisiu. Pais nesuprantu, kaip 
pasiekiau šulinio angą ir svirduliuodamas išlindau iš griu- 
vėsių į akinančią saulės šviesą. Parkritau kniūpsčias. Čia net 
žemė man buvo kvapni ir švari. Pamenu, kaip Vina bučiavo 
man rankas ir smilkinius, kaip aplink skambėjo kitų ilojų 
balsai. Paskui valandėlei netekau sąmonės. 


10 
KAI ATĖJO NAKTIS 


Taigi dabar mano padėtis buvo dar prastesnė, nei anks- 
čiau. Lig šiol, išskyrus sielvarto valandas, patirtas tą naktį, 
kai praradau Laiko Mašiną, vis dar puoselėjau viltį kaip nors 
iš čia pabėgti, tačiau paskutinieji atradimai ją pakirto. Anks- 
čiau maniau, kad man kliudo vien vaikiškas mažųjų būtybių 
nenuovokumas ir kažkokios nežinomos jėgos, kurias pažinus 
bus galima įveikti. O dabar atsirado visiškai nauja aplinkybė — 
šlykštieji morlokai, kažkas nežmogiška ir pragaištinga. Aš 
instinktyviai neapkenčiau jų. Pirma jaučiausi kaip įkritęs į duo- 
bę žmogus: galvojau tik apie duobę ir kaip iš jos išsigauti. 
Dabar jaučiausi kaip pakliuvęs į spąstus žvėris, kūrį tuoj už- 
klups priešas. 

Jūs, ko gero, nustebsite, sužinoję, kokio priešo baiminausi: 
tamsos prieš mėnulio jaunatį. Vina man įkvėpė lą baime ke- 
liomis miglotomis užuominomis apic Tamsiąsias Naktis. Dabar 
nesunku buvo įspėti, ką reiškė ateinančios Tamsiosios Naktys. 
Mėnuo dilo, tamsos periodai kasnakt darėsi vis ilgesni. Ir da- 
bar aš bent jau iš dalies supratau, kodėl Viršutiniojo Pasaulio 
gyventojai baisisi tamsos. Bandžiau spėlioti, kokias gi niek- 
šybes išdarinėja morlokai nemėnesėtomis naktimis. Nūnai ga- 
lutinai įsitikinau, jog mano antroji hipotezė buvo visiškai 
klaidinga. Kažkada Viršutinio Pasaulio gyventojai iš tiesų 
buvo privilegijuota aristokratija, o morlokai — jų paklusnūs 
tarnai, bet tie laikai jau seniai buvo praėję. Žmonijos evo- 

liucijos metu atsiradusios dvi skirtingos rūšys žengė arba jau 
buvo įžengusios į visai naujus santykius. Nelyginant Karolingų 
dinastija ', ilojai išsigimė į dailias menkystas. Jie vis dar iš 
malonės tebevaldė žemės paviršių, kadangi morlokai, kartų kar- 
tomis gyvenę po žeme, nebegalėjo pakęsti dienos šviesos. Kiek 
supratau, morlokai ir toliau dirbo jiems drabužius bei rūpinosi 
kasdieniniais jų poreikiais, matyt, dėl įsisenėjusio tarnystės 
įpročio. Jie tai darė lygiai taip pat nesąmoningai, kaip kad 
stovintis arklys daužo kanopa žemę arba medžiotojas džiau- 
giasi, nušovęs žvėrį, — senoviniai, kažin kada išnykę įpročiai 
buvo įėję į jų kūną ir kraują. Vis dėlto nekėlė abejonės tai, 
kad ankstesnė tvarka jau baigė apvirsti aukštyn kojom. Ne- 
permaldaujama Nemezidė sparčiai sėlino prie savo lepūnėlių. 
Prieš daugelį amžių, prieš tūkstančius generacijų žmogus atėmė 
iš savo brolio laimę ir saulės šviesą. O dabar tas brolis sugrį- 
Žo — neatpažįstamai pasikeitęs! Ilojai pradėjo iš naujo moky- 
lis seną pamoką. Jie vėl sužinojo, kas yra Baimė. Tr staiga 
aš prisiminiau mėsą, kurią mačiau Požecminiame Pasaulyje. Ne- 
žinau, kodėl tai šovė man į galvą: šis klausimas neturėjo 
nieko bendra su mano apmąstymais, jis tarsi iškilo iš šalies. 
Aš pamėginau prisiminti, kokia ta mėsa buvo. Jau tada ji 
man pasirodė lyg ir matyta, bet niekaip negalėjau suvokti, 
kas gi ten. 

Bet jeigu mažieji žmogeliai tapdavo bejėgiai paslaptingo- 
sios Baimės akivaizdoje, aš buvau nulipdytas iš kitokio mo- 
lio. Aš atvykau iš mūsų amžiaus, kuriame žmogiškoji rasė 
klesti, kur baimė nebekausto Žmogaus, o paslaptys niekam ne- 
bekelia siaubo. Šiaip ar taip, aš galėjau gintis. Ilgai nedelsda- 
mas, nusprendžiau pasidirbdinti ginklų ir susiieškoti saugią 
vietą nakvynei. Turėdamas prieglaudą, aš drąsiau žvelgčiau 
į šį keistą pasaulį ir atgaučiau bent dalį to pasitikėjimo, kurį 
praradau, palyręs, kokie sutvėrimai man grėsė kiekvieną nak- 
tį. Žinojau, kad tol negalėsiu ramiai miegoti, kol mano guolis 
nebus nuo jų apsaugotas. Šiurpas nupurtė, vien pagalvojus, 
kad tie padarai, matyt, jau ne kartą buvo mane apžiūrinėję. 

Visą popietę klaidžiojau po Temzės slėnį, tačiau neapti- 
kau nė vienos slėptuvės, kuri jiems būtų neprieinama. Visi 

pastaiai ir medžiai atrodė lengvai pasiekiami tokiems vikriems 
ir kibiems padarams, kokie, sprendžiant iš jų šulinių, buvo 
morlokai. Ir tada aš atsiminiau aukštus Žaliojo Porceliano Rūmų 
bokštelius ir glotnias biizgančias sienas. Tą pati vakarą, pa- 
sisodinęs Viną it kūdikį ant peties, patraukiau per kalvas piet- 
vakarių kryptimi. Man rodės, kad lig ten bus septynios ar 
aštuonios mylios kelio, bet veikiausiai buvo ne mažiau 
aštuoniolikos. Mat, pirmąkart tą vietą pamačiau apniukusią 
dieną, kai atstumai atrodo mažesni. Be to, man dar pradėjo kli- 
bėti kulnas ir pro padą dūrė vinis — tie batai buvo patogūs, 
bet seni, tinkami nešioti tik namuose. Taigi apšlubau. Ir saulė 
jau seniai buvo nusileidusi, kai prieš mane šviesiai gelsvame 
dangaus fone iškilo juodas rūmų siluetas. 

Vina nesitvėrė džiaugsmu, kai ėmiau ją nešti, tačiau no- 
trukus užsimanė lipti žemėn ir tipeno šalimais, puldinėdama 
tai į vieną, tai į kitą pusę nusiskinti gėlių ir kaišiodama jas 
man į kišenes. Vina visados labai stebėjosi mano kišenėmis ir 
galiausiai nusprendė, kad tai savotiškos vazos gėlėms dėti. Ji 
tik tam jas ir tenaudojo. Beje, dabar prisiminiau! Persirenginė- 
damas radau... 

(Laiko Keliautojas nutilo, ikišo ranką į kišenę ir tylėdamas 
padėjo prieš mus dvi nuvytusias gėles, panašias į milžiniškas 
baltas dedešvas. Po to tęsė toliau savo pasakojimą.) 

Žemę jau gaubė vakaro tyla, o mes vis dar tebežingsnia- 
vome per kalvą Vimbldono link. Vina nuvargo ir panoro grįžti 
į pilkojo akmens namą. Tačiau aš jai parodžiau tolumoje stūk- 
sančius Žaliojo Porceliano Rūmų bokštelius ir pasistengiau iš- 
aiškinii, kad ten mes pasislėpsimė nuo jos Baimės, Ar žinote, 
kaip viskas nuščiūva, prieš pradedant temti? Net medžių lapų 
negirdėti šnarant. Toji vakaro tyla manyje visad žadina kaž- 
kokį ilgesį. Dangus buvo giedras, aukštas ir skaidrus, tik va- 
karuose prie pat horizonto kabojo keli debesiūkščiai. Tačiau 
tą vakarą mano ilgesys buvo sumišęs su baimę. Sutemų tyloje 
visi pojūčiai atrodė nepaprastai paaštrėję. Man vaidenosi, jog 
jaučiu po kojomis tuštumas žemėje, jog kiaurai regiu pro ją 
ir matau morlokus, knibždančius savo požeminiame skruzdėlyne 
ir lūkuriuojančius tamsos. Iš susijaudinimo net pagalvojau, kad 
mano įsiveržimą į jų olas jie palaikė karo paskelbimu. Ir 
kodėl jie paėmė mano Laiko Mašiną? 

Taigi mes keliavome vakaro tyloje, 0 sutemos palengva 
urštėjo. Giedra tolumos mėlynė išbluko, viena po kitos įsižie- 
bė žvaigždės. Žemė po kojomis vos matėsi, medžiai pajuodo. 
Viną vis smarkiau kamavo nuovargis ir baimė. Aš paėmiau ją 
ant rankų, visaip glamonėdamas ir ramindamas. Kai dar labiau 
sutemo, ji apsikabino mano kaklą ir, užmerkusi akis, prispaudė 
skruostą man prie peties. Taip mes nusileidome ilgų kalvos 
šlaitu į slėnį, ir prieblandoje aš vos neįkritau į nedidelį upe- 
liūkštį. Perbridęs jį, ėmiau kopti priešingu slėnio šlaitu, pro 
daugybę nakvynės namų ir pro staiuūlą, vaizduojančią lyg ir 
fauną, tik be galvos. Tr čia žydėjo akacijos. Iki šiol dar ne- 
mačiau morlokų, bet juk naktis ką tik prasidėjo, ir pats tam- 
siausias metas, prieš palekant mėnulio delčiai, dar nebuvo 
atėjęs. 

Nuo kitos kalvos viršūnės priešais išvydau plačiai nusi- 
driekusį juodą, tankų mišką. Dvejodamas stabtelėjau. Tam miš- 
kui nesimatė galo nei po kairei, nei po dešincei. Pajutęs nuo- 
vargį — man ypač maudė kojas — atsargiai: nukėliau nuo 
peties Viną ir paguldžiau ant žolės. Jau nebemačiau Žaliojo Por- 
celiano Rūmų ir nesiorientavau, į kurią pusę eiti. Pažvelgiau 
į girios tankmę ir pagalvojau, kas ten galėtų slypėti. Pro tan- 
kiai susipynusias šakas tikriausiai nė žvaigždžių nematyti. Net- 
gi jeigu miške ir netykotų kiti pavojai — pavojai, apie kuriuos 
aš net pagalvoti bijojau — ten buvo užtektinai šaknų, kur ga- 
lėjai suklupti, ir medžių kamienų — prasimušti kaktą. Be to, 
jaučiausi išvargęs po dienos pergyvenimų, todėl nutariau neiti 
į mišką ir praleisti naktį aiviroje vietoje. 

Džiaugiausi, kad Vina jau kietai miegojo. Rūpestingai ap- 
klojęs ją savo švarku, atsisėdau šalia ir ėmiau laukti mėnulio 
patekėjimo. Ant kalvos šlaito buvo tylu ir tuščia, tačiau iš 
miško tamsumos laikas nuo laiko atsklisdavo kažkokių gyvių 
šlamesys. Virš manęs degė žvaigždės, nes naktis buvo labai 
giedra. Jų mirksėjimas maloniai ramino. Tačiau danguje ne- 
besimatė senųjų žvaigždynų: lėtas žvaigždžių judėjimas, toks 
lėtas, kad jo nepastebėtum ir per šimtą kartų ilgesnį gyveni- 
mą, jau seniai buvo pakeitęs jų raštus. Tik Paukščių Takas 
tebebuvo, kaip man rodės, tokia pat balzgana kosminių dul- 
kių juosta, kaip ir mūsų laikais. Pietuose švietė kažkokia labai 
ryški, man nežinoma raudona žvaigždė, dar puikesnė už mūsų 
žalsvąjį Sirijų. Ir tarp visų šių bliksinčių šviesos taškelių 


viena didelė planeta spindėjo švelniai ir ramiai, tarsi seno drau- 
go veidas. 

Bežiūrėdamas į žvaigždes, staiga pajutau, kokie menki mano 
vargai ir apskritai visi žemiško gyvenimo negandai. Aš pa- 
galvojau, kaip neišmatuojamai toli ir kaip lėtai, bet nenumal- 
domai slenka tos žvaigždės iš mums nežinomos pracities į ne- 
žinomą ateitį. Pagalvojau apie didžiulius ratus, kuriuos brėžia 
erdvėje žemės ašis. Tik keturiasdešimt kartų ji be garso apsuko 
šį ratą per visus mano nukeliautus metus. Ir per tuos kelis 
apsisukimus visa žmonių veikla, visos tradicijos, sudėtingos 
organizacijos, tautos ir kalbos, visa literatūra, visi siekiai ir 
netgi prisiminimai apie tokį Žmogų, kokį aš pažinojau, negrįž: 
tamai pradingo. Vietoje to čia atsirado šios trapios būtybės, 
užmiršusios savo aukštą kilmę, ir tie balsvi padarai, kurie man 
kėlė tokį siaubą. Tada prisiminiau Didžiąją Baimę, skiriančią 
vieną rūšį nuo kitos, ir pirmąkart, šiurpulio nukrėstas, aiškiai 
supratau, kieno mėsą mačiau požeminiame urvė. Bet ne, lai 
būtų pernelyg klaiku! Aš pažvelgiau į mažąją Viną, miegančią 
žvaigždžių šviesoje grela manęs, į jos baltą ir tyrą it Žvaigž- 
dutė veidelį ir tučtuojau nuvijau baisiąją mintį. 

Visą tą ilgą naktį aš kaip įmanydamas stengiausi negal- 
voti apie morlokus ir, kad greičiau prabėgtų laikas, bandžiau 
surasti naujame raizginyje senųjų žvaigždynų pėdsakus. Dan- 
gus tebebuvo visiškai giedras, tik kur-ne-kur pilkavo lengvutis 
debesėlis. Aišku, kartais aš ir užsnūsdavau. Taip man bebūd- 
raujant, rytinėje dangaus dalyje prasimušė blyški šviesa, ne- 
lyginant kokio bespalvio gaisro pašvaistė, ir pasirodė baltas 
ir plonas tekančio mėnulio piautuvas. Jam iš paskos, tarsi ke- 
tindami jį užklupti ir paskandinti savo švytėjime, sužėravo 
pirmieji aušros spinduliai, iš pradžių neryškūs, bet kas minutę 
vis rausvesni ir šiltesni. Morlokai taip ir neprisiartino prie 
mūsų; tą naktį nė vieno jų neteko išvysti ant kalvos. Pra- 
brėškus naujai dienai, visi mano būgštavimai atrodė be pa- 
grindo. Atsistojau ir pajutau, kad mano koja suplyšusiame bato 
ištinusi per kauliuką, o kulnas skauda, todėl vėl atsisėdau, nu- 
siaviau batus ir nusviedžiau juos į šalį. 

Pažadinau Viną, ir mudu nusileidome žemyn į mišką, ku- ; 
ris dabar buvo žalias ir jaukus, o ne juodas ir grėsmingas, kaip 
naktį. Pusryčiams mes užvalgėme vaisių. Netrukus sutikome 
keletą dailiųjų būtybių, kurios juokėsi ir šoko saulėje, tarsi 


58 


pasaulyje išvis nebūtų naktų. Tr tada vėl pagalvojau apie 
mėsą, kurią Mačiau pas morlokus. Dabar galutinai supratau, 
kas-ten buvo, ir man iš visos širdies pagailo to paskutinio 
džiūstančio upokšnio, kuris išliko iš kadaise galingai tekė- 
jusio Žmonijos srauto. Aišku, jog kažkuriuo visuomenės smu- 
kimo metu, prieš daugelį amžių, morlokų maisto atsargos iš- 
seko, Galimas daiktas, iki Lol jie maitinosi žiurkėmis ir kito- 
kiomis šlykštybėmis. Netgi mūsų laikais žmogus yra nebe toks 
išrankus, kaip kilados — mažiau išrankus, nei bet kuri bež- 
džionė. Jo nusistatymas nevalgyti žmogaus mėsos nėra giliai 
įsišaknijęs instinktas. Taigi šie nužmogėję mūsų palikuonys... 
Mėginau į tai pažvelgti mokslininko akimis. Šiaip ar taip, 
morlokai daug mažiau panėšėjo į žmones ir buvo mums daug 
lolimesni, negu mūsų žmogėdros protėviai, gyvenę prieš tris 
ar „keturis tūkstančius metų. O proto, kuris paverstų šitokią 
padėtį kankyne, jau seniai nebeliko. Tai ko aš čia kvaršinu 
sau galvą? Juk ilojai yra tik penimi galvijai, kuriuos maitina 
ir medžioja it skruzdės po žeme knibždantys morlokai,— tik- 
riausiai jie net rūpinasi, kad ilojai būtų gerai nupenėli. 
O Vina tuo metu slriksėjo greta manęs! 

Aš pabandžiau užgniaužti augantį pasibaisėjimą, prisimi- 
nęs, kad visa tai — rūsti bausmė už žmonių egoizmą. Žmogus 
geidė prabangiai gyventi iš savo artimo triūso ir pasiteisin- 
davo būtinybe, o dabar pasirodė tos būtinybės išvirkščioji 
pusė. Aš netgi pamėginau kaip Karlailis' pažiūrėti su panieka 
į šią pasigailėjimo vertą, žlungančią aristokratiją. Tačiau iš 
lo nieko neišėjo. Kad ir kaip buvo sumenkęs ilojų protas, 
jų išvaizdoje dar daug žmogiškų bruožų, ir aš norom nenorom 
užjaučiau juos, pergyvendamas kartu jų baimę ir pažeminimą. 

Tada aš dar gerai nežinojau, ko man griebtis. Visų pirma 
norėjau susiieškoti saugią užuoglaudą ir prasimanyti kokių 
nors metalinių ar akmeninių ginklų. Tai turėjau padaryti ne- 
delsdamas. Paskum vyliausi rasti priemonių įskelti ugnį ir pasi- 
daryti fakelą — žinojau, jog lai būtų veiksmingiausias ginklas 
prieš morlokus. Ir dar galvojau pasigaminti kokį įtaisą išlaužti 
„bronzinėms durims po Baltuoju Sfinksu. Ketinau pasidirbti ta- 
raną. Tvirtai tikėjau, jog, įėjęs pro šias duris su liepsnojan- 
čiu deglu rankoje, rasiu Laiko Mašiną ir ištrūksiu iš to pa- 


' Anglų eseistas ir istorikas (Thomas Carlyle, 1795—-1881). 


saulio. Nemaniau, kad morlokams būtų užiekę jėgų ją toli 
nutempii. Viną nusprendžiau pasiimti su savimi į mūsų laik- 
metį. Miniyse svarstydamas visus šiuos planus, aš toliau žings- 
niavau link to pastato, kurį išsirinkau sau būsiu. 


ii 
ŽALIOJO PORCELIANO RŪMAI 


Kai apie vidudienį priėjome Žaliojo Porceliano Rūmus, pa- 
matėme, kad jie apleisti ir beveik sugriuvę. Languose styrojo 
tik aštrios stiklų šukės, o dideli žalios apdailos lopai buvo at- 
šokę nuo surūdijusio metalinio karkaso. Rūmai stovėjo ant 
aukšto, žole apaugusio šlaito, ir, žvilgtelėjęs į šiaurės rytus, 
nustebau, ties ta viela, kur, mano supratimu, kadaise buvo 
Vondsvortas ir Betersis, išvydęs upės žiotis ar, gal būt, ne- 
didelę jūros įlanką. Kas gi pasidarė arba šiuo metu darosi jū- 
ros gyvūnams, pagalvojau, tačiau ilgiau apie tai nesusimąsčiau. 

Apžiūrėjęs įsitikinau, kad rūmai iš tiesų porcelianiniai, 17 
ant fasado pastebėjau kažkokiais nesuprantamais ženklais išra- 
šytą užrašą. Man šovė mintis, ir gan kvaila, kad Vina galėtų 
padėti jį perskaityti, tačiau pasirodė, kad apie raštą ji neturi 
nė menkiausio supratimo. Aš visados ją laikiau žmogiškesne, 
negu ji iš tiesų buvo, gal dėl to, kad ji taip žmogiškai buvo 
prie manęs prisirišusi. 

Už atvirų, gerokai aplūžusių didelių durų mes išvydome 
ne salę, kaip paprastai, bet ilgą galeriją su visa eile šoninių 
langų. Iš pirmo žvilgsnio suvokiau, kad lai muziejus. Koklines 
grindis klojo storas dulkių sluoksnis, tokia pat pilka skraistė 
dengė daugybę įvairių daiktų. Tarp jų, salės vidury, pama- 
čiau keistai stirksant milžiniško skeleto apatinę dalį. Iš kojų 
pažinau, kad tai kažkoks išnykęs gyvūnas, panašus į mega- 
terijų. Greta gulėjo apduikėjusi kaukolė ir viršutiniai kaulai, 
o toje vietoje, kur pro piakiurusį stogą lašėjo vanduo, ske- 
letas buvo visai subyrėjęs. Toliau galerijoje stovėjo milžiniš- 
kas brontozauro skeletas. Mano spėjimas, jog tai muziejus, 
pasitvirtino. Palei sieną aptikau lai, ką iš pradžių palai- 
kiau nuožulniomis lentynomis, bet, nubraukęs storas dul- 
kes, pamačiau, kad čia gerai pažįstamos mūsų laikų stiklinės 

vitrinos. Tr, matyt, hermetiškos, nes kai kurie eksponatai gerai 
išsilaikę. 

Aišku, mes stovėjome vėlyvesnių laikų Kenzingtono gam- 
tos muziejaus griuvėsiuose! Čia, tur būt, buvo paleontologijos 
skyrius su kitados puikiai atrodžiusiomis iškastinių gyvunų 
kolekcijomis, tačiau neišvengiamas irimas, kuriam laikui dirb- 
tinai sustabdytas ir, išnykus grybeliams bei bakterijoms, ne- 
tekęs devyniasdešimt devynių procentų savo galios, vyko to- 
liau, ir šie visi lobiai iš lėto, bet atkakliai gedo. Kur-ne-kur 
rasdavau čia pabuvojusių mažųjų žmogelių pėdsakus: sutrupin- 
tas į gabalėlius arba girliandomis ant nendrių suvertas retas 
iškasenas. Vitrinos kai kur išvis buvo nuimtos — tikriausiai 
morlokų darbas. Rūmuose nebuvo nė gyvos dvasios. Storas 
dulkių sluoksnis slopino mūsų žingsnius. Kol aš nustebęs dai- 
riausi, priėjo Vina, lig tol ritinėjusi nuolaidžiu vitrinos stiklu 
jūrų ežį, tyliai paėmė mane už rankos ir atsistojo greta. 

Iš pradžių šis senovinis intelektualios epochos paminklas 
mane taip apstulbino, kad nė nepagalvojau, kiek naudos ga- 
lėčiau iš to turėti. Net rūpestis dėl Laiko Mašinos valandėlei 
išgaravo iš galvos. 

Sprendžiant iš dydžio, Žaliojo Porceliano Rūmuose turėjo 
būti ne tik paleontologijos galerija, bet ir istorijos skyriai, 
o gal net ir biblioteka! Man — bent jau tuometinėmis aplinky- 
bėmis — tai būtų buvę nepalyginamai įdomiau už šią yrančių 
geologinių iškasenų parodą. Žvalgydamas toliau, radau kitą 
neilgą galeriją, susikertančią su pirmąja. Atrodo, čia buvo 
mineralogijos skyrius, ir, išvydęs gabalą sieros, aš tučtuojau 
pagalvojau apie paraką. Tačiau niekur neradau salietros ar 
šiaip kokių azoto rūgšties druskų. Be abejo, jos ištirpo prieš 
daugelį šimtmečių. Tačiau siera man neišėjo iš galvos ir sukėlė 
aibes minčių. Likusieji galerijos eksponatai manęs beveik ne- 
domino, nors apskritai šis skyrius buvo geriausiai išsilaikęs. 
Nesu mineralogijos specialistas, todėl pasukau toliau, į smar- 
kiai apgriuvusį koridorių, lygiagretų pirmajai galerijai, pro 
kurią čionai įėjau. Šis skyrius, matyt, gamtos mokslo, tačiau 
viskas čia jau seniai buvo neatpažįstamai pasikeitę. Keletas 
susiraukšlėjusių, pajuodusių liekanų to, kas anksčiau buvo 
žvėrių iškamšos, perdžiūvusios mumijos stiklainiuose, kadaise 
pilnuose spirito, rusvos sutrūnijusių augalų dulkės -- tai vis- 
kas, ką ten radau. Gaila; man būtų buvę įdomu pažiūrėti, kaip 

kantriomis pastangomis buvo pasiekta galutinė pergalė prieš 
gyvąją gamtą. Iš ten mes patekome į tiesiog kolosalių mat- 
menų, bet labai prastai apšviestą galeriją. Jos grindys nuo to 
galo, pro kurį įėjome, nedideliu kampu palengva žemėjo. Ant 
lubų lygiais tarpais kabojo balti rutuliai; daugelis jų buvo 
įskilę arba visai sudaužyti; matyt, anksčiau ši patalpa buvo 
apšviečiama dirbtine šviesa. Čia pasijutau savo priprastame 
gaivale, kadangi abiejuose galerijos šonuose riogsojo milži- 
niškų gabaritų mašinos, visos labai surūdijusios ir net aplūžu- 
sios, tačiau kai kurios dar gerai išsilaikiusios. Jūs žinote, jog 
mano silpnybė — mašinos; taigi panūdau ilgiau čia užtrukti, 
juoba kad dauguma jų man buvo tikri galvosūkiai, galėjau 
tik apytikriai spėlioti, kam jos reikalingos. Man rodės, kad, 
įspėjęs šias mįsles, atrasiu galingą ginklą kovai su morlokais. 

Staiga Vina prisiglaudė prie manes. Taip staigiai, kad aš 
net krūptelėjau. Jeigu ne ji, tikriausiai nebūčiau atkreipęs 
dėmesio į grindų nuolydį. Tas galerijos galas, pro kurį įėjau, 
buvo gan aukštai virš žemės, apšviestas keleto siaurų it ply- 
šiai langų. Bet, einant tolyn, už langų ėmė matytis kalvos šlai- 
tas, pamažu jis kilo ir galiausiai prieš kiekvieną langą beliko 
tik iškasa, kaip Londone priešais pusrūsius, 0 pro siaurą tarpą 
viršuje skverbėsi vos pastebimas šviesos ruoželis. Aš lėtai 
ėjau pirmyn, smalsiai apžiūrinėdamas mašinas, ir taip užsimir- 
šau, jog nė nepastebėjau laipsniško šviesos mažėjimo, kol ga- 
liausiai mano dėmesį patraukė augantis Vinos nerimas. Tada 
pamačiau, kad priešaky galerija nueina į juodą tamsą. Neryž- 
tingai stabtelėjau ir apsidairęs pastebėjau, kad dulkių čia ge- 
rokai mažiau ir jų sluoksnis ne toks lygus. Dar toliau tamsos 
link ant grindų matėsi nedidelės siauros pėdos. Jos iškart pri- 
minė morlokų artumą. Supratau, kad veltui gaištu laiką, moks- 
liškai tyrinėdamas mašinas. Man toptelėjo, kad jau gerokai po 
pusiaudienio, o aš vis dar neturiu nei ginklo, nei slėptuvės, 
nei priemonių išgauti ugniai. Kaip tik tuo metu tamsios ga- 
lerijos gilumoje išgirdau tokį pat savotišką tapsėjimą ir tuos 
pačius keistus garsus, kaip ir anąkart šulinyje. 

Aš paėmiau Viną už rankos. Tačiau greit apsigalvojau, 
palikau ją ir žengiau prie mašinos, iš kurios kyšojo svertas, 
panašus į geležinkelio iešmą. Užsiropštęs ant pastovo ir įsi- 
tvėręs abiem rankom šio sverto, visu svoriu jį užguliau. Vina, 
likusi viena galerijos vidury, ėmė verkšlenli. Apskaičiavau 

teisingai: po minutės spaudimo svertas nulūžo, ir aš sugrįžau 
pas Viną su vėzdu, kurio, kaip man rodės, būtų pilnai pakakę 
suknežinti bet kurio morloko pakaušiui. Baisiai troškau užmuš- 
li bent vieną moiloką. Kaip nežmoniška, pasakysite jūs, norėli 
užmušti savo patics palikuonį! Tačiau šie padarai neturėjo 
nė truputėlio žmogiškumo. Ir vien Lik nenoras palikti Viną bei 
įsitikinimas, kad, pradėjus malšinti žudynių troškulį, gali nu- 
kentėti Laiko Mašina, mane sulaikė nuo ketinimo tuoj pat 
nusileisti galerija žemyn ir imti triuškinti las šnarančias biau- 
rybes. 

Taigi, vienoje rankoje laikydamas vėzdą, o kila apkabinęs 
Viną, aš pasukau iš šios galerijos į kitą, dar erdvesnę, kurią 
pradžioje palaikiau karo koplyčia, apkabinėta sudriskusiomis 
vėliavomis. Tačiau netrukus paaiškėjo, jog svyrantys nuo sienų 
juodi ir rudi skutai yra sudūlėjusių knygų likučiai. Jos jau 
seniai buvo subyrėjusios į gabalėlius, raidžių nebeliko nė ženk- 
lo. Tik kur-ne-kur besimėtantys persisukę viršeliai ir įtrūku- 
sios metalinės sąsagos iškalbingai bylojo, kas čia atsitiko. Bū- 
damas rašytojų, aš, ko gero, būčiau ėmęs samprotauti apie 
žmogiškų ambicijų tuštybę. Bet kadangi nesu literatas, tai 
mane labiausiai pribloškė niekais virtęs milžiniškas triūsas, ką 
rodė šie niūrūs trūnijančio popieriaus tyrai. Turiu prisipažinti, 
kad tą akimirką prisiminiau „Filosofų draugijos darbus" ir savo 
paties septyniolika straipsnių fizikinės optikos klausimais. 

Užkopę plačiais laiptais aukštyn, patekome į naują palal- 
pą — kadaise taikomosios chemijos skyrių. Čia vyliausi rasti 
naudingų sau dalykų. išskyrus vieną kampą, kur buvo įgriu- 
vęs stogas, galerija išsilaikė kuo puikiausiai. Aš skubiai ap- 
ėjau visas sveikas vitrinas. Galų gale vienoje, tikrai sandariai 
uždarytoje, aptikau dėžutę degtukų. Nekantraudamas išban- 
džiau juos. Degtukai buvo visiškai geri — netgi nesudrėkę. Aš 
alsisukau į Viną. „Šok!“— šūktelėjau jos kalba. Dabar tikrai 
įsigijome ginklą prieš tuos siaubingus padarus, kurių taip bi- 
jojome. Ir didžiausiam Vinos džiaugsmui šiame apleistame 
muziejuje, ant storo dulkių kilimo, aš iškilmingai sušokau 
įmantrų šokį, linksmai švilpaudamas dainelės „Škotija tėvynė“ 
motyvą. Tai buvo iš dalies kuklus kankanas, iš dalies valsas, 
iš dalies škotų šokis (kiek leido surduto skvernai) ir iš dalies 
mano paties kūryba. Jūs gi žinote, kad aš iš prigimties išra- 
dingas. 

Tai, kad ši degtukų dėžutė atsispyrė visagaliui laikui ir 
išliko sveika po šitiek metų, buvo pals keisčiausias, o xman 
if patis laimingiausias neiikėtumas. Ne mažiau nustebau, 
aptikęs dar nelauktesnį daiktą — kaniparo. Radau jį užanispau- 
duotame inde, kuris, matyt, visai atsitiktinai buvo išties her- 
metiškai uždarytas. Iš pradžių palaikiau jį parafinu ir sudau- 
žiau indą. Tačiau tuoj pasklido aiškus kamparo kvapas. Ši laki 
medžiaga visuotinio griuvimo epochoje išsilaikė, gal būt, dau- 
gelį tūkstančių amžių. Ji priminė man kartą matytą piešinį 
sepija ', pagamintą iš moliusko, žuvusio ir suakmenėjusio 
prieš milijonus metų. Jau buvau bemetąs kamparą šalin, tik 
staiga prisiminiau, kad jis gerai dega skaisčia liepsna kaip 
puikiausia žvakė, ir įsidėjau jį į kišenę. Tačiau niekur neradau 
sprogstamųjų medžiagų ar kitokių priemonių išversti bronzi- 
nėms durims. Kol kas geležinis svertas tebebuvo naudingiau- 
sias ginklas iš visų man čia pasitaikiusių daiktų. Tr vis dėlio 
iš galerijos išėjau labai pakiliai nusileikęs. 

Neįmanoma išpasakoti visko, kas įvyko ta ilgą popielę. 
Man tektų smarkiai įtempti atmintį, kad paeiliui išdėstyčiau 
visus savo nutikimus. Pamenu, kaip stovėjau ilgoje rūdijan- 
čių ginklų galerijoje ir svarsčiau, ką išsiriūkti: kirvuką, kardą 
ar savo svertą. Visko negalėjau panešti, o geležinis strypas 
geriausiai tiko bronzinėms durims laužti. Mačiau daugybę įvai- 
riausių pabūklų, šautuvų ir pistoleių. Beveik visi buvo suėsti 
rūdžių, tik kai kurie, pagaminti iš kažkokio nežinomo naujo 
metalo, dar neblogai atrodė. Tačiau šoviniai ir parakas jau 
seniai buvo pavirtę dulkėmis. Vienos sienos galas buvo su- 
anglėjęs ir apgriuvęs -— matyt, čia sprogta kurio nors ekspo- 
nato. Kitoje vietoje išvydau didžiulę stabų kolekciją: poline- 
ziečių, meksikiečių, graikų, finikiečių ir kitokių, surinktų iš 
visų pasaulio šalių. Ir, neįstengęs atsispirti akimirkos impulsui, 
užrašiau savo vardą ant nosies žalsvai pabaisai iš Pietų Ame- 
rikos, kuri ypač patraukė mano dėmesį. 

Į pavakarį mano smalsumas sumažėjo. Aš perėjau vieną po 
kitos visas galerijas, dulkėlas, nebylias, neretai sugriuvusias; 
daugiausia ten riogsojo vien rūdžių ir apanglėjusių nuolaužų 
krūvos. Vienoje vietoje netikėtai užėjau alavo šachtos mo- 
delį, o paskui visai atsitiktinai radau aklinai uždarytoje 


1 Jūros moliuskas arba rudos spalvos dažai, kuriuos išskiria tam 
tikras šio moliusko organas („rašalinis maišas"). 

dėžėje du dinamito užtaisus. Džiugiai sušukęs: „Eureka!“ išdau- 
žiau vitriną. Bet čia mane apniko abejonės. Truputį pagalvo- 
jęs, išsirinkau nedidelę šoninę galeriją ir padariau bandymą. 
Niekad gyvenime nebuvau patyręs tokio nusivylimo, kaip tuo- 
met, kai laukiau sprogimo — penkias, dešimt, penkiolika mi- 
nučių —ir nesulaukiau. Žinoma, čia buvo tik modeliai, tą 
turėjau suprasti iš išvaizdos. Neabejoju, kad priešingu atveju 
būčiau puolęs ir kaip mat išsprogdinęs Baltąjį Slinksą su jo 
bronzinėmis durimis, o tada, kaip paaiškėjo vėliau, niekados 
daugiau nebūčiau regėjęs savo Laiko Mašinos. 

Po to, regis, mes patekome į nedidelį atvirą kiemelį rūmų 
viduje. Žalioje vejoje augo trys vaismedžiai, tai mudu su Vina 
ten pailsėjome ir pasistiprinome. Artėjant saulėlydžiui, ėmiau 
svarstyti mūsų padėtį. Naktis jau čia pat, o mes dar be sau- 
gios pastogės. Bet dabar mane tas mažai tejaudino. Mano ran- 
kose buvo geriausia apsauga nuo morlokų: degtukai! O jei 
prireiktų ryškesnės šviesos, kišenėje turėjau kamparo. Man 
rodės, kad geriausia būtų praleisti naktį atviroje vietoje, prie 
laužo. Rytą ketinau atgauti Laiko Mašiną. Tam tikslui kol kas 
teturėjau tik vieną įnagį — geležinį vėzdą. Bet dabar, igijęs 
daugiau patirlies, visai kitaip Žiūrėjau į tas bronzines duris. 
Lig tol nedrįsau jų laužti vien dėl to, kad nežinojau, kas slypi 
anapus. O labai tvirtos jos man niekad neatrodė, todėl tikė- 
jausi, kad geležinio sverto pilnai pakaks atlikti tam darbui, 

Mes išėjome iš Žaliųjų Rūmų, kai saulė dar nebuvo pasi- 
slėpusi už horizonto. Aš nusprendžiau kitą rytą, vos išaušus, 
sugrįžti prie Baltojo Sfinkso, o, kol dar nesutemo, norėjau 
perkirsti mišką, kuris buvo pastojęs mums kelią ateinant. Tą 
vakarą ketinau nueiti kaip galima toliau, o paskui susikurti 
laužą ir miegoti ugnies prieglobstyje. Todėl pakeliui rinkau 
žagarus bei perdžiūvusią žolę ir neilgai trukus jau nešiau pilną 
glėbį. Su tokiu nešuliu mes varėmės pirmyn daug lėčiau, nei 
buvau numatęs, be to, ir Vina labai pavargo. Mane taip pat 
baisiai traukė miegas, todėl pasiekėme mišką jau sutemus. 

Bijodama tamsos, Vina norėjo pasilikti ant apaugusios krūmokš- 
niais kalvelės, pamiškėje, bet artėjančios nelaimės nuojauta, 
užuot įspėjusi ir sulaikiusi mane, stumte stūmė pirmyn. Pra- 
eitą naktį nesumeikiau akių, todėl buvau nekantrus ir sudir- 
gęs. Jaučiau, kaip prie manęs sėlina miegas, o su juo ir mor- 
lokai. 

Ko! mes šiiaip dvejojome, užpakaly, juodų krūmų fone, 
pastebėjau tris pilkšvas tykojančias figūras. Mus supo krū- 
mokšniai ir aukšta žolė, todėl jos galėjo slaptomis prisėlinti 
pric pat mūsų. Per mišką, mano apskaičiavimu, nebuvo nė my- 
lios kelio. Jeigų mums pavyktų pereiti jį ir išeiti į atvirą 
nuokalnę, tai ten, man rodės, galėtume kur kas ramiau pail- 
sėti. Kelią ketinau pasišviesti degtukais ir kamparu. Beigi 
iškart sumečiau, kad, norėdamas mosikuoti degtukais, turėsiu 
palikti laužui surinktus žabus, todėl, kad ir labai nenorom, 
padėjau juos ant žemės. Ir tada man atėjo į galvą mintis, jog, 
užkūręs tą glėbį, gerokai apkvaišinčiau užpakaly tūnančius 
draugužius. Vėliau patyriau, koks beprotiškas buvo šis suma- 
nymas, tačiau tada man rodės, kad laužas puikiai pridengs 
mūsų atsitraukimą. 

Nežinau, ar esate kada susiinąstę apie tai, kokia retenybė 
yra ugnis vidutinio klimato krašte, kur nėra žmogaus, Saulės 
kaitra retai kada įstengia uždegti koki medį netgi tuomet, kai 
jos spindulius sukoncentruoja rasos lašai, kaip kartais atsi- 
tinka tropikuose. Žaibas trenkia ir apsvilina, tačiau retai su- 
kelia didesnį gaisrą. Pūvanti augmenija kai kada rusena dėl 
cheminių reakcijų šilumos, bet retai užsiliepsnoja. O šis žlun- 
gantis pasaulis jau seniai buvo pamiršęs ugnies išgavimo me- 
ną. Raudoni liežuviai, ėmę laižyli stagarų krūvą, Vinai buvo 
visiškai naujas ir neregėtas dalykas. 

Ji norėjo pribėgti ir pažaisti su liepsna. Ko gero, net būtų 
puolusi į ugnį, jei būčiau jos nesulaikęs. Aš slvėriau ją į glėbį 
ir, nepaisydamas spyriojimosi, drąsiai nusinešiau į mišką. Kurį 
laiką laužas švietė mums kelią. Paskui atsigręžęs pamačiau 
pro tankius medžių kamienus, jog nuo mano žabų krūvos 
liepsna persimetė į gretimus krūmokšnius ir ugnies juosta nu- 
vinguriavo žolėtu kalvos šlaitu aukštyn. Aš nusijuokiau ir vėl 
atsisukau į priešais įuoduojančius medžius. Ten buvo labai 
tamsu, ir Vina lirtėdama prisispaudė prie manęs, tačiau mano 
akys greit apsiprato, ir netrukus mačiau pakankamai gerai, 

nereikėjo bijoti, kad atsitrenksiu į medžių kamienus. Virš gal- 
vos plytėjo juoduma, ir tik retkarčiais kai kur nušvisdavo 
melsvas tolimo dangaus lopinėlis. Aš nežiebiau degtukų, nes 
abi rankos buvo užimtos. Kaire laikiau apkabinęs savo ma- 
žytę, 0 dešinėje spaudžiau geležinį vėzdą. 

Kurį laiką tegirdėjau tik šakelių traškėjimą po kojomis, 

lengvą vėjo ošimą viršūnėse, savo kvėpavimą ir kraujo tvink- 
sėjimą ausyse. Paskui man pasirodė, kad aplinkui kažkas tapsi. 
Vis dėlto atkakliai tebesibroviau priekin. Tapsėjimas tolydžio 
garsėjo, ir iki mūsų atsklido tie patys keisti šlamesiai ir bal- 
sai, kuriuos buvau girdėjęs Požeminiame Pasaulyje. Morlokų, 
matyl, buvo keletas, ir jie supo mus. Iš tikrųjų sekančią aki- 
mirką pajutau, kaip mane kažkas timptelėjo už skverno, o po 
to už rankos. Vina smarkiai sudrebėjo ir nuščiuvo. 
„ Atėjo laikas užžiebti degtuką. Bet, norėdamas jį išsiimti, 
turėjau nuleisti Viną ant žemės. Aš taip ir padariau; kol rau- 
siausi kišenėse, prie mano kojų tamsoje prasidėjo grumtynės, 
per kurias Vina neišdavė nė garso, o morlokai vis taip pat 
savotiškai niurnėjo. Mažos minkštos rankos grabaliojo švarką, 
slinko aukštyn nugara ir net prisilietė kaklo. Degtukas čirkš- 
telėjo ir sušnypštė. Kai įsidegė, pamačiau baltas į tankmę 
sprunkančių morlokų nugaras. Skubiai ištraukęs iš kišenės ga- 
balą kamparo, pasiruošiau jį uždegti, kai tik degtukas ims 
gesti. Tada žvilgtelėjau į Viną. Ji gulėjo kniūpsčia, apkabi- 
nusi mano koją, visiškai nejudėdama. Išsigandęs pasilenkiau 
prie jos. Ji vos vos kvėpavo. Uždegiau kamparo luitą, nusvie- 
džiau ant žemės; kai jis subyrėjęs skaisčiai užsiliepsnojo, gin- 
damas šalin morlokus ir nakties šešėlius, atsiklaupiau ir' pa- 
kėliau Viną. Mums už nugarų visas miškas buvo pilnas didžiu- 
lės gaujos šurmulio. 

Vina tikriausiai buvo apalpusi. Atsargiai užsikėliau ją ant 
peties, atsistojau, ketindamas skverbtis tolyn, bet staiga nu- 
stėrau, suvokęs, kas įvyko. Besiplūkdamas su degtukais ir 
"Vina, aš keletą kartų apsisukau ir dabar nebeturėjau nė men- 
kiausio supratimo, kuria kryptimi eiti. Ko gero, vėl pasukau 
atgal į Žaliojo Porceliano Rūmus? Mane išpylė šaltas prakai- 
tas. Reikėjo skubiai spręsti, ką toliau daryti. Nutariau susi- 
kurti laužą ir pernakvoti vietoje. Paguldžiau vis dar neatsiga- 
vusią Viną ant samanoto kupsto ir, bebaigiant degti pirmajam 
kamparo gabalui, paskubomis puoliau rinkti stagarus bei 

sausus lapus. Aplink mane tai čia, tai ten tamsoje nelyginant 
zubinai švytėjo morlokų akys. 

Kamparas žybtelėjo ir užgeso. Įbrėžiau degtuką, ir du prie 
Vinos sėlinantys balti siluetai skubiai šoko į šalį. Vienas jų, 
apakintas šviesos, puolė stačiai ant manęs, aš tvojau kumščių 
ir pajutau, kaip sutreškėjo jo kaulai. Morlokas sukaukė iš 
siaubo, nusvirduliavo porą žingsnių ir parkrito. Uždegiau kitą 
kamparo gabalą ir toliau rinkau žagarus laužui. Netrukus pa- 
stebėjau, kad medžių lapai virš manęs visiškai perdžiūvę, nes 
nuo pat mano atvykimo su Laiko Mašina, tai yra visą savaitę, 
čia nė karto nelijo. Taigi, užuot ieškojęs žabų, ėmiau pasišo- 
kėdamas laužyti apatines šakas. Po kiek laiko troškiai rūkda- 
mas įsiliepsnojo laužas, sukrautas iš žalio medžio bei sausų 
šakų, ir šitaip galėjau pasitaupyti kamparo. Tada vėl puoliau 
ten, kur šalia mano vėzdo gulėjo Vina. Kaip įmanydamas ban- 
džiau įą atgaivinti, bet ji gulėjo it negyva. Negalėjau netgi su- 
prasti, ar ji kvėpuoja, ar ne, 

Vėjas bloškė dūmus į veidą, ir, matyt, dėl to man stai- 
giai apsunko galva. Be to, ore tvyrojo kamparo kvapas. Laužas 
galėjo degti nekurstomas dar kokią valandą. Jausdamasis mir- 
tinai nuvargęs, atsisėdau ant žemės. O iš visų miško pusių 
sklido nesuprantamas migdantis murmuliavimas. Aš, rodos, tik 
knapielėjau sykį ir almerkiau akis. Aplinkui buvo tamsu, ir 
mane laikė morlokų rankos. Išsiveržęs iš jų kibių pirštų, čiu- 
pausi už kišenės — bet degtukų dėžutė buvo pražuvusi! Mor- 
lokai vėl griebė mane, apsupę iš visų pusių. Akimirksniu susi- 
gaudžiau, kas atsitiko. Buvau užsnūdęs, ir laužas užgeso. Šir- 
dį nusmelkė baisaus galo nuojauta. Visas miškas, rodės, buvo 
pilnas degėsių kvapo. Mane sugriebė už kaklo, už piaukų, 
už rankų ir stengėsi parversti. Kaip siaubinga buvo justi tuos 
minkštakūnius, sukibusius į mane tamsoje. Jaučiausi tarytum 
pakliuvęs į milžinišką voratinklį. Jie įveikė mane, ir aš par- 
griuvau. Maži dantukai ėmė kandžioti sprandą. Aš apsiverčiau, 
ir tą pačią akimirką užčiuopiau geležinį svertą. Tai suteikė 
man jėgų. Pašokau, purtydamasis nuo savęs tas žmogiškąsias 
žiurkes, ir atsivėdėjęs ėmiau daužyti, taikydamas į galvas. 
Jaučiau, kaip nuo sverto smūgių glemba jų kūnai, kaip lūžta 
kaulai, ir akimirką pasijutau laisvas. 

Mane apėmė keistas džiugesys, kuris, atrodo, dažnai užei- 
na kovos įkarštyje. Žinojau, kad mudviem su Vina galas, 

tačiau pasiryžau brangiai parduoti savo gyvybę. Stovėjau nu- 
gara į medį ir švaisčiausi geležiniu vėzdu. Miškas knibždėte 
knibždėjo šūkalojančių morlokų. Jie lyg dar smarkiau ėmė 
spiegti iš susijaudinimo ir dar gicičiau lakstyti. Tačiau nė 
vienas nebesiartino prie manęs. Aš stovėjau, įsmeigės akis 
į tamsą. Tr staiga man švystelėjo viltis — gal morlokai išsigando? 
Vos spėjau apie tai pagalvoti, ėmė dėtis keisti dalykai. Su- 
panti tamsa lyg praskaidrėjo. Aš jau galėjau įžiūrėti neaiškias 
morlokų figūras — trejetas jų raitėsi man prie kojų, 0 po 
kokios valandėlės apstulbęs išvydau, jog likusieji nenutrūks- 
tamu srautu bėga pro mane į miško gilumą. Tr dabar jų nu- 
garos nebeatrodė baltos, o veikiau raudonos. Kai taip stovėjau 
mi pralėkė mažytė raudona kibirkštėlė ir išnyko. Išsyk supra- 
tau, iš kur: radosi tas degėsių kvapas, tas migdantis murime- 
sys, perėjęs dabar į smarkų ūžimą, ta raudona pašvaistė, pri- 
vertusi sprukti morlokus. 

Išėjęs iš už medžio ir pažvelgęs atgal, pro juodus medžių 
kamienus pamačiau degančio miško liepsną. Mane vijosi pir- 
masis mano laužas. Ėmiau ieškoti Vinos, bet jos niekur ne- 
buvo. Šnypštimas ir spragsėjimas užpakaly, artėjantis liepsno- 
jančių šakų pleškesys neleido delsti nė minutės. Suspaudęs 
rankoje vėzdą, šokau bėgti įkandin morlokų. Tai buvo žūtbū- 
tinės lenktynės. Gaisras kartą aplenkė mane ir atkirto kelią 
į dešinę, todėl puoliau kairėn. Bet pagaliau pasiekiau nedidelę 
proskyną; tuo metu vienas apakęs morlokas prasvirduliavo pro 
šalį ir nudrožė tiesiai į ugnį! 

Po to man buvo lemta išvysti patį šiurpiausią reginį iš 
visų, kuriuos mačiau tame ateities amžiuje. Nuo gaisro pa- 
švaistės tapo šviesu kaip dieną. Proskynos vidury buvo kaubu- 
rys ar piliakalnis, apaugęs perdžiūvusiom gudobelėm. Už jo 
degė kita miško atšaka, ir geltoni liepsnos liežuviai jau supo 
proskyną iš visų pusių lyg ugnies siena. Ant kauburio šlaito 
buvo susispietę trisdešimt ar keturiasdešimt morlokų; apduję 
nuo šviesos ir karščio, jie blaškėsi, atsitrenkdami kits į kitą. 
Iš pradžių visai nepagalvojau apie jų aklumą ir, kai tik koks 
prisiartindavo, pamišęs iš baimės, įnirtingai pliekdavau vėzdu. 
Vieną užmušiau ir keletą sužalojau. Tačiau, pamatęs, kaip vie- 
nas apgraibomis eina pro gudobelę, nutviekstas kruvinos 

pašvaistės, ir, išgirdęs jų dejones, supratau, jog jie visiški varg- 
šai ir bejėgiai, ir daugiau jų nebemušiau. 

Vis dėlto, kai retkarčiais kuris nors pasisukdavo mano pu- 
sėn, vėl nukrėsdavo šiurpulys, ir skubiai traukdavausi jam iš 
kelio. Vienu metu gaisras kiek aprimo, ir aš išsigandau, jog 
šie šlykštūs padarai tuoj mane pamatys. Netgi ketinau pats 
pradėti kovą ir užmušti keletą jų anksčiau, nei tas įvyks, bet 
ugnis vėl skaisčiai suliepsnojo, ir aš nieko nebedariau. Klai- 
džiojau po kalvą tarp morlokų, vengdamas su jais susidurti, 
ir ieškojau kokių nors Vinos pėdsakų. Bet Vinos nebuvo. 

Galų gale atsisėdau kauburio viršūnėje ir ėmiau stebėti 
tuos keistus apspangusius padarus, goglinėjančius šen ir ten 
palei šėlstančios ugnies uživarą ir ūksinčius viens kitam krau- 
piais balsais. Padange raitėsi milžiniški dūmų stulpai, ir ret- 
karčiais, kur-ne-kur praplyšus raudonajai skraistei, suspindė- 
davo žvaigždės, tokios tolimos, tarsi priklausytų kitai visatai. 
Du ar trys morlokai beklydinėdami vos neužsidūrė ant manęs, 
ir aš sudrebėjęs nuginiau juos kumščių smūgiais. 

Beveik visą naktį tęsėsi tas košmaras. Aš kandžiojau sau 
pirštus ir šaukiau, trokšdamas kaip nors atsibusti, daužiau žemę 
rankomis, stojausi, sėdausi, pūldinėjau į vieną pusę, į kitą, 
vėl sėdausi ant žemės. Tryniausi akis, meldžiau dievą, kad 
leistų man atsibusti. Triskart mačiau, kaip apkvaišę morlokai, 
nuleidę žemyn galvas, lėkė tiesiai į liepsnas. Bet galiausiai 
virš rimstančios gaisro ugnies, virš juodų dūmų kamuolių, 
virš suanglėjusių kelmų ir sumažėjusio būrio blyškiųjų padarų 
prasimušė balta dienos šviesa. 

Aš vėl ėmiau ieškoti Vinos, bet neradau jokių jos pėdsa- 
kų. Žinoma, jie paliko jos vargšą kūnelį miške. Negaliu ap- 
sakyti, kaip man palengvėjo, kai supratau, jog ji išvengė jai 
skirto baisaus likimo, apie kurį pagalvojęs vos nepuoliau vėl 
mušti tų bejėgių šlykštynių, tačiau susivaldžiau. Kauburys, kaip 
sakiau, buvo nelyginant salelė miške. Nuo jo viršūnės pro 
dūmų uždangą jau galėjau įžiūrėti Žaliojo Porceliano Rūmus 
ir pagal tai nustatyti, kurioje pusėje Baltasis Sfinksas. Kai vi- 
siškai išaušo, palikau būrelį tų nelabųjų, tebevaitojančių ir 
tebeaklinėjančių aplinkui, apsivyniojau pėdas žolės kuokštais 
ir per rūkstančius pelenus, pro apdegusius, vis dar žioruojan- 
čius ugnimi kamienus nuklibikščiavau ten, kur. buvo paslėpta 
Laiko Mašina. Ėjau lėtai, nes buvau visiškai nusikamavęs ir, 

be to, apšlubęs. Liūdesys slėgė krūtinę, prisiminus šiurpią ma- 
žosios Vinos mirtį. Man tai buvo didelė nelaimė. Dabar, kai 
sėdžiu šiame jaukiame kambaryje, tai išrodo labiau panašu 
į slogų sapną, nei į tikią praradimą. Bet ta rytą aš vėl likau 
vienui vienas, baisiai vienišas. Pradėjau galvoti apie savo 
namus, apie šį židinį, apie jus, mano bičiuliai, ir mane apėmė 
kankinamas ilgesys. 

Žengdamas smilkstančiais pelenais po giedru ryto dangu- 
mi, padariau vieną atradimą. Kelnių kišenėje tebebuvo keletas 
palaidų degtukų. Matyt, dėžutė prakiuro anksčiau, nei ją pa- 
grobė, 


13 
BALTOJO SFINKSO ŽABANGAI 


Apie aštuntą ar devintą valandą ryto aš pasiekiau tą patį 
geltono metalo suolą, nuo kurio pirmąjį vakarą apžiūrinėjau 
mane supantį pasaulį. Negalėjau susilaikyti karčiai nenusijuo- 
kęs iš savo pernelyg didelio pasitikėjimo, kai atsiminiau, ko- 
kias skubotas išvadas priėjau tą vakarą. Dabar prieš mane 
plytėjo tas pats nuostabus paveikslas, ta pati vešli žaluma, 
tie patys puikūs rūmai ir didingi griuvėsiai, ta pati sidabrinė 
upės juosta, tekanti tarp derlingų krantų. Tai šen, tai ten tarp 
medžių mirgėjo ryškiaspalviai gražiųjų žmogelių drabužiai. 
Kai kurie jų maudėsi toje pačioje vietoje, kur aš išgelbėjau 
Viną, ir man staiga suspaudė širdį. O virš šio nuostabaus pei- 
zažo tarsi deguto dėmės juodavo kupolai ant įėjimų į požemių 
pasaulį. Dabar supratau, ką slėpė Viršutinio Pasaulio gyven- 
tojų grožis. Kaip maloniai jie leido laiką! Taip pat maloniai, 
kaip galvijai pievoje. Nelyginant galvijai jie nepažinojo pric- 
šų ir niekuo nesirūpino. Ir jų galas buvo lygiai toks pat. 

Man pasidarė skaudu, pagalvojus, koks trumpalaikis buvo 
žmogaus preto triumfas. Jis baigėsi savižudybe. Žmonės at- 
kakliai siekė komforto ir pertekliaus, troško sukurti tokią vi- 
suomenę, kurios šūkis būtų gerovė ir pastovumas; jie pasiekė 
šį tikslą -— ir Štai kas iš to išėjo. Kažkada labai seniai slojo 
metas, kai nei žmogaus gyvybei, nei nuosavybei nebegrėsė jo- 
kie pavojai. Turtuolis žinojo, jog niekas neatims jo turto ir 

komforto, o vargšas džiaugėsi teise gyventi ir dirbti. Be abejo, 
tame tobulame pasaulyje nebuvo nei nedarbo, nei neišspręstų 
socialinių problemų. O po to įsiviešpatavo didžioji ramybė. 

Mes užmirštame gamtos dėsnį, kuris sako, jog proto lanks- 
tumas — tai atpildas už pavojus, vargus ir rūpesčius. Būtybė, 
gyvenanti visiškoje dermėje su savo aplinka, pavirsta į tikrą 
mašiną. Gamta nesigriebia proto, kol dar tarnauja įgūdis ir 
instinktas. Ten, kur permainų nėra ir jų nereikia, protas žūs- 
ta. Jo įgyja tik tos būtybės, kurios susiduria su visokiausiais 
pavojais ir trūkumais. 

Taigi, mano manymu, antžemio Žmogaus vystymasis nukry- 
po bejėgio grožio pusėn, 0 požemio — į grynai mechanišką 
darbą. Bet netgi tam, kad šis tobulas pasaulis pasiektų vien 
mechanišką tobulybę, trūko vieno dalyko — absoliutaus pasto- 
vumo. Laikui bėgant, matyt, sutriko Požeminio Pasaulio mity- 
ba. Ir štai Močiutė Bėda, nebekamavusi jau keletą tūkstančių 
metų, vėl ėmė spausti ir pradėjo nuo apačių. Požeminio Pa- 
saulio gyventojai, nuolat naudodamiesi mašinomis, kurios, nors 
ir tobulos, visgi reikalavo ne tik įgūdžių, bet ir šiek tiek mąs- 
tymo, noromis nenoromis išlaikė savo sugyvulėjusiose dva- 
siose kur kas daugiau energijos, bet gal mažiau kitokių žmo- 
giškų savybių, nei antžemio žmonės. Ir, pasibaigus įprastiniara 
maisiui, jie perėjo prie to, ką lig šiol draudė seni įpročiai. 
Štai kaip man viskas atrodė, kai paskutinį kartą žvelgiau į aš- 
tuoni šimtai du tūkstančiai septyni šimtai pirmųjų metų pa- 
saulį. Gal būt, šis mano aiškinimas klaidingas, nes mirtingam 
žmogui įprasta klysti. Bet tokia buvo mano nunmonė tuomet, 
ir tokią jums čia pateikiu. 

Po pastarųjų dienų pergyvenimų, vargų ir siaubų, mepai- 
sant širdį graužusio skausmo, šis suolas, ramybe dvelkiantis 
gamtovaizdis ir šilti saulės spinduliai man atrodė labai malo- 
nūs. Buvau baisiai nuvargąs ir apsnūdęs, tai besamprotaujant 
mane pradėjo lenkti miegas. Tą pajutęs, nebesispyriau ir, iš- 
sitiesęs ant žolės, kietai įmigau. 

Atsibudau prieš pat saulėlydį — žvalūs ir pailsėjęs. Dabar 
jau nebebijojau, kad beknapsintį pagaus morlokai. Rąžyda- 
masis nusileidau nuo kalno ir patraukiau link Baliojo Sfinkso. 
Vienoje rankoje laikiau vėzdą, kila čiupinėjau kišenėje deg- 
tukus. 

Bet tenai manęs laukė didžiausia staigmena. Prisiartinęs 
prie siinkso pjedestalo, pamačiau, jog bronzinės durys atviros 
ir abi pusės sustumtos į plyšius grindyse. 

Aš sustojau kaip įkastas, nesiryždamas įeiti. 

Viduje buvo nedidelė patalpa, ir jos kampe ant paaukš- 
tinimo stovėjo Laiko Mašina. Mažosios svirtelės tebegulėjo 
mano kišenėje. Taip ruošiausi Baltojo Sfinkso apgulai, o jis 
pasidavė visai lengvai. Nusviedžiau savo geležį šalin, beveik 
apgailestaudamas, jog neteko ja pasinaudoti. 

Tačiau tuo metu, kai susilenkiau ir buvau bežengiąs į vidų, 
man šovė viena mintis. Bent sykį perpratau morlokų kėslus. 
Vos susilaikydamas nesijuokęs, peržengiau bronzinį slenkstį ir 
priėjau prie Laiko Mašinos. Nustebęs pamačiau, kad ji rū- 
peslingai patepta ir išvalyta. Man rodos, morlokai netgi buvo 
ją dalinai išnarstę, mėgindami savo silpnu protu suvokti jos 
paskirtį. ' 

Kai stovėjau ir apžiūrinėjau mašiną, jausdamas malonumą 
vien dėl to, kad vėl galiu ją liesti, atsitiko tai, ko laukiau. 
Bronzinės durys slystelėjo aukštyn ir žvangėdamos užsidarė, 
Aš atsidūriau tamsoje — žabanguose. Bent jau taip manė mor- 
lokai. Aš tik linksmai iš to nusikikenau. 

O jie jau bėgo link manęs, džiugiai murmėdami. Nė kick 
nesijaudindamas, pabandžiau įbrėžti degtuką. Man teliko tik 
pritvirtinti svirteles ir išnykti kaip šmėklai. Tačiau buvau 
užmiršęs vieną mažytę smulkmeną. Tuos velnio degtukus buvo 
galima užbrėžti tik į dėžutę. 

Galite suprasti, jog mano ramumas kaip mat išgaravo. Ma- 
žieji žvėriukai jau supo iš visų pusių. Kažkuris prisilietė prie 
manes. Švaistydamasis tamsoje svirtelėmis, ėmiau ropštis 
į mašinos balną. Mane griebė viena ranka, paskui kita. Teko tie- 
siog jėga plėšti svirtelės iš kibių pirštų ir kartu apgraibo- 
mis ieškoti lizdų joms įstatyti. Vienos svirtelės jie vos 
neatėmė. Kai ji išslydo man iš rankų, turėjau jos ieškoti, atsimu- 
šinėdamas nuo morlokų galva, — girdėjau, kaip poškėjo jų kiau- 
šai. Man rodos, šios paskutinės grumtynės buvo dar altkakles- 
nės, nei mūšis miške. 

Galų gale pritvirtinau svirtelės ir truktelėjau. Kibiosios ran- 
kos nusprūdo nuo mano kūno. Tamsa išsyk pradingo iš akių. 
Aplink įsiviešpatavo tas pats pilkšvas rūkas ir triukšmas, apie 
kuriuos jau pasakojau. 

14 
NAUJAS REGĖJIMAS 


Aš jau pasakojau apie tai, koks svaigulys ir širdapykis 
užeina, keliaujant per laiką. O šį kartą dar nepatogiai sėdėjau 
baine, persisukęs ir vos nekiisdamas. Nė pats nežinau, ar ilgai 
taip lėkiau, isikibęs į siūbuojančią ir virpančią mašiną, nė 
nesirūpindamas kur, bet kai prisiverčiau žvilgtelėti į ciferbla- 
tus, tai net nustėrau. Vienas cilerblatas rodė dienas, kitas 
tūkstančius dienų, trečiasis milijonus ir ketvirtasis milijardus. 
Vadinasi, užuot davęs atbulinę eigą, aš taip patraukiau svir- 
teles, kad nušvilpiau pirmyn, ir kai pažiūrėjau į skales, pama- 
čiau, jog rodyklė, skaičiuojanti tūkstančius dienų, sukasi grei- 
tai, kaip sekundininkas,— į ateitį. 

Man beskriejant, viskas aplinkui ėmė keistai mainytis. Vir- 
panti pilkuma patamsėjo, paskui — nors vis dar tebelėkiau 
milžinišku greičiu — vėl sugrįžo mirganti šviesos ir tamsos kai- 
ta, kuri paprastai rodo sulėtėjusį judėjimą. Mirgėjimas darėsi 
vis aiškesnis ir aiškesnis. Išsyk aš labai nustebau. Diena jau 
nebe taip greitai keitė naktį, ir saulė pradėjo lėčiau keliauti 
per dangų, iki para ėmė tęstis, ko gero, visą ,šimtmeti. Ga- 
liausiai virš žemės įsiviešpatavo nuolatinė prieblanda, kurią 
tik retkarčiais perskrosdavo skrendančių per juodą dangų ko- 
metų žybsniai. Ugninis lankas, į kurį buvo pavirtusi saulė, 
išnyko, kadangi saulė daugiau nebenusileisdavo — ji tik pa- 
lengva švytavo vakaruose, vis didesnė ir raudonesnė. Mėnulio 
neliko nė žymės. Žvaigždės vis lėčiau ir lėčiau brėžė savo 
ratilus ir netrukus virto šliaužiančiais šviesos taškeliais. Paga- 
liau, prieš pat man sustojant, saulė, didelė ir raudona, sustingo 
nejudėdama virš horizonto; ji panėšėjo į milžinišką kupolą, 
spindintį blausia šviesa ir kai kada visiškai užgęstantį. Kartą 
ji tvykstelėjo ir trumpą valandėlę žėravo pirmykščių karščiu, 
bet greitai vėl įgavo niauriai raudoną spalvą. Iš to, kad pra- 
nyko saulėtekiai ir saulėlydžiai, supratau, jog potvyninis stab- 
dymas pagaliau užsibaigė. Žemė daugiau nebesisuko, ji buvo 
atsikreipusi į saulę viena puse, kaip mūsų laikais yra atsi- 
kreipęs į žemę mėnulis. Prisimindamas savo ankstesnį kūlvirstį, 
labai atsargiai pradėjau stabdyti mašiną. Vis lėčiau ir lėčiau 
ėmė suktis rodyklės, kol pagaliau ta, kuri rodė tūkstančius 

dienų, kone sustojo, 0 ta, kuri skaičiavo dienas, nebeišrodė 
kaip ribuliuojantis ratas. Aš dar sulėtinau judėjimą, ir prieš 
mane išniro miglotos tuščio jūros kranto apybraižos. 

Aš pamažu suūstojau ir, nenulipdamas nuo Laiko Mašinos, 
apsižvalgiau. Dangus čia nebebuvo žydras. Šiaurės rytuose jis 
buvo juodas kaip rašalas, ir iš tamsios gelmės nemirkčiodamos 
skaisčiai švietė blyškios baltos žvaigždės. Virš galvos dangus 
buvo avietinis ir bežvaigždis, o į pietryčius šviesiau raudo- 
mas; tenai, nupiauta horizonto linijos, it gigantiškas gaubtas 
stūksojo kruvina saulė. Uolos aplink mane buvo skaudžiai 
rožinės spalvos, ir vienintelis gyvybės ženklas, kurį iš pradžių 
pamačiau — tai smaragdinė augmenija, dengianti visus kyšu- 
lius pietrytinėje jų pusėje. Tokia sodri žaluma būdinga miško 
samanoms ar urvinėms kerpėms — amžinos prieblandos auga- 
lams. 

Mašina stovėjo ant nuolaidaus kranto. Pietvakariuose, ligi 
horizonto linijos, skaisčiai žėrinčios po dulsva padangė, tyvu- 
Tiavo jūra. Nebuvo nei bangų mūšos, nei pačių bangų, kadangi 
nesijautė nė mMenkiausio vėjo. Tik tamsus it alyva vanduo 
palengva kilnojosi tarsi ramiai alsuojanti krūlinė ir rodė, jog 
senoji jūra tebėra gyva. Palei pakraštį vinguriavo stora drus- 
kos pluta, nurausvinta kraupių gęstančios saulės spindulių. Gal- 
voje jaučiau kažkokį sunkumą ir pastebėjau, jog kvėpavimas 
padažnėjo. Šie pojūčiai priminė tą vienintelį kartą, kai kopiau 
į kalnus, todėl susiprotėjau, kad oras čia daug retesnis, negu 
anksčiau, į 4 

Toli toli, virš apleisto paplūdimio, nuaidėjo šaižus spiegi- 
mas; nežinia koks padaras, panašus į milžinišką baltą pele- 
liškę, plazdendamas įkypai pakilo į orą ir, apsukęs keletą 
ratų, išnyko už neaukštų kalvų grandinės. Jo riksmas buvo 
toks šiurpus, jog aš sudrebėjau ir tvirčiau suspaudžiau mašinos 
svirtis. Dar sykį apsidairęs, pamačiau, kad tai, ką buvau pa- 
laikęs rausva uolos atlauža, ėmė lėtai artintis prie manęs. Ar 
galite įsivaizduoti krabą, didumo sulig anuo stalu, su daugybe 
lėtai ir nerangiai judančių kojų, su didžiulėmis žnyplėmis, su. 
ilgais it botagai siūbuojančiais čiuptuvais ir išsprogusiomis 
akimis, žibančiomis abiejose metalinės kaktos pusėse? Jo nu- 
gara buvo biauriai susiraukšlėjusi, gumbuota ir kai kur ap- 
tekusi žalsvomis apnašomis. Aiškiai mačiau, kaip virpėjo ir 
grabinėjo kelią skaitlingi čiuptuvėliai prie kerėpliškos burnos. 

Bežiūrint į atropojantį nelemtą siaubūną, man staiga kažkas 
pakuteno skruostą, lyg būių nutūpusi musė. Pamėginau nu- 
braukti ranka, bet po akimirkos ji sugrįžo, ir beveik tuo pačiu 
metu pajutau tokį pat prisilietimą prie ausies. Aš mosielėjau 
ir sučiupau lyg ir kokį siūlą. Jis tučtuojau ištrūko man iš 
rankos. Smarkiai nusigandęs aisigręžiau ir pamačiau, jos buvau 
sugavęs kito, užpakaly stovinčio pabaisiško krabo čiuptuvą. Jo 
nuožmios išverstos akys vartaliojosi į visas puses, iš pražiotos 
burnos dribo seilės, o plačios, nevikrios žnyplės, apkibusios 
dumblių gleivėmis, jau leidosi ant manęs. Bematant mano ran- 
ka atsidūrė ant svirties, ir mus atskyrė vieno mėnesio atstu- 
mas. Vis dėlto aš tebebuvau ant to paties kranto ir sustojęs 
vėl išvydau tas pačias pabaisas. Jos tuzinais šliaužiojo šen ir 
ten niūrioje šviesoje, tarp ryškiai žalių apsamanojusių lopų. 

Nemoku apsakyti, kaip klaikiai sunykęs atrodė pasaulis. 
Raudonas dangus rytuose, nakties tamsa šiaurėje, sūri mirties 
jūra, akmenuota pakrantė, knibždanti šlykščių baisenybių, mo- 
notoniška ir nuodinga kerpių žaluma, retas oras, durstantis 
plaučius — visa tai darė slegiantį įspūdį. Nusikėliau dar šimtą 
metų į priekį ir išvydau tą pačią raudoną saulę, truputį di- 
desnę ir blausesnę, tą patį mirštantį vandenyną, tą pačią Žvar- 
bią prieblandą ir tuos pačius pulkus vėžiagyvių, rėplinėjančių 
tarp žalių dumblių ir raudonų uolų. O vakariniame danguje 
pamačiau blyškų piautuvą, nelyginant milžinišką jauną mėnulį. 

Taip keliavau vis tolyn į ateitį tūkstantmečių ir dar ilges- 
niais šuoliais, viliojamas žemės likimo paslapties, ir lyg pake- 
rėtas stebėjau, kaip saulė vakaruose vis didėja ir blėsta, kaip 
gęsta gyvybė žilojoje planetoje. Galiausiai, daugiau nei po 
trisdešimt milijonų metų, tamsiai purpurinis saulės kupolas jau 
dengė beveik dešimtadalį aptemusio dangaus. Tada aš dar sykį 
sustojau, kadangi knibždančios krabų aibės buvo išnykusios, 
ir raudoname paplūdimyje, išskyrus blukias samanas ir kerpes, 
nesimatė jokios gyvybės. Kur-ne-kur bolavo sniego skiautės. 
Mane užpuolė baisus šaltis. Retos baltos snaigės sūkuriuodamos 
lėtai krito ant žemės. Šiaurės rytuose po žvaigždėmis, degan- 
čiomis gedulingoje padangėje, spindėjo sniegas ir stiepėsi raus- 
vai baltų kalnų keteros. Jūros pakraštys buvo apledėjęs, 0 to- 
liau plūduriavo didžiulės lytys, — visgi didieji vandenyno plotai, 
kruvini nuo amžino saulėlydžio, dar buvo neužšalę. 

Aš apsižvalgiau, ieškodamas kokių nors gyvūnų. Neaiški 
baimė tebelaikė mane mašinos balne. Bet nei žemėje, nei dan- 
guje, nei jūroje niekas nejudėjo. Vien žalieji dumbliai ant 
uolų rodė, jog gyvybė dar ne visiškai užgesusi. Vanduo buvo 
nuslūgęs, ir iš jūros kyšojo plati smėlio juosta. Man pasivai- 
deno, jog ant tos seklumos šlepsi kažkoks juodas daiktas, bet, 
kai geriau įsižiūrėjau, ten. buvo ramu, todėl nusprendžiau, kad 
mane prigavo akys ir kad juodasis daiktas — tik akmuo. Dan- 
guje žibėjo nepaprastai ryškios žvaigždės ir, rodės, beveik 
nemirkčiojo. 

Staiga pastebėjau, jog saulės puslankis vakaruose pasikeitė: 
jo kraštas tarsi ilinko. Tas įlinkimas pamažu didėjo. Valandėlę 
priblokštas žiūrėjau į juodą šešėlį, užėjusį ant saulės, o pas- 
kui supratau, jog prasideda užtemimas. Matyt, mėnulis arba 
Merkurijus slinko per jos diską. Aišku, pirmiausia pagalvo- 
jau apie mėnulį, bet daug kas kelia minčių, jog mačiau visai 
arti žemės praskriejant vieną iš vidinių planetų *. 

Sparčiai temo. Žvarbiais gūsiais papūtė rytų vėjas, ir ore 
tankiau ėmė suktis baltos snieguolės. Nuo jūros pakrantės at- 
sklido pliuškenimas ir šlamesys. Bc šių negyvų garsų, pasau- 
lyje viešpatavo ramybė. Ramybėt Ne, neįmanoma žodžiais ap- 
sakyti tą bežadę tylą. Žmonių balsai, avių bliovimas, paukščių 
trelės, vabzdžių dūzgesys, visi nuolatiniai mūsų gyvenimo gar- 
sai — viskas buvo pradingę. Tirštėjant sutemoms, aplink vis 
gausiau sūkuriavo snaigės ir šoko man prieš akis; Oras dar 
labiau atšalo. Neilgai trukus viena po kitos nugrimzdo tamsoje 
baltosios tolimų kalnų viršūnės. Vėjas perėjo į tikrą uraganą. 
Aš pamačiau atskriejantį juodą užtemimo šešėlį. Po akimirkos 
tebuvo matyti vien blyškios žvaigždės. Visa kita prarijo nak- 
ties tamsa. Dangus tapo juodas kaip anglis. 

Ši bekraštė tamsa siaubu sukaustė man širdi. Speigas smel- 
kė iki kaulų, skausmingai gniaužė kvapą. Mane krėtė drebulys 
ir pradėjo baisiai pykinti. Paskui, tarsi drumstai raudonas lan- 
kas, danguje vėl pasirodė saulės pakraštys. Aš nulipau nuo 
mašinos, kad nors kiek atsipeikėčiau. Galva sukosi, ir visai 
nebeturėjau jėgų atgalinei kelionei. Bestovėdamas toks nusil- 
pęs ir pasimetęs, aš vėl išvydau nerijoje tą judantį daiktą — 
raudonų jūros vandenų fone aiškiai mačiau, kad jis juda. Jis 


1! Vidinės planetos— planetos, kurių orbitos yra arčiau Sau- 
lės, negu Žemės orbita (Venera ir Merkurijus). 

buvo apvalus, dydžio sulig futbolo kamuoliu, o gal didesnis, 
ir jam iš paskos žeme vilkosi čiuptuvėliai; jis išrodė juodas 
tarp liulančių kruvinų bangų ir judėjo mėšlungiškais šuoliais. 
Aš pajutau, jog pradedu alpti. Tačiau baisi baimė, kad nelik- 
čiau leisgyvis gulėti šiose tolimose baisiose sutemose, suteikė 
man jėgų įsiropšti į balną. 


15 
LAIKO KELIAUTOJO SUGRĮŽIMAS 


Taigi iškeliavau atgalios. Ilgai, atrodo, gulėjau paslikas 
savo mašinoje. Vėl prasidėjo mirguliuojanti dienų ir naktų 
kaita, saulė vėl buvo auksinė, o dangus — žydras. Kvėpuoti 
pasidarė lengviau. Aplinkui regėjau nuolat besimainančius žę- 
mės kontūrus, Ciferblatų rodyklės sukosi į priešingą pusę. Pa- 
galiau aš vėl išvydau didžiųjų pastatų šešėlius, žmonijos smu- 
kimo liudininkus. Šie taip pat keitėsi, nyko, ir radosi kiti. Kai 
milijonų rodyklė sustojo prie nulio, sulėtinau greitį. Pradėjau 
pažinti įprastas mūsų nedidelių namų apybraižas. Tūkstančių 
rodyklė artinosi prie išvykimo laiko, naktys ir dienos švytravo 
vis lėčiau ir lėčiau. Galiausiai aplink mane iškilo laboratorijos 
sienos. Labai atsargiai pristabdžiau mašiną. 

Tada pastebėjau keistą dalyką. Aš jau pasakojau įums, 
jog, man iškeliaujant, kai dar nebuvau išvystęs didelio grei- 
čio, per kambarį tarsi raketa prašvilpė misis Vočit. Grįždamas 
vėl perkirtau tą pačią minutę, kai ji ėjo per laboratoriją. Tik: 
dabar visi jos judesiai pasikartojo atvirkštine tvarka. Iš pra- 
džių atsivėrė durys tolimajame kambario gale, paskui pasirodė 
misis Vočit ir, čiūžtelėjusi albula per laboratoriją, išnyko už 
tų durų, pro kurias anksčiau buvo įėjusi. Akimirksnį prieš tai 
aš, rodos, pamačiau Hiljerą, bet jis švystelėjo kaip žaibas. 

Po to sustabdžiau mašiną ir vėl išvydau savo mieląją la- 
boratoriją, savo įrankius ir prietaisus, išdėstytus taip, kaip 
buvau palikęs. Vargais negalais nušliaužiau nuo balno ir atsi- 
sėdau ant suoliuko. Keletą minučių mane smarkiai krėtė dre- 
bulys. Paskui susivaldžiau, apžvelgiau savo senąją dirbtuvę; 
ji nė kiek nepasikeitė. Rodės, lyg būčiau užmigęs ir viską su- 
sapnavęs. ; 

Bet ne, ne viską! Juk mašina pradėjo kelionę iš pietrytinio 
laboretorijos kampo, o grįžo į šiaurės vakarų pusę ir sustojo 
prie tos sienos, kur jūs matėte. Lygiai toks pat atstumas buvo 
tarp pievelės ir Baltojo Sfinkso pjedestalo, į kurį morlokai 
buvo nutempę mano mašiną. 

Kiek laiko sėdėjau apkvaitęs, nieko negalvodamas. Galų 
gale pakilau ir atėjau čia per koridorių, šlubuodamas, kadan- 
gi dar tebeskaudėjo kulną. Buvau baisiai išsimurzinęs. Ant 
stalelio prie durų pamačiau „Pall Mall Gazette“ numerį. Pa- 
stebėjau, jog data šiandieninė, ir, žvilgtelėjęs į laikrodį, pa- 
mačiau, kad jau beveik aštunta valanda. Išgirdau jūsų bal- 
sus ir lėkščių tarškėjimą. Valandėlę delsiau: jaučiausi toks 
silpnas ir išvargęs. Bet tuoj užuodžiau skanų kepsnio kvapą ir 
pravėriau duris. Visa kita jūs žinote. Aš nusiprausiau, papie- 
tavau ir dabar pasakoju jums šią istoriją. 


16 
PO PASAKOJIMO 


— Žinau — tarė jis patylėjęs,— visa tai įums atrodo abso- 
liučiai neįtikima, bet man vienintelis neįtikimas dalykas yra 
tai, jog sėdžiu čia šį vakarą, šiame jaukiame kambaryje, re- 
giu įūsų draugiškus veidus ir pasakoju šiuos keistus nuotykius. 

Jis pažvelgė į Daktarą. 

— Ne, aš nė nelaukiu, kad jūs patikėtumėte. Laikykite tai 
melu arba... pranašyste. Sakykite, jog man prisisapnavo dirb- 
tuvėjė. Arba įsivaizduokite, jog tol samprotavau apie žmo- 
mijos ateitį, kol prasimaniau šią pasaką. I mano tvirtinimą, 
kad ji tikra, žiūrėkite kaip į meninę išmonę, į norą sudominti. 
Na, o kokia jūsų nuomonė apie ją, kaip išmonę? 1 

Jis paėmė pypkę ir pradėjo senu papratimu bėrbėiiėi ja 
į židinio grotelių virbus. Stojo trumpa tyla. Paskui pasigirdo 
kėdžių girgždesys ir kojų brūkšėjimas. Aš atitraukiau akis nuo 
Laiko Keliautojo ir mečiau žvilgsnį į klausytojus. Jie buvo 
šešėlyje, ir ant jų veidų virpėjo liepsnos atšvaitai. Daktaras 
įdėmiai žiūrėjo į šeimininką. Redaktorius, užsirūkęs šeštąjį ci- 
garą, stebeilijo į jo galiuką. Žurnalistas grabinėjosi laikrodžio. 
Kiti, kiek prisimenu, sėdėjo nejudėdami. 

Atsidusęs Redaktorius pakilo. 

— Kaip gaila, kad jūs ne rašytojas, — pasakė jis, dėdamas 
ranką Laiko Keliautojui ant peties. 

— Jūs netikite? 

— Hm, kaip čia pasakius. .. 

— Aš taip ir maniau. 

Laiko Keliautojas atsigręžė į mus. 

— Kur degtukai? — paklausė jis. 

Jis brūkštelėjo degtuką ir, papsėdamas pypkę, tarė: . 

—- Tiesą sakant, man pačiam sunku patikėti... Ir vis dėl- 
TO: k 
Jo akys su nebyliu klausimu nukrypo į apvytusias baltas 
gėles, gulinčias ant mažo staliuko. Po to jis pasuko ranką, 
kurioje laikė pypkę, ir aš pamačiau, jog jis žiūri į dar neuž- 
sitraukusius randus ant krumplių. 

Daktaras atsistojo, priėjo prie lempos ir ėmė apžiūrinėti 
gėles. 

— Kokios savotiškos piestelės, — pasakė jis. . 

Psichologas pasilenkė į priekį ir ištiesė ranką prie gėlės. 

— Dedu galvą, kad jau be ketvirčio pirma — šūktelėjo Žur- 
nalistas.— Kaip mes parsigausime namo? 

— Prie stoties daug vežikų,— atsiliepė Psichologas. 

— Keista, — prabilo Daktaras.— Aš tikrai negaliu nustatyti 
šių gėlių rūšies. Gal leistumėte jas pasiimti? 

Laiko Keliautojas akimirką svyravo. Paskui staiga: 

— Jokiu būdu. “ 

— Be juoko — iš kur jas gavote? 

Laiko Keliautojas prisidėjo ranką prie kaktos. Jis kalbėjo 
taip, tarsi būtų mėginęs sulaikyti mintis, kurios vis bėgo 
tolyn... 

— Jas įdėjo man į kišenę Vina, kai buvau iškeliavęs 
į Laiką. 

Jis tuščiu žvilgsniu permetė kambarį. 

— Po galais, man viskas tavaruoja akyse. Šis kambarys ir 
jūs, ir ši kasdieniška aplinka nebetelpa man galvoje. Ar aš 
kadaise dirbau Laiko Mašiną, ar tik jos modeli? Gal būt, visa 
tai — sapnas? Sako, visas gyvenimas — sapnas, kartais biaurus 
ir apgailėtinas. Bet juk kitokio vis tiek nesusapnuosi. Tai tikra 
beprotybė. Ir iš kur tas sapnas?.. Turiu pažvelgti į mašiną. 
Jeigu ji yra... 

Jis griebė lempą ir nusinešė ją, raudonai žioruojančią, į ko- 
ridorių. Mes nusekėme įkandin. Ir tikrai, virpančioje lempos 
šviesoje prieš mus stovėjo ta pati mašina, žema, negraži ir 
persikreipusi, padirbta iš bronzos, juodmedžio, dramblio kaulo 
ir skaidraus, blizgančio kvarco. Visiškai reali ir apčiuopiama — 
aš ištiesiau ranką ir paliečiau strypą. Ant dramblio kaulo juo- 
davo tamsios dėmės ir brėžiai, ant apatinių dalių kabėjo sa- 
manų ir žolės kuokštai, o vienas strypas buvo sulinkęs. 

Pastatęs lempą ant varstoto, Laiko Keliautojas perbraukė 
ranka apgadintą strypą. 

— Dabar aišku,— pasakė jis.— Tai, ką jums papasakojau, — 
tikra tiesa. Dovanokite, kad atvedžiau jus į tokį šaltį. 

Jis paėmė lempą, ir, nepratarę nė žodžio, mes grįžome į rū- 
komąjį. 

„ Nulydėjęs mus į prieškambarį, jis padėjo Redaktoriui apsi- 
vilkti paltą. Daktaras žvilgtelėjo jam į veidą ir netvirtu bal- 
su pasakė, kad jis, matyt, persidirbęs. Laiko Keliautojas garsiai 
nusijuokė. Prisimenu, kaip jis, stovėdamas tarpdury, keliskart 
sušuko mums iš paskos: „Labos nakties!" 

Aš važiavau kartu su Redaktoriumi. Anot jo, visa ta isto- 
rija buvo „efektingas prasimanymas". O aš pats niekaip ne- 
galėjau apsispręsti. Pasakojimas buvo toks neįtikimas ir fan-- 
tastiškas, o pasakotojo tonas toks nuoširdus ir rimtas. Beveik 
visą naktį nemiegojau ir galvojau apie tai. Kilą rytą nutariau 
vėl aplankyti Laiko Keliautoją. Man pasakė, kad jis labora- 
torijoje. Kadangi buvau senas namų draugas, iškart nudrožiau 
ten, Tačiau laboratorija buvo tuščia. Valandėlę pastovėjau prie 
Laiko Mašinos, išliesiau ranką ir paliečiau svirtį. Tą pačią aki- 
mirką iš pažiūros sunki ir griozdiška masė susvyravo tarsi 
vėjo papūsta šaka. Jos nestabilumas labai mane išgąsdino ir 
gyvai priminė vaikystę, kai man, drausdavo liesti įvairius 
daiktus. Koridoriumi nuėjau į rūkomąjį; čia sutikau Laiko Ke- 
liautoją, beišeinantį į laboratoriją. Vienoje rankoje jis laikė 
nedidelį fotoaparatą, kitoje — kuprinę. Išvydęs mane, nusijuo- 
kė ir kyštelėjo man paspausti alkūnę. 

— Baisiai užsiėmęs su tuo dalykų, — pasiteisino jis. 

— Bet ar tai ne apgavystė?:— paklausiau — Argi jūs iš tik- 
rųjų keliaujate po laiką“ 

— Taip, kuo tikriausiai. 


6. H. Velsas 8 

Jis atvirai pažvelgė man į akis. Valandėlę dvejojo. Jo 
Žvilgsnis klaidžiojo po kambarį. 

— Man reikia tik pusvalandžio,— pasakė jis.— Žinau, ko 
atėjote, ir labai malonu. Šiai čia yra keletas žurnalų. Jeigu 
pasiliksite pietų, aš jums galutinai įrodysiu, jog įmanoma ke- 
liauti per laiką, pristatysiu pavyzdžių ir visa kita, Jei neprieš- 
tarausite, dabar pasišalinsiu. 

Aš sutikau, vargiai suprasdamas, ką jo žodžiai iš tiesų 
reiškia. Jis linktelėjo man ir nužingsniavo per koridorių. Iš- 
girdau, kaip užsitrenkė jo laboratorijos durys, paskui atsisėdau 
ir pradėjau skaityti laikraštį. Ką jis ketino veikti iki pietų? 
Peržvelgęs vieną skelbimą, staiga prisiminiau, jog antrą va- 
landą susiltariau nueiti pas leidėją Ričardsoną. Pasižiūrėjau 
į laikrodį ir pamačiau, kad jau vėluoju. Tuomet atsistojau ir 
nuėjau pasakyti apie tai Laiko Keliautojui. | 

Paėmęs už durų rankenos, išgirdau keistai nutrūkusį šūks- 
nį, trakštelėjimą ir duslų smūgio garsą. Kai atidariau duris, 
į veidą tvokstelėjo smarkus oro gūsis, iš vidaus suskambėjo 
dūžtantys stiklai. Laiko Keliautojo ten nebuvo. Man pasivai- 
deno, jog prieš mane šmėsielėjo neryški, pamėkliška figūra, sė- 
dinti bronzos ir juodmedžio sūkury, tokia vaiski, kad per ją 
aiškiai mačiau varstotą su brėžinių lakštais. Bet vos tik pa- 
sitryniau akis, šis fantomas pradingo. Pradingo ir Laiko Ma- 
šina. Išskyrus sėdančių dulkių debesį, tolimajame laboratorijos 
kampe nieko nebuvo. Vieną stoglangio stiklą, Matyt, ką tik 
išmušė vėjas. 

Aš stovėjau apstulbęs. Žinojau, kad atsitiko kažkas nepa- 
prasta, bet negalėjau išsyk suprasti kas. Man laip bespoksan!, 
atsivėrė sodo durys, ir pasirodė tarnas. 

Mes pažiūrėjome kits į kitą. Man dingtetėjo viena mintis. 

— Sakykite, ar misteris... išėjo pro šias dūris?— paklausiau. 

—- Ne, sere, niekas neišėjo. Aš maniau, jog jis čia. 

Tada viską supratau. Rizikuodamas supykinti Ričardsoną, 
aš likau laukti grįžtant Laiko Keliautojo, laukti antrojo, gal 
būt, dar keistesnio pasakojimo ir man žadėtų pavyzdžių bei 
fotografijų. Tačiau dabar pradedu būgštauti, jog niekad jo 
nebesulauksiu. Laiko Keliautojas išnyko prieš trejetą metų, ir 
visi žino, kad lig šiol nesugrįžo. 

EPILOGAS 


Mums nieko kito nelieka, kaip spėlioti. Ar jis kada sugrįš? 
Gal jis prasmego į praeitį ir pateko į kreidinės jūros gelmes, 
gal pakliuvo pas kraujo ištroškusius, gauruotus akmens am- 
žiaus laukinius arba pas milžiniškus jurinio periodo roplius, 
siaubinguosius baisūnus? Gal ir dabar klaidžioja vienišas po- 
kokį nors pleziozaurų knibždantį oolitinį rifą ar po tuščius 
sūrių triaso jūrų krantus? O gal jis nuskriejo pirmyn, į žmo- 
nijos suklestėjimo epochą, į vieną tų netolimų amžių, kai 
žmonės dar tebebuvo žmonės, bet jau išsprendė visas mūsų 
laikų mįsles ir keblias problemas? Aš pats, pavyzdžiui, negaliu 
patikėti, jog mūsų amžius, nesudėtingų eksperimentų, padrikų: 
teorijų ir nesantaikos amžius, yra žmonijos vystymosi viršūnė! 
Bet Laiko Keliautojas buvo kitokios nuomonės, — mes su juo 
svarstydavome šį klausimą dar prieš tai, negu buvo padirbta 
Laiko Mašina; jis visada niūriai žiūrėjo į Žmonijos progresą, 
jam rodėsi, kad beauganii civilizacija galų gale turės neišven- 
giamai užgriūti nelyginant lavina ir pražudyti savo kūrėjus. 
Jeigu tai ir tiesa, vis tiek mums nieko kito nelieka, kaip gy- 
venti toliau. Man ateitis tebėra tamsi ir mįslinga, visiškai ne- 
įžvetgiama ir tik kai kur nušviesta jo nuostabaus pasakojimo.. 
Ir paguodai tebelaikau dvi keistas baltas gėles, sudžiūvusias, 
pageltusias ir trapias, kaip įrodymą, jog net tuomet, kai pro- 
tas ir jėga išnykę, dėkingumas ir švelnumas vis dar gyvas. 
žmogaus širdyje. 

bi 


Daktaro Moro 
sala 


PRATARMĖ 


1887 metų vasario 1-ąją „Ledi Vein“ nuskendo, susidūrusi 
su įgulos paliktu laivu maždaug 179 pietų platumos ir 107 va- 
karų ilgumos. 

1888 metų sausio 5-ąją, tai yra praėjus vienuolikai mėne- 
sių ir keturiom dienoms, mano dėdę Edvardą Prendiką, kuris 
įsėdo į „Ledi Vein“ Kaljao uoste ir buvo laikomas žuvusių, 
atrado 37 šiaurės platumos ir 1017 vakarų ilgumos rajone, ne- 
didelėje valtyje, kurios pavadinimo neįmanoma įskaityti, bet 
kuri, iš visko sprendžiant, priklausė be žinios dingusiai škunai 
„Ipekakuana“. Dėdė pripasakojo apie save tokių keistų isto- 
rijų, kad buvo palaikytas išprotėjusiu. Vėliau jis prisipažino, 
kad jo atmintis buvo užtemusi nuo to laiko, kai išsigelbėjo iš 
„Ledi Vein". Psichologai dėdės atvejį laikė įdomiu — tai at- 
minties netekimas dėl labai didelio fizinio ir nervinio pervar- 
gimo. Čia dedamą pasakojimą aš, žemiau pasirašęs jo sūnėnas 
ir įpėdinis, aptikau tarp dėdės raštų, nors jokio pageidavimo 
jį paskelbti ir neradau. 

Vienintelė žinoma sala toje vandenyno dalyje, kur mano 
dėdė buvo paimtas į laivą, — maža negyvenama vulkaninės kil- 
mės salelė Noublis. 1891 metais šią salelę aplankė anglų karinis 
laivas „Skorpionas“. Į krantą išlipo jūreivių dalinys, tačiau jie 
nieko ten nerado, išskyrus kažkokius ypatingus baltus druge- 
lius, keliolika kiaulių, triušių bei keistos padermės žiurkių. Nė 
vienas iš gyvūnų nebuvo paimtas į laivą, todėl tai, kas dėdės 
pasakojime svarbiausia, liko nepatvirtinta. Atsižvelgiant i visa, 
kas pasakyta, galima tikėtis, kad šios nepaprastos istorijos pa- 
skelbimas niekam nepadarys žalos ir, atrodo, atitiks mano 
dėdės norus. Šiaip ar taip, neginčijama, jog dėdė buvo din- 
gęs apytikriai 5“ pietų platumos ir 1067 vakarų ilgumos ir at- 
sirado toje pačioje vandenyno vietoje po vienuolikos mėnesių. 
O tuo tarpu turėjo jis kur nors būti. Kiek žinoma, škuna „Ipe- 
kakuana“ su girtuokliu kapitonu Džonu Deiviu išplaukė iš 
Arikos 1887 metų sausyje; joje buvo puma ir kitokių gyvūnų; 

vėliau ji pastebėta keliuose Ramiojo vandenyno pietiniuose 
uostuose, o paskui be pėdsakų dingo su dideliu kokoso rie- 
šutų kroviniu, nežinoma kryptimi išplaukusi iš Benjos 1887 me- 
tų gruodyje, ir tai visiškai sutampa su mano dėdės tvirtinimu. 


CČARLZAS EDVARDAS PRENDIKAS 


„LEDI VEIN“ VALTELĖJE 


Aš neketinu nieko pridurti prie to, kas jau buvo skelbta 
apie „Ledi Vein" žuvimą. Visiems žinoma, kad, išplaukusi iš 
Kaljao, po dešimties dienų ji atsitrenkė į apleistą laivą. Sep- 
tyni įgulos žmonės išsigelbėjo barkasu, ir, praėjus aštuoniolikai 
dienų, juos priglaudė anglų kanonierinis laivas „Mirta“. Jų 
negandų istorija išgarsėjo taip pat plačiai, kaip ir dar bai- 
sesnis atsitikimas su „Medūza“. Tačiau prie jau žinomų da- 
lykų apie „Ledi Vein“ žuvimą tūriu pridurti kitą, ne mažiau 
šiurpią ir, be abejonės, kur kas labiau stulbinančią istoriją. Iki 
šiol buvo manoma, jog keturi žmonės, bandę išsigelbėti valtele, 
visi žuvo, bet tai netiesa. Štai nenuginčijamas įrodymas: aš 
esu vienas iš tų keturių. 

Betgi pirmiausia turiu pasakyti, jog valielėje buvome ne. 
keturiese, 0 tiktai trise — Konstansas, kurį „kapitonas matė 
šokant į valtį“ (1887 metų kovo 17 dienos „Daily News“), 
mūsų laimei ir savo nelaimei, valtelės nepasiekė. Jis išlindo iš 
susiraizgiusių virvių prie sulaužyto bušprito, bet, šokant į van- 
denį, jam už kulno užsikabino kažkoks lynas. Akimirką jis 
pakibo galva žemyn, o paskui nukrito ir pataikė į plūduriuo- 
jantį ant bangų rąstą. Mes ėmėme prie jo irtis, bet jis jau 
nebeiškilo į paviršių. 

Vis dėlto, galimas daiktas, ne vien mūsų, bet ir jo laimė, 
kad jis nebepriplaukė iki valties. Mes teturėjome mažą sia- 
tinaitę vandens ir keletą sudrėkusių džiūvėsių — tokia netikėta 
buvo katastrofa ir taip nepasiruošęs jai laivas. Manydami, jog 
barkase atsargų daugiau (nors iš tikrųjų klydome), mes ėmėme 
šaukti, tačiau mūsų balsai nepasiekė barkaso, o kitą rytą ar, 
tikriau sakant, vidurdienį, išsisklaidžius rūkui, jo nebematėme. 

Atsistoti ir apsižvalgyti buvo neįmanoma, nes baisiai supo. 
Per jūrą ritosi didžiulės bangos, reikėjo nežmoniškų pastangų, 
norint išlaikyti valtį priešakiu į jas. Be manęs, išsigelbėjo dar 
du: Helmaras, toks pat keleivis, kaip ir aš, ir kresnas mikčio- 
jantis jūreivis, kurio vardo nežinau. 

Aštuonias dienas mus blaškė po jūrą, alpstančius nuo ba- 
do, o kai išsibaigė vanduo— ir nuo nepakeliamo troškulio. 
Po dviejų dienų jūra nurimo ir pasidarė lygi tartum stiklas. 
Vargiai skaitytojas pali įsivaizduoti, kokios buvo tos aštuonios 
dienos! Ir jo laimė, kad jam atminty neiškyla panašūs vaiz- 
dai. Antrą dieną mes veik nesikalbėjome ir nejudėdami gulė- 
jome valtyje, įsistebeiliję tolin, arba įdubusiomis, drumstomis 
akimis žiūrėdami, kaip visus baigia užvaldyti siaubas ir silp- 
numas. Saulė kepino negailestingai. Vanduo baigėsi ketvirtą 
dieną. Mums vaidenosi kraupūs dalykai, apie kuriuos iškal- 
bingai bylojo mūsų akys, bet, jeigu neklystu, tik šeštą dieną 
Helmaras pagaliau prakalbo apie tai, ką kiekvienas galvojome. 
Prisimenu mūsų balsus — perdžiūvusius ir tylius, todėl susiki- 
"šome ir kalbėjome šnibždomis. Aš kaip begalėdamas priešta- 
ravau, siūlydamas verčiau pramušti valties dugną ir visiems 
kartu žūti, pasiduodant įkandin sekantiems rykliams. Tačiau 
kai Helmaras pasakė, kad, sutikę su jo pasiūlymu, turėsime 
ko gerti, jūreivis stojo jo pusėn. 

Vis dėlto aš nenorėjau mesti burtų. Naktį Helmaras vis 
šnibždėjosi su jūreiviu, o aš sėdėjau priekyje, suspaudęs ran- 
koje lenktinį peilį, nors jutau, kad esu pernelyg silpnas su 
jais grumtis. Rytą sutikau su Helmaro pasiūlymu, ir mes me- 
tėme puspensi, kad jis nulemtų mūsų likimą. 

Burtas krito jūreiviui, bet jis buvo stipriausias iš mūsų, 
tai, nenorėdamas sutikti, puolė Helmarą. Jie susikibo, ir abu 
kone atsistojo. Aš pašliaužiau dugnu link jų, norėjau sugriebti 
įūreiviui už kojos ir padėti Helmarui, bet tą akimirką valtis 
susiūbavo, jūreivis suklupo, ir abu išvirto už borto. Jie nunėrė 
į dugną kaip akmenys. Prisimenu, aš prajukau tuomet ir pats 
nusistebėjau. Tas juokas tarsi iš šalies užėjo. 

Nežinau, kiek laiko pratysojau ant suolelio, galvodamas, 
kad jeigu turėčiau jėgų atsistoti, tai prisigerčiau sūraus van- 
dens, o tada išprotėčiau ir greičiau numirčiau. Paskui horizon- 
te išvydau burę, bet ir toliau gulėjau abejingas, tarytum tai 
būtų miražas. Matyt, buvau netekęs nuovokos, bet dabar viską 

aiškiai prisimenu. Prisimenu, kaip mano galva suposi į bangų 
taktą ir laivas horizonte šokinėjo tai aukštyn, tai žemyn. Pri- 
simenu, neabejojau, kad esu jau miręs, ir galvojau, koks grau- 
dus pasityčiojimas, — laivas priplauks pernelyg vėlai ir tepaims 
mano lavoną. 

Man atrodė, jog šitaip gulėjau be galo ilgai, padėjęs gal- 
vą ant suolelio ir žvelgdamas į siūbuojantį ant bangų laivą. 
Tai buvo nedidelė škuna trikampėmis burėmis, Ji laviravo, 
darydama vis platesnius zigzagus, Kadangi plaukė prieš vėją. 
Man net nedingtelėjo pabandyti atkreipti dėmesį, ir aš beveik. 
nieko neatmenu po to, kai pamačiau priplaukusio laivo šoną 
ir atsidūriau nedidelėje vairagalio kajutėje. Lyg pro miglą 
menu, kad mane kėlė trapu ir kažkas didelis, rudas, strazda- 
notas žiūrėjo į mane, pasilenkęs per turėklus. Dar prisimenu 
kažkokį tamsų veidą keistomis akimis, prisikišusį prie manęs, 
bet aš maniau, jog tai košmaras, kol dar kartą jo nepamačiau. 
Prisimenu, lyg kas man ipylė pro dantis kažkokio skysčio. Ir 
viskas. 


2 
ŽMOGUS, VYKSTANTIS NIEKUR 


Kajutė, kurioje atsipeikėjau, buvo maža ir gana nešvari. 
Šviesiaplaukis apyjaunis vyriškis dygiais šiaudų. spalvos ūsais 
ir atvipusia apatine lūpa sėdėjo šalia ir laikė mane už riešo. 
Valandėlę mudu tylėdami žvelgėme vienas į kitą. Jo akys buvo 
pavandenijusios, pilkos ir stebėtinai bejausmės. 

Iš viršaus pasigirdo toks garsas, tarytum kas būtų stūmęs 
sunkią geležinę lovą, ir duslus, piktas kažkokio didelio žvėries 
riaumojimas. Sėdintis šalimais vyriškis vėl prašneko. 

Jis, matyt, jau ne sykį buvo mane klausęs: 

— Kaip jaučiatės? 

Kiek prisimenu, atsakiau, kad jaučiuosi gerai. Tačiau ko- 
kiu būdu čia atsidūriau? Aš pats neištariau šių žodžių, bet jis, 
tur būt, išskaitė klausimą mano veide. 

— Jus leisgyvį paėmė iš valties. Ant jos buvo užrašyta 
„Ledi Vein", o bortas aptaškytas krauju. 

Tą akimirką netyčia žvilgtelėjau į savo ranką: ji buvo to- 

kia sulysusi, kad priminė purviną odini kapšelį su barškan- 
čiais kaulais. Ir beregint atminty iškilo visa, kas atsitiko val- 
tyje. 

— Išgerkite—tarė jis, paduodamas man kažkokio raudono 
šalto gėralo, panašaus į kraują. Iškart pasijutau žvalesnis. 

— Jums pasisekė, kad pakliuvote į laivą su gydytoju — 
pasakė jis. 

Kalbėjo jis neaiškiai, lyg ir švepluodamas. 

— Koks čia laivast— lėtai paklausiau užkimusiu nuo ilgo 
tylėjimo balsu. 

— Prekybinis laiviūkštis iš Arikos ir Kaljao. Iš kur tiks- 
liai, tiesą sakant, nė nežinau. Manau, kad iš apsigimusių pus- 
galvių krašto. Įsėdau į jį, kaip keleivis, Arikoje. Žioplys sa- 
vininkas — jis pats ir kapitonas, pavarde Deivis,-—- pametė laivo 
patentą ar kažką panašaus. Iš visų kvailų pavadinimų jis ne- 
galėjo išrinkti savo laivui geresnio, kaip „Ipekakuana“ *, nors, 
kai smarkiai banguoja, jis visiškai pateisina savo vardą. 

Viršuje vėl pasigirdo piktas urzgimas ir žmogaus balsas. 

-— Prakeiktas idiolas|-- ištarė kažkas kitas, ir viskas nutilo. 

— Jūs jau visai merdėjote,— pasakė mano .pašnekovas.— 
Taip, mažai betrūko. Bet aš jums kai ko daviau. Skauda ran- 
kos? Tai nuo injekcijų. Jūs buvote be sąmonės beveik trisde- 
šimt valandų. 

Aš susimąsčiau. Mano mintis nutraukė iš viršaus pasigirdęs 
daugybės šunų lojimas. 

— Ar man galima valgyti? — paklausiau. 

— Galima. Dėkokite man, — atsakė jis,— kaip tik šiuo metu 
jums verdama aviena. 

— Tai gerai — tariau aš pažvalėjęs— Mielai suvalgysiu 
kąsnelį, 

— Bet,— atsakė jis, akimirksnį padvejojęs,— baisiai norė- 
čiau sužinoti, kaip jūs atsidūrėte vienas valtyje.— Man pasi- 
rodė, kad jo akyse šmėstelėjo įtarimas.— Po velnių, koks pra- 
gariškas kauksmas! 

Jis greitai išbėgo iš kajutės, ir aš išgirdau, kaip jis piktai 
su kažkuo kalbėjo, 0 anas jam atsakinėjo nesuprantama kalba. 
Viskas, kiek suvokiau, baigėsi smūgiais, tačiau nebuvau 


1 Ipecacuanha (port.) — Pietų Amerikoje augantis krūmas, ku- 
rio džiovintos šaknys vartojamos medicinoje kaip vimdomieji vaistai. 

tikras, ar klausa neapgauna manęs. Po to jis riktelėjo ant šunų: 
ir vėl sugrįžo į kajutę. 

— Na,— pasakė, stovėdamas ant slenksčio — Jūs ketinote- 
papasakoti, kas jums atsitiko. 

Prisistačiau kas esąs ir ėmiau pasakoti, kad aš, Edvardas. 
Prendikas, materialiai nuo nieko nepriklausau ir kariais gy- 
venimą pasiįvairinu gamtos mokslų studijomis. Jis pastebimai 
susidomėjo. 

— Aš pats kažkada mokiausi universitete, studijavau bio- 
logiją ir preparavau sliekų kiaušidės, sraigių raumenis ir pa- 
našiai. Dieve, tai buvo prieš ištisus dešimt metų! Tačiau pa- 
sakokite toliau, kaip atsidūrėte valtyje. 

Jam, tur būt, patiko mano pasakojimas, — nuoširdus ir dėl 
didelio mano nusilpimo labai trumpas, — o kai baigiau, jis grį- 
žo prie šnekos apie gamtos mokslus ir savo biologijos darbus. 
Jis ėmė smulkiai klausinėti mane apie Totnemkorto ir Gauerio: 
gatves *, 

— Ar Kaplacis kaip ir anksčiau klesti? Ak, kokia tai buvo 
mokykla! 

Jis veikiausiai buvo poprastis medicinos studentas ir ne- 
ilgai trukus pokalbį nukreipė apie miuzikholus. Jis papasa- 
kojo man keletą smagių istorijų iš savo gyvenimo. 

— Ir visa tai palikau prieš dešimt metų,— pasakė.— Nuo- 
stabus laikas! Bet aš tada buvau jaunas ir žalias. Išsikvėpiau, 
nė dvidešimt vienerių nesulaukęs. Užtat dabar visai kas kita. 
Ė, reiks nulėkti pas tą asilą virėją ir pažiūrėti, kaip jūsų 
aviena. 

Pasiutiškas riaumojimas viršuje vėl pasikartojo taip neti- 
kėtai, kad aš nejučiomis krūptelėjau. 

— Kas gi tai?— šūktelėjau pavymui, tačiau kajutės durys 
jau buvo užsivėrusios. 

Jis greit sugrįžo virta aviena nešinas, ir mane taip pa- 
veikė jos gardus kvapas, jog akimoju pamiršau tą gluminantį 
urzgimą. 

Ištisą parą aš vien miegojau ir valgiau, todėl pasijutau 
tiek sustiprėjęs, kad įstengiau pakilti iš gulto ir prieiti prie 
iliuminatoriaus. Pamačiau, kad žalsvos jūros bangos jau nebe- 
sigrumia su mumis,— tikriausiai škuna plaukė pavėjui. Kol 


! Londono Universiteto rajonas. 


92 


stovėjau, žiūrėdamas į vandenį, kajutėn įėjo Montgomeris — 
toks buvo šio šviesiaplaukio vardas —ir aš paprašiau jį at- 
mešti man rūbus, Jis davė savo drabužių, pasiūtų iš šiurkščios 
drobės, kadangi tie, kuriuos dėvėjau valtyje, jau buvo, anot 
jo, išmesti. Jis buvo aukštesnis ir platesnių pečių, nei aš, taigi 
jo drabužiai kabojo ant manęs kaip maišas. 

Tarp kita ko, jis man pasakė, kad kapitonas visiškai girlas 
ir neišeina iš savo kajutės. Rengdamasis ėmiau klausinėti jį, 
kur mes plaukiame. Jis alsakė, kad laivas plaukia į Havajus, 
bet pirma turi jį išlaipinti. 

— Kur:— paklausiau aš. 

— Saloje... Ten, kur aš gyvenu. Kiek žinau, ta sala ne- 
turi pavadinimo. 

Jis pažvelgė į mane, dar labiau atvėpdamas apatinę lūpą, 
ir staiga nutaisė tokią kvailą miną, jog supratau jį norint iš- 
vengti klausinėjimų, todėl taktiškai nutilau ir apie nieką dau- 
giau nebesiteiravau. 


3 
KEISTASIS VEIDAS 


Eidami iš kajutės, pamatėme žmogų, kuris stovėjo prie 
trapo, užtverdamas kelią į denį. Jis buvo nusisukęs nuo mūsų 
ir vis Žžvilgčiojo pro liuką. Tai buvo dramblotas, kresnas žmo- 
gėnas, pakumpęs, apžėlusiu sprandu ir beveik sulindusia į pe- 
čius galva. Jis vilkėjo tamsiai mėlynos saržos drabužį, juodi 
jo plaukai atrodė nepaprastai šiurkštūs ir tankūs. Viršuje ar- 
šiai suurzgė nematomi šunys, jis atbulas staigiai žingtelėjo 
atgal ir užsidūrė ant mano rankos, kurią ištiesiau, kad neuž- 
liptų ant manęs. Tada jis mitriai it žvėris atsigręžė. 

Juodas veidas, šmėkštelėjęs priešais, mane be galo apstul- 
bino. Jis buvo kraupiai sudarkytas. Apatinė dalis, atsikišusi 
į priekį, neaiškiai priminė žvėries snukį, o didžiulėje pravi- 
roje burnoje buvo matyti tokie dideli balti dantys, kokių ne- 
buvau niekad matęs, kad žmogus turėtų. Akys buvo pasruvu- 
sios krauju, tik prie pat rusvų vyzdžių baltavo siauručiai lan- 
keliai. Jis atrodė keistai susijaudinęs. 

— Po perkūnų!-— pasakė Montgomeris.— Traukis iš kelio! 

Netardamas nė žodžio, juodaveidis bemat atšoko į šalį. Aš 
ėmiau lipti trapų, nejučiom visąlaik žvilgčiodamas į jį. Mont- 
gomeris pasiliko apačioje. 

— Čia tau nėra kas veikti, pats puikiai žinai!-- pasakė jis 
įtaigiu tonu.— Tavo vieta priekyje. 

Juodaveidis susigūžė. 

— Jie... nenori, kad būčiau ten, — išiarė jis iš lėto, keis- 
tai gargiančiu balsu. 

— Nenori, kad tu būtum priekyje:— Montgomeris pakar- 
tojo grasindamas.— Aš įsakau tau — eik! 

Jis dar kažką norėjo pasakyti, bet žvilgtelėjo į mane ir 
ėmė lipti trapu. Aš stovėjau pusiaukelėje ir, atsigręžęs atgal, 
vis dar stebėjausi neapsakomu juodaveidės žmogystos biauru- 
mu. Per savo gyvenimą nebuvau regėjęs tokio keisto, atstu- 
miančio veido, ir kartu (koks neįtikimas paradoksas!) manęs 
neapleido toks jausmas, tarytum šituos bruožus ir judesius, 
dabar mane taip apstulbinusius, kažkada jau būčiau matęs. 
Vėliau man atėjo į galvą, kad tikriausiai mačiau jį tada, kai 
mane kėlė į laivą, tačiau ši mintis neišsklaidė mano nuojau- 
tos, jog buvau susidūręs dar anksčiau. Bet kaip galima, nors 
sykį išvydus tokį įstabų veidą, pamiršti visas susitikimo smulk- 
menas? Šito negalėjau suprasti! 

Įkandin lipančio Montgomerio žingsniai atitraukė mane nuo 
šių minčių, aš pasisukau ir ėmiau apžiūrinėti viršutinį škunos 
denį. Po girdėto triukšmo jau beveik buvau pasiruošęs tam, 
ką dabar išvydau. Žinoma, man niekados neteko matyti tokio 
nešvaraus denio. Jis visas buvo užterštas morkų nuograužo- 
mis, kažkokių žalėsių kuokštais ir baisiai apskretęs. Prie did- 
burės stiebo grandinėmis buvo pririšta visa ruja piktų me- 
džioklinių šunų, kurie ėmė puldinėti ir loti ant manęs. Prie 
bizanstiebio didžiulė puma buvo įgrūsta į tokį mažą narvą, 
keletas didelių narvų su triušiais, o priešais juos — ankšta gro- 
tuota dėžė su vieniša lama. Šunys turėjo šikšninius antsnukius. 
Vienintelė žmogiška būtybė denyje buvo liesas tylus jūreivis 
prie vairo. 

Sulopytos, nešvarios burės buvo ištemptos vėjo, maža šku- 
na, rodės, plaukė visu greičiu. Dangus buvo giedras, saulė 
krypo prie laidos. Putotos didelių bangų keteros vijosi laivą. 
Mes praėjome pro vairininką ir, sustoję laivo gale, kurį laiką 

api į mirguliuojantį nuo purslų kilvaterį. Aš atsigręžiau 
" apmečiau žvilgsniu visą nepatrauklų denį. 

— Kas gi čia, jūros žvėrynas?— paklausiau Montgomerį. 

— Maždaug,— atsakė jis. 

— Kam tie žvėrys? Pardavimui ar kokie reti egzemplioriai? 
Gal kapitonas nori juos parduoti kur nors pietiniuose uostuose? 

— Galimas daiktas, — murmtelėjo Montgomeris ir vėl nu- 
sigręžė į kilvaterį. 

Tuo metu iš liuko pasigirdo riksmas ir ištisas srautas 
keiksmų, ir netrukus ant denio mitriai užsiropštė juodaveidis 
išsigimėlis, o paskui jį — kresnas rudaplaukis žmogus balia 
kepurė. išvydę pirmąjį, šunys, jau pavargę ambryti ant ma- 
męs, vėl pasiulo, ėmė loti ir plėštis nuo grandinių. Juodukas 
stabtelėjo, lai rudaplaukis jį prisivijo ir iš visų jėgų smogė 
į tarpumenię. Vargšelis griuvo tartum jautis skerdykloje ir 
nusirito purvan, tarp pašėlusiai lojančių šunų. Visa laimė, kad 
jie buvo su antsnukiais. Džiūgaujantis šūksmas išsprūdo iš 
zudaplaukio lūpų; jisai stovėjo sverdėdamas, vienodai pasiruo- 
šęs, kaip man atrodė, virsti atgal į liuką arba į priekį ant 
savo aukos. 

Monigomeris, pamatęs šitą antrąjį žmogų, krūpielėjo. 

— Ei, nekvailiokil!— šūktelėjo jis priekeištingu balsu. 

Laivo priekyje pasirodė pora jūreivių. 

Staugdamas kaip laukinis, juodaveidis raičiojosi po denį 
tarp šunų. Tačiau niekas nė necalvojo įam pagelbėti. Skalikai 
kaip pašėlę lakstė aplink jį, baksnojo snukiais. Pilki lanks- 
tūs šunų kūnai žaibiškai švysčiojo virš kerėpliškos pargriuvu- 
sios figūros. Priekyje stovėję matrosai siundė juos šūksinais, 
tarsi tai būtų linksma pramoga. Piktai riktelėjęs, Montgomeris 
pasileido išilgai denio. Aš nusekiau paskui. 

Netrukus juodaveidis atsistojo ir svirduliuodamas nudūlino 
šalin. Ties grotstiebio vantais jis užsikniaubė ant falšborto ir 
ten pasiliko, sunkiai alsuodamas ir šnairuodamas per petį į šu- 
nis. Rudaplaukis patenkintas kvatojosi. 

— Klausykite, kapitone!-— labiau, nei paprastai, švepluoda- 
mas, tarė Montgomeris ir sugriebė rudaplaukį už alkūnių. — 
Taip negalima! 

Aš stovėjau už Montgomerio. Kapitonas erižtelėjo ir pa- 
žvelgė į jį bukaprotiškomis, giriomis akimis. 

— Kaip negalima?— paklausė ir, vangiai pažiūrėjęs Mont- 
gomeriui į veidą, pridūrė:— Prakeiktas šundaktaris! 

Staigiai trūktetėjęs, jis išlaisvino savo šlakuotas rankas ir 
po kelių nesėkmingų bandymų susikišo jas į kišenes. 

— Šis žmogus — keleivis, — tarė. Montgomeris.— Jūs netu- 
rite teisės duoti valią kumščiams. 

— Po velnių!-— vėl suriko kapitonas. Staiga jis apsisuko ir 
nušlitiniavo į šoną. — Savo laive aš šeimininkas, ką noriu, tą 
ir darau. 

Mano galva, Montgomeris, matydamas, jog kapitonas girtas, 
turėjo palikti jį ramybėje. Tačiau jis tik truputėlį pablyško ir 
nusekė iš paskos prie borto. 

— Klausykite, kapitone,— tarė jis.-— Aš neleisiu taip elg- 
tis su savo tarnu. Jūs jį persekiojate nuo pat kelionės pra- 
džios, 

Valandėlei alkoholio garai suparaližavo kapitonui liežuvį. 

— Prakeiktas šundaktaris!— tepasakė, kiek manė esant rei- 
kalinga. 

Aš pamačiau, kad Montgomeris buvo vienas iš tų užsispy- 
rėlių, kurie gali diena po dienos tyliai kaisti ir niekados ncatvės 
ir nedovanos. Taip pat mačiau, kad šis vaidas jau seniai 
brendo. 

— Tas žmogus girtas, — tariau aš, rizikuodamas pasirodyti 
ikyrus,— geriau palikite jį ramybėje. 

Grasus mėšlungis iškreipė atvipusią Montgomerio lūpą. 

— Jis amžinai girtas. Bet ar tai pateisina jo savavaliavimą 
su keleiviais, kaip manot? 

— Mano laivas,— pradėjo kapitonas, netvirtai mostelėjęs 
į narvų pusę, — buvo švarus. Pasižiūrėkit į jį dabar. 

Iš tikrųjų švariu jo niekaip nebūtum galėjęs pavadinti. 

— Mano komanda nepakęsdavo purvo. 

— Jūs pats sutikote paimti žvėris. 

— Kad mano akys nebūtų mačiusios jūsų prakeiktos salos! 
Velniaižin kam reikalingi ten šitie žvėrys. O jūsų tarnas, argi 
tai žmogus? .. Kažkoks išsigimėlis. Ko jis lenda šičia? Ar tik 
neįsivaizduojate, kad visas laivas yra jūsų? 

— Jūsų jūrininkai persekioja vargšą nuo pat įlipimo. 

— Ir ko stebėtis, juk jis baisesnis už patį velnią. Mano 
žmonės nekenčia jo, aš irgi. Niekas negali jo pakęsti, netgi 
jūs pats. 

Monigomeris nusisuko į šalį. 

— Bent jūs palikit jį ramybėjė,— pasakė jis, linksėdamas 
galvą. 

Tačiau kapitonas, matyt, nenorėjo nusileisti. 

— Tegu tik dar pasirodys šitame gale!— sukliegė jis.— 
Pamaiysit, aš jam visas žarnas paleisiu! Garbės žodis, palei- 
siu! Kaip jūs drįstate mane mokyti! Sakau jurmas, aš — kapito- 
nas ir laivo šeimininkas! Mano žodis — įstatymas, mano no- 
ras — šventas! Aš suderėjau nuvežti keleivį su tarnu į Ariką 
ir atgal ir atvežti kartu keletą gyvūnų, bet nebuvau sutaręs 
imti kvaišo kipšo ir kažkokio, velniai rautų... kažkokio... 

Ir jis tūžmingai išplūdo Montgomerį. Šis žingtelėjo prie 
kapitono, bet aš atsistojau į jų tarpą. 

— Jis girtas, — pasakiau. 

Kapitonas ėmė plūstis dar aršiau, nei pirma. 

— Užsičiaupk!— tariau aš, staigiai pasisukdamas į jį, ka- 
dangi išblyškęs Montgomerio veidas pasidarė baisus. Tada ka- 
pitono keiksmai pasipylė ant manęs, 

„Bet aš džiaugiausi užbėgęs už akių muštynėms, nors dėl to 
užsilraukiau girto kapilono neapykantą. Man yra tekę būti 
tarp keisčiausių žmonių, tačiau niekados gyvenime nebuvau 
girdėjęs taip biauriai ir be atvangos burnojant. Kad ir koks 
taikus esu iš prigimties, tą sykį nebeįstengiau susivaldyti. Ži- 
noma, riktelėjęs kapitonui užsičiaupli, aš visai pamiršau, jog 
buvau tik dovanai priimtas keleivis iš sudužusio laivo, be jo- 
kių lėšų, visiškai priklausantis nuo laivo šeimininko malonės 
ar malerialinio intereso. Jis man pakankamai aiškiai tai pri- 
minė. Bet, šiaip ar taip, aš paslojau kelią muštynėms, 


4 
PRIE ŠKUNOS BORTO 


Tą patį vakarą, tuoj po saulės laidos, mes išvydome žemę, 
ir škuna ėmė dreifuoti. Montgomeris leido suprasti, kad čia 
ir turėjom atplaukti. Dėl didelio nuotolio nieko nebuvo ma- 
tyti: sala man atrodė tiesiog neaukštai teiškilęs tamsiai mėlynas 
plotelis blausiame, melsvai pilkšvame vandenyne. Nuo jos be- 
veik statmenai į dangų kilo dūmų stulpas. 

Kapitono uebuvo denyje, kai pasirodė žemė. Išliejęs ant 
manęs savo įlūžį, jis nusileido apačion ir, kaip sužinojau, už- 
migo savo kajutėje ant grindų. Komanduoti ėmė jo padėjėjas. 
Tai buvo tas pats liesas tylus subjektas, kuris anksčiau stovėjo 
prie vairo. Kaip atrodė, jis irgi nesutarė su Montgomeriu. Jis 
tarytum nepastebėdavo mūsų. Po kelių nesėkmingų bandymų 
jį prakalbinti, pietaudavome niūriai tylėdami. Mane stebino 
ir tai, kad įgulos požiūris į mano bendrakeleivį ir jo gyvulius 
buvo keistai priešiškas. Aš pastebėjau, jog Montgomeris iškart 
nutildavo, kai kildavo kalba apie tai, kam jam šitie žvėrys 
ir kur juos gabena; tačiau, nors mano smalsumas tolydžio augo, 
aš jo nekamantinėjau. 

Dangus jau visas buvo nusėtas žvaigždėmis, o mes vis dar 
kalbėjomės, stovėdami ant škancų. Naktis buvo tyli, tik ret- 
karčiais iš gelsvai apšviesto pirmgalio atsklisdavo koks gar- 
sas ar subrazdėdavo gyvulys. Susirietusi į juodą kamuolį narvo 
kampe, puma žiūrėjo į mus žiburiuojančiomis akimis. Šunys, 
rodės, miegojo. Montgomeris išsiėmė iš kišenės kelis cigarus. 

Su savotišku liūdesiu jis kalbėjo apie Londoną, klausinė- 
jo apie ten įvykusias permainas. Jis kalbėjo taip, tarsi būtų 
mylėjęs tą gyvenimą, kurį netikėtai ir negrįžtamai prarado. 
Aš kaip įmanydamas stengiausi palaikyti pokalbį. Pašnekovo 
keistumas visą laiką man nėjo iš galvos, ir, kalbėdamas su 
juo, aš apžiūrinėjau liesą, išblyškusį jo veidą, nušviestą silp- 
nos, už manęs kabančio žibinto šviesos. Paskui pažvelgiau 
į juoduojantį vandenyną, kur tamsoje slypėjo maža jo salelė. 

Tas žmogus, galvojau, pasirodė beribiuose plotuose tik tam, 
kad išgelbėtų mane. Rytoj jis paliks laivą ir vėl išnyks visiems 
laikams iš mano gyvenimo. Netgi pačiomis paprasčiausiomis 
aplinkybėmis toks susitikimas, be abejonės, būtų padaręs man 
įspūdį. Bet labiausiai mane stebino tai, kad šis išsilavinęs žmo- 
gus gyvena tokioje mažoje, nežinomoje saloje ir dabar veža 
tenai tokį neiprastą krovinį. 

Nejučiomis mintyse pakartojau kapitono klausimą. Kam 
jam šitie žvėrys? Tr kodėl jis jų išsigynė, kai pirmąsyk apie 
juos prašnekau? Be to, mane be galo stebino ir jo tarnas, toks 
keistas ir nežmoniškas. Visos šios aplinkybės atrodė labai 
paslaptingos, jos aitrino mano vaizduotę ir kaustė liežuvį. 

Artėjant vidurnakčiui, šneka apie Londoną išseko, ir mes 
tylėdami stovėjome prie borto, svajingai žvelgdami į ramų, 

žvaigždžių nušviestą vandenyną; kiekvienas buvome paskendęs 
savo mintyse. Aš susijausminau ir ėmiau reikšti jam savo dė- 
kingumą. 

— Tikriausiai neperdėsiu pasakęs — pradėjau, truputi pa- 
tylėjęs, — jog jūs išgelbėjote man gyvybę. 

— Tai atsitiktinumas, — tarė jis, — tiesiog atsitiktinumas. 

— Tačiau aš noriu padėkoti būtent jums. 

— Et, neverta dėkoti. Jums reikėjo pagalbos, o aš galėjau 
ją suteikti. Gydžiau ir maitinau jus lygiai taip, tarsi būčiau 
radęs kokį retą gyvūną. Aš nuobodžiavau ir norėjau ką nors 
veikti. Jei būčiau buvęs prastos nuotaikos tą dieną ar būtų 
nepatikęs jūsų veidas, tai... nežinau, kur dabar būtumėte. 

Toks atsakymas kiek atvėsino Mane, 

— Šiaip ar taip. ..— vėl pradėjau. 

— Sakau jums, tai tiesiog atsitiktinumas, kaip ir visa kita 
Žmogaus gyvenime,— nutraukė jis mane.— Tik kvailiai nenori 
šito suprasti. Kodėl dabar esu čia, toli nuo civilizuoto pasau- 
lio, užuot džiaugęsis laime ir visais Londono malonumais? Tik- 
tai todėl, kad prieš vienuolika metų vieną ūkanotą naktį de- 
šimčiai minučių buvau netekęs galvos. .. 

Jis nutilo. 

— Ir ką gi?— paklausiau aš. 

— Ir viskas. 

Mes abu nutilome. Paskui jis netikėtai prajuko. 

— Tos žvaigždės kažkaip atriša liežuvį. Aš paprasčiausias 
asilas, bet man vis dėlto knieti kai ką jums papasakoti. 

— Kad ir ką jūs papasakotumėte, galite pasikliauti mano 
kuklumu... Aš moku tylėti. 

Jis jau buvo bepradedąs, bet staiga abejodamas papurtė 
galvą. 

— Nereikia, — tariau— Aš visiškai nesmalsauju. Pagaliau 
geriausia niekam nepatikėti savo paslapties. Jeigu aš išlaiky- 
siu ją, jūs nieko nelaimėsite, tiktai širdyje šiek tiek paleng- 
vės. O jeigu prasitarsiu. .. Kas tada? 

Jis neryžtingai kažką sumurmėjo. Jutau, kad nori išlieti 
širdį, išsipasakoti savo bėdas, tačiau, tiesą sakant, man visiš- 
kai nerūpėjo, dėl ko tas jaunas medikas paliko Londoną. Turiu 
pakankamai lakią vaizduotę. Aš truktelėjau pečiais ir nusigrę- 
žiau. Kažkas tylus stovėjo tamsoje, sustingęs prie borto, ir 
žiūrėjo į vandeny atsispindinčias žvaigždes. Tai buvo Montgo- 

merio tarnas. Skubiai žvilgtelėjęs į mane per petį, jis vėl nu- 
sisuko. 

Ši smulkmena jums, gal būt, pasirodytų niekniekis, tačiau 
mane ji paveikė taip, tarsi būčiau gavęs mietu per galvą. 
Vienintelis šviesos šaltinis aplinkui mus buvo kabantis prie 
vairo žibintas. Tarno veidas tik trumpą akimirką išniro iš vai- 
ragalio tamsos, bet aš pastebėjau, kad į mane žvilgtelėjusios 
akys švitėjo silpna žalsvoka šviesa. 

Aš tada nežinojau, kad švitėjimas, ypač rausvas, būdingas 
daugelio žmonių akims. Man tai pasirodė pernelyg antgam- 
tiška. Juodoji žmogysta žiburiuojančiomis akimis užvaldė vi- 
sas mano mintis ir jausmus, ir pamiršti vaikiškos vaizduotės 
paveikslai iškilo prieš mane. Tačiau jie išnyko taip pat grei- 
tai, kaip ir pasirodė. Jau kitą akimirką aš mačiau vien tamsią, 
gremėzdišką žmogaus figūrą, nepasižyminčią niekuo ypatingu, 
stovinčią prie borto žvaigždėto dangaus fone. Montgomeris vėl 
prašneko. 

— Jeigu jums jau pakanka gryno oro, aš norėčiau eiti gul- 
ti — tarė jis. 

Atsakydamas kažką sumiksėjau. Mes nusileidome žemyn, 
ir prie mano kajutės durų jis palinkėjo labos nakties. 

Tą naktį man nedavė ramybės sunkūs sapnai. Delčia pa- 
tekėjo vėlai. Jos paslaptingi blyškūs spinduliai įkypai krito 
per iliuminatorių, ir nuo mano gulto ant sienos driekėsi krau- 
pus šešėlis. Paskui sukilo šunys, pradėjo loti ir urgzti, tai vis 
šokinėjau iš miego ir gerai užmigti tepasisekė tik auštant. 


5 
PADĖTIS BE IŠEITIES 


Anksti rytą — tai buvo antra diena po mano pasveikimo 
ir, rodos, ketvirta po to, kai mane išgelbėjo škuna, — aš pa- 
budau, iškankintas neramių sapnų apie patrankas ir staugian- 
čias minias, ir išgirdau kimų šauksmą viršuje. Pasitryniau akis 
ir klausiausi šio triukšmo, gerai nesuvokdamas, kur esu. Staiga 
pasigirdo basų kojų šlepsėjimas, mėtomų daiktų „trenksmas, 
garsus grandinių gergždesys ir čerškėjimas. Paskui smarkiai 
suteliūskavo vanduo, kadangi laivas staigiai pasisuko; gelsvai 

žalia putota banga atsitrenkė į mažą kajutės langelį ir nu- 
riedėjo per sliklą. Aš greitai apsitaisiau ir nuskubėjau į denį. 

Lipdamas trapuų, tekančios saulės nurausvinto dangaus fone 
išvydau plačią kapitono nugarą ir rudus plaukus. Virš jo ky- 
bojo siūbuojantis narvas su puma, kuris buvo leidžiamas že- 
myn virve, permesta per bizanstiebio skersinį. Mirtinai išsi- 
gandęs žvėris buvo prigludęs prie savo mažo narvo dugno. 

—- Už borto visus!-—- riaumojo kapitonas.— Už borto! Aš iš- 
kuopsiu šitą mėšlą iš laivo! 

Jisai stovėjo man ant kelio, ir, norėdamas patekti į denį, 
turėjau paploti jam per petį. Jis krūptelėjo, atsigręžė ir su- 
sverdėjęs pasitraukė atbulas. Iš karto buvo aišku, jog jis vis 
dar neišsipagiriojęs. 

— Ei, tu!-— tarė jis idiotiška išraiška, paskui susivokęs pri- 
dūrė:— A, tai misteris... misteris. .. 

— Prendikas,— tariau aš. 

— Velniop Prendiką!— suklykė kapitonas.— Užsičiaupk — 
štai kas tu! Misteris Užsičiaupk! 

Aišku, nevertėjo atsakyti šitam girtam galviju. Bet aš 
tikrai nesitikėjau sekančio jo žingsnio. Jis ištiesė ranką link 
trapo, prie kurio stovėjo Montgomeris, kalbėdamasis su stam- 
biu žilu žmogum, vilkinčiu nešvariu melsvos flanelės kostiumu 
ir, matyt, ką tik pasirodžiusiu laive. 

— Keliauk tenai, misteri Užsičiaupk, tenai!-— vėl subliuvo 
kapitonas. Montgomeris ir jo pašnekovas atsigręžė į mus. 

— Ką tai reiškia?— paklausiau. 

— Lauk iš čia, misteri Užsičiaupk, štai ką reiškia! Už bor- 
to, vikriai! Mes kuopiam laivą, kuopiam vargšą mūsų laivą! 
Lauk! 

Apstulbęs pažiūrėjau į jį, bet tuoj supratau, kad kaip, tik 
šito ir geidžiu. Perspektyva pasilikti vieninteliu šio vaidingo 
kvailio keleiviu man nieko gero nežadėjo. Aš pasisukau 
į Montgomerį. 

— Mes negalime jūsų paimti,— lrumpai pasakė jo pašne- 
kovas. 

— Negalite manęs paimti?— visiškai pasimetęs perklausiau. 
Tokio nepalenkiamo ir griežto veido per savo amžių dar ne- 
buvau regėjęs. 

— Paklausykite. ..— pradėjau, kreipdamasis į kapitoną. 

— Už borto!— vėl sušuko anas.-- Šitas laivas ne žvėrims 
ir ne žmogėdroms, kurie baisesni už žvėris! Marš už borto... 
nisteri Užsičiaupk! Paims jie jus ar nepaims, vis vien lauk iš 
mano škunos! Nors ir jūron! Kartu su savo draugais! Aš ant 
amžių amžinųjų atsisveikinu su šia prakeikta saliūkštę! Pakaks! 

— Paklausykit, Monigomeri. ..— paprašiau. 

Jis atviepė apatinę lūpą ir beviltiškai linktelėjo galva į ži- 
ląjį žmogų, stovintį šalia, tarytum tuo išreikšdamas savo be- 
jėgiškumą man padėti. 

— Tuoj su jumis susitvarkysiu,- pasakė kapitonas. 

Prasidėjo keistas tripusis kivirčas. Aš pakaitomis kreipiau- 
si tai į vieną, tai į kitą, pirmiausia į žilaplaukį, prašydamas 
leisti man išlipti į krantą, paskui į girtą kapitoną, kad palikių 
mane laive. Galiausiai ėmiau maldauti net matrosus. Monigo- 
meris nepratarė nė žodžio, tiktai purtė galvą. 

— Lauk, sakau jums,— be paliovos kartojo kapitonas.-— 
Velniop įstatymus! Aš čia karalius! 

Aš pradėjau grasinti, bet, turiu prisipažinti, mano balsas 
suvirpėjo ir užsikirto. Pagautas isteriško įtūžio, pasitraukiau 
į laivo paskuigalį, Liūriai žvelgdamas į tuštumą. 

Tuo metu jūreiviai sparčiai darbavosi, kraudami iš laivo 
visokias dėžes ir narvus su gyvūnais. Didžiulis barkasas su 
dviem pakeltomis burėmis jau stovėjo škunos užuovėjoje, ir į jį 
buvo kraunami įstabieji kroviniai. Aš negalėjau matyti, kokie 
salos žmonės tuos krovinius ėmė, kadangi barkasą man užsiojo 
laivo šonas, 

Nei Montgomeris, nei jo bendras nekreipė į manė nė ma- 
žiausio dėmesio: jie padėjo ir komandavo keturiems ar pen- 
kiems jūreiviams, kraunantiems daiktus. Kapitonas buvo čia 
pat, labiau kliudydamas, nei padėdamas dirbti. Mano nuotaika 
kaitaliojosi: tai puldavau į neviltį, tai vėl apimdavo įsiūtis. Kol 
stovėjau, laukdamas, kaip toliau susiklostys mano lemtis, kelis 
sykius buvo užėjęs nesuvaldomas noras pasijuokti iš savo keb- 
lios padėties. Buvau be pusryčių ir dėl to jaučiausi dar nelai- 
mingesnis. Alkis ir silpnumas alima žmogui visą dvasios siip- 
rybę. Aš puikiai supratau, kad negaliu nei pasipriešinti kapi- 
tonui, jei šis panorės atsikratyti manęs, nei priversti Monigo- 
merį ir jo draugą vežtis mane kartu. Todėl tik nuolankiai 
laukiau, kas bus, o tuo tarpu daiktai lyg niekur nieko buvo 
kraunami į barkasą toliau. 

Netrukus darbas buvo baigtas, ir lada ivyko grumtynės: 
mane, gana silpnai besipriešinantį, nutempė prie trapo. Tačiau 
netgi tą nevilties akimirką mane nustebino keisti, tamsūs vei- 
dai žmonių, sėdinčių barkase kartu su Monigomeriu. Viskas 
jau buvo sukrauta, ir barkasas iškart atsiskyrė nuo laivo. 
Po manimi prasivėrė sparčiai platėjantis žalsvo vandens ruožas, 
ir aš spyriausi visomis keturiomis atgal, kad nenukrisčiau 
galva žemyn. 

Jūreiviai iš barkaso kažką pašaipiai riktelėjo, ir aš išgir- 
dau, kaip Monigomeris juos subarė. Kapitonas, talkinamas pa- 
dėjėjo ir vieno matroso, nuvilko mane į vairagalį. Ten buvo 
pririšta „Ledi Vein“ valtelė, iki pusės pilna vandens, be irklų 
ir maisto produktų. Aš atsisakiau lipti į ją ir kniūpsčias par- 
kritau ant denio. Bet jie prievarta nuleido mane ten virve — 
nes gale nebuvo trapo — ir paliko dreifuoti. 

Valtelė ėmė palengva liktis. Tarsi suakmenėjęs aš žiūrėjau, 
kaip jūreiviai kibo į takelažą ir škuna neskubėdama, bet ryž- 
tingai apsigręžė pavėjui. Burės suplazdėjo ir išsitempė. Aš 
spoksojau į jos smarkiai pasvirusį, darganų nuniokotą bortą. 
Ji pamažu tolo. 

Aš net nepasukau galvos jai pavymui. Iš pradžių nepajėgiau 
nė suvokti, kas įvyko. Priblokštas sėdėjau valtelėje ir žiūrė- 
jau į tuščią, apsiblaususį vandenyną. Bet palengva įsisą- 
moninau, jog vėl esu atsidūręs toje prakeiktoje, dabar pusiau 
nugrimzdusioje vallyje. Atsigręžęs pamačiau škuną, plaukiančią 
nuo manęs kartu su rudaplaukiu kapitonu, kuris pašaipiai rėkė 
kažką, „stovėdamas prie borto. Pasisukęs į salą, išvydau bar- 
kasą, kuris, artėdamas prie kranto, vis mažėjo ir mažėjo. 

Staiga supratau visą savo padėties siaubingumą. Aš neturė- 
jau jokios galimybės nusigauti iki kranto, nebent atsitiktinai 
mane ten nuneštų srovė. Buvau dar nesusliprėjęs po visų ne- 
gandų, be to, alkanas, priešingu atveju būčiau buvęs tvirtes- 
nės dvasios. O dabar prapliupau verkti ir raudoti — taip nebu- 
vau verkęs nuo pat vaikystės. Ašaros bėgo iman per skruostus. 
Pagautas nusivylimo, kumščiais taškiau vandenį valtelės dugne 
ir įnirtęs spardžiau kojomis bortą. Aš meldžiau dievą, kad 
pasiųstų man mirtį. 

KRAUPIOJI ĮGULA 


Bet saliečiai, išvydę, jog aš iš tikrųjų paliktas likimo va- 
liai, manęs pasigailėjo. Valtelę lėtai nešė į rytus, link salos, 
ir greitai su palengvėjimu pamačiau, jog barkasas apsigręžė ir 
pasuko į mane. Jis buvo sunkiai prikrautas, ir, kai priplaukė 
arčiau, aš pamačiau žiląjį plačiapetį Montgomerio draugą, sė- 
dintį paskuigalyje tarp susigrūdusių šunų ir dėžių. Nekrutė- 
damas ir netardamas nė žodžio, šis žmogus žvelgė į mane 
skvarbiu žvilgsniu. Ne mažiau įdėmiai į mane žiūrėjo ir juo- 
daveidis išsigimėlis, prigludęs prie narvo su puma barkaso 
priekyje. Be jų, buvo dar trys keistos, į žvėris panašios būty- 
bės, ant kurių piktai urzgė šunys. Montgomeris privairavo bar- 
kasą prie valtelės, kilstelėjęs iš vietos, sučiupo mano bakštovą 
ir pritvirtino prie vairalazdės, kad galėtų mane vilkti, nes bar- 
kase nebuvo vietos. 

Aš jau buvau kiek atsipeikėjęs nuo nervinio šoko ir gana 
žvaliai atsiliepiau į jo šūktelėjimą. Pasakiau, kad valtis beveik 
apsemta, ir jis padavė man medinį kaušą. Kai buksyras trūk- 
telėjo, aš parkritau, bet tuoj atsistojau ir ėmiau uoliai semti 
vandenį. 


Tiktai pabaigęs šį darbą (valtis buvo tik prisisėmusi van- 
dens, bet šiaip ne kiaura), galėjau pasižiūrėti į žmones, sėdinčius 
barkase. 

Žilaplaukis vis taip pat įdėmiai ir, kaip man pasirodė, kiek 
sutrikęs žiūrėjo į mane. Kai mūsų žvilgsniai susitiko, jis nu- 
leido akis į šunį, tupintį tarp kelių. Kaip minėjau, tai buvo 
puikaus sudėjimo vyriškis, gražios kaktos ir gana stambių vei- 
do bruožų, tačiau akių vokai buvo uždribę, kaip dažnai vy- 
resnių žmonių, o raukšlės prie lūpų teikė jo veidui stačiokiško 
ryžtingumo. Jis kalbėjosi su Montgomeriu tyliai, ir aš nega- 
lėjau girdėti. Tada ėmiau apžiūrinėti tris likusius barkaso ke- 
leivius. 

Tai buvo keista įgula. Mačiau tiktai jų veidus; juose buvo 
kažkas, ko negalėjau permanyti ir kas kėlė man keistą pasi- 
dygėjimą. Aš stengiausi gerai įsižiūrėti į juos, bet įspūdis ne- 
sikeitė, nors ir negalėjau suvokti to priežasties. Jie pasirodė 

man tamsiaodžiai, tačiau jų rankos ir kojos buvo apvyturiuo- 
tos kažkokiu nešvariu baltu audeklu iki pat pirštų galiukų. 
Aš dar niekados nebuvau matęs vyrų taip apsimuturiavusių, 
o moterys taip nešioja tik Rytuose. Jie buvo su tiurbanais, 
iš po kurių matėsi paslaptingi veidai su atsikišusiais smakrais 
ir žibančiomis akimis. Jų plaukai, juodi ir glotnūs, panašūs 
i arklio karčius; sėdėdami jie atrodė žymiai aukštesni, nei 
kitų rasių žmonės, kokius man buvo tekę matyti. Žilasis vy- 
riškis, kuris, kaip pastebėjau, buvo gerų šešių pėdų ūgio, da- 
bar, sėdėdamas, buvo visa galva žemesnis už anuos tris, 
Vėliau įsitikinau, kad iš tikrųjų nė vienas nebuvo aukštesnis 
už mane, tačiau nenormaliai ilgi buvo jų liemenys, o kojos 
trumpos ir keistai iškrypusios. Šiaip ar taip, tai buvo nere- 
gėtai biauri komanda, o virš jų galvų, po priekine bure, juo- 
davo veidas to išsigimėlio, kurio akys švitėjo tamsoje. 

Kai aš pažvelgdavau į juos, jie vienas po kito nusukdavo 
akis į šoną, tačiau nenustodavo slapčiomis dirsčioti į mano 
pusę. Nenorėdamas būti įkyrus, lioviausi juos apžiūrinėjęs ir 
atkreipiau dėmesį į salą, prie kurios artinomės. 

Sala buvo slėni, vešliai apaugusi — daugiausia man nežino- 
mos atmainos palmėmis. Vienoje vietoje į nepaprastą aukštį 
įžambiai kilo laiba dūmų juosta, kuri paskui sklaidėsi ore bal- 
tais tarsi pūkas tumulais. Mes dabar buvome plačioje įlankoje, 
tarp neaukštų kyšulių. Krantas buvo tamsaus pilkšvo smėlio 
ir pamažu kilo aukštyn, iki šešiasdešimt ar septyniasdešimt 
pėdų virš jūros lygio, kai kur apaugęs medžiais bei krūmais. 
Įkalnės vidury stovėjo keturkampis margas akmeninis aptva- 
ras, sukrautas, kaip vėliau pamačiau, iš koralų ir vulkaninės 
pemzos. Viršum aptvaro kyšojo du nendrių stogai. 

Prie pat vandens, laukdamas mūsų, stovėjo žmogus. Iš tolo 
man pasivaideno, jog dar keletas kitų stebėtinai išrodančių 
būtybių skubiai spruko į krūmokšnius, tačiau, kai priartėjome, 
jų nebemačiau. Žmogus, laukęs mūsų, buvo vidutinio ūgio, 
juodu kaip negro veidu. Jo plati burna buvo beveik be lūpų, 
rankos nepaprastai liesos, o lanku išlenktų kojų pėdos — siau- 
ros ir ilgos. Jisai stovėjo ištempęs kaklą, laukdamas mūsų pri- 
plaukiant. Apsirengęs buvo taip pat, kaip Montgomeris ir 
žilasis senis: mėlynu švarku ir kelnėmis. 

Mums priplaukus arčiau, jis ėmė bėgioti pirmyn ir atgal 
po krantą, darydamas be galo keverziškus judesius. Montgo- 
meriui sukomandavus, visas ketverias barkase pašoko ir kaž- 
kaip labai negrabiai ėmė leisti bures. Montgomeris įvairavo 
barkasą į siaurą nedidelį doką, iškastą pakrantėje. Keistasis 
žmogus atskubėjo prie mūsų. Tas dokas, tiesą sakant, tebuvo 
paprastas griovys, bet pakankamai didelis, kad barkasas galėtų 
įplaukti, prasidėjus potvyniui. 

Pajutęs, kad barkaso priekis įsirėžė į smėlį, aš atsistūmiau 
nuo jo vairagalio mediniu kaušų, atrišau bakštovą ir išlipau. 
Visi trys apsimuturiavusieji nevikriai išsirepečkojo ant smė- 
lio ir tuoj pat ėmėsi krauti iš barkaso daiktus, padedami žmo- 
gaus, laukusio mūsų ant kranto. Mane ypatingai nustebino jų 
cisena: nepasakytum, kad jų subintuotos kojos būtų nelanks- 
čios, tačiau atrodė išklypusios, tarsi sąnariai būtų ne vietoje. 
Šunys tebelojo ant jų, Lebesiplėšė nuo grandinių net ir „tada, 
kai jie kartu su Žilaplaukiu išlipo į krantą. 

Šitie trys dičkiai kalbėjosi tarpusavy keisiais gomuriniais 
balsais, o mūsų laukęs žmogus ėmė kažką susijaudinęs jiems 
sakyti, atrodo, kažkokia svetima kalba, kai jie susiruošė 
imti ryšulius, sudėtus barkaso paskuigaly. Aš kažkur jau bu- 
vau girdėjęs tokį balsą, tik negalėjau prisiminti kur. Žilaplau- 
kis tramdė šešetą šėlstančių šunų ir, perrėkdamas jų lojimą, 
davinėjo paliepimus. Montgomeris, nuėmęs vairą, irgi išlipo, 
ir visi sukruto kraustyti barkasą. Aš buvau pernelyg silpnas, 
kad po ilgo badavimo, karštai saulei kepinant nepridenglą 
galvą, siūlyčiausi jiems padėti. 

Pagaliau žilis, matyt, prisiminė mane ir priėjo. 

— Sprendžiant iš išvaizdos, jūs dar be pusryčių,— tarė jis. 

Jo mažos juodos akys žibėjo po storais antakiais. 

— Atsiprašau už tai. Dabar jūs mūsų svečias, nors ir ne- 
prašytas, ir mes turime pasirūpinti jumis.— Jis pažvelgė man 
tiesiai į veidą.— Montgomeris sako, kad jūs mokytas žmogus, 
misteri Prendikai, sako, kad domitės mokslu. Ar negalima būtų 
sužinoti, kuo būtent? 

Aš papasakojau, kad kelerius metus praleidau Karališka- 
jame koledže ir, vadovaujamas Hakslio', dariau biologinius 
tyrimus. Išgirdęs tai, jis kilstelėjo antakius. į 


1 Įžymus anglų biologas (Thomas Henry Huxley, 1825—-1895). 

— A, čia jau kas kita, misteri Prendikai,— tarė kiek pa- 
garbiau— Mai, mes laipogi biologai. Tai savotiška biologijos 
stotis.— Jis pasižiūrėjo į baltai apsivyturiavusius žmones, ku- 
rie ant ristuvų stūmė link aptvaro narvą su puma.— Bent jau 
mudu su Montgomeriu,— tarė jis.— Nežinia, kada galėsite iš 
čia išvykti — pridūrė po valandėlės.— Mūsų sala toli nuo jūros 
kelių. Laivai čia pasirodo ne dažniau, kaip sykį per metus. 

Staiga jis paliko mane, nuėjo įkalniui, pro žmones, stu- 
miančius narvą, ir dingo už akmenų tvoros. Kiti du su Mont- 
gomeriu krovė smulkesnius ryšulius į žemą vežimėlį. Lama 
tebestovėjo barkase kariu su triušių narveliais; skalikai tebe- 
buvo pririšti prie suolų. Prikrovę į vežimėlį ne mažiau tonos, 
visi trys ėmė stumti jį aukštyn, įkandin pumos. Paskui Montgo- 
meris paliko juos, grįžo prie manęs ir ištiesė man ranką. 

—- Bent aš tai džiaugiuosi — pasakė jis.-— Tas kapitonas 
tikras asilas. Jis būtų kaip reikiant jus pašokdinąęs. 

— Jūs dar kartą išgelbėjote mane, — tariau. 

— Na, kaip čia pasakius... Tikėkite manimi, ši sala jums 
pasirodys gan savotiška. Jumis dėtas, aš būčiau atsargus... 
Jis. ..— Montgomeris prikando liežuvį ir nebeištarė, ką buvo 
norėjęs.— Gal padėtumėt iškrauti narvus su triušiais 

Su triušiais jis pasielgė kuo netikėčiausiai. Po to, kai aš, 
įbridęs į vandenį, padėjau jam perkelti narvą į krantą, jis 
atidarė dureles ir, kilstelėjęs vieną galą, išvertė visą gyvąjį 
jo turinį ant žemės. Žvėreliai sukrito į krūvą kils ant kito. 
Jis suplojo delnais, ir jie pasileido šuoliuoti į visas puses — 
koks penkiolika ar dvidešimt nukūrė per paplūdimį. 

— Veiskitės ir dauginkitės, bičiuliai — tarė Montgomeris.— 
Taurtinkile salą. Iki šiol mums vis trūkdavo mėsos. 

Man bežiūrint į tolstančius triušius, sugrįžo žilaplaukis su 
konjako buteliu ir džiūvėsiais. 

— Štai, pasistiprinkite, Prendikai,— tarė jis jau kur kas 
draugiškiau. 

Per daug nesibrangindamas ėmiau valgyti džiūvėsius, o jis 
padėjo Montgomeriui išleisti dar dvi dešimtis triušių. Tačiau 
didžiausias triušių dėžės nunešė prie namo, kur ir pumą. Kon- 
jako nepaliečiau, nes esu abstinenias nuo pat užgimimo. 

UŽRAKINTOS DURYS 


Viliuosi, skaitytojas supras, kad, po tokių nelauktų nuoty- 
kių atsidūręs tokioje keistoje aplinkoje, iš pradžių negalėjau 
suvokti, kas čia iš tikrųjų keisčiausia. Patraukiau įkandin 
lamos narvo, tačiau mane pasivijo Montgomeris ir paprašė 
neiti į akmeninį aptvarą. Pastebėjau, kad narvas su puma ir 
krūva daiktų taip pat liko šiapus aptvaro. 

Atsigręžęs pamačiau, kad barkasas jau visiškai iškrautas 
ir ištrauktas į krantą ir kad žilasis vyriškis eina prie mūsų. 

— O dabar mums reikia nuspręsti, kaip elgsimės su šiuo 
nekviestu svečiu, — kreipėsi jis į Montgomerį.— Ką su juo da- 
rysime? 

— Jis šiek tiek nusimano moksluose, — atsiliepė tas, 

— Aš nekantrauju greičiau griebtis darbo — su šia nauja 
medžiaga, — tarė žilasis, linktelėjęs galva aptvaro pusėn. Jo 
akys suspindėjo. 

— Neabejoju, — niūriai burbtelėjo Montgomeris. 

— Mes negalime leisti jo tenai, o statyti naują Namą nėra 
laiko. Ir, žinoma, kol kas jokiu būdu negalime jam atverti savo 
paslapčių. 

— Jūsų valia,— tariau. Neturėjau nė mažiausio supratimo, 
ką reiškia „tenai“. 

— Aš irgi galvojau apie tai,— atsiliepė Montgomeris.— 
Mano kambarys turi duris į lauką... 

— Vadinasi, nuspręsta, — skubiai pasakė vyresnysis, reikš- 
mingai žvilgtelėjęs į Montgomerį, ir mes visi trys nuėjome 
link aptvaro. 

— Atleiskite, misteri Prendikai, kad esame tokie slapūnai, 
tačiau nepamirškite, kad atvykote neprašytas. Mūsų maža įstai- 
- gėlė turi savo paslaptį, lyg ir kokį Mėlynbarzdžio kambarį. 
Nieko ten labai baisaus... protingam žmogui. Tačiau kol dar 
jūsų nepažįstame. .. 

— Aišku,— tariau,— būtų kvaila įsižeisti dėl nepasitikėjimo. 

Stambų jo veidą nušvietė blanki šypsena — jis buvo iš tų 
melancholiškų žmonių, kuriems šypsantis burnos kampai nu- 
svyra žemyn, —ir jis linktelėjo, reikšdamas dėkingumą. Mes 
praėjome pro didžiuosius vartus. Jie buvo sunkūs, mediniai, 

apkaustyti geležimi ir užrakinti. Prieš juos gulėjo suversti daik- 
tai iš barkaso. Aptvaro kampe priėjome nedideles duris, kurių 
iki tol nebuvau pastebėjęs. Žilasis vyriškis išsitraukė iš mur- 
zino mėlyno švarko kišenės ryšulėlį raktų, atrakino' duris ir 
įėjo. Mane stebino, kad, netgi jam esant saloje, viskas čia taip 
rūpestingai rakinama. 

Aš nusekiau paskui jį ir atsidūriau nedideliame kambary- 
je, kukliai, bet jaukiai apstatytame. Vidinės durys — į grįstą 
kiemą — buvo praviros. Tas duris Montgomeris tuoj pat už- 
darė. Tamsiajame kambario kampe kabojo hamakas; mažas ne- 
įstiklintas langelis su geležinėmis grotomis žvelgė tiesiai 
į jūrą. 

Žilaplaukis pasakė, kad čia aš gyvensiu ir kad man neva- 
lia peržengti vidinių durų slenksčio; po to pridūrė, jog „dėl 
viso pikto“ jas užrakins. Jis atkreipė mano dėmesį į patogų 
šezlongą prie lango ir daugybę senų knygų, daugiausia chi- 
rurgijos vadovėlių ir klasikų leidinių graikų bei lotynų kal- 
bomis (aš sunkiai įkandu šias kalbas), sukrautų lentynoje prie 
hamako. Išėjo jis pro laukines duris, tarytum vengdamas dar 
sykį atverti vidines. 

— Paprastai čia mes pietaujame,— pasakė Montgomeris ir, 
tarsi ko sudvejojęs, skubiai nusekė paskui žilaplaukį— Mo- 
rai!-— išgirdau jį šūktelint, bet visai neatkreipiau dėmesio. Ta- 
čiau, vartydamas knygas lentynoje, nejučiomis ėmiau galvoti: 
kurgi anksčiau tą pavardę buvau girdėjęs? 

Atsisėdau prie lango ir ėmiau skaniai krimsti likusius džiū- 
vėsius. Moras? 

Pažvelgęs per langą, pamačiau vieną iš tų keistų baltai ap- 
sirengusių subjektų — jis tempė pakrante dėžę, bet netrukus 
dingo iš akių. Paskui išgirdau, kaip man už nugaros trakšte- 
lėjo užraktas. Kiek palaukus, pro užrakinlas duris atsklido 
triukšmas ir brazdesys — buvo atvesti nuo kranto šunys. Jie 
nelojo, lik kažkaip keistai urzgė ir šnopavo. Girdėjau tankų 
jų letenų tapsėjimą ir raminantį Montgomerio balsą. 

Nepaprastas slaptingumas, kuriuo buvo apsigaubę šie žmo- 
nės, darė man labai didelį įspūdį, ir kurį laiką mąsčiau apie 
tai ir apie nuostabiai man pažįstamą Moro pavardę. Tačiau 
žmogaus atmintis kaprizinga, ir niekaip tada neįstengiau pri- 
siminti, su kuo susijęs šis gerai žinomas vardas. Nėjo iš gal- 
vos ir nesuvokiamas baltai apsimuturiavusio luošio, kuris laukė 

ant kranto, keistumas. Niekados nebuvau regėjęs tokios eise- 
nos, tokių keistų judesių, kaip jam tempiant dėžę. Prisiminiau, 
jog nė vienas iš tų žmonių nekalbėjo su manimi, nors mačiau, 
kad visi kartkartėmis žvilgčiojo į mane kažkaip keistai, vog- 
čiomis, visai ne tokiomis atviromis akimis, kokios būna tikrų 
laukinių. Aš niekaip negalėjau suprasti, kokia kalba jie šne- 
kasi tarpusavy. Jie atrodė nepaprastai tylūs, o jei prabildavo, 
jų balsai skambėjo ne kaip žmonių. Kodėl gi jie tokie? Aš 
prisiminiau nerangiojo Montgomerio tarno akis. 

Jis įėjo kaip tik tą akimirką, kai pagalvojau apie jį. Da- 
bar jis buvo baltu drabužiu ir nešė nedidelį padėklą su kava 
ir virtomis daržovėmis. Aš. vos susilaikiau neatšokęs, kai jis, 
maloniai lenkdamasis, padėjo viską priešais mane ant stalo. 

Po to nebetekau žado iš nuostabos. Po smulkiomis juodomis 
garbanomis aš pamačiau jo ausį. Ji pasirodė netikėtai, visai 
čia pat. Ausis buvo smaila ir apaugusi švelniais rudais plau- 
kais! 

— Jūsų pusryčiai, pone, — tarė jis. 

Aš spoksojau tiesiai jam į veidą, neįstengdamas ištarti nė 
žodžio. Jis apsigręžė ir nuėjo prie durų, keistai šnairuodamas 
į mane per petį. 

Nulydėjau jį žvilgsniu, ir tuo pat metu iš pasąmonės iš- 
plaukė žodžiai: „Moro tuštybės“... O gal „Moro paikybės"?.. 
A, žinau! Atmintis sugrąžino mane dešimt metų atgal. „Moro 
baisybės“. Velandėlę ši frazė miglotai sukosi man galvoje, ta- 
čiau netrukus iškilo prieš akis išspausdinta raudonomis raidė- 
mis ant rusvos brošiūros, kurią skaitant krėtė šiurpas. Tr aiškiai 
prisiminiau viską. Seniai skailytos brošiūros turinys stebėtinai 
ryškiai atgijo atminty. Tada aš buvau dar jauniklis, o Moras 
jau persiritęs per penkiasdešimt — žymus talentingas fiziologas, 
gerai žinomas mokslininkų sluoksniuose savo lakia vaizduote 
ir šiurkščiu atvirumu. . 

Ar tai tas pais Moras? Jis buvo aprašęs keletą stulbinan- 
čių kraujo perpylimo atvejų ir, be to, garsėjo savo darbais 
apie piktybinius auglius. Tačiau jo puiki karjera staiga nu- 
trūko. Jis turėjo išvažiuoti iš Anglijos. Kažkoks žurnalistas 
stojo pas jį dirbti laborantu, pateko į jo laboratoriją, ketin- 
damas paskelbti demaskuojančią sensaciją. Dėl- sukrečiančio 
atsitiktinumo, jeigu tai išties buvo atsitiktinumas, jo šlykšii 
knygiūkštė plačiai išgarsėjo. Kaip tik jos pasirodymo dieną 

iš Moro laboratorijos pabėgo šuo nudirtu kailiu ir visaip su- 
luošintas, 

Buvo alostogų metas, ir vienas žymus leidėjas, Moro ta- 
riamojo laboranto pusbrolis, kreipėsi į viešąją nuomonę. Tai 
ne pirmas kartas, kai viešoji nuomonė pakėlė balsą prieš moks- 
lo eksperimentus. Daktaras buvo tiesiog išvytas iš krašto. Gal 
jis to ir nusipelnė, tačiau jo bendradarbių abejingumas, dau- 
gelio mokslininkų baili tyla, šiaip ar taip, buvo gėdingas da- 
lykas. Tiesa, sprendžiant iš žurnalisto pateiktų žinių, kai kurie 
Moro bandymai buvo beprasmiškai žiaurūs. Gal jam būtų pa- 
vykę susitaikyti su visuomene, jeigu būtų nutraukęs tyrinė- 
jimus, tačiau jis taip nepadarė, kaip, juo dėti, nebūtų pasielgę 
ir daugelis kitų, vienąkart patyrusių magišką mokslo galią. 
Jis buvo nevedęs, ir jam tereikėjo rūpintis savimi... 

Supratau, jog čia tas pats žmogus. Viskas tą liudijo. Ir 
slaiga man pasidarė aišku, kas turėjo ištikti pumą ir kitus 
žvėris, dabar nugabentus kartu su kiiais kroviniais į aptvarą 
už namo. Ūmai aš perpratau keistą, silpną, lyg ir pažįstamą 
tvaiką, kurį lig šiolei jaučiau tiklai pasąmonėje: Lai buvo 
antiseplinis operacinės kvapas. Aš išpirdau, kaip už sienos su- 
urzgė puma ir suinkšlė vienas šuo, tarsi jį kas būtų mušąęs. 

Tiesą sakant, kiekvienam išsilavinusiam žmogui vivisekcija 
neturėtų atrodyti tiek siaubinga, kad ją reikėtų gaubti tokiu 
slaptingumu. Tačiau ši mintis netikėtai nutrūko, prieš akis vėl 
iškilo smailos Montgomerio tarno ausys ir žibančios akys. 
Žvelgiau į plytinčią prieš mane beribę žalsvą jūrą, vilnijamą 
gaivaus vėjo, ir keisti paskutiniųjų dienų įspūdžiai vienas po 
kito šmėkščiojo man galvoje. 

Ką gi visa tai reiškia? Šitas aklinas aptvaras negyvena- 
moje saloje, šis liūdnai pagarsAjęs vivisekcininkas, šitie su- 
luošinti, subiauroti žmonėsė .. 


PUMOS KLYKSMAS 
Apie pirmą valandą dienos mano spėliojimus ir apmąstymus 
nutraukė atėjęs Monlgomeris. Jo keisiasis tarnas sekė įkan- 


din, nešdamas ant padėklo duoną, kažkokias daržoves ir kitą 

inaisią, taip pat butelį viskio, ąsolį vandens, tris stiklines ir 
tris peilius. Akies kampu žvilgielėjau į šį nepaprastą padarą 
ir pamačiau, kad jis taipogi stebi mane savo keistomis, nera- 
miomis akimis. Montgomeris pareiškė, jog pietaus kartu su 
manimi, o Moras esąs pernelyg užsiėmęs ir neateis. 

— Moras;— tariau aš.— Žinau šią pavardę. 

— Po velnių!|— sušuko jis.— Koks vis dėlto aš asilas, kam 
prasitariau! Galėjau apie tai pagalvoti. Na, bet tiek to, turė- 
site šiokį tokį supratimą apie mūsų paslaptis. Gersite viskio? 

— Ne, dėkoju, aš abstinentas. 

— Norėčiau ir aš toks būti. Tačiau beprasmiška norėti ne- 
įmanomo. Prakeiktas viskis ir atvedė mane čionai. Jis ir viena 
ūkanota naktis. Tada dar maniau, jog man pasisekė, kai Moras 
pasiūlė plaukti kartu. Keistas dalykas. .. 

— Montgomeri,— periraukiau aš jį, kai Lik užsivėrė durys, — 
kodėl jūsų tarno smailos ausys? 

— Velniai griebių!-— susikeikė jis pilna burna ir valandėlę 
nustėręs žiūrėjo į mane.— Smailos ausys4 

— Taip, smailos,— pakartojau aš kaip galėdamas ramiau, 
sulaikęs kvapą, — ir kraštai apžėlę tankiais juodais gaurais. 

Jis ėmė iš lėto maišyti viskį su vandeniu. 

— Visą laiką maniau, kad jo ausų nematyti iš po plaukų. 

— Pamačiau jas, kai jis pasilenkė, dėdamas kavą ant sta- 
lo. Ir jo akys žiba tamsoje. 

Montgomeris jau buvo atsitokėjęs nuo mano netikėto klau- 
simo. 

— Aš ir pats pastebėjau, — pasakė jis, neskubėdamas ir tru- 
putį švepluodamas,— kad jo ausims iš tikrųjų kažko trūks- 
ta... Jis taip jas slėpdavo. Kaipgi jos atrodo? 

Aš neabejojau, kad jis paprasčiausiai apsimeta, tačiau ne- 
drįsau jo kaltinti melagyste. 

— Jos smailos,— pakartojau,— mažos ir apžėlusios, tikrai 
apžėlusios gaurais. Ir jis visas — keisčiausias padaras, kokį 
kada esu matęs. 

Šaižus, gargiantis, kupinas gyvuliško skausmo riaumojimas 
pasiekė mus iš aptvaro. Iš garso žemumo ir jėgos buvo galima 
spręsti, kad tai puma. Aš pastebėjau, kad Montgomeris krūp- 
telėjo. 

— Taip?— perklausė jis. 

— Iš kur jūs jį ištraukėte? 


— Mm... iš San Francisko. Išties jisai biaurus. Puskvai- 
šis. Gerai neprisimenu, iš kur jis. Bet aš pripratau. Mes abu 
pripratome kits prie kito. Kuo gi jis taip apstulbino jus? 

— Jis kažkoks nenatūralus, — tariau.— Jame yra kažkas ne- 
nusakoma. Nepalaikykite manęs kuoktelėjusiu, bet kai jis pri- 
eina arčiau, aš visas įsitempiu ir suvirpų iš pasišlykštėjimo. 
Jame iš tikrųjų yra kažkas nelaba. 

Klausydamasis manęs, Monigomeris liovėsi valgęs. 

— Keista, — pasakė jis.— Aš to nepastebėjau. 

Ir vėl kibo į pietus. 

— Net nepagalvojau apie tai, — tarė kramtydamas.— Matyt, 
jūreiviai škunoje irgi tą pat jautė... Ir persekiojo gi jie varg- 
šąl.. Jūs pats matėte, kaip kapitonas. .. 

Vėl sustūgo puma, šįkart dar skausmingiau. Montgomeris 
tyliai nusikeikė. Aš jau buvau beklausiąs ji apie žmones, ku- 
riuos mačiau ant kranto. Tuo metu vargšas žvėris kelis kartus 
iš eilės trumpai, veriančiai suspiegė. 

— O jūsų žmonės, kur laukė ant kranto,— vis dėlto pa- 
klausiau jį, — kokios jie rasės 

— Neblogi vyrukai, tiesa?— išsiblaškęs atsakė jis, raukda- 
mas antakius sulig kiekvienu nauju žvėries riksmu. 

Aš tylėjau. Vėl atsklido tesiamas kaukimas, dar kraupes- 
nis, nei prieš tai. Montgomeris pažvelgė į mane blausiomis 
pilkomis akimis, vėl įsipylė viskio, pabandė užmegzti šneką 
apic alkoholį ir ėmė įlikinėli, kad su juo išgelbėjo man gy- 
vybę. Atrodė, labai norėjo pabrėžti, kad jam turiu būti dėkin- 
gas už išgelbėjimą. Aš alsakinėjau padrikai. 

Pagaliau pietūs baigėsi, luošoji baidyklė smailomis ausi- 
mis nukraustė stalą, ir Monlgomeris vėl paliko mane vieną. 
Pietaudamas jis visą laiką nevykusiai slėpė savo susierzinimą 
dėl vivisekcijai pasmerktos pumos staugimo. Skundėsi pakriku- 
siais nervais ir nuėjo gydytis įprastiniais vaistais. 

Aš jutau, kad ir mane paiį tie klyksmai nepaprastai erzi- 
na. Slenkant dienai, jie darėsi vis garsesni ir gailesni. Klau- 
sytis jų buvo tikra kančia, ir galiausiai aš nebeištvėriau. At- 
stūmiau pažodinį Horacijaus vertimą, kurį bandžiau skaityti, 
ir, gniauždamas kumščius, kramtydamas lūpas, ėmiau žings- 
niuoti po kambarį. 

Netrukus pirštais užsikimšau ausis, 

Tačiau kauksmas darėsi vis aršesnis. Pagaliau jame išgir- 
dau tokią kančią, kad ilgiau nebegalėjau tverti tame ankštame 
kambarėlyje. išėjau į lauką, į mieguistą vėlyvos popietės kait- 
rą, ir, praėjęs didžiuosius vartus, kaip ir anksčiau užrakintus, 
pasukau už aptvaro kampo. 

Lauke klyksmas aidėjo dar garsiau. Sakytum, jame susikau- 
pė viso pasaulio skausmas. Vis dėlto, jei būčiau žinojęs, kad 
gretimame kambaryje kas nors lygiai taip kenčia, tačiau ty- 
lomis, man rodos,— vėliau ne sykį apie tai galvojau, — būčiau 
pakėlęs tai daug lengviau. Bet tik tada, kai kančia prasiver- 
žia balsu ir virpina nervus, mūsų širdys prisipildo gailesčio. 
Nors švietė skaisti saulė ir jūros vėjas siūbavo žalių palmių 
vėduokles, visas pasaulis man atrodė niūrus chaosas, pilnas 
juodų ir kruvinų vaiduoklių, iki gerokai nutolau nuo namo 
akmeninėje aptvaro sienoje. 

SUSITIKIMAS MIŠKE 


Aš skverbiausi pro atvašyną, dengiantį kalvą už namo, be- 
veik nesidairydamas tako. Praėjęs pro pavėsingą tiesialiemenių 
medžių guota, atsidūriau kitoje kalvos pusėje ir nusileidau 
į siaurą slėnį, kurio dugnu tekėjo upokšnis. Sustojau ir įsiklau- 
siau. Gal dėl to, kad buvau gerokai nutolęs, gal dėl miško 
tankmės jokie garsai iš aptvaro nebesickė manęs. Aplinkui 
buvo tylu. Staiga iš krūmų iššoko triušis ir kiek įkabindamas 
pasileido aukštyn šlaitu. Truputį pastovėjęs, atsisėdau šešėlio 
pakraštyje. 

Vieta buvo graži. Vešlia augmenija apaugę krantai slėpė 
upeliūkštį, ir tik vienoje vietoje blizgėjo trikampis vandens 
lopelis. Kitame krante pro melsvą miglą buvo matyti tirštas 
medžių ir vijoklių raizgynas, o virš jų — švytintis žydras dan- 
gus. Šen bei ten margavo baltos ir purpurinės dėmės — žemyn 
nukarusių lianų žiedai. Kurį laiką žvalgiausi aplinkui, bet pas- 
kui mintys vėl grįžo prie Montgomerio tarno keistumų. Tačiau 
mąstyti susikaupus buvo pernelyg karšta, ir greitai mane ap- 
ėmė kažkokia mieguista būsena, kai pusiau sapnuoji, pusiau 
budi. 

Nežinau, kiek praėjo laiko, bet ūmai mane pažadino leng- 
vas šlamesys kitoje upelio pusėje. Iš pradžių mačiau tik siū- 
ruojančias paparčių ir nendrių viršūnes. Paskui pasirodė kaž- 
koks sutvėrimas, bet-kas tai buvo, ne iš sykio galėjau įžiūrėti. 
Jis palenkė galvą ir ėmė gerti. Tiktai dabar pažinau, kad tai 
žmogus, bet stovi visomis keturiomis kaip gyvulys! 

Jo rūbas buvo melsvas, plaukai juodi, o kūnas ir veidas — 
vario spalvos. Neapsakomas biaurumas, matyt, buvo bendras 
visų šios salos gyventojų bruožas. Girdėjau, kaip jis garsiai 
lakė vandenį. 

Pasilenkiau į priekį geriau jo apžiūrėti. Mano rankos už- 
kliudytas lavos gabalėlis pasišokinėdamas nusirito į pakalnę. 
Žmogus žvilgtelėjo aukštyn kaliomis akimis, ir mūsų žvilgs- 
niai susitiko. Jis bemat pašoko ir kurį laiką stovėjo vietoje, 
negrabia ranka šluostydamasis burną ir Žiūrėdamas į mane. Jo 
kojos buvo beveik dukart trumpesnės už liemenį. Taip mes 
slovėjome gal kokią minutę, atžariai spoksodami kits į kitą. 
Po to, kelissyk atsigręždamas į mane, jis išnyko krūmuose de- 
šinėje; lapų čežėjimas pamažu nutolo ir galop visai apmirė. 
Aš dar ilgai sėdėjau, žvelgdamas jam įkandin. Mano mieguis- 
tumą kaip ranka nuėmė. 

Staiga krūptelėjau, išgirdęs šnaresį užpakaly savęs, ir, 
greitai atsisukęs, pamačiau baltą triušio uodegėlę, švytruojan- 
čią įkalnėn. Aš pašokau. 

Baisaus pusžvėrio pasirodymas netikėtai pripildė vidudie- 
nio atokaitoje snaudžiantį mišką visokios gyvybės. Aš nera- 
miai apsidairiau, gailėdamasis, jog neturiu jokio ginklo. Čia 
man kniostelėjo, kad matytas žmogus buvo mėlynu rūbų, o ne 
nuogas, kaip tikrieji laukiniai, tai ėmiau įtikinėti save, kad, 
iš visko spėjani, jis turėtų būti taikus ir kad mane suklaidino 
nuožmi jo išvaizda. 

Vis dėlto, jam pasirodžius, labai sunerimau. Nuėjau kal- 
vos šlaitu kairėn, dairydamasis į šalis tarp tiesių medžių ka- 
mienų. Kodėl tas žmogus ėjo keturpėsčias ir lakė vandenį 
tiesiog iš upokšnio? Čia vėl išgirdau žvėries staugesį ir, many- 
damas, jog tai puma, apsisukau ir nuėjau į priešingą pusę. 
Kelias atvedė prie upelio, kurį peržengęs toliau skverbiausi per 
brūzgynus. 

Mano dėmesį atkreipė skaisčiai raudona dėmė ant žemės, 
ir, priėjęs artyn, pamačiau, jog tai nepaprastos rūšies grybas, 

išsišakojęs ir raukšlėtas, panašus į lapo pavidalo kerpę. Vos 
prisilietus, jis pavirto vandeningais glitėsiais. Toliau, vešlių 
paparčių pavėsy, išvydau nemalonų vaizdą: negyvą triušį, visą 
aplipusį blizgančiomis musėmis, dar šiltą, su nutraukta galva. 
Pamatęs aplink ištiškusį kraują, sustojau nustėręs. Vadinasi, 
vienas iš atvykėlių jau sudorotas! 

Šiaip jokių kitų smurto žymių nebuvo. Atrodė, triušis buvo 
netikėtai sučiuptas ir užmuštas. Žiūrėdamas į jo minkštą, pū- 
kuotą kūnelį, aš nejučiomis klausiau save: kaip tai galėjo at- 
sitikti? Neaiški baimė, kurią pajutau, išvydęs nežmogiško vei- 
do būtybę prie upelio, dabar pasidarė visiškai tikra. Aš su- 
pratau, kaip neatsargų klaidžioti čia, tarp šitų nepažįstamų 
žmonių. Visas miškas man dabar ėmė rodytis kitoks. Kiekvie- 
name tamsiame kampelyje vaidenosi žabangai, kiekviename šla- 
mesyje — pavojus. Atrodė, visur tyko kažkokios nematomos 
būtybės. 

Nusprendžiau grįžti į paplūdimį, prie aptvaro. Skubiai apsi- 
gręžęs, ryžtingai, kone su įniršiu puoliau brautis per krūmus, 
trokšdamas kuo greičiau išeiti į atvirą vietą. 

Bet prie pat didelės laukymės pakraščio stabtelėjau — ir 
pačiu laiku. Tai buvo audros išvartyto miško plotas. Jaunos 
atžalos jau stiepėsi aukštyn, ieškodamos laisvos erdvės, o už 
jų lyg aklina siena stovėjo kamienai, apraizgyti lianų, išmar- 
ginti kerpėmis ir įvairiaspalviais žiedais. Priešais, ant parvir- 
tusio didžiulio aptrūnijusio medžio, dar nepastebėjusios manęs 
prisiartinant, tupėjo trys keistos žŽmogystos, viena aiškiai mo- 
teris, kitos dvi — vyriškos giminės. Jos buvo nuogos, tiktai 
klubus juosė raudonos medžiagos skiautės. Oda pilkai raus- 
va,— tokios spalvos dar nebuvau matęs jokių laukinių. Rie- 
būs veidai buvo be smakrų, kaktos nuolaidžios, o galvos apžė- 
lusios dygiais plaukais. Niekados dar nebuvau regėjęs tokių 
gyvuliškų būtybių. 

Jos kalbėjo tarpusavy, arba, tiksliau sakant, kalbėjo vie- 
na, bet visos trys buvo taip susidomėjusios, kad neišgirdo 
mano žingsnių. Jos purtė galvas ir lingavo į abi puses. Kalbė- 
toja bėrė žodžius taip greitai ir neaiškiai, kad nors ir gerai 
juos girdėjau, nieko negalėjau suprasti. Atrodė, ji deklamuoja 
kažkokias nesąmones. Netrukus jos balsas ėmė skambėti šai- 
žiau, ir, išskėtusi rankas, ji nušoko žemėn. 


116 


Kitos dvi taip pat atsistojo ir, išskėtusios rankas, ėmė 
jai tarti, siūbuodamos į savo giesmės taktą. Aš pastebėjau, kad 
jų nenormaliai trumpos kojos ir siauros kerėpliškos pėdos. 
Visos trys dabar lėtai sukosi ratu, trepsėdamos ir mosuodamos 
rankomis; jų ritmiškoje greitakalbėje buvo galima išskirti 
motyvą su pasikartojančiu priedainiu, kažką panašaus į „alu- 
la“ ar „balula“. Jų akys ėmė žibėti, biaurius veidus nušvietė 
keistas pasitenkinimas. Iš belūpių burnų dribo seilės. 

Ir tuomet, stebėdamas jų keverziškus ir nesuprantamus ju- 
desius, aš aiškiai suvokiau, kas taip nemaloniai veikė mane ir 
darė prieštaringą įspūdį — kažko nepaprasto ir drauge keistai 
pažįstamo. Šios trys būtybės, pasinėrusios į savo slaptingas 
apeigas, turėjo žmogaus išvaizdą, tačiau kartu panėšėjo į kaž- 
kokį pažįstamą gyvulį Nežiūrint palaikio apdaro ir grubaus 
panašumo į žmogų, visi judesiai, visi bruožai, visa jų išvaiz- 
da dvelkė neabejotinu gyvuliškumu, ir dabar jau aiškiai pa- 
žinau kiaules. 

Aš stovėjau apstulbęs, ir siaubingiausi klausimai verpetu 
ėmė suktis mano galvoje. Keistosios būtybės viena paskui kitą 
pradėjo šokinėti aukštyn, klykdamos ir kriūkdamos. Viena pa- 
slydo ir stodamasi akimirksnį pabuvo keturpėsčia. Bet ir šio 
trumpo gyvuliško instinkto blykstelėjimo užteko, kad suvok- 
čiau jo esmę. 

Kaip įmanydamas tyliau apsigręžiau ir, stingdamas iš bai- 
mės, kad trakštelėjusi šakelė ar sušlamėjęs lapas manęs neiš- 
duotų, puoliau atgal į krūmus. Praslinko daug laiko, kol išdrį- 
sau eiti mažiau saugodamasis. 

Tą valandėlę tetroškau vieno: atsidurti kuo toliau nuo šių 
šlykščių sutvėrimų, ir nė nepastebėjau, kaip išėjau į vos įžiū- 
rimą, tarp medžių besirangantį takelį. Ir staiga, kirsdamas ne- 
didelę pievelę, aš krūptelėjau, maždaug už trisdešimt jardų 
pamatęs tarp kamienų kažkieno kojas, be garso judančias ly- 
giagrečiai su manimi. Galvą ir viršutinę kūno dalį slėpė vešli 
lapija. Iškart sustojau, manydamas, kad tas padaras nemato 
manęs. Tačiau tą pat akimirką sustojo ir kojos. Aš taip. nusi- 
gandau, jog tik vargais negalais įveikiau nesuvaldomą norą 
bėgti pirmyn neatsigręžiant. 

Įsižiūrėjęs pro žalių vijoklių nėrinius, pamačiau galvą ir 
liemenį to paties žvėriažmogio, kuris gėrė iš upelio. Jis pa- 
žvelgė į mane, ir jo akys miško prietemoje žybtelėjo lyg du 

smaragdai žalsva liepsnele, kuri bemat užgeso, jam nusisukus. 
Valandėlę jis stovėjo nejudėdamas, o paskui be garso leidosi 
bėgti per krūmų ir medžių alvašynus. Greitai jis pranyko už 
kažkokių krūmų. Aš nebemačiau jo, bet jutau, kad jis sustojo 
ir vėl seka mane. 

Kas gi tai, dėl dievo meilės — žmogus ar gyvulys? Ko jis 
iš manęs norit Aš buvau visai beginklis, netgi lazdos netu- 
rėjau. Bėgti būių Likra beprotybė. Šiaip ar taip, šis padaras 
nedrįso pulti manęs. Sukandęs dantis, aš nužingsniavau tiesiai 
į jį. Stengiausi neparodyti baimės, nors visas kūnas pagaugais 
ėjo. Prasibiovęs pro baltai žydinčius krūmus, išvydau jį per 
dvidešimt žingsnių nuo savęs — jis neryžtingai dirsčiojo per 
petį. Žengiau dar keletą žingsnių, atkakliai žiūrėdamas jam 
į akis. 

— Kas tu?— paklausiau. 

Jis irgi stengėsi nenulcisti akių. 

— Ne,— staiga ištarė ir apsisukęs nušuoliavo per krūmokš- 
nius. Paskui stabtelėjo, vėl ėmė žiūrėti į mane. Jo akys žibu- 
riavo pro tankias šakas. 

Man širdis iš baimės iškrito, bet jaučiau, jog vienintelis 
išsigelbėjimas — beatodairiška drąsa, tad ir toliau ėjau tiesiai 
į ji. Jis dar karlą atsigręžė ir išnyko tankmėje. Man lyg pa- 
sirodė, kad jo akys vėl žyblelėjo, ir tai buvo viskas. 

Tiktai dabar susivokiau, kad jau vėlu ir kad pavojinga il- 
giau čia pasilikti. Saulė buvo ką tik nusileidusi, sparčios tro- 
pikų sutemos jau pilkavo rytuose, ir pirmoji naktinė peteliškė 
tyliai plazdeno virš mano galvos. Nenorėdamas nakvoti paslap- 
tingajame miške, larp neregimų pavojų, turėjau skubėti atgal. 

Minlis apie sugrįžimą į lą kančios buveinę buvo labai ne- 
maloni, bet dar nemaloniau būti užkluptam tamsos atviroje. 
vietoje, kur nežinia kas gali patykoti. Aš dar kartą pažvelgiau 
į melsvoką prieblandą, prarijusią tą keistą būtybę, ir pasukau 
atgal, žemyn prie upelio, manydamas, jog cinu į tą pusę, iš 
kur atėjau. | 

Sparčiai žingsniavau į priekį, priblokštas viso, kas įvyko, 
ir netrukus atsidūriau lygioje vietoje su kur-ne-kur augančiais 
medžiais. Bespalvis vaiskumas, apgaubiantis žemę: po saulės 
laidos, palengva tamsėjo. Mėlynas dangus temo kas akimirką, 

aukštybėse viena paskui kitą žiebėsi mažos žvaigždelės. Pro- 
švaistės tarp medžių, tolimos miško laukymės, dienos šviesoje 
apgaubtos žydru šydu, dabar tapo juodos ir slėpiningos. 

Aš skubėjau pirmyn. Visos spalvos aplinkui apsiblausė, me- 
džių viršūnės šviesiame dangaus fone šmėkšojo juodos it ra- 
šalas, o žemiau viskas buvo susilieję į vientisą beformę masę. 
Netrukus medžiai praretėjo, žemi krūmokšniai pasidarė dar 
tankesni. Paskui prasidėjo tuščias balto smėlio plotas, o toliau 
vėl driekėsi naujas brūzgynas. 

Mane visą laiką gąsdino lengvas šnaresys dešinėje pusėje. 
Iš pradžių galvojau, jog man vaidenasi, nes, kai tik stabte- 
lėdavau, tuoj pat įsivyraudavo tyla, tedrumsčiama viršūnėse 
ošiančio vakario vėjelio. Bet kai vėl pajudėdavau, mano žings- 
nius tarsi aidas atkartodavo kažkieno žingsniai. 

Aš atsitolinau nuo tankmės, laikydamasis atviresnių vietų, 
ir kartkartėmis staiga atsigręždavau, norėdamas netikėtai už- 
klupti savo persekiotoją, jeigu tik jis iš tiesų buvo. Nepama- 
tydavau nieko įtartino, vis dėlto nuolat stiprėjo įsitikinimas, 
jog kažkas mane seka. Paspariinau žingsnius ir netrukus pasie- 
kiau neaukštos kalvos keterą; perėjęs ją, staigiai pasukau 
į šoną, Nenuleisdamas nuo jos akių. Juoda kalva aiškiai dunk- 
sojo tamsėjančio dangaus fone. 

Netrukus ant keteros šmėkštelėjo beformis šešėlis ir be- 
regint pranyko. Dabar nebeabejojau, jog mano tamsiaveidis 
priešininkas vėl vogčiomis sėlino iš paskos. Be to, paaiškėjo 
dar vienas nemalonus dalykas: aš pasiklydau. 

Beviltiškai nusiminęs kurį laiką skuodžiau į priekį, ir toliau 
slapčia sekamas. Bet tas persekiotojas vis manęs nepuolė — 
gal jam neužteko drąsos, 0 gal jis tiesiog laukė patogios pro- 
gos. Aš ir toliau vengiau tankaus miško. Kartais sustodavau, 
įsiklausydavau ir beveik įtikindavau save, kad persekiotojas 
atsiliko arba jis išvis tėra tik mano sudirgintos vaizduotės pra- 
simanytas. Netrukus pasigirdo jūros ošimas. Ėmiau eiti grei- 
čiau, beveik bėeti, ir tuoj pat išgirdau, kaip užpakaly manęs 
kažkas kluptelėjo. “ 

UŪmai atsisukęs, įdėmiai apžvelgiau dūluojančius užpakaly 
medžius. Vienas juodas šešėlis lyg ir liuoktelėjo į kitą ir su- 
siliejo su juo. Aš įtempiau ausis, pastiręs iš baimės, tačiau te- 
girdėjau, kaip smilkiniuose tvinkčioja kraujas. Nutaręs, kad . 

mano nervai visai pakrikę ir kad mane klaidina vaizduotė, vėl 
ryžtingai patraukiau link šniokščiančios jūros. 

Po keleto minučių medžiai praretėjo, ir aš išėjau į plyną 
žemą kyšulį, skalaujamą tamsaus vandens. Naktis buvo tyli ir 
giedra, tingiai vilnijančioje jūroje mirguliavo vis besižiebian- 
čių žvaigždžių atspindžiai. Kiek toliau bangos, dūžtančios į lau- 
žytą rifo juostą, blankiai švitėjo savo šviesa. Vakaruose Zo- 
diako šviesa maišėsi su gelsvais aušrinės žvaigždės spinduliais. 
Krantas buvo nutįsęs toli į rytus, o vakaruose jį užstojo išsi- 
kišęs į jūrą ragas. Aš sumojau, kad Moro namas turėtų būti 
į vakarus, 

Užpakaly manes trekštelėjo šakelė ir pasigirdo šlamesys. 
Atsigręžiau ir įsmeigiau akis į juoduojančius medžius. Nema- 
čiau nieko aiškaus arba, tiesą sakant, mačiau pernelyg daug. 
Kiekvienas šešėlis tamsoje buvo savotiškai baugus, priminė su- 
klususią gyvą būtybę. Taip pastovėjau valandėlę, o paskui, 
vis gręžiodamasis į medžius, patraukiau vakarų link, ketinda- 
mas perkirsti kyšulį. Vos pajudėjau iš vietos, vienas šešėlis 
taipogi pajudėjo ir ėmė sekti iš paskos. 

Man širdis smarkiau sutvaksėjo. Netrukus vakaruose pasi- 
rodė plačios įlankos vingis, ir aš sustojau. Begarsis šešėlis su- 
stojo už dešimt žingsnių nuo manęs. Pačiame įlinkio gale 
spingsėjo mažas žiburėlis, ir, užlietas blausios žvaigždžių švie- 
sos, pilkavo smėlėtas paplūdimys. Iki žiburėlio buvo gal dvi 
mylios. Norėdamas pasiekti paplūdimį, turėjau pereiti nedi- 
delę giraitę, pilną kraupių šešėlių, ir nusileisti krūmais apau- 
gusiu šlaitu. 

Tuo metu aiškiau pamačiau savo persekiotoją. Tai nebuvo 
damas ką pasakyti, tačiau gerklėje atsistojo kažkoks kamuo- 
lys. Sukaupęs visas jėgas, šūktelėjau: 

— Kas ten? 

Atsakymo nebuvo. Žengiau žingsnį pirmyn. Persekiotojas 
nejudėjo, tik sukluso. Mano koja atsitrenkė į akmenį. Tr tai 
man pakišo vieną mintį. Nenuleisdamas akių nuo tamsios fi- 
gūros, pasilenkiau ir paėmiau nemažą uolos atlaužą. Sulig tuo 
judesiu pamėklė šastelėjo šalin nelyginant šuo ir nusliūkino 
gilyn į tamsą. Prisiminęs, kaip mokykloje gindavomės nuo di- 


delių šunų, įvyniojau akmenį į nosinę, o nosinės kampą apsi- 

sukau apie riešą. Toli tarp šešėlių pasigirdo šiugždesys, tarsi 
las sutvėrimas būtų traukęsis. lr tada — žvelgiant įkandin 
sprunkančio priešininko, rankoje spaudžiant ginklą,— iki tol 
tramdyta mano baimė prasiveržė: mane išpylė prakaitas ir ėmė 
krėsti drebulys. 

Kurį laiką dar stovėjau, nesiryždamas per medžiais ir krū- 
mais apaugusį kyšulį eiti į paplūdimį. Galiausiai pasileidau te- 
kinas; išsigavęs iš tankmės į smėlėtą pakrantę, tuoj pat išgir- 
dau, jog kažkas su trenksmu laužiasi paskui mane. 

Iš siaubo visai netekęs galvos, puoliau bėgti per smėlį. Už- 
pakaly išsyk pasigirdo greitas duslus tapsėjimas. Surikau ne- 
savo balsu ir ėmiau lėkti dar smarkiau. Kažkokie tamsūs, tris 
ar keturis kartus didesni už triušį padarai išsigandę šuoliais 
pradūmė pro mane krūmų link. Ligi gyvas nepamiršiu šio 
klaikaus vijimosi. Aš bėgau palei pat vandenį ir kartkartėmis 
išgirsdavau nenumaldomai artėjančių pėdų šlepsėjimą. Toli, be- 
viltiškai toli, spindėjo geltonoji švieselė. Aplinkui buvo tam- 
si, bežadė naktis. Šliūkšt-šliūkšt skubėjo persekioitojo kojos, 
vis arčiau ir arčiau. Jaučiau, kaip džiūsta gerklė, nes jau se- 
niai buvau taip bėgęs, įkvėpdamas sunkiai šniokščiau, 0 šoną 
taip diegė, tarytum ten kas būtų įvaręs peilį. Supratau, kad 
vijikas pasieks mane anksčiau, nei suspėsiu pribėgti aptvarą, 
lai, pagautas nevilties, staigiai apsisukau visas uždusęs ir smo- 
giau, vos lik jis prisiartino -—smogiau iš visų jėgų. Akmuo 
iš nosinės išlėkė lyg iš svaidyklės. 

Man atsigręžus, persekiotojas, lig tol bėgęs visomis ketu- 
riomis, pašoko, ir akmuo pataikė jam tiesiai į kairįjį smil- 
kinį. Pasigirdo garsus pokštelėjimas, pusžmogis susverdėjo, 
atsitrenkė į mane, stumtelėjo rankomis ir parkrito ant smėlio, 
veidu stačiai į vandenį. Ten ir liko gulėti nejudėdamas. 

Aš neišdrįsau prisiartinti prie tos juodos masės. Taip ir 
palikau teliūskuojančiame vandenyje, po ramiai degančiomis 
žvaigždėmis, ir, iš tolo aplenkęs tą vietą, nuėjau link gelsvai 
švytinčio lango. Netrukus pajutau didžiulį palengvėjimą, iš- 
girdęs gailias pumos dejones, tuos pačius garsus, kurių ne- 
apsikęsdamas išėjau tirti šios slėpiningos salos. Nors buvau 
be galo nusilpęs ir išvargęs, sukaupiau visas jėgas ir leidausi 
bėgti i šviesą. Man pasirodė, kad kažkieno balsas šaukia mane. 

10 
ŽMOGAUS KLYKSMAS 


Prisiartinęs prie namo, pamačiau, kad šviesa sklinda pro 
praviras mano kambario duris, ir tuoj pat kažkur šalia to oran- 
žinio stačiakampio tamsoje nuaidėjo Montgomerio balsas; 

— Prendikai! 

Aš vis dar bėgau, Jis vėl šūktelėjo. Aš atsiliepiau silpnu 
balsu: 

— Eil-—- ir sekančią akimirką prisvirduliavau prie jo. 

— Kur jūs buvote?— paklausė jis ir, ištiesęs ranką, sulaikė 
mane taip, kad šviesa, krintanti pro duris, apšvietė mano vei- 
dą.— Mes abu tiek buvome užsiėmę, kad jus prisiminėme tik 
prieš pusvalandį. 

Jis įvedė mane į kambarį ir pasodino į šezlongą. Apakintas 
šviesos, aš valandėlę nieko nemačiau. 

— Mes nieku būdu negalvojome, kad jūs išeisite vaikščiot 
po salą, mūsų neperspėjęs— tarė jis — Aš nerimavau. Bet... 
kas jums? 

Mane apleido paskutinės jėgos, ir galva nusviro ant krū- 
tinės. Jis, kaip man pasirodė, su savotišku pasitenkinimu su- 
girdė man kiek konjako. 

— Dėl dievo meilės, — pratariau,— užrakinkite tas duris. 

— Tur būt, sutikote ką nors iš mūsų keistenybių?— paklau- 
sė jis. 

Užsklendęs duris, jis vėl atsigręžė į mane. Daugiau nebe- 
klausinėjo, bet įpylė man dar konjako bei vandens ir paragino 
užvalgyti. Aš buvau visiškai išsekęs. Jis sumurmėjo, kad už- 
miršo perspėti mane, ir trumpai pasiteiravo, kada išėjau iš 
namų ir ką mačiau. Aš atsakinėiau irgi trumpai, padrikais 
sakiniais. 

— Sakykite, ką visa tai reiškia?— paklausiau, jausdamas, 
jog Mane tuoj ištiks isterijos priepuolis. 

— Nieko ypatinga, — atsakė jis— Bet šiai dienai, manau, 
jums užteks. 

Staiga pasigirdo širdį veriantis pumos kauksmas. Montgo- 
meris tyliai susikeikė. 

— Tegu aš prasmegsiu, jeigu ši vieta nėra tokia pat biauri, 
kaip Gauerio gatvė su savo katėm! 

— Montgomeri, kas per padaras vijosi mane? 
aš.-— Žvėris ar žmogus? 

—- Jeigu tuoj pat neisite gulti, — atsiliepė jis,— tai pary- 
čiui visai išsikraustysite iš proto. 

Aš atsistojau ir priėjau prie jo. 

— Kas vijosi mane?— vėl paklausiau. 

Jis pažvelgė man tiesiai į akis ir atviepė lūpas. Jo žvilgs- 
nis, toks guvus prieš valandėlę, staiga apsiblausė. 

— Sprendžiant iš jūsų pasakojimo,— tarė jis, — greičiausiai 
tai buvo baubas. 

Ūmus pyktis pagavo mane, tačiau praėjo taip pat greitai, 
kaip ir užėjo. Aš vėl atsisėdau į šezlongą ir susiėmiau ranko- 
mis galvą. Puma vėl sustūgo. 

Montgomeris priėjo iš užpakalio ir padėjo man ant peties 
ranką. 

— Klausykite, Prendikai,— tarė jis.— Aš neturėjau nė ma- 
žiausio noro imti jus į šią sumautą saliūkštę. Bet, žmogau, 
visa tai ne taip baisu, kaip atrodo. Tiesiog jūsų nervai išsi- 
tampę kaip mazgotės. Paklausykite manęs ir išgerkite migdo- 
mųjų. Tai... tęsis... dar keletą valandų. Jūs būtinai turite 
užmigti, kitaip aš už nieką neatsakau. 

Aš tylėjau. Panarinęs galvą, užsidengiau veidą rankomis. 
Monlgomeris išėjo ir netrukus grįžo su mažu buteliukų kažko- 
kio tamsaus skysčio. Aš neprieštaraudamas išgėriau, ir jis pa- 
dėjo man įsiropšti į hamaką. 

Kai pabudau, buvo jau visai šviesu. Kurį laiką gulėjau, 
įsistebeilijęs į stogą. Gegnės, kaip pastebėjau, buvo padirbtos 
iš laivo špantų. Paskui žvilgtelėjau į stalą ir išvydau paruoš- 
tus pusryčius. Pajutau, kad esu alkanas, ir jau norėjau lipti 
iš hamako, bet tas, lyg ispėjęs mano norus, mandagiai persi- 
suko ir išvertė mane ketūrpėsčią ant grindų. 

Pakilau ir alsisėdau prie stalo. Galva buvo sunki, ir va- 
kardienos įspūdžius teprisiminiau lyg per miglą. Pro neįstik- 
lintą langą labai maloniai dvelkė ryto vėjelis, ir pusryčiau- 
damas jutau tiesiog apčiuopiamą lizinį pasitenkinimą. Staiga 
durys užpakaly manęs -— vidinės durys, vedančios į kiemą — 
atsivėrė. Aš atsisukau ir išvydau Montgomerį. 

— Nieko netrūksta?— paklausė jis.— Aš baisiai užsiėmęs. 

Ir jis uždarė duris. Po kiek laiko pastebėjau, kad pamiršo 
jas užrakinti. 


paklausiau 


Nejučiomis prieš akis iškilo vakarykštė jo veido išraiška 
o kartu ir visa, ką patyriau. Vos tik prisiminiau išgyventą 
siaubą, kieme pasigirdo klyksmas. Bet šį sykį klykė ne puma. 

Sulaikęs kąsnį prie burnos, įsiklausiau. Aplinkui tyla, vien 
šnarėjo rytinis vėjelis. Pamaniau, kad man tik pasigirdo. 

Po ilgos pertraukos vėl ėmiau valgyti, vis dar budriai 
klausydamasis. Neilgai trukus išgirdau suaimanuojant, tyliai 
ir bejėgiškai. Aš net apmiriau. Ši aimana sukrėtė mane labiau, 
nei visi iki šiol girdėti riksmai. Šį kartą negalėjau suklysti, 
neabejojau, kieno šitie prislopinti, virpantys garsai: tai buvo 
dejonė, kurią nutraukdavo raudojimas ir sopulingi atodūsiai. 
Dejavo ne žvėris. Dejavo kankinama žmogiška būtybė! 

Šitai supratęs, aš staiga trimis šuoliais atsidūriau prie prie- 
šingos sienos, nusitvėriau vidinių durų rankenos ir plačiai at- 
vėriau jas į kiemą. 

— Prendikai, kur jūs? Stokite!-- sušuko priešais išdygęs 
Montgomeris. 

Ėmė loti ir urgzti išsigandęs skalikas. Dubenėlyje, padė- 
tame prie slenksčio, buvo kraujas, tamsus, su skaisčiai raudo- 
nomis dėmėmis, ir aš užuodžiau būdingą karbolio kvapą. Pro 
praviras - duris šešėliuotoje prieblandoje pamačiau kažką, ap- 
raizgytą ir priveržtą virvėmis prie stovo, visą supiaustytą, kru- 
viną ir sutvarstytą. O paskui šį reginį užstojo senojo Moro 
veidas, išblyškęs ir baisus. 

Vienu mirksniu jis griebė man kraujuota ranka už peties 
ir lengvai, tarytum vaiką, kilstelėjęs į orą, bloškė atgal į kam- 
barį. Aš visu ūgiu išsitiesiau ant grindų, durys užsitrenkė ir 
paslėpė nuo manęs jo įsiutusį veidą. Spynoje trakštelėjo rak- 
tas, o po to pasigirdo priekaištingas Montgomerio šūksnis. 

— Galėjo sugadinti viso gyvenimo triūsą!— išgirdau Moro 
balsą. 

— Jis gi nieko nesupranta,-— pasakė Monigomeris ir dar 
kažką pridūrė patyliais. 

— Kol kas neturiu tam laiko, — tarė Moras. 

Kitko nebegirdėjau. Atsikėliau ir stovėjau visas drebėda- 
mas, kupinas baisiausių įtarimų. Argi galimas toks siaubin- 
gas dalykas, kaip žmogaus vivisekcija? Ši mintis tvykstelėjo 
lyg žaibas per suaudrintą dangų. Ir tada miglota baimė staiga 
mano galvoje virto aiškiu pavojum. 

11 
ŽMOGAUS MEDŽIOKLĖ 


Man dingtelėjo beprotiška viltis išsigelbėti, kai pagalvo- 
jau, jog laukinės kambario durys tebėra atviros. Dabar buvau 
tikras ir nė kiek neabojojau, kad Moras darė vivisekciją žmo- 
nėms. Nuo tos akimirkos, kai išgirdau jo pavardę, vis ieško- 
jau mintyse ryšio tarp keisto saliečių panašumo į žvėris ir 
jo kraupių darbų. Dabar, man atrodė, viską supratau. Pri- 
siminiau jo veikalą apie kraujo perpylimą. Mano matyti pa- 
darai — tai siaubingų jo bandymų aukos! 

Šitie grasūs niekšai norėjo nuraminti mane, apmulkinti, 
parodydami pasitikėjimą, kad paskui nutvėrę pasmerktų lem- 
čiai, baisesnci už pačią mirtį — kankynėms, o po kankynių — 
begėdiškiausiai ir niekingiausiai daliai, kokią begalima įsivaiz- 
duoti: paleisti mane, sugyvulėjušį, į nešvankią savo kaime- 
nę. Aš apsižvalgiau, dairydamasis kokio ginklo. Nieko tinka- 
mo nebuvo. Tada, tarsi įkvėptas iš aukštybių, apverčiau šez- 
longą ir, prispaudęs koja, atplėšiau jo medinį kraštą. Kartu 
su medžių išsitraukė ir aštri vinis, suteikusi šiam menkam 
pagaliui kiek pavojingumo. Išgirdau lauke besiartinant žings- 
nius, ūmai atlapojau duris ir visai čia pat išvydau Montgome- 
Ti. Jis atėjo užrakinti manęs. 

Užsimojau savo ginklu jam tiesiai į veidą, bet jis spėjo 
atšokli. Akimirksnį padvejojęs, apsigręžiau ir puoliau už namo 
kampo. 

— Prendikai, kur jūs?— baisiausiai nustebęs, sušuko jis.— 
Žmogau, nebūk asilas! 

„Dar valandėlė, — pagalvojau, —ir jis būtų uždaręs mane 
kaip triušį vivisekcijai.“ Jis išnėrė iš už kampo, ir aš vėl 
išgirdau jo balsą: 

— Prendikai! 

Po to jis puolė bėgti iš paskos, nesiliaudamas kažką rėkti 
pavymui. 

Šį kartą aš aklai leidausi į šiaurės rytus, statmenai vakar- 
dienos krypčiai. Paknopstomis lėkdamas krantų, žvilgtelėjau 
per petį ir pamačiau, jog su Montgomeriu bėga ir jo tarnas. 
Nukūriau aukštyn šlaitu ir, persiritęs per keterą, pasukau į ry- 
tus akmenuotu slėniu, iš abiejų pusių apaugusiu brūzgynais. 

Bėgau taip maždaug mylią, gaudydamas orą, atrodė, širdis iš- 
šoks iš krūtinės. Tačiau, įsitikinęs, kad nebematyti nei Montgo- 
merio, nei jo tarno, klupdamas iš nuovargio, staigiai pasukau 
atgal — ten, ur, kaip spėjau, buvo krantas, o paskui kritau 
ant žemės nendrių tankumyne. 

Ilgai pragulėjau ten, nedrįsdamas pakrutėti ir bijodamas 
net pagalvoti apie tai, ką veiksiu toliau. Aplink į visas pu- 
ses driekėsi nykūs tyrai, apsnūdę po karšta saule, ir aš tegir- 
dėjau vien tęvą apspitusių mane uodų zirzesį. Netrukus mane 
pasiekė monotoniškas, migdantis ūžimas — tai šniokštė bangos 
pakrantėje. 

Maždaug po valandos išgirdau Montgomerį šaukiant mano 
vardą kažkur toli šiaurėje. Ėmiau svarstyti, ką daryti toliau. 
Jeigu neklydau, saloje gyveno tiktai šitie du vivisekcininkai 
ir jų sužvėrėjusios aukos. Be abejonės, kai kurias jų, reikalui 
esant, jie gali užsiundyti ant manęs. Žinojau, jog ir Moras, 
ir Montgomeris nešiojasi revolverius. O aš, išskyrus šį nic- 
kingą pagalį su stirksančia vinim, buvau beginklis. 

Gulėjau toje pačioje vietoje tol, kol ėmė kankinti alkis 
ir troškulys. Tada iš tikrųjų suvokiau visą savo padėties be- 
viltiškumą. Neturėjau jokio supratimo, kaip prasimanyti mais- 
to: mano botanikos žinios buvo pernelyg menkos, kad susi- 
rasčiau kokių nors valgomų šaknų ar vaisių. Neturėjau iš 
ko padaryti spąstų, kad pasigaučiau kurį iš nedaugelio triušių, 
lakstančių po salą. Kuo ilgiau mąsčiau apie savo ateitį, tuo 
ji atrodė niūresnė. 

Pagaliau, apimtas nusivylimo, ėmiau galvoti apie tuos pus- 
žmogius, kuriuos buvau sutikęs miške. Atmintyje perkračiau 
kiekvieną paeiliui, svarstydamas, ar negalėtų kuris man pa- 
dėti. 

Staiga išgirdau šuns lojimą ir supratau gresiant naują pa- 
vojų. Ilgai negalvojęs, nes kitaip mane iškart būtų užklupą, 
pagriebiau pagalį su vinimi ir kūlvirsčia nubėgau ten, kur ūžė 
bangos. Prisimenu dygius krūmus, kurių spygliai smigo į mane 
tartum peiliai; prasibroviau pro juos visas kruvinas, susiplėšęs 
drabužius ir atsidūriau prie ilgos įlankos, platėjančios į šiau- 
rę. Nedvejodamas šokau į vandenį ir, brisdamas įlanka aukš- 
tyn, pasiekiau negilų, kelius tesiekiantį upelį. Pagaliau išsika- 
panojau ant vakarinio kranto ir, jausdamas, kaip tvinksi krau- 
jas smilkiniuose, įšliaužiau į tankų papartyną ir ėmiau laukti, 

kas bus toliau. Išgirdau, kaip šuva — jis buvo vienas -— pri- 
šlepsėjo arčiau ir kaip viauktelėjo, įlindęs į spygiiuotus krū- 
mus. Daugiau nieko nebegirdėjau ir nusprendžiau, kad pa- 
sprukau. 

Slinko minutės, bet niekas tylos nebedrumstė, ir galiausiai, 
po kokios valandos ramybės, pajutau grįžtant drąsą. 

Pamažu išnyko ir siaubas, ir neviltis, kadangi buvau per- 
žengęs abiejų ribas. Dabar žinojau, kad esu tikrai pražuvąs, 
ir tai Lik pridavė man jėgų — buvau viskam pasiruošęs. Man 
netgi norėjosi susitikti su Moru akis į akį. Upelis, kurį per- 
bridau, priminė, kad blogiausiu atveju visados galėsiu išsigel- 
bėti nuo kankinimų: nieks nesugebės sutrukdyti man. pasiskan- 
dinti. Aš ir dabar jau buvau lam besiryžtąs, tačiau nesupran- 
tlamas noras patirti viską iki galo, kažkoks keistas stebėtojo 
smalsumas sulaikė mane, Ištiesiau pavargusius, dyglių sužalo- 
tus sąnarius, permečiau žvilgsniu aplinkinius medžius. Tą pačią 
akimirką iš žalių nėrinių netikėtai išlindo juodas veidas ir 
įsispitrėjo į mane. 

Aš atpažinau beždžionišką padarą, kuris sutiko ant kranto 
barkasą. Dabar jis kybojo ant palinkusio palmės kamieno. 
Griebiau pagalį ir atsistojau, nenuleisdamas nuo jo akių. Jis 
ėmė kažką tarškėti. . 

— Tu, tu, tu —tai buvo viskas, ką iš pradžių galėjau su- 
prasti. Staiga jis nušoko nuo medžio ir, praskleidęs paparčius, 
smalsiai ėmė žiūrėti į mane. 

Šiai būtybei nejaučiau tokios antipatijos, kokią pajusdavau, 
sutikęs kitus pusžmogius. 

— Tu,— pasakė jis — iš valties. 

Vadinasi, jis žmogus: bent toks, kaip ir Montgomerio tar- 
nas, nes mokėjo kalbėti. 

— Taip,— atsakiau. — Aš atplaukiau valtimi. Iš laivo. 

— Ol-—tarė jis, ir jo žibančios neramios akys ėmė apžiū- 
rinėti mano rankas, pagalį, kurį laikiau, kojas, suplėšytus dra- 
bužius, dyglių padarytas žaizdas ir įdrėskimus. Atrodė, jis buvo 
kažko nustebęs. Akys vėl sugrįžo prie mano rankų. Jis ištiesė 
savąją ir pradėjo lėtai skaičiuoti pirštus: 

— Vienas, du, trys, keturi, penki — taip? 

Aš nesupratau, ką jis norėjo tuo pasakyti. Vėliau sužino- 
jau, kad dauguma šių pusžmogių turėjo sudarkytas rankas, 
kurioms trūkdavo kartais net trijų pirštų. Manydamas, jog tai 

savotiškas pasisveikinimas, padariau tą patį. Jis džiaugsmingai 
vikriai pasisuko ir dingo. Paparčių garbanos toje vietoje šla- 
mėdamos susiglaudė. 

Išlindau įkandin jo iš brūzgynų ir nustebau, pamatęs jį 
laiba ranka įsikibusį į nusvirusią nuo medžio lianos kilpą ir 
linksmai besisūpuojantį. Jis kybojo nugara į mane, 

— Ei!-— pašaukiau. 

Jis bemat nušoko ir atsigręžė. 

— Klausyk,— tariau aš.— Kur man gauti pavalgyti? 

— Pavalgytit'— pakartojo jis.— Turime valgyti kaip žmo- 
nės.— Jis vėl pasižiūrėjo į savo žalią sūpyną.— Trobelėse. 

— O kurgi tos trobelės? 

— Ol 

— Aš pirmąkart čia. 

Jis apsigręžė ir ėmė spėriai eiti. Visi jo judesiai buvo 
stebėtinai guvūs. 

— Eime,— tarė jis, 

Nusekiau iš paskos, idant patirčiau viską iki galo. 

Aš spėjau, kad trobelės — tai kokie nors skurdūs būstai, 
kur jis gyvena kartu su kitais pusžmogiais. Gal tie padarai 
visiškai taikūs, gal pavyks kaip nors su jais susikalbėti. Tada 
nežinojau, kad jie neturi nė dalelytės tų žmogiškų ypatybių, 
kurias jiems buvau priskyręs. 

Mano beždžioniškas bendrakeleivis bidzeno šalimais, nuko- 
ręs rankas ir atkišęs smakrą į priekį Man buvo įdomu, ar 
jis atsimena ką apie savo ankstesnį gyvenimą. 

— Ar seniai esi šioje saloje? — paklausiau. 

— Ar seniai?— jis pakartojo mano klausimą ir iškėlė tris 
pirštus. Matyt, buvo puskvaišis. Aš bandžiau išsiaiškinti, ką 
jis norėjo pasakyti, bet jam pasidarė nuobodu. Po keleto klau- 
simų jis staiga paliko mane ir įsliuogė į medį vaisių. Prisi- 
raškė visą saują dygliuotų ankščių ir ėmė jas gliaudyti. Aš 
apsidžiaugiau: šiaip ar taip, tai buvo kažkas valgoma. Mėgi- 
nau jį dar kai ko paklausti, bet jis greitai malė liežuvių, vis- 
nepataikydamas atsakyti. Tik nedaugelis jo žodžių buvo pras- 
mingi, o šiaip tarškėjo lyg papūga. 

Aš buvau taip visko apstulbintas, kad beveik nemačiau, 
kur einu. Netrukus mes atsidūrėme tarp kažkokių medžių, juo- 
dų ir apanglėjusių, o paskui išėjome į plyną vietą, padengtą 

gelsvai balta piuta. Pažemiu draikėsi aitrūs dūmų kamuoliai 17 
graužė man akis, nosį. Dešinėje pro plikų uolų luitus buvo 
matyti melsvas jūros paviršius. Takelis staigiai sukosi žemyn, 
į siaurą daubą tarp dviejų pasklidų juosvo šlako krūvų. Ten 
mes ir nuėjome. 

Po akinančios saulės šviesos, atsispindinčios nuo gelsvos 
sieringos žemės, dauboje atrodė nepaprastai tamsu. Šlaitai da- 
rėsi vis statesni ir artėjo kils prie kito. Akyse karlais sušmė- 
žuodavo raudonos ir žalios dėmės. Staiga mano vedlys sustojo. 

— Namai,-- tarė jis, it aš pamačiau atsidūręs tarpeklio dug- 
ne, kur iš pradžių ničnieko negalėjau įžiūrėli. 

Išgirdau keistus garsus ir kairės rankos krumpliais pasitry- 
niau akis. Mane pasiekė nemalonus kvapas; toks dažniausiai 
būna prastai valomuose beždžionių narvuose. Toliau, už prasi- 
skyrusių uolų, vėl matėsi nuožulnus, žalumoje ir saulėje pa- 
skendęs šlaitas, ir iš abiejų pusių į tamsią tarpeklio gelmę 
siaurais pluoštais skverbėsi šviesa. 


12 
ĮSTATYMO SKELBĖJAI 


Tuomet kažkas šaltas palietė man ranką. Smarkiai krūpte- 
lėjau ir prie pat savęs išvydau blyškiai rausvą padarą, labai 
panašų į vaiką nulupta oda. Jo romūs, bet atstumiantys bruo- 
žai buvo visai kaip tripirščio Ltinginio: tokia pat žema kakta, 
lėti judesiai. Apsipratęs su tamsa, ėmiau aiškiau viską matyti. 
Mažoji tinginį primenanti būtybė stovėjo, įbedusi į mane akis. 
Mano vedlio šalia nebebuvo. 

Vieta, kurioje atsidūriau, buvo siauras tarpas Llarp aukšių 
lavos sienų, plyšys, atsiradęs jos sukietėjusiame sraulė, Abie- 
jose jo pusėse, prigludę prie uolų, juodavo jūros žolių, pal- 
mių lapų ir nendrių kūgiai — bet kaip suremtos tamsios lūš- 
nelės. Per vidurį vinguriuojantis takas, ne daugiau kaip trijų 
jardų pločio, buvo užverstas pūvančių vaisių krūvomis bei 
kitomis atliekomis, kurios skleidė nežmonišką smarvę. 

Į tinginį panašus rausvasis padarėlis vis dar vėpsojo į mane, 
kai artimiausios lūšnos angoje pasirodė mano beždžionžmogis 
ir pamojo man. Tą pat akimirką iš kitos landynės, tolimajame 


9. H. Velsas 129 


šios keistos gatvės gale, išsirangė kažkokia gremėzdiška bai- 
dyklė ir, sustojusi lyg tamsus siluetas skaisčiai žalios properšos 
fone, įsmeigė į mane akis. Aš truputį padvejojau ir buvau be- 
sprunkąs atgal tuo pačiu keliu, kuris čionai atvedė, bet paskui 
ryžausi viskam ir, suspaudęs lazdą su vinimi, įrėpliojau įkan- 
din savo beždžionžmogio į dvokiančią ankštą pašiūrę. 

Ji buvo pusapvalė, nelyginant per pusę perpiauta drevė; 
prie uolos, atstojančios galinę sieną, gulėjo krūva kokoso rie- 
šutų ir visokių vaisių. Ant žemės mėtėsi keletas nedailiai pa- 
dirbtų indų iš akmens ir medžio, o vienas buvo padėtas ant 
negrabiai suręsto suolo. Ugnies nebuvo. Tamsiausiame lūšnos 
kampe drybsojo juodas beformis padaras. Man įėjus, jis kaž- 
ką suniurnėjo. Beždžionžmogis, pasilikęs stovėti pilkšvoje an- 
gos šviesoje, atkišo man perskeltą kokoso riešutą, o aš tuo 
metu nušliaužiau į kitą kampą; ten alsisėdau, surietęs po sa- 
vimi kojas, paėmiau riešutą ir pradėjau jį kuo ramiausiai 
graužti, nors iš tikrųjų labai jaudinausi ir beveik dusau nuo 
nepakenčiamo tvaiko. Rausvasis padarėlis dabar stovėjo prie 
angos, o jam per petį žiopsojo dar kažkas pilkai rusvu veidų 
ir žibančiomis akimis. 

—- Ei, — išlarė mįslingasis padaras priešais mane. 

-— Tai žmogus! Tai žmogus! sutauškėjo mano vedlys.—- 
Žmogus, žmogus, gyvas žmogus, kaip ir aš. 

—- Užsičiaupk,— atšovė tas iš tamsos ir nusikrenkštė. 

Kokoso riešutą graužiau reikšmingoje tyloje. Nors ir kaip 
varsčiau tamsą akimis, nieko daugiau neįžiūrėjau. 

—- Tai žmogus, — pakartojo tas pats balsas.— Jis atėjo gy- 
venti su mumis? 

Balsas buvo kimus, su kažkokiu ypatingų mane nustebi- 
nusiu švilpesiu, tačiau akcentas — taisyklingai angliškas. 

Beždžionžmogis žvilgtelėjo į mane, tarsi kažko laukdamas. 
Aš supratau jo nebylų klausimą. 

— Jis atėjo gyventi su jumis,-- atsakiau. 

— Tai žmogus. Jis turi išmokti Įstatymą. 

Dabar juodoje tamsoje pradėjau įžiūrėti kažką dar juodes- 
nį, neaiškų susikūprinusį siluetą. Paskui pamačiau, jog įėjimą 
užtamsino dar dvi galvos. Mano ranka suspaudė pagalį. Žmo- 
gysta tamsiajame kampe pakartojo garsiau: 

— Sakyk žodžius, 

Matyt, pražiopsojau jo paskutinę pastabą. 

—- Nevaikščioti keturiomis -— toksai Įstatymas, ištarė jis 
prodainių. 

Aš suglumau. 

— Sakyk žodžius,— paragino mane beždžionžmogis, ir sto- 
vintieji angoje lyg aidas pakartojo tai grasinamai. 

Supratau, kad turiu pakartoti tą idiotišką frazę. Ir tada 
prasidėjo tikrai pamišėliška ceremonija. Balsas tamsoje užtrau- 
kė kažkokią išgalvotą litaniją, o aš ir visi likusieji choru kar- 
tojomeę, eilutę po eilutės. Tuo pačiu metu visi lingavo į šalis 
ir plojo sau per kelius, aš sekiau jų pavyzdžiu. Man net pa- 
sivaideno, kad miriau ir nukeliavau į aną pasaulį. Tamsioje 
lūšnoje pilkos vaiduokliškos figūros, kur-ne-kur išmargintos 
blyškiais atšvaitais, lingavo ir unisonu skandavo. 

-- Nevaikščioti keturiomis — toksai Įstatymas. Argi mes ne 
žmonės? 

— Ne lakti, bet gerti — toksai Istatymas. Argi mes ne 
žmonės? 

— Neėsti nei mėsos, nei žuvies -— loksai Tstatymas. Argi 
mes ne žmonės? 

— Nelupti medžių žievės -— toksai Įstatymas. Argi mes ne 
žmonės? 

-— - Nemedžioti kitų žmonių — toksai Įstatymas. Argi mes 
ne žmonės? 

Ir taip toliau — nuo šių kvailų priesakų iki, kaip man tąsyk 
atrodė, pačių beprotiškiausių, neimanomiausių ir nešvankiau- 
sių poelgių draudimo. 

Mus pagavo kažkokia ritminė ekstazė, mes murmuliavome 
ir siūbavome vis greičiau ir greičiau, kartodami tą negirdėtą 
Įstatymą. Iš šalies galėjo pasirodyti, jog ir aš persiėmiau iste- 
riška pusžmogių nuotaika, tačiau širdies gilumoje nežinojau, 
ar verkti, ar juoktis. 

Mes išvardijome daugybę įvairiausių priesakų, paskui gies- 
mė pasikeitė: 

— Jo yra Kančios namai. 

—- Jo ranka tveria. 

— Jo ranka žeidžia. 

-— Jo vanka gydo. 

Tr vėl ilgiausia litanija, kurios didžiuma man teatrodė ne- 
suprantama tauškalynė apie kažkokį Jį. Būčiau pamanęs, jog 
tai sapnas, tačiau niekados negirdėjau, kad sapne kas giedotų. 

— Jo yra žaibai,-- skandavome. 

—- Jo sūri jūros gelmė, 

Man topielėjo baisi mintis, kad Moras, pavertęs šiuos žmo- 
nes gyvuliais, įkalė į jų sudarkytas smegenis kvailą tikėjimą, 
išmokė juos dievinti save. Bet aš nesilioviau skandavęs kartu 
su visais, nes pernelyg aiškiai regėjau aplink žibančius baltus 
dantis ir aštrius nagus. 

— Jo yra žvaigždės danguje. 

Pagaliau giesmė baigėsi. Pamačiau, jog beždžionžmogio vei- 
das blizga nuo prakaito, ir apsipratusios tamsoje mano akys 
dabar geriau įžiūrėjo padarą tame kampe, iš kur sklido kimus 
balsas. Jis buvo žmogaus ūgio, bet lyg ir apžėlęs tamsiai pil- 
kais gaurais, tarsi škotų terjeras. 

Kas jis? 

Kas jie visi? 

Įsivaizduokite, jei galite, jog jus apsupo patys siaubingiau- 
si luošiai ir maniakai, ir jūs bent iš dalies suprasite, ką aš 
palyriau, matydamas tas kraupias žmonių karikatūras. 

—- Jis turi penkis pirštus, penkis pirštus, penkis pirštus, 
kaip ir aš,-- tarė beždžionžmogis. 

Aš ištiesiau rankas. Pilkasis sutvėrimas kampe palinko 
į priekį. 

—- Nebėgioti keturiomis — toks Įstatymas. Argi mes ne 
žmonės?—- vėl pasakė jis. 

Jis ištiesė keistai deformuotą leteną ir sugriebė man už 
pirštų. Jo letena priminė elnio kanopą, suskaldytą į atskirus 
nagus. Aš vos nesuūrikau iš išgąsčio ir skausmo. Jis dar arčiau 
pasilenkė ir apžiūrėjo mano nagus. Dabar ant jo krito šviesa, 
ir aš, virpėdamas iš pasišlykštėjimo, pamačiau, kad tai nei 
žmogaus veidas, nei gyvulio snukis, o tiesiog pilkų plaukų ku- 
peta su trimis vos įžiūrimais puslankio pavidalo plyšeliais 
akims ir hburnai. 

— Jo maži nagai,-- tarė šiurpioji būlybė.—-- Tai gerai. 

Jis bloškė šalin mano ranką, ir aš instinktyviai griebiausi 
pagalio, 

— Valgyti šaknis ir žoles — tokia jo valia, pratarė bež- 
džionžmogis. 

—- Aš Įstatymo skelbėjas,-- pareiškė pilkoji pabaisa.-- Čia 
ateina visi naujokai mokytis Įstatymo. Aš sėdžiu tamsoje ir 
skelbiu Įstatymą. 

— Taip, tikrai — patvirtino vienas iš stovinčių prie angos. 

— Bausmė laukia to, kuris sulaužys Įstatymą. Jam nebus 
pasigailėjimo. 

— Nebus pasigeilėjimo,— pakartojo  pusžmogiai,  vogčia 
šnairuodami vienas į kitą. 

— Nebus, nebus, — pakartojo beždžionžmogis— Nebus pa- 
sigailėjimo. Klausyk! Kartą aš negerai padariau, blogai pada- 
riau. Aš ėmiau balbatuoti, balbatuoti, nustojau kalbėti. Niekas 
negalėjo suprasti. Mane nusvilino, išdegino ženklą ant rankos. 
Jis didis, jis geras! 

— Nebus pasigailėjimo,— prabilo pilkasis padaras kampe. 

— Nebus pasigailėjimo,—- pakartojo pusžmogiai, Žžvairuoda- 
mi kits į kitą. 

— Kiekvienas geidžia ko nors blogo, — pasakė pilkasis Įsta- 
tymo skelbėjas.— Ko tu geidi, mes nežinome. Bet sužinosime, 
Kai kurie geidžia vytis visa, kas juda, tykoti ir sekti, užklupti 
ir pulti, užmušti ir kąsti, kąsti smarkiai, giliai, kol pasipils 
kraujas... Tai negerai. 

— Nemedžioti kitų žmonių — toksai Įstatymas. Argi mes ne 
žmonės? Nevalgyti nei mėsos, nei žuvies — toksai Įstatymas. 
Argi mes ne žmonės? 

— Nebus pasigailėjimo,— tarė deglas padaras, stovintis 
tarpdury. Ė 

— Kiekvienas geidžia ko blogo, — pakartojo pilkasis Įstaiy- 
mo skelbėjas.— Kai kurie geidžia rankomis ir dantimis rausti 
augalų šaknis, uostinėti žemę... Tai blogai. 

— Nebus pasigailėjimo,— atsiliepė būrelis prie angos. 

— Kai kurie gremžia nagais medžius, kiti išdrasko miru- 
siųjų kapus; vieni daužosi kaktomis arba spardosi kojomis, kiti 
nei iš šio, nei iš to ima kandžiotis, dar kiti mėgsta voliotis 
purve. 

— Nebus pasigailėjimo,— pratarė beždžionžmogis, kasyda- 
masis blauzdą. 

— Nebus pasigailėjimo,-—- pakartojo rausvasis tinginėlis. 

— Bausmė griežta ir neišvengiama. Todėl mokykis Įstatymo. 
Sakyk žodžius. —lIr jis vėl pradėjo keistąją litaniją, ir vėl 
kartu su visais aš ėmiau skanduoti ir linguoti į šalis. 

Man svaigo galva nuo to burbuliavimo ir baisios smarvės, 
bet kantriai kenčiau, vildamasis, kad koks nors atsitiktinumas 
mane išgelbės. 

— Nevaikščioti keturiomis — toksai Įstatymas. Argi mes ne 
žmonės? 

Mes kėlėme tokį triukšmą, kad aš neišgirdau subruzdimo 
lauke, iki kažkas, berods, vienas iš dviejų miške matytų kiau- 
liažmogių, įkišo galvą pro rausvojo padarėlio petį ir susijau- 
dinęs riktelėjo kažką, ko aš nesupratau. Beregint dingo visi 
tie, kurie stovėjo prie angos, jiems įkandin išskubėjo beždžion- 
žmogis, o paskui šį — kampe sėdėjęs sutvėrimas. Aš tik spėjau 
pastebėti, kad jis didžiulis, nerangus, apžėlęs sidabraspalviais 
gaurais. Likau vienas. 

Žengęs žingsnį link angos, išgirdau šuns skalijimą. 

Akimoju išlindau iš lūšnos su savo pagaliu rankoje ir dre- 
bėdamas sustojau. Čia išvydau apie dvidešimt tų pusžmogių — 
dramblotomis nugaromis ir išsigimėliškomis, į pečius sulindu- 
siomis galvomis. Jie stovėjo nusisukę nuo manęs ir susijau- 
dinę gestikuliavo. Kiti gyvuliški veidai klausiamai dirsčiojo iš 
savo landynių. Pažvelgęs ton pusėn, kur jie žiūrėjo, išvydau 
po medžiais, prie įėjimo į tarpeklį, išblyškusį, pykčio iškreiptą 
Moro veidą. Jis tramdė besiplėšanti nuo pasaito šunį. Jam iš 
paskos su revolveriu rankoje sekė Montigomeris. 

Valandėlę stovėjau apimtas siaubo. 

Paskui apsisukau ir pamačiau, kad užpakaly praėjimą buvo 
užtvėrusi gremėzdiška pabaisa didžiuliu pilku veidu ir mažomis 
žibančiomis akutėmis. Ji artinosi prie manęs. Aš apsidairiau 
ir dešinėje pusėje, už kelių žingsnių, akmens sienoje pastebėjau 
siaurą plyšį, pro kurį įžambiai krito šviesos spindulys. 

— Stok!— sušuko Moras, kai aš puoliau ton pusėn.— Lai- 
kykit jį! 

Iš pradžių vienas veidas atsigręžė į mane, paskui visi li- 
kusieji. Laimei, jų gyvuliški protai veikė iš lėto. 

Aš trinktelėjau pečiu nerangiąją pabaisą, atsisukusią pa- 
žiūrėti, ko nori Moras, ir užgrioviau ją ant kito pusžmogio. 
Ji tik sumostagavo rankomis, bandydama mane sučiupti, bet 
nieko iš to neišėjo. Rausvasis padarėlis metėsi prie manęs, aš 
liuoktelėjau per jį, perrėžiau jo šlykštų veidą pagalio vinimi 
ir sekančią akimirką jau kabarojausi iš tarpeklio siauru, stačiu 
takeliu, panašiu į nuožulnų kaminą. Girdėjau, kaip už manęs 
spiegė ir šaukė: 

— Čiupk jį! Laikyk! 

Pilkoji baidyklė šoko vytis mane, visu milžinišku kūnu 
sprausdamasi į plyšį. 

— Greičiau, greičiau!— klykė visi. 

Aš išsiropščiau iš uolos plyšio į sieringą aikštelę vakari- 
nėje pusžmogių kaimo pusėje. 

Tas plyšys išgelbėjo mane: siauras ir status, jis sugaišino 
artimiausius mano persekiotojus. Aš perbėgau baltąjį plotą, 
nudūmiau žemyn stačiu šlaitu pro kur-ne-kur styrinčius me- 
džius ir pasiekiau įklonį, prižėlusį aukštų nendrių. Per nendres 
prasiskverbiau į tamsų ir tankų atžalyną, kur žemė po kojomis 
buvo juoda ir žliugsėjo. Kai įlėkiau į nendres, iš uolų plyšio 
pasirodė pirmieji persekiotojai. Per atžalyną broviausi keletą 
minučių. Ore iš visų pusių skambėjo grasinantys šūksmai. 

„Išgirdau, kaip vijikai nudundėjo žemyn šlaitu, kaip sušla- 
mėjo nendrės, sutraškėjo lūžtančios po kojomis šakos. Kai ku- 
rie tų padarų riaumojo visai kaip įsiutę laukiniai žvėrys. Kai- 
rėje skalijo šuo. Toje pačioje pusėje išgirdau Moro ir Montgo- 
merio balsus ir staigiai pasukau dešinėn. Man netgi pasirodė, 
lyg Montgomeris šūktelėjo, kad nesustočiau, jei man brangi 
gyvybė. 2 

Netrukus žemė po mano kojomis pasidarė pelkėta ir klampi, 
tačiau iš nevilties lyg patrakęs lėkiau tolyn, klimpdamas iki 
kelių, ir šiaip taip pasiekiau takelį, vinguriuojantį tarp aukštų 
meldų. Dabar mano persekiotojų riksmai girdėjosi man iš kai- 
rės. Vienoje vietoje pabaidžiau tris keistus raudonus gyvuliu- 
kus, didumo sulig kate, ir jie galvotrūkčiais metėsi šalin. 
Takelis vedė į kalną, vis aukštyn ir aukštyn, per kitą aikštelę, 
padengtą balta pluta, o iš ten vėl į meldų brūzgynus. 

Ūmai takelis pasisuko lygiagrečiai su giliu tarpekliu, ku- 
ris išdygo nelauktai, kaip tvorelė Anglijos parke, — pasisuko 
netikėtai ir staigiai. O aš bėgau it akis išdegęs ir tarpeklį 
tepastebėjau, tik lėkdamas kūlvirsčia per orą. 

Nukritau ant rankų ir galvos į erškėtyną ir atsistojau krau- 
juojančiu veidu bei perdrėksta ausimi. Buvau skardingoje dau- 
boje, akmenuotoje ir apaugusioje erškėčių krūmais; aplinkui 
draikstėsi pilkšvos miglos skiautės, o siauras upeliūkštis, iš 
kur kilo migla, vinguriavo pačiu daubos viduriu. Nusistebėjau, 
iš kur migla tokią karštą dieną, tačiau stebėtis nebuvo kada. 
Pasukau į dešinę ir patraukiau žemyn palei upokšnį. Maniau, 

išeisiu prie jūros ir ten pasiskandinsiu. Tik vėliau pasigedau 
lazdos su vinimi, kurią pamečiau krisdamas. 

Netrukus dauba susiaurėjo, ir aš nieko nepagalvojęs įbri- 
dau į upokšnį. Bet tučtuojau iššokau atgal ant kranto, nes 
vanduo buvo karštas, beveik verdantis. Pastebėjau, kad jo ver- 
petuojančiu paviršiumi plaukia lengvos sieringos putos. Beveik 
tą pačią minutę priėjau posūkį, už kurio išniro padūmavęs 
melsvas horizontas. Netoliese esanti jūra tviskėjo tūkstančiais 
saulės žiežirbų. Priešaky manęs laukė mirtis. Bet aš buvau įsi- 
karščiavęs ir giliai alsavau, jaučiau, kaip šiltas kraujas teka 
man per veidą ir maloniai sruvena gyslomis. Aš džiūgavau, 
kad pasisekė pasprukti nuo persekiotojų ir tą valandėlę nebe- 
norėjau skandintis. Apsigręžiau ir pasižiūrėjau į tą pusę, iš 
kur atėjau. 

Isiklausiau. Išskyrus uodų zyzimą ir kažkokių mažų erš- 
kėčiuose šokinėjančių vabzdžių svirpimą, aplinkui tvyrojo mir- 
tina tyla. Bet štai kažkur toli amtelėjo šuo, kažkas sutarškėjo, 
sutauškėjo, pasigirdo botago pliaukštelėjimas ir balsai. Jie iš 
pradžių artėjo, paskui ėmė tilti: Pamažu triukšmas nutolo 
aukštupio link ir galų gale visai išnyko. Kuriam laikui me- 
džioklė baigėsi. 

Bet dabar žinojau, kokios pagalbos galiu tikėtis iš pus- 
žmogių. 


13 
DERYBOS 


Aš vėl apsisukau ir patraukiau link jūros. Karštasis upokš- 
nis buvo išsilicojęs į maurais aptrauktą smėlėtą seklumą, kur 
knibždėjo krabų ir kažkokių ilgakūnių, daugiakojų gyvūnų; 
išgirdę mano žingsnius, jie beregint išsilakstė, Aš nuėjau prie 
pat sūrių vandenų pakraščio ir pasijutau saugus. Atsigręžiau 
atgal ir, įsirėmęs rankas į šonus, pažvelgiau į užpakaly liku- 
sią vešlią žalumą, kurią tarsi balsvas randas kirto garuojanti 
dauba. Bet, kaip jau minėjau, aš buvau pernelyg susijaudinęs 
ir, tiesą sakant (nors žmonės, niekada nepatyrę pavojaus, ne- 
patikės), pernelyg nusiminęs, kad galėčiau numirti. 

Paskui man atėjo į galvą mintis, jog dar nesu žuvęs. Gal, 
kol Moras ir Montgomeris kartu su ta pusžmogių govėda nar- 
šo salą, man pakrante nusigauti iki aptvaro, taip sakant, ap- 
eiti juos; tada išlupčiau iš prastai sumūrytos sienos akmeni, 
nudaužčiau nuo mažųjų durų spyną ir rasčiau peilį, pistoletą 
ar kitokį ginklą, kuriuo galėčiau kovoti, jiems grįžus? Šiaip ar 
taip, bent pakovočiau už savo gyvybę. 

Taigi pasukau į vakarus ir nužingsniavau jūros pakrante, 
Besileidžianti saulė žėrė karštus spindulius tiesiai man į akis. 
Tyliai čiurlendamas, kilo vos pastebimas Ramiojo vandenyno 
potvynis, 

Krantas pasisuko į pietus, ir saulė dabar švietė man iš de- 
šinės. Staiga toli priekyje iš krūmų išlindo viena, o paskui 
dar keletas figūrų. Tai buvo Moras su pilkuoju skalikų, Mont- 
gomeris ir dar du. Juos pamatęs, sustojau. 

Jie taip pat pamatė mane ir pradėjo artintis, mojuodami 
rankomis. Aš stovėjau laukdamas. Abu pusžmogiai pasileido 
į prieki, ketindami atkirsti man kelią į krūmus. Montgomeris 
skubėjo tiesiai į mane. Moras su šunimi lėtai sekė iš paskos. 

Pagaliau aš alsikvošėjau, apsigręžiau jūros link ir puoliau 
į vandeni. Prie kranto buvo labai seklu. Nuėjau ne mažiau 
kaip trisdešimt iardų, iki vanduo ėmė siekti juosmenį. Mačiau, 
kaip į visas šalis nuo manęs sprunka žuvys. 

— Ką jūs darote, žmogau!-— šūktelėjo Montgomeris. 

Aš atsigręžiau į juos, įsibridęs iki juosmens. 

Uždusęs Monigomeris sustojo visai prie pat vandens. Nuo 
bėgimo jis buvo smarkiai įraudęs, ilgi lininiai plaukai susi- 
taršę, O pro atvipusią apatinę lūpą matėsi reti dantys. Tuo 
metu priėjo Moras, išblyškęs ir rimtas. Jo šuo ėmė loti ant 
manęs. Abu vyrai rankose laikė sunkius rimbus. Už jų nugarų 
į mane spoksojo pusžmogiai. 

— Ką aš darau? Noriu nusiskandinti,— atsakiau. 

Montgomeris ir Moras susižvalgė. 

— Kodėl? — paklausė Moras. 

— Nes tai geriau, negu atsiduoti jūsų kankinimams. 

— Ar aš nesakiau — tarė Montgomeris, ir Moras kažka 
tyliai atsakė. 

— Kodėl jūs galvojate, kad jus kankinsiu?— paklausė 
Moras. 

— Todėl, kad aš viską mačiau, — atsakiau.-— Tr štai šitie... 
Štai jie! 

— Tss!— Moras įspėdamas pakėlė ranką. 

— Nesiduosiu,— pasakiau.— Jie buvo žmonės. O kas jie da- 
bar? Bet aš toks nebūsiu. 

Aš žvilgtelėjau pro jų galvas. Kiek toliau ant kranto sto- 
vėjo M'lingas, Montgomerio tarnas, ir viena baltai apsimutu- | 
riavusi būtybė, sėdėjusi barkase. Dar toliau, medžių šešėlyje, 
išvydau mažąjį savo beždžionžmogį ir dar kelias neaiškias fi- 
gūras. 

— Kas šie padarai?— paklausiau, rodydamas į juos ir vis 
garsiau kalbėdamas, kad jie išgirsių mane.— Jie buvo žmonės, 
tokie pat žmonės, kaip ir jūs, o jūs pavertėte juos gyvuliais, 
pavergėte juos ir vis dėlto bijotės jų. Ei, klausykite!-— sušu- 
kau aš, kreipdamasis į pusžmogius ir rodydamas į Morą— 
Klausykite! Argi nematote, kad jie abu dar bijosi jūsų, dreba 
prieš jus? Kodėl gi tad bijote jų? Jūsų daug... 

— Prendikai!— sušuko Montgomeris.— Dėl dievo, nutilkite! 

— Prendikai!-— sušuko ir Moras. 

Jie šaukė kartu, tarsi stengdamiesi nustelbti mano balsą. 
O už jų nugarų matėsi spoksantys pusžmogių veidai, nukaru- 
sios biaurios rankos ir sulinkusios nugaros. Tada man atrodė, 
kad jie stengiasi suprasti mane, atsiminti kažką iš savo žmo- 
giškosios praeities. 

Aš ir toliau šaukiau, bet menkai prisiminiau ką. Tur būt, 
tai, kad reikia užmušti Morą ir Montgomerį, kad nėra ko jų 
bijoti. Šias mintis įdėjau pusžmogiams į galvą savo paties 
nelaimei. Aš mačiau, kaip žaliaakis su tamsiais skarmalais, 
kurį sutikau pirmąjį vakarą, išėjo iš už medžių, ir likusieji 
pasekė jo pavyzdžiu, kad geriau girdėtų mane. 

Galiausiai, pritrūkęs kvapo, nutilau. 

— Paklausykite manęs, — griežtu balsu tarė Moras, — o pas- 
kui kalbėkite, ką tik norėsite. 

— Na?— tariau aš. . 

Jis atsikosėjo, pagalvojo ir po to šūktelėjo: 

— Lotynų kalba, Prendikai! Prasta mokyklinė lotynų kal- 
ba! Bet vis tiek pasistenkit suprasti! Hi non sunt homines, sunt 
animalia gui nos habemus...', na, padarėme vivisekciją. Su- 


1 Jie ne žmonės, o gyvuliai, kuriems mes... (Iot.). 

žmoginimo procesas. Aš jums viską paaiškinsiu. Briskite 
į krantą. 

Aš nusijuokiau. 

—- Gudriai sugalvota!— tariau— Jie kalba, stato būstus, ga- 
mina maistą. Jie buvo žmonės. Taip imsiu ir išlipsiu į krantą. 

— Čia labai gilu ir pilna ryklių. 

— Tuo man geriau,— atsiliepiau.—- Trumpai ir greitai. Aki- 
mirksniu! 

— Palaukite!— Jis išėmė iš kišenės kažką blizgantį saulė- 
je ir numetė ant žemės.— Tai užtaisytas revolveris, — pasakė.— 
Montgomeris irgi tą padarys. Paskui mes paeisime krantu tiek, 
kiek jūs pats nurodysite. Tada išlipkite ir pasiimkite revol- 
verius. 

— Nieko nebus. Jūs turite dar vieną. 

— Gerai pagalvokite, Prendikai. Visų pirma, aš jūsų ne- 
kviečiau į šią salą. Antra, mes buvome užmigdę jus vakar ir 
galėjome daryti su jumis, ką norėjome; ir galų gale pagalvo- 
kite — dabar, kai pirmasis jūsų išgąstis jau praėjęs ir jūs galite 
samprotauti— argi Montgomeris tinka tam vaidmeniui, kurį 
jam piiskiriate? Mes vijomės jus dėl jūsų labo. Ši sala pilna... 
nepalankių reiškinių. Kam gi mums šauti į jus, jei jūs pats ką 
tik norėjote nusiskandinti? 

— O kodėl jūs užsiundėte ant manęs savo žmones tenai, 
trobelėje? 

— Mes norėjome sugauti jus ir apsaugoti nuo pavojų. 
O paskui mes tyčia nusukome nuo jūsų pėdsakų... vėlgi jūsų 
labui. 

Aš susimąsčiau. Tuo buvo galima patikėti. Bet paskui pri- 
siminiau ką kita. 

— Bet aptvare aš mačiau... 

— Tai buvo puma... 

— Klausykite, Prendikai,— tarė Montgomeris— jūs tikras 
asilas. Lipkite iš vandens, imkite revolverius, ir pasikalbėsime. 
Blogiau jums vis tiek nebus. 

Turiu prisipažinti, kad tuo metu ir, tiesą sakant, visą laiką 
aš nepasitikėjau Moru ir jo bijojau. Tačiau Montgomerį, man 
atrodė, buvau perpratęs. 

— Paeikite į šalį —tariau aš ir, kiek pagalvojęs, pridū- 
riau:— Ir pakelkite rankas. 

— Negalime, — pasakė Montgomeris, reikšmingai linktelė- 
ięs atgaL.-—- Pernelyg negarbinga. 

-— Gerai, tada pasitraukite prie medžių, —-- tariau aš. 

— Na, ir kvailystė!— suniusnėjo Montgomeris. 

Abu atsigręžė į tą pusę, kur saulėje stovėjo šešios ar 
septynios baidyklės; jos buvo gyvos, apčiuopiamos, su nuo- 
savais šešėliais, ir visgi tokios neįtikimos ir nerealios. Mont- 
gomeris pliaukštelėjo rimbuų, ir įos beregint apsisuko ir 
pakrikai nulėkė link medžių. Kai Montgomeris ir Moras atsi- 
traukė pakankamai toli, aš išėjau į krantą, pakėliau ir apžiū- 
rėjau revolverius. Norėdamas įsitikinti, kad nesu apgautas, 
iššoviau į apvalų lavos gabalą ir patenkintas išvydau, kad jis 
subyrėjo į miltus, o virš jūros ištiško vandens purslai. 


Tačiau aš vis dar abejojau. 

. — Tiek to, surizikuosiu,-—- tariau galiausiai ir, abiejose ran- 
kose laikydamas po revolverį, ėmiau eiti link Moro ir Mont- 
gomerio. 

— Šitaip geriau, — ramiai pasakė Moras.— Juk aš visą rytą 
sugaišau dėl jūsų nelemtų išmonių. 

Tr truputį su panieka, dėl kurios susigėdau, jiedu su Mont- 
gomeriu apsigręžė ir tylėdami nužingsniavo į priekį. 

Būrelis pusžmogių vis dar tebedėbsojo iš už medžių. Aš 
praėjau pro juos taip nerūpestingai, kaip tik galėjau. Vienas 
buvo besekąs man iš paskos, bet, Montgomeriui supliaukšėjus 
vimbu, iškart atsitraukė. Likusieji tylėdami stebėjo mus. Gal 
jie kažkada ir buvo gyvuliai. Tačiau dar niekad nebuvau re- 
gėjęs gyvulių, bandančių mąstyti. 


14 
DAKTARAS MORAS AIŠKINA 


— O dabar, Prendikai, aš jums viską paaiškinsiu — tarė 
daktaras Moras, kai mes numalšinome alkį ir troškulį — Turiu 
pripažinti, kad jūs — pats despotiškiausias iš visų mano svečių, 
kokius tik esu turėjęs. Įspėju — tai paskutinė mano nuolaida. 
Kitakart, jeigu vėl grasinsite savižudybe, nė piršto nepajudin- 
siu, nors ir labai man būtų nemalonu. 


146 


Jisai sėdėjo šezlonge, baltais laibais pirštais taikydamas 
pusiau surūkytą cigarą. Kabanti lempa apšvietė jo žilus plau- 
kus; jis susimąstęs Žveigė per mažą langelį į mirgančias žvaigž- 
des. Aš atsisėdau kuo toliau nuo jo, kitoje stalo pusėje, ir 
šalia pasidėjau revolverius. Monigomerio nebuvo. Man nelabai 
ir norėjosi būti su jais abiem šiame ankštame karnbarėlyje. 

— Vadinasi, jūs pripažįstate, kad operuotoji žmogiška bū- 
tybė, kaip ją pavadinote, viso labo tėra pumaš-— paklausė 
Moras. 

Jis privertė mane aplankyti tą klaikybę kieme ir įsitikinti, 
jog tai ne žmogus. 

— Taip, puma, — sutikau aš.—- Ji dar gyva, tačiau taip su- 
piaustyta ir sužalota, kad meldžiu dievą niekados daugiau 
neleisti man ką nors panašaus išvysti. Iš visų niekšiškų. .. 

— Nekalbėkime apie tai, — pertraukė Moras.-- Bent jau ne- 
kvaršinkite man galvos su tais jaunuoliškais svaičiojimais. 
Montgomeris irgi toks buvo. Jūs pripažistate, jog tai puma.. 
Dabar sėdėkite ramiai, o aš jums išdėstysiu savo fiziologines 
teorijas. 

Pradėjęs savo paskaitą tarsi nuobodžiaudamas, jis pemažu 
įsismagino ir išaiškino man visą savo darbo esmę. Kalbėjo la- 
bai paprastai ir įtikinamai. Protarpiais jo. balse suskambėdavo 
karti pašaipa. Greitai aš pajutau, kad rausiu iš gėdos. 

Pasirodė, kad mano matyti padarai niekados nebuvo žmo- 
nės. Tai buvo gyvuliai, sužmoginti gyvuliai — stulbinantis vi- 
visekcijos laimėjimas. 

— Jūs nejsivaizduojate, ką įgudęs chirurgas gali padaryti 
su gyvu padaruų— kalbėjo Moras.— ir aš tik stebiuosi, kodėl 
tai, ką čia padariau, nebuvo jau seniai padaryta. Nedrąsūs ban- 
dymai, pavyzdžiui, amputavimai, liežuvio išpiovimas, įvairių 
organų pašalinimas, suprantama, ne kartą buvo atliekami. Jūs, 
be abejo, žinote, kad žvairumą galima sukelti ir, priešingai, 
išgydyti chirurginiu būdu. Pašalinus įvairius organus, žmoguje 
vyksta visokiausi šalutiniai pakitimai: keičiasi pigmentacija, 
temperamentas, riebalinių liaukų veikimas. Jūs tikriausiai visa 
tai esate girdėjęs? 

— Žinoma, — atsakiau aš,—- bet tos jūsų baidyklės... 

— Viskam savo laikas, — tarė jis, nutildydamas mane ran- 
kos mostu— Aš vos pradedu. Tai tik patys paprasčiausi pa- 

kitimai. Chirurgija pajėgia kur kas daugiau: ji gali ne tik 
atimti, bet ir pridėti. Jūs, tur būt, girdėjote apie nesudėtingą 
sužalotos nosies operaciją. Gabalėlis odos išpiaunamas kak- 
toje, atlenkiamas į apačią, ant nosies, ir priauginamas nau- 
joje vietoje. Tai lyg ir dalies organizmo persodinimas kiton 
to paties organizmo vieton. Perkelti gyvą audinį iš vienos 
būtybės į kitą irgi galima, prisiminkite, sakysime, dantis. Pa- 
prasiai oda ir kaulai persodinami dėl to, kad greičiau gytų 
žaizda. Iš gyvo ar ką tik užmušto gyvulio chirurgas perkelia 
į sužalotą vietą odos lopinėlius arba kaulo gabaliukus. Gal jūs 
girdėjote apie gaidžio pentiną, kurį Hanteriui! pavyko įskie- 
pyti į jaučio sprandą? O Alžyro zuavų raganosės žiurkės? Šios 
pabaisos gaminamos tuo pat būdu: iš uodegų išpiautos odos 
juostelės perkeliamos į paprastos žiurkės snukį ir prigydomos 
toje vietoje. 

— Pabaisos gaminamos!-— sušukau.— Jūs norite pasakyti... 

— Taip. Padarai, kuriuos jūs matėte— ne kas kita, kaip 
gyvuliai, kuriems peilis suteikė naujas formas. Aš visą savo 
gyvenimą pašvenčiau gyvų formų plastiškumo tyrimams. Aš 
tyrinėjau ilgus metus, tolydžio kaupdamas vis daugiau ir dau- 
giau žinių. Matau, jūs pasibaisėjęs, o juk nepasakiau nieko 
naujo. Su visu tuo jau seniai susiduria praktinė anatomija, tą- 
čiau niekas nesiryžo rimtiems eksperimentams. Aš galiu pa- 
keisti ne tik gyvūno išorę. Fiziologiją, cheminę organizmo 
sandarą taip pat galima smarkiai paveikti įvairių rūšių skie- 
pais, kuriuos jūs pats, be abejo, puikiai žinote. 

Panaši operacija yra ir kraujo perpylimas, nuo šito, tiesą 
sakant, aš ir pradėjau. Tai vis žinomi dalykai. Ne tokios ži- 
nomos ir, tur būt, kur kas sudėtingesnės būdavo viduramžių 
chirurgų operacijos, kurių metu žmones paversdavo neūžaugo- 
mis, luošiais ir visokiais išsigimėliais. Šio meno pėdsakai iki 
mūsų dienų išliko mugių juokdarių ir akrobatų paruošime. 
Viktoras Hugo papasakojo mums apie tai savo „,Žmoguje, ku- 
Tris juokiasi“... Tikiuosi, dabar jums aišku, ką noriu pasakyti? 
Jūs pradedate suprasti, kad įmanoma persodinti audinį iš vie- 
nos kūno vietos į kitą arba iš vieno gyvūno į kitą, įmanoma 
pakeisti chemines organizmo reakcijas, jo vystymosi pobūdį, 
galūnių sunėrimą ir netgi pačią vidinės jo. sandaros esmę? 


1 Žymus anglų ehirurgas (John Hunter, 1728—1793). 

Ir vis dėlto niekas, be manes, sistemingai ir iki galo dar 
netyrinėjo šios nepaprastos mokslo srities! Kai kurie, taiky- 
dami naujausius chirurgijos pasiekimus, yra atsitiktinai susi- 
dūrę su panašiais dalykais; dažniausiai, kaip prisimenate, tuo 
užsiimdavo tironai, nusikaltėliai, arklių ir šunų augintojai — 
visokie tamsuoliai, nemokšos, siekiantys vien pasipelnyti. Aš 
pirmasis ėmiau studijuoti šį dalyką, remdamasis antiseptine 
chirurgija ir tikrai moksliniu gyvo organizmo vystymosi dės- 
nių pažinimu. 

Tačiau yra pagrindo įtarti, kad visa tai slapta jau buvo 
praktikuojama. Štai kad ir Siamo dvyniai... Ir inkvizicijos 
požemiuose... Aišku, svarbiausias inkvizitorių tikslas buvo ra- 
finuotas kankinimas, bet kai kurie tikrai turėjo mokslininko 
gyslelę... 

. — Betgi, — pertraukiau jį, — šitie sutvėrimai, šitie gyvuliai 
kalba! 

Jis tai patvirtino ir toliau įrodinėjo, kad vivisekcija neap- 
siriboja grynai fiziniais pakitimais. Netgi kiaulę galima išmo- 
kyti. Dvasinė struktūra yra dar mažiau apibrėžta, nei fizinė. 
Padedami besivystančio nūnai hipnozės mokslo, mes išmoksi- 
me pakeisti senus paveldėtus instinktus naujais refleksais, per- 
sodindami arba pakeisdami įgimtas idėjas. Daug kas iš to, ką 
vadiname doroviniu auklėjimu, tėra dirbtinai pakeistas ir iš- 
kieiptas instinktas; karingumas dažnai virsta beatodairišku 
aukojimusi, o užslopintas lytinis potraukis — religine ekstaze. 
Pasak Moro, pagrindinė skirtumo tarp žmogaus ir beždžionės 
priežastis yra gerklų sandara, pastarosios nesugebėjimas aiš- 
kiai atskirti vieną nuo kito garsus — sąvokų simbolius, kuriais 
reiškiama mintis. Čia aš pareiškiau nesutinkąs su juo, bet jis 
gana nemandagiai nudavė neišgirdęs mano prieštaravimo. Jis 
pakartojo būtent šią skirtumo priežastį ir toliau pasakojo apie 
savo darbą. 

Aš paklausiau jį, kodėl modeliu paėmė žmogišką pavidalą. 
Ir tuomet, ir dabar tas pasirinkimas man išrodo keistas ir nuo- 
dėmingas. 

Jis atsakė, kad jo pasirinkta buvo visiškai atsitiktinai. 

— Suprantama, aš taip pat sėkmingai būčiau galėjęs per- 
dirbinėti avis į lamas, o lamas — į avis, bet man atrodo, žmo- 
gaus pavidalas meniniu požiūriu yra kažkuo patrauklesnis, nei 
visų kitų gyvūnų formos. Beje, aš nesitenkinau vien žmonių 

tvėrimu. Keletą sykių. ..— Jis kiek patylėjo.— Tie metai! Kaip 
greitai jie pralėkė... O aš dar sugaišau dieną, gelbėdamas 
jūsų gyvybę, ir dabar gaišiu ištisą valandą aiškindamas. 

— Bet aš vis dar nesuprantu, — tariau— Kuo įūs patei- 
sinate visą ši skausmą ir kančias? Man vivisekcija būtų Įeis- 
tina tik tuo atveju, jei ji būtų taikoma. .. 

— Taip, suprantama, — pertraukė jis,— bet aš, kaip mato- 
te, nulipdytas iš kitokio molio. Mes su įumis skirtingų pa- 
žiūrų. Jūs — materialistas. 

— Aš visai ne materialistas, — karštai užginčijau. 

— Mano, tiktai mano požiūriu. Nes mes su jumis nesuta- 
Tiame kaip tik dėl kančių. Kol jums biauru regėti ar girdėti 
kito kančią, kol jus valdo jūsų paties skausmai, kol jūsų nuo- 
dėmės suvokimas yra pagrįstas kančia, tol, sakau, jūs — gy- 
vulys, kurio mąstymas tik truputį aiškesnis už gyvulio pojū- 
čius. Tas skausmas... 

Aš nekantriai truktelėjau pečiais, klausydamasis šių imant 
rių išvedžiojimų. 

— Ak! Bet tai toks niekis! Protas, nuoširdžiai pasiryžęs 
priimti mokslo siūlomas žinias, turi suvokti, kad tai niekis. 
Gal niekur kitur, išskyrus mūsų mažą planetą, tą kosminių 
dulkių kruopelę, kuri išnyktų iš akiračio kur kas anksčiau, nei 
pasiektum artimiausią žvaigždę, gal, sakau jums, niekur dau- 
giau neegzistuoja tai, ką mes vadiname skausmu. Vien tik 
dėsniai, kurių mes apgraibomis ieškome... Ir netgi čia, že- 
mėje, netgi tarp gyvų būtybių, kas tai yra — skausmas? 

Taip kalbėdamas, jis išsiėmė iš kišenės lenktinį peiliuką, 
atlenkė mažąją geležtę ir pastūmė savo kėdę taip, kad maty- 
čiau jo šlaunį. Paskui, rūpestingai parinkęs vietą, įsmeigė ge- 
ležtę sau į koją ir vėl iširaukė. 

— Be abejonės, jūs jau esate tai matęs. Nė mažiausio | 
skausmo. Ką gi tai rodo? Šiam raumeniui nereikalingas gebėji- 
mas jausti skausmą, todėl jis ir nejaučia nieko. Oda yra šiek 
tiek jautresnė, ir šlaunyje rasime keletą vietų, jaučiančių 
skausmą. Skausmas — tai tiesiog mūsų vidinis patarėjas, jis 
kaip gydytojas įspėja ir liepia mums saugotis. Visi gyvi audi- 
niai yra nejautrūs skausmui, kaip ir visi nervai, netgi junta- 
mieji. Regimojo nervo pojūčiuose nėra nė žymės skausmo, tik- 
ro skausmo. Jeigu pažeisite regimąjį nervą, jums paprasčiausiai 
akyse pasipils žiežirbos, lygiai kaip sužalojus klausos nervą, 

ausyse ims vien tik ūžti. Augalai nejaučia skausmo, žemes- 
nieji gyvūnai, pavyzdžiui, jūrų žvaigždės ir vėžiai, irgi grei- 
čiausiai nejaučia. Kai dėl žmonių, tai, kuo išmintingesni jie 
bus, tuo išmintingiau rūpinsis savimi ir tuo mažiau pasiges 
skausmo — stimulo, saugančio juos nuo pavojaus. Aš ir dabar 
nežinau nė vieno nenaudingo daikto, kurio anksčiau ar vė- 
liau evoliucija nebūtų pašalinusi. O skausmas darosi nereika- 
lingas. 

Be to, Prendikai, aš tikintis, koks ir turi būti kiekvienas 
blaiviai galvojantis žmogus. Aš gal daugiau, nei jūs, žinau 
kūrėjo kelius, nes visą gyvenimą bandžiau savaip atskleisti 
jo dėsnius, kai tuo tarpu jūs, kiek supratau, kolekcionavote 
drugelius. Tr patikėkite manimi: džiaugsmas ir skausmas neturi 
nieko bendra nei su rojumi, nei su pragaru. Džiaugsmas ir 
skausmas... Et! Argi jūsų teologų ekstazė nepanaši į Maho- 
meto rojaus hurijas? Svarba, kurią Žmonės teikia džiaugsmui 
ir skausmui, Prendikai,— tai gyvulio požymis, gyvulio, iš ku- 
rio jie kilę, požymis. Skausmas! Skausmas ir džiaugsmas e9zis- 
tuoja mums tik tol, kol šliaužiojame duikėse. .. 

Taigi aš tęsiau sąvo tyrimus, eidamas tuo keliu, kuriuo jie 
patys mane vedė. Kiekvienam tyrinėtojui tai vienintelis ke- 
las... Aš keldavau klausimą, rasdavau į jį atsakymą, o šiame 
slypėdavo naujas klausimas. Ar įmanoma taip, ar įmanoma 
anaipt Jūs negalite įsivaizduoti, ką tyrinėtojui reiškia tokie 
klausimai, koks protinės veiklos troškulys jį pagauna! Jūs ne- 
galite įsivaizduoti keisto, beaistrio minties veržimosi žavesio. 
Prieš įus jau nebe gyvūnas, ne tokia pat būtybė, kaip jūs, 
o tiktai mokslinė problema. Gailestis... aš prisimenu jį kaip 
kažką seniai pamiršia. Aš troškau — tai buvo vienintelis daik- 
tas, kurio troškau — iki galo ištirti oyvo organizmo plastiš- 
kuimną. 

— Bet juk iai siaubinga!-—- tariau aš. 

— Iki šiol man visai nerūpėjo moralinė šio dalyko pusė. 
Gamtos tyrimas daro žmogų taip pat negailestinga, kaip ir 
pati gamta. Aš dirbau, galvodamas tik apie savo tikslą, o visa, 
ką gaudavau... keliavo šiai ten, į tas lūšnas... Vienuolika 
metų praėjo nuo to laiko, kai mes čia atplaukėme: aš, Mont- 
gomeris ir šeši polineziečiai. Prisimenu žalią salos tylą ir mus 
supantį neaprėpiamą vandenyną, tarsi tai būtų buvę vakar. 
Sala atrodė specialiai man sutverta, 

Mes iškrovėme laivą ir pasistatėme namą. Polineziečiai su- 
sirentė sau kelias trobeles prie daubos. Aš ėmiausi dirbti su 
tuo, ką atsivežiau. Iš pradžių patyriau keletą apmaudžių ne- 
sėkmių. Pradėjau nuo avies ir antrą dieną neatsargiu skalpelio 
piūviu ją papioviau. Paėmiau antrą avį, sukūriau skausmo ir 
baimės gniutulą ir palikau surištą gyti. Kai baigiau darbą, ji 
man pasirodė visiškai žmogiškas padaras, tačiau, pažiūrėjęs 
po kurio laiko, likau nepatenkintas; ji prisiminė mane ir ne- 
žmoniškai manęs bijojo, o proto turėjo ne daugiau už papras- 
tą avį. Kuo ilgiau į ją žiūrėjau, tuo biauresnė ji man rodėsi, 
ir galiausiai sunaikinau tą baidyklę. Šie baukštūs padarai, šie 
amžinai virpantys ir skausmo bijantys gyvuliai neturi nė ki- 
birkštėlės ryžto pakelti kančią — ne, jie visiškai netinka tver- 
ti Žmogui. 

Tada ėmiausi gorilos ir, dirbdamas nepaprastai kruopščiai, 
įveikdamas vieną kliūtį po kitos, padariau iš jos savo pirmąjį 
žmogų. Kūriau jį visą savaitę, dieną ir naktį. Ypač svarbu 
buvo suformuoti smegenis; daug ką prisiėjo keisti, daug pa- 
pildyti. Kai baigiau ir jis gulėjo priešais mane nejudėdamas, 
sutvarstytas ir suraišiotas, man atrodė, jog tai puikus juodo- 
sios rasės tipas. Tik tada, kai nebereikėjo nuogąstauti dėl jo 
gyvybės, palikau jį ir įėjau į šitą kambarį, kur Montgomerį 
radau tokioje pat būsenoje, kokioje jūs dabar esate. Jis gir- 
dėjo tampančios žmogumi būtybės šauksmus, jie buvo panašūs 
į tuos, kurie jus taip sujaudino. Aš ne iš karto ir jam atsklei- 
džiau savo paslaptis. 

Polineziečiai taip pat kai ką numanė. Mane išvydę, jie 
drebėdavo kaip epušės lapai. Pamažu aš patraukiau savo pusėn 
Montgomerį, tačiau sunkiausia buvo nulaikyti saloje polinezie- 
čius. Galų gale jie vis tiek pabėgo, ir mes netekome jachtos. 
Aš ilgai gaišau, lavindamas savo suivertą padarą — iris ar ke- 
turis mėnesius. Pramokiau jį anglų kalbos, skaičiavimo ir net 
abėcėlės. Bet visa tai jam sunkiai sekėsi, nors esu sutikęs ir 
didesnių idiotų. Jo protas iš pradžių buvo švarus lapas — jokių. 
prisiminimų apie savo praeitį Kai jo žaizdos visai užgijo ir 
jis išmoko truputį kalbėti, nuvedžiau jį, vis dar skaudulingą 
ir nerangų, pas polineziečius ir paaiškinau, jog tai slapčia 
laivu atplaukęs keleivis. : 

Išsyk jie baisiausiai persigando — tai kiek įžeidė mane, nes 
aš didžiavausi juo,— bet jis buvo toks romus ir nusižeminęs, 

kad po kiek laiko jie priėmė jį į savo tarpą ir pradėjo auk- 
lėti. Jis greitai viską suvokdavo, įsisavindavo ir darydavo, ką 
liepiamas; jis netgi susirėmė sau pašiūrę, mano akimis, ge- 
resnę, nei jų pačių trobelės. Vienas polinezietis buvo lyg ir 
misionierius, tai išmokė jį skaityti ar bent jau pažinti raides, 
įdiegė jam elementariausią supratimą apie dorovę, nors toli 
gražu ne visi to padaro įpročiai buvo pavyzdingi. 

Po šito darbo aš kelias dienas ilsėjausi ir ketinau rašyti 
savo bandymų ataskaitą, tikėdamasis sudominti anglų fiziolo- 
gus. Tada užtikau savo tvarinį, tupintį medyje ir kažką ne- 
suprantamai murmuliuojantį dviem jį erzinantiems polinezie- 
čiams. Aš pagrasinau jam, išaiškinau, kaip nežmogiškai jis 
elgiasi, sugėdinau ir grįžau namo, supratęs, kad savo kūrinį 
galėsiu vežti į Angliją, tik pasiekęs geresnių rezultatų. Ir aš 
pasiekiau jų, bet kažkas tuos padarus traukia atgal: diena iš 
dienos atgimsta senieji gyvuliški instinktai... Aš vis dar vi- 
liuosi didesnės sėkmės... Viliuosi įveikti visas kliūtis. Štai 
puma... 

Tai ir visa istorija. Polineziečių dabar jau nė vieno nėra 
gyvo. Vienas iškrito iš barkaso, kitas mirė nuo žaizdos kul- 
ne, kur nežinia kaip pateko nuodingo augalo sulčių. Trys iš- 
plaukė jachta, ir aš manau ir tikiuosi, kad jie nuskendo. Pas- 
kutinijį... užmušė. Ką gi — pakeičiau juos kitais. Montgome- 
ris pradžioje elgėsi panašiai kaip jūs, ir tada... 

— Kas atsitiko paskutiniajam  polineziečiui?— paklausiau 
griežtai. — Tam, kurį užmušė? 

— Matote, sutvėręs daug į žmones panašių būtybių, galiau- 
siai padirbau vieną. ..— Moras užsikirto. 

— Na? 

— Jį užmušė. 

— Nesuprantu,— tariau aš.— Jūs norite pasakyti... 

— Taip, jis užmušė polinezietį. Jis pagavo ir užmušė dar 
keletą kitų padarų. Mes vaikėmės jį dvi dienas. Jis ištrūko 
į laisvę atsitiktinai — nieku gyvu nemaniau, kad jis pabėgs. 
Jis dar nebuvo baigtas. Tai buvo tik eksperimentas. Išėjo pa- 
daras be galūnių, siaubingu veidu, besiraitantis žeme tarsi 
gyvatė. Jis buvo įsiutintas skausmo ir laigė, nelyginant delfi- 
mas per bangas. Keletą dienų jis slapstėsi miškuose, naikin- 
damas visa, kas pasipainiodavo, kol pagaliau mes susekėme 
j0 pėdsakus; tada jis nusirangė į šiaurinę salos pusę, 0 mes 

pasidalinome į du būrius ir pradėjome jį supti. Montgomeris 
užsispyrė eiti su manimi. Tas polinezietis turėjo šautuvą, ir 
kai airadome jo lavoną, painatėme, kad vienas vamzdis su- 
lankstytas į raidę „S“ ir kone kiaurai perkąstas. .. Montgomeris 
nušovė tą pabaisą... Nuo tada aš ėiniau laikytis žmogiškų for- 
mų, išskyrus kai kuriuos nedidelius padarus. 

Jis nutilo. Netardamas nė žodžio, stebėjau jo veidą. 

— Štai taip dirbu jau dvidešimt metų, įskaitant devyne- 
rius metus Anglijoje, ir kiekvienoje mano sukurtoje bitybėje 
yra kažkas, kas žlugdo mano viltis, kelia nepasitenkinimą, ska- 
tina toliau darbuotis. Kartais pakylu aukščiau savo įprastinių 
rezultatų, kartais nė tiek nepavyksta, tačiau niekados dar nesu 
pasiekęs to, apie ką svajoju. Žmogišką pavidalą dabar išgau- 
nu palyginti nesunkiai: jis yra lankstus ir lieknas arba kresnas 
ir stiprus; tiesa, dažnai turiu vargo su rankomis ir nagais — 
jie lokie opūs, kad nedrįstu smarkiai perdirbinėti. Tačiau di- 
džiausias vargas — persodinti ir keisti smegenis. Šių tvarinių 
gabumai dažnai esti labai menki, jiems užeina nesuprantami, 
netikėti proto užtemimai. lr mažiausiai man sekasi tai, ko nc- 
galiu užčiuopti, tai, kas slypi kažkur — negaliu nustatyti kur — 
emocijų centre. Visi kenksmingi žmogui geismai, instinktai, 
troškimai staiga prasiveržia iš to keisto slapto rezervuaro, ir 
mano kūrinį užplūsta pyktis, neapykanta ar baimė. 

Šitie sutvėrimai pasirodė jums keisti ir atstumiantys iš 
pat pirmo žvilgsnio, o aš, užbaigęs juos, nė kiek neabejoju, 
kad tai žmogiškos būtybės. Ir tiktai vėliau, stebėdamas juos, 
imu dvejoti. Iš pradžių išnyra vienas gyvuliškas bruožas, pas- 
kui kitas —ir bado man akis... Bet aš dar nugalėsiu. Kas 
kartą, panėrdamas gyvą būtybę į deginančio skausmo indą, 
sakau sau: šįkart išdeginsiu visą jo gyvuliškumą, šikart susi- 
kursiu sau protingą būtybę. Juk, tiesą sakant, kas tie dešimt 
metų? Žmogus vystėsi tūkstantmečius. 

Jis niūriai patylėjo. 

— Bet aš artėju prie tikslo. Šiai ši puma... 

Po valandėlės tesė: 

— Ir vis dėlto jie atsiverčia. Vos tik mano ranka palieka 
juos ramybėje, į paviršių ima listi ir reikštis žvėris. .. 

Jis vėl nutiio. 

— Jūs laikote savo kūrinius tose lūšnose?— paklausiau, 

— Taip. Aš išvarau juos, kai tik pajuniu juose žvėrį, ir 
jie patys netrukus ten nuklysta. Jie visi bijo šito namo ir 
manęs. Ten galima išvysti tikrą Žmonių visuomenės parodiją. 
Montgomeris žino tai, nes tvarko jų reikalus. Jis išmokė porą 
jų mums tarnauti. Nors jis ir gėdijasi prisipažinti, Let man 
atrodo, jam beveik patinka kai kurie iš tų tvarinių. Bet tai — 
jo asmeninis reikalas. Man jie kelia tik skaudų maudulį Aš 
nebesidomiu jais. Atrodo, jie seka polineziečio misionieriaus 
pamokymais ir stengiasi mėgdžioti žmonių gyvenimą. Vargšės 
bestijos! Jie turi savo vadinamąjį Įstatymą. Gieda giesmes, 
kad viskas „tavo valioje“. Jie statosi sau lūšnas, renka vai- 
sius, žoles ir netgi tuokiasi. Bet aš kiaurai juos permatau, 
aš įžvelgiu pačią jų sielos gelmę ir tenai matau tiktai gyvu- 
li, gyvulį ir gyvuliškus instinktus — pyktį, gėismą gyventi ir 
tenkinti savo įnorius... Vis dėlto jie-— keisti padarai. Sudė- 
tingi, kaip ir visa, kas gyva. Jie turi lyg ir aukštesnių sie- 
kių — iš dalies tai garbės troškimas, iš dalies bergždžias lyti- 
nis potraukis, iš dalies tuščias smalsumas. Tai tik pasityčioji- 
mas iš mano idealų... Bet aš dedu vilčių į šią pumą; aš ge- 
rokai paplušėjau, tvarkydamas jos galvą ir smegenis. 

Stojo ilga pauzė. Mes abu paskendome savo mintyse. 


— Na,—tarė jis pagaliau — ką jūs apie tai galvojate? Ar 
vis dar bijotės manęs? 

Aš žvilgtelėjau į jį ir prieš save pamačiau tik išblyškusį, 
ramių akių žilą vyriškį. Jei ne tas ramumas, kuris darė jo 
veidą beveik gražų, ir ne puikus sudėjimas, jo nebūtum ga- 
lėjęs atskirti nuo šimto kitų geraširdžių pagyvenusių džentel- 
menų. Aš suvirpėjau. Užuot atsakęs į antrąjį klausimą, atkišau 
jam abu revolverius. 

— Pasilaikykite juos sau,— larė jis ir, prisidengęs burną 
ranka, nusižiovavo. 

Tada atsistojo, atidžiai pažiūrėjo į mane ir nusišypsojo. 

— Jūs daug patyrėte per pastarąsias dvi dienas, — tarė 
jis.— Patarčiau jums numigti. Džiaugiuosi, kad viskas paaiš- 
kėjo. Labanakt! 

Jis dar stabtelėjo susimąstęs ant slenksčio ir išėjo pro vi- 
dines duris. Aš tuoj pat užrakinau laukines. 

Paskui vėl atsisėdau ir sėdėjau keistai sustingęs, toks pa- 

vargęs ir dvasiškai, ir fiziškai, kad tiesiog nebeturėjau jėgų 
apie nieką galvoti. Tamsus langas žvelgė į mane tartum akis. 
Pagaliau prisiverčiau užgesinti lempą ir įlipau į hamaką. Ne- 
ilgai trukus užmigau. 


15 
APIE PUSŽMOGIUS 


Pabudau anksti. Ir iškart aiškiai prisiminiau vakarykštį 
Moro pasakojimą. Išlipęs iš hamako, nuėjau prie durų patik- 
rinti, ar tikrai buvau pasukęs raktą. Tada pajudinau lango 
grolas ir įsitikinau, kad jos gana tvirtos. Kadangi šie pus- 
žmogiai tebuvo siaubingos baidyklės, šiurpi žmonių parodija, 
aš nežinojau, ko iš jų laukti, ir tai buvo kur kas blogiau, nei 
kokia nors konkreti baimė. Kažkas pasibeldė, ir aš išgirdau 
neaiškų M'lingo murmėjimą. Įsibrukau į kišenę vieną revolverį 
ir, nepaleisdamas jo iš rankos, atidariau duris. 

— Labas rytas, pone,-—--tarė jis, įnešdamas, be įprastų dar- 
žovinių pusryčių, nežadinantį apetito triušį. Jam įkandin įėjo 
Montgomeris. Jo klaidžiojančios akys pastebėjo kišenėn įkištą 
mano ranką, ir jis kreivai šyptelėjo. 

Puma tą dieną buvo palikta ramybėje, kad užgytų žaizdos, 
tačiau Moras, linkęs į v'enišumą, neprisidėjo prie mūsų. Aš 
ėmiau klausinėti Montgomerį apie pusžmogių gyvenimo būdą. 
Man buvo ypač įdomu, kodėl tos pabaisos nepuola Moro ir 
Montgomerio ir nedrasko viena kitos. 

Jis paaiškino, kad jiedu su Moru yra palyginti saugūs dėl 
riboto šių tvarinių protinio išsivystymo. Nors jie gabesni už 
paprastus gyvulius, o jų žvėriški instinktai nesnaudžia, vis 
dėlto juos veikia tam tikros Moro įskiepytos sąvokos, kurios 
visiškai kausto jų valią. Jie yra užhipnotizuoti, įtikinti, kad 
štai tie dalykai neįmanomi, o anų nevalia daryti, ir visi šie 
priesakai yra taip tvirtai įkalti į jų netobulus protus, kad jie 
tiesiog negali nepaklusti ar prieštarauti. 

Tačiau ne viskas ėjosi sklandžiai, ir kai kurie senieji 
instinktai priešinosi Moro įtaigai. Visa eilė draudimų, kuriuos 
jie vadino Įstaiymu (aš jau buvau juos girdėjęs), kovojo jų 
protuose su giliai įsišaknijusiais, amžinai maištaujančiais gy- 

vuliškos prigimties įgeidžiais. Jie nuolatos kartojo tą Įstatymą 
ir, kaip vėliau patyriau, nuolatos jį pažeisdavo. Tr Moras, ir 
Montgomeris ypatingai rūpinosi, kad jie nepažintų kraujo sko- 
nio. Juodviem kėlė baimę neišvengiamos šitokio smaližiavimo 
pasekmės. 

Montgomeris pasakė, kad į vakarą pusžmogiai ima kur kas 
mažiau paisyti Įstatymo, ypač katinių šeimos pusžmogiai; tuo 
metu stipriausiai pasireiškia žvėriška jų prigimtis. Užslinkus 
sutemoms, jiems kyla noras griebtis visokių rizikingų išmonių, 
ir jie išdrįsta daryti tai, apie ką dieną net nepagalvoja. Kaip 
tik todėl žmogus-leopardas tą vakarą, kai čia atsidūriau, ir 
ėmė persekioti mane. Bet pirmosiomis mano dienomis saloje 
jie pažeidinėdavo Įstatymą slapta ir tik sutemus; dienos švie- 
soje visi šventai laikėsi Įstatymo raidės ir dvasios. 

'O dabar šiek tiek bendro pobūdžio žinių apie salą ir pus- 
žmogius. Dantytų krantų sala, prigludusi prie plačios okeano 
krūtinės, užėmė, mano apskaičiavimu, septynių ar aštuonių 
ketvirtainių mylių plotą '. Ji vulkaninės kilmės, iš trijų pusių 
apsupta koralinių rifų. Tik kelios rūkstančios sprogymės šiau- 
rėje ir karšta versmė dabar bepriminė jėgas, kitados suforma- 
vusias šią salą. Retkarčiais būdavo galima pajusti silpną žemės 
virpėjimą, o aukštyn vinguriuojantį skystą dūmelį laikas nuo 
laiko suaudrindavo garų kamuoliai. Tačiau tuo viskas ir baig- 
davosi. Pasak Montgomerio, saloje gyveno daugiau kaip 
šešiasdešimt tų keistų Moro tvarinių, neskaitant mažesnių šlykš- 
tynių, kurios glaudėsi krūmokšniuose ir neturėjo žmogiškos 
išvaizdos. 

Iš viso jis padirbo jų arti šimto dvidešimties, bet vieni pa- 
tys išgaišo, o kiti, kaip bekojis, apie kurį jis man pasakojo, 
buvo nudobti. Atsakydamas į mano klausimą, Montgomeris 
pasakė, kad jie iš tiesų veda vaikus, bet dauguma jų nu- 
gaišta. Palikuonys nepaveldi įgytų žmogiškų savybių. Tiems, 
kurie išlikdavo gyvi, Moras suteikdavo žmogišką išvaizdą. 
Moteriškos giminės padarų buvo mažiau, nei vyriškos, ir jos 
dažnai būdavo slapta persekiojamos, nepaisant Įstatymo skel- 
biamos vienpatystės. 

Aš nesugebėčiau smulkiai aprašyti šių pusžmogių — mano 
akys nepratusios pastebėti detalių — ir, deja, nemoku piešti. 


1 Šis aprašymas visais atžvilgiais atitinka Noublio salą —Č. E. P, 

Labiausiai mane stebino jų trumpos, lyginant su visu kūnų, 
kojos; ir vis dėlto — kaip sąlyginai mes suprantame grožį!-— 
mano akys taip apsiprato su jų pavidalu, kad galiausiai ilgos 
mano paties kojos man ėmė rodytis kerėpliškos. Galvą laikė 
alkištą į priekį, nugaros išlinkimas buvo visai ne toks, kaip 
žmonių. Netgi beždžionžmogis neturėjo truputį vidun įlenktos 
nugaros linijos, kuri žmogaus figūrai teikia tiek grakštumo. 
Dauguma jų buvo susikūprinę, trumpos vankos suglebusios ka- 
daravo prie šonų. Tačiau smarkiai apžėlusių buvo nedaug — 
bent jau tuo metu, kol aš gyvenau saloje, 

Bene labiausiai į akis krito jų veidų biaurumas -— daugumos 
buvo aisikišę žandikauliai, sudarkytos ausys, plačios, iškilu- 
sios nosys, labai gauruoti arba labai šiurkštūs plaukai ir keis- 
tos spalvos arba keistai įdėtos akys. Nė vienas jų nemokėjo 
juoktis, tiktai beždžionžmogis trūkčiojamai kikeno. Išskyrus 
šiuos bendrus bruožus, galvos mažai tebuvo panašios, kiek- 
vienas turėjo užsilikusių savo padermės požymių: žmogiška 
išvaizda iškreipdavo, bet neįstengdavo paslėpti leopardo, jau- 
čio, kiaulės ar kitokio gyvulio, iš kurio kiekvienas buvo su- 
tvertas. Smarkiai skyrėsi ir jų balsai. Rankos visų buvo befor- 
mės, ir, nors kai kurios stebino savo panašumu į žmogaus ran- 
ką, vis dėlto beveik kiel.viena turėio skirtingą skaičių pirštų, 
negrabius nagus ir stokojo jautrumo. 

Visų baisiausi buvo žmogus-leopardas ir padaras, sutvertas 
iš hienos ir kiaulės. Dydžiu juos viršijo trys pusiau Žmonės, 
pusiau buliai, kurie išvilko į krantą barkasą. Po jų sekė gau- 
ruotasis įstatymo skelbėjas, M'iingas ir į satyrą panašus sutvė- 
rimas — beždžionės ir ožio mišinys. Dav buvo trys Kuiliažmo- 
giai, viena moteris-kiaulė, raganosio ir kumelės hibridas ir 
keletas kitų moteriškos ' minės būtybių, kurių kilmės negalė- 
jau nustatyti Buvo keli vilkiškos padermės tvariniai, lokys- 
jautis bei sužmogintas senbernaras. Beždžionžmogį jau esu 
minėjęs, ir, be to, dar buvo viena ypač grasi ir dvokianti senė, 
sutverta iš lapės ir meškos; jos negalėjau pakęsti jau nuo pat 
pradžių. Sakė ją esant nepaprasiai uolią Įstatymo garbintoją. 
iš mažesnių galima paminėti kelotą dėmėtų jaunų būtybių ir 
į tripirštųį tinginį panašų padarėlį Bet pakaks įuos vardinti! 

Iš pradžių šlykštėjausi šiomis baidyklėmis, pernelyg aiš- 
kiai jutau, kad jie vis tok žvėrys, tačiau pamažu pripratau 
prie jų ir pradėjau elgtis su jais beveik kaip Montgomeris. 

Jis pragyveno su jais taip ilgai, jog ėmė į juos žiūrėti beveik. 
kaip į normalius Žmones — ankstesnis gyvenimas Londone jam 
beatrodė kažkada prisisapnavęs nuostabus sapnas. Tiktai kartą 
per metus jis nuvykdavo į Ariką pas gyvulių pirklį — Moro 
agentą. Kažin, ar tame pajūrio kaime, kur gyveno ispanų kil- 
mės metisai, jis galėjo sutikti gražių žmonių giminės atstovų. 
Laivo jūrininkai, pasak jo, iš pradžių jam atrodė tokie pat 
keisti, kaip man salos pusžmogiai,-—- neįprastai ilgų kojų, plokš- 
čių veidų, atsikišusių kaktų, įtarūs, pavojingi ir beširdžiai. 
Tikrai, jis nemėgo žmonių. Ir man, sakėsi, palankumą pajutęs 
tik todėl, kad išgelbėjęs gyvybę. 

Man netgi pasirodė, kad jis slapta myli kai kuriuos šių 
sužmogintų žvėrių, jaučia jiems kažkokią nesveiką simpaliją, 
„ kurią iš pradžių stengėsi slėpti nuo manęs. 

M'lingas, juodaveidis jo tarnas, pirinasis iš mano sutiktų 
pusžmogių, gyveno atskirai nuo kitų, nedidelėje būdoje už 
aptvaro. Jis, tur būt, nebuvo toks protingas, kaip beždžion- 
žmogis, tačiau kur kas paklusnesnis ir labiausiai panašus į žmo- 
oų. Montgomeris išmokė jį gaminii valgį ir atlikti kone 
visus reikalingus namų ruošos darbus. Tai buvo sudėtingas krau- 
paus Moro meno kūrinys, lokio, šuns ir jaučio hibridas, vienas 
Kkruopščiausiai padarytų jo sutvėrimų. Jis buvo švelnus ir 
atsidavęs Montgomeriui; šis retkarčieis tai pastebėdavo, tad 
patapšnodavo jam per nugarą, vadindavo pusiau pašiepiamais, 
pusiau maloniniais vardais, kuriuos girdėdamas M'lingas šoki- 
nėdavo iš džiaugsmo; bet kartais Montgomeris jį skriausdavo, 
ypač išgėręs viskio, — spardydavo, mušdavo jį, mėtydavo ak- 
menimis ar degančiais degtukais. Tačiau, kad ir kaip elgdavosi 
Montgomeris, labiausiai už viską M'lingui patikdavo būti ša- 
lia jo. 

Pamažu ir aš taip pripratau prie pusžmogių, kad tūkstan- 
čiai dalykų, anksčiau atrodę man biaurūs ir pasibaisėtini, ne- 
ilgai trukus tapo visiškai suprantami ir natūralūs. Tikriausiai 
aplinka, kuri mus supa, viskam įspaudžia savo žymę: Mont- 
oomeris ir Moras buvo pernelyg savotiški ir ypatingi, kad, 
bendraudamas su jais, išsaugočiau nepakitusią pažiūrą į žmo- 
gų. Regėdamas, kaip vienas tų nerangiųjų bulžmogių, iškrovi- 
nėjusių barkasą, sunkiai kūprina per brūzoynus, aš nejučiomis 
klausdavau save, kuo gi jis skiriasi nuo tikro kaimiečio, dūli- 
nančio į savo pirkelę po alinančių darbų. Arba, susidūrus su 

meškos-lapės gudriu, klastingu snukiu, stebėtinai panašiu į suk- 
to Žmogaus veidą, man atrodydavo, kad buvau sutikęs ją anks- 
čiau kažkokiame miesto skersgatvyje. 

Ir vis dėlto kartas nuo karto prieš mane aiškiai šmėstelė- 
davo žvėris. Sakysime, tupintis lūšnelės angoje grasus pada- 
ras, iš visko panašus į kuprotą laukinį, rąžydamasis ir žiovau- 
damas, ūmai atstatydavo aštrius it peilis kaplius ir stiprias, 
blizgančias kaip durklai iltis. Arba, siaurame takelyje susiti- 
kęs liauną, baltai apsimuturiavusią moterišką ir netikėtai drą- 
siai žvilgtelėjęs jai į akis, staiga išvysdavau, suvirpėdamas 
iš pasišlykštėjimo, kad jos vyzdžiai panašūs į plyšelius, arba, 
nužvelgdamas ją visą, pastebėdavau riestą nagą, kuriuo ji 
prilaikydavo savo beformį drabužį. Beje, vienas įdomus daly- 
kas, kurio niekaip negaliu paaiškinti, yra tai, kad šios įstabios 
būtybės — turiu galvoje moterišką giminę — pirmomis mano 
viešnagės dienomis instinktyviai juto savo atsiumiantį biau- 
rumą ir netgi labiau, nei tikri žmonės, rūpinosi savo apdaro 
padorumu. 


16 


KAIP PUSŽMOGIAI PARAGAVO 
KRAUJO 


Bet, kaip ir kiekvienas neprityręs rašytojas, aš vis nukryps- 
tu nuo savo pasakojimo. Papusryčiavę su Montgomeriu, mes 
nuėjome per salą pasižiūrėti rūkstančios sprogymės ir karštojo 
šaltinio, į kurį netyčia buvau įbridęs praėjusią dieną. Abu 
turėjome po rimbą ir užtaisytą revolverį. Žingsniuodami ta 
kryptimi per tankius krūmynus, išgirdome cypiant triušį. Stab- 
telėjome ir įsiklausėme, tačiau, nieko daugiau neišgirdę, pa- 
traukėme toliau, ir netrukus tas atsitikimas išėjo mums iš gal- 
vų. Montgomeris atkreipė mano dėmesį į mažus rausvus gy- 
vulėlius ilgomis užpakalinėmis kojomis, šokinėjančius tarp 
krūmų. Jis paaiškino, kad šiuos padarus Moras sutvėrė iš 
pusžmogių palikuonių. Iš pradžių jis manė, kad jie tiks mais- 
tui, tačiau vėliau atsisakė šios minties, nes jie triušių įpročiu 
ėdė savo vaikus. Aš jau buvau sutikęs keletą' jų: vieną — 
kai naktį mane persekiojo žmogus-leopardas, o kitus — praėju- 

sią dieną, kai vijosi Moras. Vienas, sprukdamas nuo mūsų, 
netyčia įkrito į vėjo išversto medžio duobę. Nespėjus jam iš- 
sikepurnėti, mums pasisekė jį sučiupti. Jis purkštė kaip katė, 
draskėsi, pašėlusiai spardėsi užpakalinėmis kojomis, netgi ban- 
dė įkąsti, tačiau jo dantys buvo pernelyg silpni ir tegalėjo 
menkai įdrėksti odą. Man šis gyvulėlis pasirodė gana mielas, 
ir, kadangi Montgomeris patvirtino, kad jis niekados nerausia 
urvų, negadina velėnos ir šiaipjau labai valyvas, aš nutariau, 
kad jis puikiausiai galėtų pakeisti paprastus triušius užmiesčio 
parkuose. 

Toliau mes pamatėme medį su ilgais rėžiais nulupta žievė 
ir giliai išgraužtą. Montgomeris atkreipė mano dėmesį į jį. 

— „Nelupli medžių žievės — toksai Įstatymas",— tarė jis.— 
Kai kuriems tik nusispiaut į tai! 

"Kiek prisimenu, po to mes sutikome satyrą ir beždžionžmo- 
gį. Satyrą Moras sutvėrė, prisiminęs visa, ką žinojo apie se- 
novę,— ožio veidas, nedailaus žydiško tipo, šaižus mekenantis 
balsas ir tikro kipšo apatinės galūnės. Kai mes ėjome pro šalį, 
jis graužė kažkokias ankštis. Abu pasisveikino su Montgo- 
meriu. 

— Sveikas, — tarė jie, — Antrasai su rimbu! 

— Dabar yra ir trečiasis su rimbu,— tarė Montgomeris— 
Įsidėmėkite šitai! 

— Argi jis nepadirbtas?— paklausė beždžionžmogis.— Jis 
sakė... kad jis padirbtas. 

Satyras smalsiai pažvelgė į mane. 

— Trečiasis su rimbu, tas, kuris verkdamas brido į jūrą, 
jo veidas plonas ir išblyškęs. 

— Jo plonas ir ilgas rimbas,— pridūrė Montgomeris. 

— Vakar jis verkė ir kraujavo,— tarė satyras.— Jūs nie- 
kados neverkiate ir nekraujuojate. Ponas niekados neverkia 
ir nekraujuoja. 

— Ak tu, šunsnuki!-—- pasakė Monlgomeris.— Žiūrėk, kad 
tau neprisieitų verkti ir kraujuoti. 

— Jis turi penkis pirštus; jis — penkiapirštis žmogus, kaip 

aš, — tarė beždžionžmogis. 

—- ime, Prendikai, — Montgomeris timptelšijo mane už ran- 
kos, ir mes patraukėme toliau, 

Satyras su beždžionžmogiu stovėjo, žvelgdami mums pavy- 
mui, ir šnekėjosi. 

— Jis tyli. — pasakė satyras.— Žmonės turi balsus. 

— Vakar jis prašė manęs valgomų daiktų, — pridūrė bež- 
džionžmogis — Jis nežinojo, kur gauti. 

"Tada įie kažką susišnibždėjo, ir išgirdau, kaip satyras nu- 
sijuokė. 

Grįždami atgal, užtikome negyvą triušį Raudonas vargšo 
žvėriuko kūnelis buvo sudraskytas į gabalus, bolavo išlindę 
šonkauliai ir aiškiai apgraužias nugarkaulis. 

Išvydės tai, Mon:gomeris sustojo. 

— Viešpatie dieve!— tarė jis ir pasilenkęs paėmė kelis stu- 
buro slankstelius geriau apžiūrėti. 

— Viešpatie dieve,-- pakartojo jis,-- ką gi tai reiškia? 

— Kas nors iš jūsų plėšrūnų prisiminė senuosius savo įpro- 
čius,— tariau patylėjęs.— Šitie slanksteliai kiaurai perkąsti. 


Movnigomeris stovėjo, nenuleisdamas akių nuo triušio, iš- 
balęs, persikreipusiu veidų. 

— Prasti reikalai, — lėtai ištarė jis. 

— Aš jau pirma dieną mačiau šitokį vaizdą, — tariau, 

— Po šimts pypkių! Ką gi jūs matėte? 

— Triušį be galvos. 

— Pirmąją dieną? 

— Taip, pirmąją dieną. Krūmuose, už aptvaro, kai vakare 
išėjau iš namų. Jo gaiva buvo nutraukia, 

Jis tyliai, pratisai švilptelėjo. 

— Tr turiu pasakyti, kad nujaučių, kieno čia darbas. Ži- 
noma, tai tik spėliojimai. Prieš užeidamas tą triušį, mačiau, 
kaip vienas tų siaubūnų gėrė iš upokšnio. 

— Lakė vandenį? 

— Taip. 

— „Ne lakti, o gerti — toksai Įstatymas.“ Kas jiems tas 
Istatymas, kai Moro nėra šaliai 

— Tas pats ir mane vijosi. 

— Aiškų— tarė Montgomeris,— visi mėsėdžiai taip daro. 
Ką nors sudraskę, jie geria. Kraujo skonis, štai kas. O kaip 
jis atrodė? Ar atpažiniumėte? 

lačiai išsižergęs virš sudarkytos maitos, jis dairėsi aplin- 


mus miško slėptuvės ir pasalas. 
— Kraujo skonis, — pakaitojo jis. 

Išsitraukęs revolverį ir patikrinęs, ar tikrai užtaisytas, Mont- 
gomeris vėl įsidėjo jį į kišenę. Paskui ėmė pirštais tampyti 
savo atvipusią lūpą. 

— Man regis, pažinčiau tą baisūną. Aš jį pritrenkiau ak- 
meniu. Jam ant kaktos turėių būti likes didokas guzas. 

— Bet dar reikia įrodyti, kad jis sudraskė triušį — pratarė 
Montgomeris— Kam aš juos iš viso čia aivežiau! 

Aš jau norėjau eiti, bet jis vis stovėjo prie sumaitoto 
triušio, tarsi spėdamas mįslę. Vai vienas paėjau kelis žingsnius, 
iš kur jau nebemačiau triušio. 

— Eime,— šūktelėjau jį. 

Jis atsitokėjo ir pasuko link manęs. 

— Matote,— pasakė beveik  pašnibždomis,—- jiems buvo 
įteigta, kad negalima ėsti nieko, kas bėga žeme. Jeigu kuris 
jų atsitiktinai paragavo kraujo. .. 

Valandėlę ėjome tylėdami. 

—- Įdomu, kaip tai galėjo atsitikti, — pasakė pats sau.— Va- 
kar padariau kvailystę, — pridūrė jis po kiek laiko.— Tas mano 
tarnas... Aš parodžiau jam, kaip reikia darinėti ir kepti triušį. 
Ir keista... Mačiau, kaip jis laižėsi pirštus. Kaip man neatėjo 
į galvą... 

Dar po valandėlės: 

— Mes turime kažką daryti. Reikia pranešti Morui. 

Mums einant namo, jis vien apie tai ir tegalvojo. 

Sužinojęs, kas atsiliko, Moras dar labiau susirūpino, nei 
Montgomeris, ir jų nerimas nejučiomis persidavė ir man. 

— Dėl pavyzdžio kitiems kaltininką reikia nubausti,-—- tarė 
Moras.— Aš nė trupučio neabejoju, kad nusidėjo  žmogus- 
leopardas. Bet kaip įrodyti? Labai gaila, Monigomeri, kad jūs 
nesutramdėte savo mėsiškų geismų; buvo galima puikiausiai 
apsieiti be šių jaudinančių naujovių. O dabar, ko gero, aisi- 
dursime keblioje padėtyje. 

— Aš buvau asilas, — prisipažino Monigomeris.— Bet šaukš- 
tai po pietų. Be to, prisimenate, jūs pats man leidote nupirkti 
triušių? 

— Reikia nedelsiant veikti, — tarė Moras.— Jeigų kas atsi- 
tiktų, ar M'lingas sugebėtų apsiginti? 

— Nesiimu atsakyti už M'ingą,— suabejojo Montgomeris,— 
o juk, rodos, gerai jį pažįstu. 


157 


Tą pačią dieną Moras, Monigomeris, aš ir M'lingas patrau- 
kėme į kitą salos galą, link daubos su trobelėmis. Visi buvome 
apsiginklavę. M'lingas nešėsi nedidelį kirvuką, kuriuo paprastai 
kapodavo malkas, ir keletą vielos ringių. Morui ant peties ky- 
bojo didžiulis skerdžiaus ragas. 

— Išvysite pusžmogių susirinkimą, — pasakė man Montgo- 
meris.— Įdomus reginys. | 

Moras visą kelią neištarė nė žodžio, tačiau jo veide, ap- 
žėlusiame žila barzda, švietė niūrus ryžtas. 

Mes perėjome daubą, kur garuodamas tekėjo karštasis 
upokšnis, paskui takeliu, vingiuojančiu per nendrių atvašyną, 
pasiekėme didelę aikšię, padengtą storu gelsvų miltelių sluoks- 
niu. Tikriausiai tai buvo siera. Toliau, už žolėtos iškilios ne- 
rijos, spindėjo vandenynas. Mes atėjome į negilų natūraliai 
susidariusi amfiteatrą, ir čia visi keturi sustojome. Moras ėmė 
pūsti ragą ir sudrumstė snūduriuojančią tropikų popietės tylą. 
Jis, matyt, turėjo stiprius plaučius. Verianti gaida aidėjo vis 
garsiau ir garsiau, Kol galiausiai ėmė spengti ausyse. 

— Fu-u...— atsipūtė Moras, nuleisdamas riestąjį instru- 
mentą. 

Iškart sušlamėjo geltonos nendrės, ir tankiais žaliais brūz- 
gynais apaugusioje pelkėje, kuria bėgau praėjusią dieną, pa- 
sigirdo balsai. Paskui iš trijų ar keturių sierotos aikštės pusių: 
pasirodė keverziškos skubančių pas mus pusžmogių figūros. 

Mane vėl nupurtė šiurpas, kai vienas paskui kitą jie ėmė: 
lįsti iš už medžių ir nendrių ir kėblinti artyn per įkaitusias. 
dulkes. Tačiau Moras ir Montgomeris stovėjo gan ramiai ir 
norom nenorom turėjau laikytis šalia jų. Pirmasis atbėgo sa- 
tyras, stebėtinai nerealus, nežiūrint jį lydinčio šešėlio ir iš po 
kanopų rūkstančių dulkių. Paskui iš tankmės, kramtydama 
šiaudą, išėjo dramblota baidyklė — arklio ir raganosio miši- 
nys; jai įkandin pasirodė moteris-kiaulė ir dvi vilkmoterės; 
po to raganiškoji meška-lapė smailu raudonu veidu ir raudo- 
nomis akimis, o už jų — likusieji. Visi baisiausiai skubėjo. 
Eidami artyn, jie žemai lankstėsi Morui ir, nekreipdami nė 
mažiausio dėmesio kits į kitą, skandavo antrosios Įstatymo da- 
lies žodžius: „Jo ranka žeidžia, jo ranka gydo“ ir taip toliau. 

Prisiartinę per kokius trisdešimt žingsnių, jie sustojo ir, 
parklupę ant kelių, ėmė barstytis gelsvomis dulkėmis galvas. 
Pabandykite įsivaizduoti tokį reginį! Mes trys, apsitaisę mels- 

vais drabužiais, su savo biauriu tamsiaveidžiu tarnu stovime 
po saulės nutviekstu žydru dangumi, apsupti šių parkniubusių 
ir skeryčiojančių pabaisų, kurių vienos būtų visai žmogiškos, 
jei ne vos pagaunama skirtinga išraiška ir judesiai, kitos — 
kažkokie lTuošiai, o trečios taip klaikiai sudarkytos, tarsi būtų 
atėjusios iš siaubingiausių košmarų. Už jų iš vienos pusės — 
siūruojantis nendrynas, iš kitos — tankios palmės, skiriančios 
mus nuo daubos su lūšnomis, o į šiaurę — ūkanotos Ramiojo 
vandenyno platumos. 

— Šešiasdešimt du, šešiasdešimt trys,— skaičiavo Moras.— 
Keturių trūksta! 

— Nematau žmogaus-leopardo,— pasakiau aš. 

Moras vėl sutrimitavo, ir, nuaidėjus rago garsams, visi pus- 
žmogiai ėmė raičiotis ir šliaužioti dulkėse. 

„Ir štai, gūždamasis prie žemės, stengdamasis Morui už nu- 
garos prisijungti prie besivoliojančių dulkėse, iš meldų išslinko 
žmogus-leopardas. Ant jo kaktos pamačiau gumbą. Paskutinis 
pasirodė mažasis beždžionžmogis. Anksčiau susirinkusieji gy- 
vuliai, peršilę ir nuilsę keliaklupsčiauti, varstė jį piktais Žvilgs- 
niais. 

— Gana,— tvirtu balsu garsiai ištarė Moras, ir visi pusžmo- 
giai, baigę savo šlovinimą, sukrito ant žemės. 

— Kur Įstatymo skelbėjas?— paklausė Moras, ir gauruotoji 
„baidyklė įsikniaubė veidu į dulkes. 

— Sakyk žodžius, — paliepė Moras, ir bemat visi susirin- 
kusieji, suklaupę, linguodami į šonus ir mėtydami aukštyn 
sieros gabalėlius ir dulkių žiupsnius pirma dešine, paskui kaire 
ranka, vėl užtraukė savo keistąją litaniją. 

Kai jie priėjo žodžius: „Nevalgyti nei mėsos, nei žuvies — 
toksai Įstatymas“, Moras pakėlė ploną baltą ranką. 

— Stok!-— sušuko jis, ir iškart įsiviešpatavo mirtina tyla. 

Man atrodo, visi žinojo ir bijojo to, kas turėjo įvykti. 
Apvedžiau žvilgsniu keistus jų veidus. Matydamas, kaip jie 
dreba, koks siaubas sustingęs jų blizgančiose akyse, aš stebė- 
jausi, kaip galėjau kažkada palaikyti juos žmonėmis. 

— Šis priesakas sulaužytas,— pasakė Moras. 

— Nebus pasigailėjimo,— ištarė beveidė gauruotoji būtybė. 

— Nebus pasigailėjimo,— pakartojo ratu suklaupę pus- 
žmogiai. 

—- Kas jist— riktelėjo Moras, nužvelgdamas jų veidus, ir 
pliaukštelėjo rimbu. 

Man pasirodė, kad hiena-kiaulė ir žmogus-leopardas kažko: 
nusiminę. Moras nutilo, įsmeigęs akis į pastarąjį sutvėrimą, 
kuris gūžėsi iš baimės prieš jį, prisimindamas nepakeliamas. 
kančias. 

— Kas jis?-— pakartojo Moras griausmingu balsų. 

— Vargas tam, kas pažeidžia įstavymą!--- pragydo Įstatymo: 
skelbėjas. 

Moras taip įsispitrėjo Žmogui-leopardui į akis, lyg būtų no- 
rėjos pažvelgti į pačią jo sielos gelmę. 

— Tasai, kuris pažeidžia Įstatymą. ..— pradėjo Moras, nu- 
kreipdamas akis nuo savo aukos į mus. Man pasirodė, jog: 
jo balse suskambo triumfuojanti gaidelė—...Sugrįžta į Kan- 
čios namus!-—- pagavo visi choru.— Sugrįžta į Kančios namus, 
o pone! 

— Į Kančios namus, į Kančios namus!-—- sutarškėjo bež- 
džionžmogis, tarsi ta mintis jam būtų teikusi malonumo. 

— Ar girdi?— paklausė Moras, atsigręždamas į nusikaltė-- 
t. — Mano drauguž... Eil 

Žmogus-leopardas, vos tik išsivadavęs iš Moro žvilgsnio, 
pašoko degančiomis akimis ir, atkišęs grobuoniškas blizgančias: 
iltis, metėsi ant savo kankintojo. Esu įsitikinęs, jog tiktai be- 
protiška ir nepakeliama baimė galėjo būti tokio puolimo prie- 
žastis. Visas pusšimtis tupėjusių aplink mus pabaisų pašoko 
ant kojų. Aš griebiausi revolverio. Abi figūros susidūrė. Pa-- 
mačiau, kaip nuo Žmogaus-leopardo smūgio Moras susverdėjo. 
Aplinkui nuskardėjo kraupūs šūksmai ir stūgavimai, Kilo di- 
džiausias šurmulys. Valandėię galvojau, kad prasideda visuo- 
tinis maištas. 

Pro mane šmėstelėjo įsiutęs žmogaus-leopardo veidas — jį 
nusivijo M'lingas. Pamačiau, kaip sužibo geltonos hienos-kiau- 
lės akys, atrodė, ji tuoj šoks ant manęs. O virš jos gunktelė- 
jusių pečių satyras taip pat įsisiurbė į mane nuožmiu žvilgsniu. 
Išgirdau, kaip pykštelėjo Moro pistoletas, ir išvydau rausvą: 
žybsnį, nutvieskusį visą sąmyšį. Minia siūbtelėjo šūvio pusėn, 
patraukusi su savimi ir mane. Tr po akimirksnio aš jau dū- 
miau vidury baisingai staugiančios rujos paskui sprunkantį 
žmogų-leopardą. 

Tai ir viskas, ką prisimenu. Mačiau, kaip žmogus-leopar- 
"das smogė Morui, o paskui viskas susiliejo į vieną didžiulį 
sūkurį, ir aš lėkiau, kiek kojos neša. 

M'lingas kūrė pirmas, lipdamas bėgliui ant kulnų. Paskui 
jį, iškišusios liežuvius, dideliais šuoliais bėgo vilkmoterės. 
Žviegdamos iš susijaudinimo, joms įkandin kurnėjo moterys- 
kiaulės ir abu baltai apsivyturiavę bulžmogiai. Už jų, vidury 
būrelio pusžmogių, bėgo Moras — be plačiabrylės šiaudinės 
skrybėlės, besiplaikstančiais ilgais žilais plaukais, suspaudęs 
rankoje revolverį. Hiena-kiaulė bėgo šalia manęs, neatsilikda- 
ma nė per žingsnį, ir vogčia dėbčiojo į mane plėšriomis aki- 
mis. Kiti su riksmais trepsėjo įkandin mūsų. 

Žmogus-leopardas puolė brautis pro aukštas nendres, kurios 
atsitiesdamos plakė M'lingui veidą. Mes, pribėgę nendryną, 
radom jų išmintą taką. Taip vijomės per nendres, tur būt, ket- 
virtį mylios, o paskui įlėkėme į tankų mišką, kuris nepaprastai 
sulėtino mūsų judėjimą, nors bėgome didele minia: šakos čaižė 
mums veidus, kibios lianos vijosi apie kaklus, gaudė kojas, 
dygliai plėšė drabužius ir draskė kūną. 

— Čia jis prabėgo keturpėsčia,— sušniokštė Moras, atsidū- 
ręs dabar pirma manęs. 

— Nebus pasigailėjimo — pasakė vilkas-lokys, sužavėtas 
medžioklės, ir nusijuokė man tiesiai į veidą. 

Mes vėl atsidūrėme tarp uolų ir čia išvydome bėglį: jis 
lengvai bėgo visomis keturiomis ir, gręžiodamasis per petį, 
urzgė ant mūsų. Atsiliepdama į tai, džiugiai sustūgo vilkiškoji 
giminė. Tas padaras vis dar buvo su rūbais, ir iš tolo jo vei- 
das išrodė kaip Žmogaus, bet katiškas Žingsnis ir kūno laiky- 
sena išdavė medžiojamą žvėrį. Jis peršoko kažkokius spyg- 
liuotus, geltonai žydinčius krūmus ir dingo iš akių. M'lingas 
tuo metu buvo pasiekęs laukymės vidurį. 

Dauguma mūsų sulėtino žingsnį, nes jau nebegalėjome 
taip greitai bėgti. Kirsdamas atvirą vietą, aš pamačiau, kad 
persekiotojai dabar bėga ne būriu, o išsidriekę ilga vora Hlie- 
na-kiaulė vis dar turseno šalimais, nenuleisdama nuo Manęs 
akių, ir retkarčiais, pašaipiai suraukusi snukį, kimiai nūsi- 
juokdavo. 

Pasiekęs uolas, žmogus-leopardas susivokė, kad iš čia pa- 
puls tik į kyšulį, kur tykojo mane pirmąjį mano atvykimo 

vakarą, tai pasuko atgal į krūmokšnius. Bet Montgomeris, su- 
pratęs šį manevrą, atkirto jam kelią. 

Sunkiai alsuodamas, kniubdamas ant akmenų, braižomas 
dygliuotų krūmų, kliūdamas už paparčių ir nendrių, aš padėjau 
vytis Žmogų-leopardą, kuris sulaužė Įstatymą, o hiena-kiaulė, 
klaikiai juokdamasi, bėgo šalia manęs. Aš sverdėjau, man svai- 
go galva, krūtinėje pašėlusiai daužėsi širdis, buvau mirtinai 
nusivaręs, bet neišleidau iš akių bėgančiųjų, nes kitaip bū- 
čiau likęs vienas pats su tuo siaubingu pakeleiviu. Taigi svir- 
duliavau tolyn, nepaisydamas begalinio nuovargio ir troškios 
vidurdienio kaitros. 

Pagaliau gaudynių įkarštis ėmė blėsti. Mes įvarėme vargšą 
gyvulį į salos pakraštį. Su rimbu rankoje Moras išrikiavo mus 
nelygia eile ir, susišūkčiodami vienas su kitu, mes slinkome, 
pamažu verždami kilpą apie savo auką. 

Tylus ir neregimas, jis tūnojo tuose pačiuose krūmuose, 
pro kuriuos aną naktį aš bėgau nuo jo. 

— Atsargiai, — šaukė Moras, — atsargiai! 

Mes apsupome susipynusius brūzgynus ir užspeitėme juose 
pasislėpusį bėglį. 

— Žiūrėkit, kad neištrūktų!— pasigirdo iš tankmės Montgo- 
merio balsas. 

Aš ėjau kalvos šlaitu, šiek tiek aukščiau krūmų, Montgo- 
meris su Moru naršė krantą apačioje. Mes lėtai stūmėmės 
į priekį pro šakų ir lapų raizgyną. Bėglys neišdavė nė garso. 

— Atgal į Kančios namus, Kančios namus, Kančios na- 
mus!— kažkur už dvidešimties žingsnių nuaidėjo beždžionžmo- 
gio balsas. 

Išgirdęs šitai, aš atleidau vargšeliui už visas baimes, 
kurių dėl jo buvau prisikentėjęs. 

Dešinėje pusėje treškėjo šakelės ir stagarai po sunkiomis 
arklio-raganosio kanopomis. Ir staiga pro žalią tinklą, vešlios 
augmenijos prieblandoje, pamačiau mūsų medžiojamą sutvėri- 
mą. Aš stabtelėjau. Susirietęs į mažą kamuoliuką ir prigludęs 
prie žemės, jis žiūrėjo per petį į mane blizgančiomis žaliomis 
akimis. 

Jums, gal būt, pasirodys keista ir prieštaringa — aš nemo- 
ku to paaiškinti, — tačiau dabar, matydamas tą padarą tikra 
žvėries poza, žibančiomis akimis ir siaubo iškreiptu pusžmo- 
gišku veidu, vėl pajutau jame kažką žmogiška. Akimirksnis — 

ir kiti persekiotojai pamatys ir sučiups jį, kad dar kartą pa- 
smerktų baisiausiems kankinimams aptvare. 

Paskubomis išsitraukiau revolverį, nusitaikiau jam į tarpu- 
akį ir iššoviau. 

Tuo metu hiena-kiaulė taip pat jį išvydo; pratisai sužvi- 
gusi, prišoko ir godžiai suleido dantis jam į sprandą. Aplin- 
kui mane žalia tankmė sulingavo ir auidEiĘjS-— melasa 
vienas paskui kitą puolė tenai. 

— Nežudykite jo, Prendikai!— sušuko Moras.— Nežudy- 
kite! 

Aš pamačiau, kaip jis susilenkęs braunasi pro didžiulių 
paparčių šluotas. 

Po sekundės, trenkęs rimbo kotu, jis nubloškė šalin hieną- 
kiaulę ir kartu su Montgomeriu ėmė stumti nuo tebevirpančio 
kūno susijaudinusius plėšriuosius pusžmogius, iš kurių ypač 
grūdosi į priekį M'lingas. Gauruotoji baidyklė ėmė uostyti la- 
voną, prakišusi snukį man po pažastimi. Kiti, pagauti žvėriško 
siautulio, stumdė mane, skverbdamiesi arčiau. 

— Velniai jus griebtų, Prendikai!— pasakė Moras.— Man 
reikėjo jo. 

— Labai gaila,— atsiliepiau, nors iš tiesų nė kiek nesigai- 
lėjau.— Tai buvo akimirkos impulsas. 

Mane ėmė pykinti nuo įtampos ir pervargimo. Apsigręžęs 
prasigrūdau pro pusžmogių minią ir vienas patraukiau šlaitu 
link aukštesnės kyšulio vietos. Morui garsiai sukomandavus, 
trys baltai apsimuturiavę bulžmogiai nuvilko auką prie van- 
dens. 

Man nesunku buvo likti vienam. Pusžmogiai visai Žžmogiš- 
kai domėjosi negyvėliu, uostinėdami ir urgzdami, jie glaudžių 
būriu sekė iš paskos, kai bulžmogiai tempė jį per paplūdimį. 
Aš palypėjau aukščiau ir žiūrėjau, kaip jie neša prie jūros ap- 
sunkusį negyvą kūną — juodi šešėliai, linguojantys vakarinio 
dangaus fone. Ir, tarsi staigiai siūbtelėjusi banga, man smilk- 
telėjo mintis, kaip neapsakomai beprasmiška visa tai, kas 
dedasi saloje. 

Žemiau manęs, apsupę Montgomerį ir Morą, tarp uolų sto- 
vėjo beždžionžmogis, hiena-kiaulė ir keletas kitų pusžmogių. 
Jie vis dar tebebuvo baisiai įsikarščiavę ir triukšmingai reiš- 
kė savo ištikimybę Įstatymui. Bet širdies gilumoje aš nėmaž 
neabejojau, kad hiena-kiaulė buvo prikišusi nagus prie triu- 

šių. Man dingtelėjo keista mintis, jog, nežiūrint viso formų 
nedailumo, linijų grubuzmo, aš regiu prieš save Žmonių gyve 
nimo miniatiūrą, pačią paprasčiausią instinktų, proto ir atsi- 
tiktinumų sąveikos formą. Žmogui-leopardui tiesiog nepasisekė. 
Tai ir viskas. 

Vaigšai padarai! Dabar man atsiskleidė tamsioji žiaurių 
Moro bandymų pusė. Iki šiol nebuvau pagalvojęs apie kančias 
ir negandas, kurias šitie nelaimingi gyvūnai patirdavo po to, 
kai juos paleisdavo Moro rankos. Aš baisėjausi vien tikrosio- 
mis kankynėmis aptvare, bet dabar ne tai man atrodė svar- 
biausia. Anksčiau jie buvo žvėrys, ių instinktai buvo gerai 
prisitaikę prie įuos supančios aplinkos, ir jie buvo laimingi, 
kiek gali būti laimingos gyvos būtybės. O dabar jie vilko 
žmogiškumo grandines, gyveno nuolatinėje baimėje, kamuoja- 
mi Įstatymo, kurio negalėjo suprasti; ši žmogaus gyvenimo 
parodija prasidėdavo skausmuose ir buvo ne kas kita, kaip 
amžina vidinė kova, amžina Moro baimė. Ir kuriam galui? Tas 
beprasmiškumas mane ir pykino. 

Jeigu Moras būtų turėjęs kokį aiškų tikslą, būčiau bent 
truputį jį atjautęs. Ne toks aš jau skrupulingas, kai tenka 
rinktis priemones. Aš net būčiau daug ką jam dovanojęs, 
jeigu jo poelgius būtų skatinusi neapykanta. Bet jis buvo toks 
neatsakingas, toks lengvaširdis! Varomas smalsumo, šiurpių, 
betikslių tyrinėjimų aistros, jis metė į gyvenimą vis naujas 
ir naujas būtybės tam, kad jos sunkiai plūktųsi porą trejetą 
metų, klaidžiotų, kentėtų ir galiausiai mirtų skausminga mir- 
timi. Jie buvo nelaimingi nuo pat užgimimo: senoji gyvuliška 
neapykanta kurstė juos persekioti vienas kitą, o Įstatymas 
sulaikydavo nuo trumpos, įnirtingos kovos ir lemiamo galo, 
prie kurio veda tarpusavio vaidai. 

Tomis dienomis lioviausi bijojęs pusžmogių lygiai taip, 
kaip anksčiau lioviausi bijojęs Moro. Baimę išstūmė liguista 
būsena, ilga ir slegianti, palikusi gilius pėdsakus mano sąmo- 
nėje. Turiu prisipažinti, aš praradau tikėjimą pasaulio protin- 
gumu, kai pamačiau, kad įmanomos tokios beprasmiškos kan- 
čios, kokias radau šioje saloje. 

Man rodės, jog gyvenimo audinį karpo ir formuoja aklas 
likimas, milžiniškas, negailestingas mechanizmas, ir mus vi- 
sus — mane, Morą (dėl tyrimų aistros), Montgomerį (dėl gir- 
tuokliavimo aistros), pusžmogius su jų instinkiais ir ribotais 

protiniais gabumais — be pasigailėjimo ir be atvangos drasko 
ir Lraiško jo amžinai dundantys, nežinia kaip sukibę kits su 
kitu ratai ir rateliai. Tačiau šitokia nuotaika ne iš karto mane 
užvaldė... Ko gero, pasakodamas apie tai, aš truputį užbėgau 
į priekį. 


17 
KATASTROFA 


Praėjo vos pusantro mėnesio, ir gėdingi Moro eksperimen- 
tai man bekėlė tik priešiškumą ir pasibiaurėjimą. Mano vie- 
nintelis troškimas buvo bėgti nuo šių baisingų mano Kūrėjo 
atvaizdo karikatūrų, grįžti į mielą ir normalų žmonių pasaulį. 
Žmonės, nuo kurių dabar buvau atskirtas, man ėmė išrodyti 
pasakiškai dorybingi ir puikūs. Mano bičiulystė su Montgome: 
viu toliau nesimezgė. Ūgas alsiskyrėliškas gyvenimas, slaptas 
polinkis į gėrimą, aiški simpalija pusžmogiams stūmė mane 
nuo jo. Kelis kartus atsisakiau eiti su juo pas tuos sutvėrimus 
ir kaip įmanydamas vengiau su jais bendrauti. Vis daugiau 
laiko praleisdavau ant kranto, veltui laukdamas pasirodant ko- 
kios išganingos burės, iki pagaliau vieną dieną mus užgriuvo 
baisi nelaimė, visiškai pakeitusi savotišką salos gyvenimą. 

Tai atsitiko, praėjus septynioms ar aštuonioms savaitėms 
po mano atvykimo, o gal ir vėliau -— gerai nežinau, nes ne- 
skaičiavau laiko. Katastrofa prasidėjo anksti rytą, apic šeštą 
valandą. Alsikėliau ir papusvyčiavau anksti, nes mane pabu- 
dino triukšmas -— trys pusžmogiai nešė į aplvarą malkas. 

Po pusryčių nuėjau prie atidarytų vartų ir stablelėjau 
len, rūkydamas cigaretę, gėrėdamasis ankstyvo ryto gaivumu, 
Netrukus iš už aptvaro kampo išėjo Moras ir pasisveikino su 
manimi. 

Jis praėjo pro šalį, ir aš išgirdau, kaip pasuko raktą ir 
įėjo į laboratoriją. Aš jau buvau taip atbukęs nuo visų salos 
šlykštynių, kad nė trupučio nesijaudindamas klausiausi, kaip 
pumai prasideda nauja kančių diena. Savo persekiotoją ji pa- 
siliko spiegimu, be galo primenančiu barningos bobos riksmą. 

O paskui kažkas atsitiko. Po šiai dienai gerai nežinau, 
kas gi len įvyko. Užpakaly savęs išgirdau šaižų klyksmą, kri- 

limo garsą ir atsigręžęs išvydau puolantį link manes kraupų 
veidą, ne žmogaus ir ne žvėries, o kažkokio demono: tamsų, 
išvagotą raudonų šakotų randų, nusėtą besisunkiančio kraujo 
lašais, degančiomis bevokėmis akimis. Aš pakėliau ranką, deng- 
damasis nuo smūgio, ir kritau kniūpsčias, jausdamas, kad su- 
silaužiau riešą, o didžiulė pabaisa, apvyturiuota pašenomis, su 
besiplaikstančiais kruvinais tvarsčiais, liuoktelėjo per mane ir 
pranyko. Aš nusiritau žemyn, link kranto, pamėginau atsisėsti 
ir parkritau tiesiai ant lūžusios rankos. O po to išbėgo Moras. 
Jo stambus išblyškęs veidas atrodė dar baisesnis nuo srūvančio 
per kaktą kraujo. Vienoje rankoje jis laikė revolverį. Vos 
žvilgtelėjęs į mane, tuoj pasileido vytis pumą. 

Aš atsirėmiau kita ranka ir atsisėdau. Apmuturiuotoji bū- 
tybė didžiuliais šuoliais dūmė pakrante. Moras sekė jai ikan- 
din. 

Ji atsigręžė, pamatė jį ir, padariusi staigų posūkį, netikėtai 
puolė į krūmus. Sulig kiekvienu šuoliu ji vis labiau tolo 
nuo Moro. Pamačiau, kaip ji nėrė į krūmus, o jai skersai kelio 
bėgęs Moras iššovė. Jis nepataikė, ir ji pradingo. Po aki- 
mirkos jis taipogi pranyko žalioje tankmėje. 

Aš žiūrėjau jiems pavymui, bet luo metu labai pradėjo 
skaudėti ranką ir aš suaimanavęs vargais negalais atsistojau. 
Ant slenksčio pasirodė Montgomeris, apsirengęs, su revolveriu 
rankoje. 

— Viešpatie dieve, Prendikai!--- sušuko jis, nepastebėda- 
mas, jog aš susižeidęs— Ta biaurybė paspruko! Ištraukė iš 
sienos grandinę. Ar matėte juos?-— Aš susiėmiau už rankos, ir 
jis skubiai paklausė:— Kas jums? 

—- Stovėjau tarpduryje,— atsakiau. 

Jis priėjo ir pačiupinėjo mano ranką. 

— Marškiniai kruvini,-— pasakė jis, alraitodamas man ran- 
kovę, 

Įsikišęs revolverį į kišenę, gana skausmingai pamaigė ranką 
ir nusivedė mane į vidų. 

— Jūsų ranka lūžusi,— tarė jis ir pridūrė:-- Papasakokite 
smulkiai, kaip viskas atsitiko. 

Padrikais sakiniais, protarpiais sudejuodamas iš skausmo, 
jam papasakojau, ką mačiau, 0 jis tuo metu vikriai ir greitai 
sutvaistė man ranką. Parišęs ją raiščiu per petį, atsitraukė 
į šalį ir nužvelgė mane. 

— Turėtų būti gerai,— tarė jis.— O ką dabar“ 

Jisai susimąstė. Paskui išėjo ir užrakino vartus. Kurį laiką 
negrįžo. 

Man labiausiai rūpėjo mano ranka, Šiandieninis įvykis te- 
alrodė vienas iš daugelio čia besidedančių klaikių dalykų. At- 
sisėdau į šezlongą ir, turiu prisipažinti, iš visos širdies ėmiau 
keikti salą. 

Pirmykštis bukas maudulys virto deginančiu skausmu, 
o Montgomerio vis dar nesimatė. 

Grįžo jis išblyškęs, labiau, nei paprastai, atvipusia lūpa. 

-— Moras tarsi skradžiai žemę prasmego,-—- tarė.— Tikriau- 
siai jam reikia mano pagalbos.-- Jis įsispoksojo į Mane savo 
tuščiomis akimis.— Stiprus  Žvėris,-- pasakė.-— Tiesiog. išplėšė 
grandinę iš sienos. 

Jis priėjo prie lango, paskui prie durų ir vėl atsigręžė 
į mane. 

—- Eisiu jo ieškoti, — tarė. — Vieną revolverį palieku jums. 
Tiesą sakant, man labai neramu. 

Jis išėmė revolverį, padėjo jį prie pat manęs ant stalo ir 
išėjo, užkrėtęs ir mane savo nerimu. Likęs vienas, aš neilgai 
sėdėjau kambaryje. Pasiėmęs revolverį, nuėjau prie durų. 

Aplinkui tvyrojo mirtina tyla. Nedvelkė nė menkiausias 
vėjelis, jūra spindėjo kaip veidrodis, dangus buvo be jokio 
debesėlio, krantas tuščias. Kadangi buvau susijaudinęs ir karš- 
čiavau, ši tyla mane slėgė. 

Bandžiau kažką švilpiniuoti, bet nieko neišėjo. Aš vėl nu- 
sikeikiau, antrąsyk šį rytą, priėjau prie aptvaro kampo ir įsi- 
žiūrėjau į žalius brūzgynus, paglemžusius Morą jr Montgo- 
merį. Kada jie sugrįš? Kas jų laukia? 

Tolumoje ant kranto pasirodė kažkoks mažas pilkas pus- 
žmogis, pribėgo prie vandens ir ėmė pliuškentis. Aš nuėjau 
atgal prie durų, po to vėl iki aptvaro kampo ir pradėjau 
žingsniuoti ten ir algal tarsi budintis sargybinis. Kartą slab- 
telėjau, nes išgirdau tolimą Montgomerio šauksmą:  „„A-ūl 
Mo-o-rai!" 

Ranka dabar skaudėjo mažiau, bet visa degė. Krėtė drebu- 
lys, norėjosi gerti. Mano šešėlis darėsi vis trumpesnis. Aš 
stebėjau tolumoje pasirodžiusį pilkąjį pusžmogį, iki pagaliau 
jis vėl išnyko. 

Negi Moras ir Monigomeris niekad nebesugrįš? 

Trys jūros paukščiai ėmė peštis dėl kažkokio bangų iš- 
mesto lobio. 

Paskui kažkur labai toli už apivaro pasigirdo revolverio 
šūvis. Ilga tyla, po to antras šūvis. Tada daug arčiau nuaidė- 
jo šaižus klyksmas, ir vėl stojo grėsminga tyla. Mano įaudrinta 
vaizduotė piešė pačius šiurpiausius reginius. Paskui čia pat 
pasigirdo dar vienas šūvis. 

Krūptelėjęs puoliau prie aptvaro kampo ir išvydau Montgo- 
merį, visą išraudusį, susitaršiusiais plaukais, ties keliais per- 
plėštom kelnėm. Jo veide atsispindėjo baisus išgąstis. Jam 
pridurmui, vilkdamas kojas, ėjo M'lingas su grėsmingomis rus- 
vomis dėmėmis aplink burną. 

— Jis sugrįžo?-— paklausė Montgomeris. 

— Moras?— atsiliepiau.—- Nu. 

— Dieve mano!-- Montgomeris sunkiai šniokštė, gaudyda- 
mas kvapą.-- Eime į kambarį, -- tarė jis, imdamas man už pa- 
rankės.— Jie visai pašėlo. Laksto, kaip per galvą daužti. Kas 
galėjo atsitikti? Neišmanau. Papasakosiu viską, tiktai kiek at- 
sipūsiu. Ar nėra konjako? 

Šlubčiodamas jis įėjo į kambarį ir atsisėdo į šezlongą. 

M'lingas parkrito ant žemės prie durų ir ėmė lekuoti tarsi 
šuva. Aš įpyliau Montgomeriui konjako su vandeniu. Jisai 
sėdėjo, žvelgdamas kažkur į tuštumą, pamažu atsigaudamas. 
Po keleto minučių jis papasakojo, kas atsitiko. 

Iš pradžių jis ėjo jų pėdsakais. Juos buvo lengva alpa- 
žinti; išmindžioti ir išlaužyli krūmai, pumos tvarsčių skiautės 
ir vietomis krauju aptėkšti medžių lapai bei krūmai. 

Tačiau užėjęs akmeningą dirvą už upokšnio, ten, kur buvau 
matęs geriant žmogų-leopardą, pėdsakus pametė ir patraukė 
ant nuomonės į vakarus, šaukdamas Morą vardu. 

Tuo metu prie jo prisijungė M'lingas, jis nešėsi mažą kir- 
vuką. M'lingas nieko nežinojo, kas nutiko pumai, jis skaldė 
malkas ir išgirdo Montgomerio balsą. Jie nuėjo kartu, vis šauk- 
dami Morą. Pakeliui užklupo du pusžmogius, kurie slapstyda- 
miesi žvilgčiojo į juos pro krūmus ir taip keistai geslikuliavo, 
kad Montgomeris sunerimo. Jis šūklelėjo jūos, tačiau jie iš- 
kart pabėgo, tarsi būtų kuo prasikaltę: Tada jis liovėsi šau- 
kęs Morą ir, kurį laiką be tikslo paslankiojęs, nutarė užeiti 
į lūšnas. 

Dauboje nerado nė gyvos dvasios. 


168 


Vis labiau nerimastaudamas, pasuko atgal. Grįždamas su- 
tiko du kiauliažmogius, tuos pačius, kuriuos aš pirmądien ma- 
čiau šokant; apie jų burnas raudonavo kraujo dėmės, jie 
virpėte virpėjo iš susijaudinimo. Laužydami paparčius, jie bro- 
vėsi per atvašyną ir, išvydę Montgomerį, sustojo grėsmingai 
išsiviepę. Širdyje baimindamasis, jis pliaukštelėjo rimbu, ir tą 
pat akimirką jie puolė jį. Iki tol nė vienas pusžmogis nebuva 
išdrįsęs taip pasielgti. Vienam jis peršovė galvą, o M'lingas 
metėsi ant kito, ir susikibę jie ėmė raičiotis žeme. 

M'lingas pamynė priešininką po savimi ir suleido jam 
į gerklę dantis, o Montgomeris tuo metu jį nušovė. Ir tik su 
vargu nusivedė M'lingą nuo kiauliažmogių. 

Iš ten jie parskubėjo atgal pas mane. Pakeliui M'lingas 
netikėtai šastelėjo į tankmę ir ištempė iš jos nedidelį žmogų- 
ocelotą ', taip pat išsitepliojusį krauju ir šlubuojantį sužeis- 
ta koja. Žvėrelis pabėgėjo kelis žingsnius į šalį ir, staiga 
apsisukęs, su beviltišku įtūžiu iššiepė iltis Montgomeris, sa- 
kyčiau, be ypatingo reikalo jį nušovė. 

— Ką gi visa tai reiškia?:— paklausiau aš. 

Jis palingavo galvą ir vėl ėmė gurkšnoti konjaką. 

ATRANDAME MORĄ 


Montgomeriui ištuštinus trečią konjako stiklą, aš ryžausi 
jį sudrausti. Jis jau buvo visiškai apgirtęs. Pasakiau, kad Morą 
tikriausiai ištiko kokia nelaimė, kitaip būtų seniai sugrįžęs, 
taigi mums priderėtų leistis jo ieškoti. Montgomeris bandė 
prieštarauti, bet galiausiai sutiko. Mes užkandome, ir visi trys 
iškeliavome. 

Tur būt, dėl tuometinės įtemptos būsenos aš iki šiol nepa- 
prastai aiškiai prisimenu tą kelionę karščiu alsuojanti, apmi- 
rusį tropikų vidudienį. M'lingas susikūprinęs ėjo pirmas, be 
paliovos gręžiodamas keistą juodą galvą čia į vieną, čia į kitą 
pusę. Jis neturėjo jokio ginklo. Kirvuką buvo pametęs per 
susidūrimą su kiauliažmogiais. Kai reikėdavo kautis, jo ge- 


1 Ocelotas — kačių šeimos žinduolis pilkšvai gelsvu ar geltonu 
kailiu su juodomis dėmėmis. 

riausi ginklai buvo dantys. Jam įkandin, panarinęs galvą ir 
susikišęs rankas į kišenes, šlitiniavo Monigomeris; jis tyliai 
niršo ant manes, kam atėmiau konjaką. Mano kairė ranka 
buvo parišta — laimei, tai buvo kairė— o dešinėje laikiau 
revolverį. 

Mes nuėjome per tankias salos džiungles siaurų takeliu, 
vedančiu į šiaurės vakarus. Staiga M'lingas stabtelėjo ir apmirė 
suklusęs. Montgomeris vos neatsilrenkė į jį ir taip pat susto- 
jo. Itempę ausis, išgirdome pro medžius sklindant balsus ir 
artėjant žingsnius. 

— Jis mirė, — kalbėjo kažkas žemu gomuriniu balsu. 

— Nemirė, nemirė, — vebleno kitas. 

— Mes matėm, mes matėm, — pasigirdo iš karto keli balsai. 

— E-ei!-— staiga riktelėjo Montgomeris.— Ei, jūs! 

— Kad jus kur velnias!-— pridūriau, stipriau sugniauždamas 
revolverį. 

Siojo tyla, paskui brūzgynai subraškėjo ir iš visų pusių 
ėmė lįsti veidai, keisti veidai, spindintys keista šviesa. M'lingas 
dusliai suurzgė. Išvydau beždžionžmogį — jau anksčiau buvau 
atpažinęs jo balsą, — o paskui pamačiau du baltai apsimutu- 
riavusius tamsiaveidžius sutvėrimus, sutikusius barkasą. Šalia 
jų stovėjo abu deglieji padarai ir žiloji baisiai sukumpusi bai- 
dyklė, kuri skelbė Įstalymą,— žilais gauruotais skruostais, sto- 
rais žilais antakiais ir žilom plaukų sruogom, nusidriekusiom 
vidury nuožulnios kaktos; masyvi, beveidė, ji smalsiai žvilg- 
čiojo į mus iš žalios tankmės savo keistomis raudonomis 
akimis. 

Valandėlę niekas nepratarė nė žodžio. Paskui Montgomeris 
sužagsėjo. 

— Kas... pasakė, kad jis mirė? 

Beždžionžmogis lyg nusikaltęs pažvelgė į gauruotąją pa- 
baisą. 

— Jis mirė, — tarė toji.— Jie matė. 

Šiaip ar taip, jų mums nebuvo ko baimintis. Jie visi at- 
rodė baisiausiai išsigandę ir sutrikę. 

— Kur jis?— paklausė Montgomeris. 

— Ten, — parodė žiloji baidyklė. 

— Ar dabar yra Įstatymas?— pasiteiravo beždžionžmogis.— 
Ar dar turim daryti taip ir anaip? Ar jis iš tikrųjų mirė? 


170 


— Ar yra Įstatymas?— pakartojo baltai apsimuturiavęs pus- 
žmogis. 

— Ar yra Įstatymas, o Ž.nirasai su rimbu? Jis mirė, — tarė 
gauruotoji baidyklė. 

Jie visi žiūrėjo į mus. 

— Prendikai, — Montgomeris pažvelgė į mane drumsiomis 
akimis.— Viskas aišku: jis mirė. 

Šio pokalbio metu aš stovėjau užpakaly jo. Dabar man 
paaiškėjo, kas čia dedasi. Staiga žingtelėjau į priekį ir garsiai 
pasakiau: 

— Įstatymo vaikai, jis nemirė. 

M'lingas įsmeigė į mane skvarbias akis. 

— Jis pakeitė savo išvaizdą, pakeitė savo kūną, — tęsiau 
aš.— Kurį laiką jūs jo nematysite. Jis. .. ten,— parodžiau į dan- 
gų,— ir iš ten žiūri į jus. Jūs negalite jo matyti. Bet jis mato 
jus. Bijokite Įstatymo! 

Aš pažvelgiau jiems tiesiai į akis. Jie krūptelėjo. 

— Jis didis, jis geras, — pasakė beždžionžmogis, bailiai žiū- 
rėdamas aukštyn pro tankią lapiją. 

— O tas, kur bėgo?— paklausiau. 

— Tas, kur kraujavo ir bėgo šaukdamas ir dejuodamas,— 
tas irgi numirė, — pasakė, nenuleisdama nuo manęs akių, žiloji 
baidyklė. 

— Tai ir gerai, — burbtelėjo Montgomeris. 

— Antrasis su rimbu...— buvo bepradedanti žiloji bai- 
dyklė. 

— Na?-- paklausiau. 

— Sakė, kad jis miręs. 

Vis dėlio Montgomeris tebebuvo pakankamai blaivus, kad 
suprastų, kodėl aš paneigiau Moro mirtį. 

— Ne, nemiręs,— lėtai ištarė jis.— Visai uEiUręs. Ne dau- 
giau miręs, kaip aš. 

— Kai kurie — kalbėjau aš,— pažeidė Įstatymą. Jie turės 
mirti. Kai kurie jau mirė. Parodyk mums, kur guli jo senasis 
kūnas. Jis atsikratė senojo apvalkalo, kadangi tas daugiau jam 
nereikalingas. 

— Eime šiuo keliu, Žmogau, bridęs į jūrą— atsakė gau- 
ruotoji baidyklė. 

Ir, vedami šešių pusžmogių, mes patraukėme pro tankiai 
sužėlusius paparčius, vijoklius ir medžius į šiaurės vakarus. 

Neilgai trukus nuskardėjo riksmas, sutreškėjo stagarai, ir pro 
mus pradūmė mažas rausvas žmogiukas. Jam iš paskos galvo- 
trūkčiais kūrė kraujais apsitaškiusi laukinė pabaisa; iš įsibėgė- 
jimo ji nėrė tiesiai į mus. Gauruotoji baidyklė atšoko į šalį; 
M'lingas riaumodamas puolė pabaisą, tačiau ji tuoj nubloškė 
jį; Montgomeris iššovė, bet nepataikė, tai susigūžė, užsidengė 
ranka galvą ir leidosi bėgti. Aš taip pat iššoviau, bet pa- 
baisa nesustojo; dar kartą iššoviau tiesiai į jos biaurų veidą. 
Akimirką ją uždengė liepsnos plykstelėjimas. Visas jos veidas 
pavirto kruvina žaizda, tačiau, pradūmusi pro mane, pabaisa 
vis dėlto užlėkė ant Montgomerio, sugriebė jį į glėbį ir nu- 
virto ant žemės, tampydamasi priešmirtinėje agonijoje. 

Aš likau vienas su M'linguų, nebegyvu žvėrimi ir pasliku 
žmogumi. Montgomeris pamažu kilstelėjo galvą ir nesusivok- 
damas įsistebeilijo į šalia jo gulintį sumaitotą kūną. Tai jį 
beveik galutinai prablaivė. Šiaip taip jis atsistojo. Tuo metu 
pamačiau atsargiai pro medžius grįžtančią Žiląją baidyklę. 

— Žiūrėk, — tariau, rodydamas į negyvėlį. — Argi nėra Įsta- 
tymo? Štai kaip atsitinka, kai sulaužomas Įstatymas. 

Ji įsižiūrėjo į lavoną. 

— Jis siunčia ugnį, kuri užmuša, — ištarė kimiu balsu, kar- 
todama litanijos žodžius. 

Visi kiti susispietė aplinkui ir valandėlę spoksojo. 

Galų gale mes priartėjome prie vakarinio salos galo. Ten 
radome apgraužtą ir išdarkytą pumos kūną su kulkos sutru- 
pintu mentikauliuų, o maždaug už dvidešimties žingsnių — tą, 
kurio ieškojome. Moras gulėjo kniūpsčias tarp ištryptų 
nendrių. 

Viena jo ranka buvo beveik nutraukta ties riešų, sidabri- 
niuose plaukuose juodavo kraujas. Galva buvo sudaužyta pu- 
mos grandinėmis. Išlaužytos nendrės po juo subėgusios krauju. 
Revolverio neradome. 

Montgomeris apvertė kūną aukštielninką. 


* 


Kartkartėm atsipūsdami, mes nešėme jį, padedami septynių 
pusžmogių, nes buvo labai sunkus, atgal į aptvarą. Jau lei- 
dosi pilka prieblanda. Du kartus visai pro pat mūsų mažą 
būrelį spiegdami ir kaukdami pralėkė neregimi sutvėrimai, 

o sykį priešais išdygo rausvasis tinginėlis; valandėlę pažiopso- 
jęs į mus, vėl pradingo. Bet mūsų daugiau niekas nebepuolė. 
Prie aptvaro vartų pusžmogiai pasišalino, o M'lingas įėjo su 
mumis. Mes užsirakinome, nunešėme sužalotą Moro kūną į kie- 
mą ir paguldėme ant žagarų krūvos. 


19 
MONTGOMERIO „ŠVENTĖ“ 


Atlikę šį darbą, nusiprausę ir pavalgę, mes su Montgomeriu 
nuėjome į mano mažąjį kambarėlį ir pirmąsyk rimtai apsvars- 
tėme susidariusią padėtį. Artėjo vidurnaktis. Montgomeris buvo 
beveik blaivus, bet lyg ir pasimaišęs. Jis buvo įpratęs visados 
vadovautis Moro nuomone. Nemanau, kad jam kada būtų at- 
ėjusi į galvą mintis, jog Moras gali numirti. Ši nelaimė jam 
buvo netikėtas smūgis, sugriovęs gyvenimo būdą, prie kurio 
jis priprato per dešimt ar daugiau monotoniškų metų, praleistų 
šioje saloje. Jis kalbėjo neaiškiai, į mano klausimus atsakinėjo 
išsisukinėdamas, nuklysdavo į abstrakčius samprotavimus. 

— Kaip kvailai sutvarkytas pasaulis, — kalbėjo jis.— Ir koks 
sušvinkęs tas gyvenimas! Tiesą sakant, aš jo nė neturėjau. 
Kada gi jis man prasidės? Šešiolika metų kenčiau auklių ir 
mokytojų priekabes, vykdžiau jų malonią valią, penkerius me- 
tus Londone be poilsio kaliau mediciną — prastas maistas, skur- 
dus butas, skurdus drabužis, skurdžios nuodėmės, — po to baisi 
paikystė, nes buvau kvailas kaip aulas, ir štai atsidūriau šioje 
šlykščioje saloje. Dešimt metų čia! Ir vardan ko, Prendikai? 
Negi mes — vaiko pučiami burbulai? 

Ne taip jau lengva buvo pertraukti šituos postringavimus. 

— Geriau pagalvokime, kaip iš čia išsikrapštyti,— ta- 
riau aš. 

— O kas iš to? Aš juk ištremtas. Kur pasidėsiut Bepigu 
jums kalbėti, Prendikai. Vargšas senis Moras! Negalime jo 
Čia palikti, kad jie apgraužtų jam kaulus. O dabar... Ir, beje, 
kas gi bus su niekuo nekaliais pusžmogiais? 

— Gerai, — pasakiau.— Atidėsime tai rytojui. Mano many- 
mu, reikia sukrauti laužą ir jo kūną sudeginti kartu su kitais. .. 
O kas gi gali atsitikti pusžmogiams? 


— Nežinau. Greičiausiai tie, kurie sutverti iš plėšrūnų, 
anksčiau ar vėliau prisivirs košės. Bet mes negalime visų iš- 
skersti, tiesa? Nors jūsų humaniškumas, ko gero, pasiūlytų 
būtent tokią išeitį... Bet jie pasikeis. Be abejo, pasikeis. 

Jis ir toliau malė visokius niekus, kol pagaliau aš netekau 
kantrybės. 

— Prakeikimas!|— riktelėjo jis, atsakydamas į kažkokią kan- 
džią mano pastabą.— Argi nematote, kad mano padėtis keb- 
lesnė už jūsų? 

Jis atsistojo ir nūėjo konjako. 

— Gerkit,— tarė sugrįžęs.—- Gerkit, jūs, blaiviaminti, balta- 
skruosti, šventasis bedievi. 

— Negersiu!-— atkirtau ir toliau niūriai sėdėjau, stebėdamas 
gelsvos Hepsnos nušviestą jo veidą, kol jis galiausiai iš girtu- 
mo visai nusikalbėjo. Prisimenu, jog mane apėmė neapsakomas 
nuobodulys. Susigraudinęs iki ašarų, jis ėmė ginti pusžmogius 
ir M'lingą. M'lingas, anot jo, vienintelė jį mylinti būtybė. Ir 
staiga jam šovė netikėta mintis. 

— Tegu mane skradžiai!— ištarė jis, sverdėdamas pašoko ir 
čiupo konjako butelį. 

Kažkaip instinktyviai pajutau, ką jis ketina daryti. 

— Aš neleisiu jums girdyti šito gyvulio — tariau, pastoda- 
mas kelią. 

— Gyvulio!— sušuko jis — Jūs pats gyvulys! Jis maukia tą 
gėrimą kaip vyras. Pasitraukit, Prendikai! 

— Dėl dievo!-— tariau. | 

— Pa... pasitraukit!-— jis suriaumojo ir staiga išsiėmė 
revolverį. 

— Puiku, — tariau aš, žingtelėjęs į šalį, ir jau buvau be- 
čiumpąs jį iš užpakalio tuo metu, kai jis palietė skląstį, bet 
susilaikiau, prisiminęs savo nesveiką ranką — Jūs pats virtote 
gyvulių, tai ir keliaukit pas juos. 

Jis plačiai atlapojo duris ir atsisuko į mane, iš vienos pu- 
sės nutviekstas gelsvos lempos šviesos, iš kitos — blyškios mė- 
nesienos; jo akiduobės atrodė kaip juodos skylės po dygiais 
antakiais. 

— Jūs, Prendikai, pasipūtęs kvailys, tikras asilas! Amžinai 
ko nors bijotės ir kažką įsivaizduojate. Juk mes ant bedug- 
nės krašto. Rytoj man teks persipiauti gerklę. Bet šįvakar aš 
surengsiu sau puikią šventę. 

Jis apsigręžė ir išėjo. 

— M'lingai!— pašaukė jis — M'lingai, mielas drauguži! 

Trys neryškios figūros, nušviestos sidabrinės mėnesienos, 
atsliūkino pilkšva paplūdimio juosta, viena baltu drabužiu, ki- 
tos dvi sekė iš paskos it juodos dėmės. 

Jos sustojo ir įsispoksojo namo pusšn. Paskui pamačiau su- 
kumpusį M'lingą, išbėgantį iš už kampo. 

— Gerkit!— šaukė Montgomeris— Gerkit, žvėrys! Gerkit ir 
virskit žmonėmis. Velniai griebtų, aš gudriausias visų! Moras 
šitai pamiršo. Dabar paskutinė pamoka. Gerkit, sakau jums!-—- 
Ir, mosuodamas buteliu, jis tekinas pasileido į vakarų pusę 
kartu su M'lingu, kuris atsidūrė tarp jo ir trijų iš paskos 5e- 
kančių neaiškių figūrų. 

Išėjau ant slenksčio. Juos jau buvo sunku įžiūrėti sidabri- 
nėje migloje, kai Montgomeris stabielėjo. Aš mačiau, kaip jis 
davė gurkšnį konjako M'lingui, o paskui visos penkios figūros 
susiliejo į vieną dulsvą siluetą. 

— Dainuokit!— išgirdau Montgomerio šūksmą.— Dainuokit 
visi kartu: „Velniop senį Prendiką!“ Na, dar sykį: „Veiniop 
sen; Prendiką!“ 

Juodoji grupė išsklido į penkias aiskiras figūras ir pamažų 
nuslinko tolyn boluojančia pakrante. Visi piyšojo kaip mokėjo, 
keikdami mane paskutiniais žodžiais ir visaip reikšdami savo 
susižavėjimą lig šiol nepatirta girtumo būsena. 

Netrukus išgirdau Montgomerį komanduojant: „„Deši-i-nėn!“ 
Šaukdami ir stūgaudami jie dingo tarp dunksančių tamsoje 
pakrantės medžių. Pamažėle, labai pamažėle jų balsai apmirė 
tolumoje. 

Vėl įsiviešpatavo nuostabi nakties tyla. Mėnulis buvo per- 
ėjęs zenitą ir jau krypo į vakarus. Skaisti jo pilnatis vieniša 
plaukė per mėlyną dangų. 

Man po kojų buvo nutisęs juodas kaip anglis jardo platumo 
sienos šešėlis. Rytuose neaiškiai dūlavo jūra, tamsi ir paslap- 
tinga, o tarp jūros ir šešėlio pilkšvas sinėlio ruožas (iš vulka- 
ninio stiklo ir kristalų) blizgėjo ir Ltviskėjo, tarsi nužertas 
deimantais. Užpakaly nelygia kaitria liepsna žioravo žibalinė 
lempa. 

Kiek pastovėjęs, uždariau duris, užrakinau jas ir nuėjau 
į aptvarą, kur šalia savo paskutiniųjų aukų — skalikų, lamos 
ir kelių kitų vargšų sutvėrimų — gulėjo Moras. Stambus jo 

veidas ir po baisios mirties tebedvelkė ramybe, rūsčios atviros 
akys žvelgė aukštyn, į negyvą baltą mėnulį. Aš atsisėdau ant 
nutekamojo vamzdžio ir, nenuleisdamas akių nuo šitos šmėk- 
liškos krūvos, kur sidabrinės šviesos gijos pynėsi su grėsmin- 
gais šešėliais, ėmiau svarstyti visokius planus. 

Rytą prisikrausiu į valtį maisto ir, užkūręs laidojimo lau- 
žą, vėl išplauksiu į nykias vandenyno platumas. Aš jutau, kad 
Montgomeris vis vien jau žuvęs; dvasia jis iš tikrųjų tapo 
artimas šiems pusžmogiams ir nebegalėtų gyventi tarp norma- 
lių žmonių. 

Nežinau, kiek laiko šitaip sėdėjau, paskendęs mintyse. Tik- 
riausiai valandą, o gal ir ilgiau. Paskui mano apmąstymus nu- 
traukė kažkur netoliese atsiradęs Montgomeris. Sugriaudė iš 
daugelio gerklių išsiveržęs kauksmas, paskui džiugiai šūkalo- 
jantys balsai nutolo kranto link, ir galiausiai klykianti, stau- 
gianti ir žvygaujanti govėda, rodės, sustojo prie pat vandens. 
Šėlimas sustiprėjo, po to vėl aprimo; išgirdau sunkius smūgius 
ir skylančio medžio pokšėjimą, bet neėmiau į galvą. 

Prasidėjo nedarnus dainavimas. | 

Aš vėl susimąsčiau, kaip čia man išsigelbėjus. Atsistojau, 
paėmiau lempą ir nuėjau į pašiūrę apžiūrėti statinaičių, kurias 
ten buvau matęs. 

Vėliau susidomėjau, kas yra džiūvėsių skardinėse, ir vieną 
atidariau. Tuo tarpu akies kampučių pamačiau šmėkšant kaž- 
kokią raudoną pamėklę. Žaibiškai atsigręžiau. 

Už manęs buvo kiemas, mėnesienos išmargintas ryškiai juo- 
dais ir baltais dryžiais. Vidury kūpsojo malkų ir žabų krūva, 
ant kurios gulėjo Moras ir viena ant kitos jo suluošintos aukos, 
Rodėsi, jie buvo apglėbę vienas kitą paskutinėse kerštingose 
grumtynėse. Moro žaizdos žiojėjo juodos kaip naktis, o smėlyje 
tamsavo sukrešėjusio kraujo dėmės. Paskui, dar vis nieko ne- 
suvokdamas, pamačiau pamėklės priežastį — rausvą šviesą, vir- 
pančią ant priešinės sienos. Pamaniau apsirikęs, jog tai mir- 
gantys mano lempos atšvaitai, ir vėl ėmiau žiūrinėti maisto 
atsargas pašiūrėje. 

Rausiausi tarp jų, kiek pajėgdamas, sveikąja ranka ir, at- 
radęs ką tinkamo, dėjau į šalį rytojaus kelionei. Darbavausi 
iš lėto, o laikas lėkė greitai. Netrukus ėmė brėkšti. 

Dainas ant kranto pakeitė klegesys, po to dainavimas pra- 
sidėjo iš naujo, bet staiga virto šurmuliu. Išgirdau šaukiant: 
„Dar, dar!“, lyg ginčijantis, o paskui staiga — veriantis riks- 
mas. Garsai tapo visiškai kitokie, ir aš negalėjau neatkreipti 
į tai dėmesio. Išėjau į kiemą ir įsiklausiau. Tuo metu tarsi plie- 
no peiliu visą tą šurmulį perskrodė revolverio šūvis. 

Pro savo kambarį puoliau prie mažųjų durų. Bebėgdamas 
išgirdau, kaip užpakaly manęs ant pašiūrės grindų nusirito ke- 
lios dėžės ir sužvangėjo duždami stiklai. Bet aš nė neatsigrę- 
žiau. Plačiai atvėriau duris ir žvilgtelėjau į lauką. 

Pakrantėje, ties prieplauka, liepsnojo laužas, svaidydamas 
kibirkščių lietų į išblukusį apyaušrio dangų. Apie laužą knibž- 
dėte knibždėjo tamsių figūrų. Išgirdau mane šaukiantį Montgo- 
merio balsą. Bematant leidausi bėgti prie laužo su revolveriu 
rankoje. Pamačiau, kaip sykį plykstelėjo rausvas šūvio lieps- 
nos liežuvėlis — visai pažeme. Vadinasi, Montgomeris parkri- 
to. Iš visų jėgų surikau ir iššoviau į orą. 

Kažkas sušuko: „Ponas!“ Juodas šurmuliuojantis kamuolys 
išsklido į visas puses, laužas pliūptelėjo ir prigeso. Panikos 
apimta pusžmogių minia nulėkė aukšiyn krantu. Įsikarščiavęs 
aš dar iššoviau į beišnykstančias krūmuose nugaras. Paskui 
puoliau prie smėlyje juoduojančių kauburių. 

Montgomeris gulėjo aukštielninkas, ant jo buvo užgriuvusi 
gauruotoji baidyklė. Jau nebegyva, ji vis dar gniaužė Montgo- 
meriui gerklę savo riestais nagais. Šalia jo sustingęs kniūpsojo 
M'lingas, perkąsta gerkle, rankoje suspaudęs sudužusio konjako 
butelio kaklą. Dar du gulėjo ties laužu: visnas nebejudėjo, 
o kitas, prorečiais sudejuodamas, lėtai pakeldavo ir vėl nu- 
leisdavo galvą. 

Aš griebiau gauruotąją baidyklę ir nutempiau nuo Mont- 
gomerio; jos nagai kabinėjosi suplėšyto drabužio, tarsi gailė- 
dami grobio. į 

Montgomeris buvo pamėlynavęs ir vos alsavo. Apšlaksčiau 
jam veidą jūros vandeniu, o po galva padėjau savo sulanks- 
tytą striukę. M'lingas buvo nebegyvas. Sužeistasis padaras prie 
laužo — vilkžmogis pilku barzdotu veidu — gulėjo, priekiu už- 
griuvęs ant vis dar rusenančių žarijų; vargšas buvo taip siau- 
bingai sužalotas, kad iš gailesčio kulka suaižiau jam kiaušą. 
Antrasis buvo vienas iš baltai apsimuturiavusių bulžmogių. Jis 
irgi buvo negyvas. 

Kiti pusžmogiai išsidangino iš paplūdimio. Aš vėl priėjau 
prie Montgomerio ir priklaupiau šalia jo, keikdamas save, kad 
neišmanau medicinos, + 

Laužas išblėso, tik sugiuzdėję rąstgaliai, apnešti pilkų piė- 
nių, dar žėravo kur-ne-kur. Mintyse nusistebėjau, iš kur Mont- 
gomervis ėmė malkų. Tada pamačiau, jog aušta. Dangus pašvie- 
sėjo, besileidžiantis mėnuo išbiyško ir apsiblausė vaiskioje žyd- 
rynėje. Rytai nusidažė purpurine žara. 

Staiga užpakaly savęs išgirdau bildesį ir šnypštimą. Apsi> 
dairiau ir, surikęs iš siaubo, pašokau. Didžiuliai juodų dūmų 
kamuoliai sūkuriuodami vertėsi iš aptvaro į auštaniį dangų, 
o pro jų tamsius verpetus kyščiojo kruvini liepsnos liežuviai. 
Netrukus užsidegė stogas. Pamačiau, kaip ugnis nuvinguriavo 
nendriniu šlaitu. Liepsnos pliūpsnis išsiveržė ir pro mano kam- 
bario langą. 

Iškart supratau, kas atsiliko. Prisiminiau girdėtą žvangesį. 
Skkubėdamas į pagalbą Montgomeriui, aš parverčiau lempą. 

Buvo aišku kaip ant delno, kad nėra jokios vilties išgelbėti 
ką nors iš aptvare esančių daiktų. Prisiminiau, ką planavau, 
ir greitai apsisukau, žvilgsniu ieškodamas dviejų ant kranto 
gulinčių valčių. Tačiau jų nebebuvo! Šalia manęs smėlyje vo- 
liojosi du kirviai, aplinkui mėtėsi skiedros, šipuliai, ir laužo 
degėsiai juodavo ir smilko aušros spinduliuose. Monigzomeris 
sudegino valtis, kad atkeršytų už save ir sutrukdytų man grįžti 
pas žmones. 

Staiga mane pagavo baisus įtūžis. Vos susivaldžiau nesu- 
daužęs jo kvaišos galvos, bejėgiškai gulinčios man prie kojų. 
Bet jo ranka krustelėjo taip silpnai ir taip gailiai, kad mano 
pyktis atslūgo. Jis sudejavo ir valandėlei pramerkė akis. 

Priklaupiau greta ir kilstelėjau jo galvą. Jis vėl atsimer- 
kė, nebyliai žvelgdamas į auštančią dieną, ir mūsų žvilgsniai 
susitiko. Jo vokai nusileido. 

— Dovanok,— vargais negalais ištarė. Atrodė, jis bandė su- 
sikaupti. — Galas, — sušnibždėjo, — galas šitam kvailių pasauliui, 
Kokia nesąmonė... 

Aš klausiausi. Jo galva bejėgiškai nusviro į šalį. Pamaniau, 
kad ourkšnis vandens jį atgaivintų, tačiau po ranka nebuvo 
nei vandens, nei indo, kuriuo būtų galima jo alnešti. Staiga 
Monigomerio kūnas pasunkėjo. Mane nukrėtė šiurpas. 

Pasilenkiau prie jo veido, įkišau ranką jam už marškinių. 
Jis buvo nebegyvas. Ir tą pačią akimirką rytuose virš kyšulio 
išniro saulės disko kraštelis, sutvisko skaisti pašvaistė, nuauk- 
sindama visą dangų ir paversdama tamsią jūrą fantastišku aki- 
nančios šviesos chaosu. Saulės spinduliai tarsi aureolė apgaubė 
sukritusį Montgomerio veidą. 

Atsargiai nuleidau jo galvą ant šiurkščios mano sutaisytos 
pagalvės ir atsistojau. Priešais driekėsi tuščias, raibuliuojan- 
tis vandenynas, kuriame buvau patyręs tiek vienatvės kančių; 
užpakaly — aušros valandą nurimusi sala, pilna dabar nere- 
gimų ir negirdimų pusžmogių. Aptvaras su visomis maisto ir 
šovinių atsargomis degė ūždamas ir pleškėdamas; kartas nuo 
karto nuaidėdavo trenksmas ir iškildavo liepsnos stulpas. Tiršti 
dūmai šliaužė nuo manęs aukštyn įkalne ir ritosi virš tolimų 
medžių viršūnių link daubos su lūšnomis. Aplinkui mane gu- 
lėjo suanglėjusios valčių liekanos ir penki lavonai. 

Ir tuo metu iš krūmų išėjo trys pusžmogiai, susikūprinę, 
kadaruojančiomis biauriomis rankomis, atsikišusiais į priekį 
smakrais ir budriomis priešiškomis akimis. Jie neryžtingai ar- 
tinosi prie manęs. 


20 
VIENAS TARP PUSŽMOGIŲ 


Aš stovėjau prieš juos, tuo pačiu ir prieš savo lemtį, visiš- 
kai vienas ir, be to, vienarankis, nes buvau susilaužęs ranką. 
Kišenėje turėjau revolverį su dviem tuščiais lizdais. Tarp iš- 
mėtytų pakrantėje nuolaužų gulėjo du kirviai, kuriais buvo 
sukapotos valtys. Man už nugaros kilo potvynis. 


Gintis nebuvo kuo, išskyrus drąsą. Aš įsmeigiau akis į be- 
siartinančias pabaisas. Jie vengė mano žvilgsnio; jų virpan- 
čios šnervės traukė gulinčių ant kranto kūnų kvapą. Žengiau 
kelis žingsnius, pakėliau kruviną rimbą, gulintį po negyvu 
vilkžmogiu, ir pliaukštelėjau juo. 

Jie sustojo ir pasižiūrėjo į mane. 

— Nusilenkite,— tariau aš.— Ant kelių! 

Jie dvejojo. Vienas sulenkė kojas. Aš pakartojau įsakymą 
nutirpusia širdimi ir žengiau dar arčiau. Vienas atsiklaupė, po 
to ir kiti du. 

Tada pasukau prie negyvėlių nenukreipdamas žvilgsnio 
nuo trijų klūpančių pusžmogių, lygiai taip, kaip aktorius per- 
eina sceną veidu į publiką. 

— Jie pažeidė Įstatymą, — tariau, užkėlęs koją ant Įstatymo 
skelbėjo kūno, — ir buvo užmušti. Netgi pats Įstatymo skelbė- 
jas. Netgi Antrasis su rimbu. Įstatymas galingas! Prieikite ir 
pažiūrėkite. 

— Nebus pasigailėjimo,— sulemeno vienas jų, artindamasis 
ir dirsčiodamas į lavonus. 

— Nebus pasigailėjimo,— pasakiau aš.— Todėl klausykit ir 
darykit tai, ką paliepsiu. 

Jie atsistojo, klausiamai žvilgčiodami kits į kitą. 

— Nė iš vietos, — sukomandavau. 

Pakėliau abu kirvius, užsikabinau ant rankos raiščio, ap- 
verčiau Montgomerį, ištraukiau jo revolverį, kuriame dar buvo 
du šoviniai, ir pasilenkęs iškrapščiau iš jo kišenių pustuzinį 
patronų. 

— Paimkite jį — tariau išsitiesdamas ir rodydamas rimbu.—- 
Nuneškit ir įmeskit į jūrą. 

Jie žingtelėjo priekin, matyt, vis dar prisibijodami Mont- 
gomerio, bet dar labiau bijodami mano kraujuoto rimbo; kiek 
padvejoję, man dar kelissyk paraginus ir papliaukšėjus rimbu, 
atsargiai kilstelėjo lavoną, nunešė žemyn prie jūros ir, kel- 
dami purslus, įbrido į akinamai mirguliuojančias bangas. 

— Toliau, — paliepiau aš,— toliau! Nuneškit jį toli. 

Jie įbrido iki pat pažastų ir sustojo, žiūrėdami į mane. 

— Meskit,— tariau. Ir Montgomerio kūnas pliūkštelėjęs 
pranyko. Kažkas suspaudė man krūtinę.— Gerai, — pasakiau vir- 
pančiu balsu, 

Jie išsigandę parskubėjo atgal, palikdami paskui save si- 
dabriniame vandenyje ilgas juodas brydes. Prie pat kranto 
sustojo, atsigręžė į jūrą, tarsi laukdami, kad iš ten iškils 
Montgomeris ir pareikalaus keršto. 

— Dabar šituos, — pasakiau, rodydamas į likusius kūnus. 

Jie pasistengė apeiti tą vietą, kur įmetė Montgomerį, to- 
dėl panešėjo keturis pusžmogių lavonus kokį šimtą jardų pa- 
krante ir tik po to įbrido ir juos paleido. 

Žiūrėdamas, kaip jie meta vandenin subiaurotus M'lingo 
likučius, išgirdau už nugaros lengvus žingsnius ir, skubiai 
atsisukęs, už kelių jardų išvydau hieną-kiaulę. Panarinusi gal- 
vą, ji sėlino, gręždama mane savo žibančiomis akimis, jos 
trumpos storos rankos buvo sugniaužtos į kumščius ir prispaus- 
tos prie šonų. Man atsigręžus, ji sustojo šitokia poza ir truputį 
nukreipė į šalį žvilgsnį. 

Valandėlę mes stovėjome akis į akį. Aš nusviedžiau rimbą 
ir susigraibiau kišenėje revolverį. Nutariau pirma pasitaikiusia 
proga nudėti šį sutvėrimą, patį grėsmingiausią iš visų, kurie 
dabar buvo likę saloje. Tai gali atrodyti išdavikiška, bet aš 
taip nutariau. Hiena-kiaulė man buvo dukart baisesnė, nei bet 
kuris kitas pusžmogis. Žinojau, kad kol ji gyva, man nuolatos 
gresia pavojus. 

Keletą sekundžių kaupiau drąsą, paskum riktelėjau: 

— Nusilenk! Ant kelių! 

Ji suniaurojo, žybtelėdama iltimis: 

— Kas tu toks, kad aš... 

Gal kiek perdaug nervingai išsitraukiau revolverį, nusitai- 
kiau ir paskubomis iššoviau. Išgirdau kvyktelėjimą, pamačiau, 
kaip ji šoko į šalį, ir, supratęs, kad nepataikiau, nykščiu vėl 
atlaužiau gaiduką. Bet ji jau kūrė galvotrūkčiais, mėtydamasi 
iš vienos pusės į kitą, ir aš nenorėjau prarasti dar vieno šo- 
vinio. Kartkartėmis ji atsigręždavo ir žvilgtelėdavo per petį. 
Ji nubėgo įkypai per paplūdimį ir dingo tirštų dūmų kamuo- 
liuose, kurie dar tebesivertė iš degančio aptvaro. Kiek laiko 
žiūrėjau jai pavymui. Paskui vėl atsigręžiau į tris paklusniuo- 
sius pusžmogius ir ranka daviau ženklą išmesti kūną, kurį jie 
vis dar laikė. Tada grįžau į tą vietą prie laužo, kur gulėjo 
lavonai, ir ėmiau koja žarstyti smėlį, kol neliko nė vienos 
kraujo dėmės. 

Rankos mostelėjimu atleidau trejetą savo vergų ir patrau- 
kiau ikalnėn, į brūzgynus. Rankoje laikiau revolverį, o rimbą 
ir kirvukus turėjau užsikišęs už raiščio. Norėjau likti vienas, 
apsvarstyti padėtį, kurioje atsidūriau. 

Pats baisiausias dalykas, kurį tik dabar pradėjau suvokti, 
buvo tai, kad visoje saloje nebeliko nė vieno kampelio, kur 
būčiau galėjęs pailsėti ir saugiai numigti. Per laiką, praėjusį 
nuo mano atvykimo, aš labai sustiprėjau, bet vis tiek dar grei- 

tai susinervindavau ir pavargdavau nuo bet kokio didesnio 
įtempimo. Jaučiau, kad reiktų pereiti į kitą salos pusę ir įsi- 
kurti šalia pusžmogių, iš anksto laimėjus jų palankumą. Bet 
niekaip nesiryžau to padaryti. Grįžau pakrantėn ir, eidamas 
rytų kryptimi, pro degantį namą, pasukau prie siauros kora- 
linio smėlio juostos, nusidriekusios rifo link. Čia, atsisėdęs nu- 
gara į jūrą ir veidu į salą, kad netikėtai kas neužpultų, galė- 
jau ramiai pamąstyti. Taip sėdėjau kiek laiko, įrėmęs smakrą 
į kelius; pakaušį negailestingai kepino saulė, sieloje kaupėsi 
siaubas, 0 aš visaip svarsčiau, kaip išgyventi iki išsigelbėjimo 
(jei jis išvis ateis). Bandžiau kaip galima šaltakraujiškiau įver- 
tinti padėtį, bet niekaip nesisekė sutvardyti jausmų. 

Ėmiau galvoti apie Montgomerio nusivylimo priežastį. „Jie 
pasikeis, — kalbėjo jis— be abejo, pasikeis." O Moras, ką pa- 
sakė Moras? „Diena iš dienos bunda giliai įsišakniję žvėriški 
jų instinktai...“ Tada prisiminiau hieną-kiaulę. Buvau tikras, 
kad jeigu ne aš, tai ji mane nudobs. Įstatymo skelbėjas mirė — 
tuo blogiau man. Dabar jie žinojo, kad mes, su rimbais, taip 
pat mirtingi, kaip ir jie... 

Gal jie jau seka mane iš žalios paparčių ir palmių tankmės, 
laukdami, kada prisiariinsiu prie jų per šuolį? Gal rezga ką 
nors prieš mane? Ko jiems prikalbėjo hiena-kiaulė? Vaizduotė 
klampino mane vis giliau ir giliau į nepagrįstų būgštavimų 
liūną. 

Mano mintis nutraukė jūrų paukščių klyksmas, jis suko 
ratus virš kažkokio juodo daikto, bangų išmesto į krantą ne- 
toli aptvaro. Žinojau, kas ten per“daiktas, bet neišdrisau nueiti 
ir juos nuvaikyti. Patraukiau pakrantės smėliu į priešingą pusę, 
ketindamas apsukti rytinį salos galą ir pasiekti daubą su lūš- 
nomis, aplenkdamas galimus žabangus miške. 

Nuėjęs maždaug pusę mylios, pamačiau vieną iš trijų mano 
pusžmogių išlendant priešais iš pakrantės krūmyno. Buvau taip 
įdirgintas savo vaizduotės, kad akimoju išsitraukiau revolverį. 
Netgi taikingi besiartinančio sutvėrimo mostai manęs nenu- 
ramino. 

Jis nedrąsiai stabtelėjo. 

— Eik šalin!— sušukau aš. 

Vergiškai nuolankioje jo pozoje buvo kažkas šuniška. Jis 
atsitraukė kelis žingsnius visiškai taip, kaip varomas namo 

šuo, ir sustojo, maldaujamai žveledamas į mane atsidavusiomis 
rudomis akimis. 

— Fik šalin! — pakartojau.— Nesiartink! 

— Ar man negalima prieiti?— paklausė jis. 

— Ne. Eik šalin!-— neatlyžau aš ir pliaukštelėjau rimbu. 
Paskui, isikandęs rimbą dantimis, siektelėjau akmens, ir jis 
išsigandęs pasitraukė. 

Šitaip, niekieno nebetrikdomas, apėjau salą, pasiekiau pus- 
žmogių daubą ir, slėpdamasis aukštose žolėse ir nendrėse, ku- 
rios skyrė daubą nuo jūros, ėmiau stebėti pusžmogius, steng- 
damasis iš jų išvaizdos ir elgesio nuspėti, kaip įuos paveikė 
Moro bei Montgomerio mirtis ir Kančios namų žuvimas. Dabar 
aš suprantu, koks nedovanotinas buvo mano silpnadvasiškumas. 
Jei, užuot pasinėręs į niūrius apmąstymus, būčiau parodęs tokią 
pat narsą, kaip auštant, tai būčiau galėjęs užgrobti Moro skept- 
rą ir valdyti pusžmogių bendruomenę. Bet aš praleidau progą 
ir telikau vyresnysis tarp sau panašių. 

Apie vidurdienį kai kurie jų išlindo iš lūšnų ir pritūpę 
šildėsi karštame smėlyje. Įsakmūs alkio ir troškulio balsai 
nustelbė mano baimę. Tšėjau iš krūmų ir su revolveriu rankoje 
nužingsniavau prie sėdinčiųjų. Viena vilkmoterė aisigręžė ir 
idėmiai pažvelgė į mane, o paskui ją ir visi kiti. Niekas nė 
nemanė stotis ir sveikinti mane. Aš buvau pernelyg silpnas ir 
nusikamavęs, kad imčiau šito reikalauti iš tokios krūvos, tai 
ir nepasinaudojau patogiu momentu. 

— Aš noriu valgyti — tariau, kone atsiprašydamas, ir pri- 
ėjau arčiau. 

— Valgis lūšnose,— mieguistai atsiliepė šernas-jautis ir nu- 
sisuko nuo manęs. 

Aš praėjau pro juos ir nusileidau beveik ištuštėjusios dau- 
bos tamson ir smarvėn. Apleistoje lūšnoje radau keletą vaisių 
ir pasigardžiuodamas suvalgiau, o paskui, užbarikadavęs įėji- 
mą purvinomis, pusiau sutrešusiomis šakomis ir kartimis, atsi- 
guliau veidu į angą, padėjęs ranką ant revolverio. Paskutiniųjų 
trisdešimt valandų nuovargis pareiškė savo teises, ir aš nu- 
grimzdau i jautrų snaudūulį, tikėdamasis, jog netvirta barikada 
sukels pakankamai triukšmo, jei ją kas ims griauti, ir aš ne- 
būsiu netikėtai užkluptas. 


183 


21 
PUSŽMOGIŲ ATSIVERTIMAS 


Šitaip aš tapau vienu iš pusžmogių daktaro Moro saloje. 
Kai pabudau, buvo jau sutemę. Įkyriai maudė sutvarstytą 
ranką. Atsisėdau, nesusigaudydamas, kur esu. Už sienos išgir- 
dau šiurkščius balsus. Tuomet pastebėjau, kad mano barikada 
išardyta ir įėjimas atviras. Revolveris, kaip ir anksčiau, tebe- 
buvo rankoje. 

Išgirdau alsuojant ir šalia išvydau kažkokį padarą, su- 
sitraukusį į kamuolį. Apmiriau, stengdamasis įžiūrėti, kas tai. 
Jis sukrutėjo, be galo lėtai ir atsargiai. Ir kažkas minkštas, 
šiltas ir drėgnas brūkštelėjo man per ranką. 

Aš visas suvirpėjau ir žaibiškai ranką atitraukiau. Siaubo 
riksmas įstrigo gerklėje. Tačiau staiga suvokiau, kas atsitiko, 
ir susilaikiau nepaspaudęs gaiduko. 

— Kas čia?— kimiai sušnibždėjau, vis dar atstaięs revol- 
verį. 

— Aš, pone. 

— Kas tu? 

— Jie sako, kad jau nebėra pono. Bet aš žinau, tikrai ži- 
nau. Aš nešiau kūnus į jūrą, o Braidžiojęs po jūrą, kūnus tų, 
kuriuos tu užmušei. Aš tavo vergas, pone. 

— Ar tu tas pats, kurį sutikau ant kranto?— paklausiau. 

— Tas pats, pone, 

Padaras, matyt, buvo tikrai ištikimas, nes juk galėjo ne- 
trukdomas užpulti mane, kai miegojau. 

— Gerai, — tariau, ištiesdamas ranką dar vienam meilikau- 
jančiam pabučiavimui. Darėsi aišku, kodėl jis čia, ir pajutau, 
jog man grįžta drąsa. 

— Kur kiti? — pasiteiravau. į 

— Jie bepročiai, jie kvailiai, — atsakė šunžmogis.— Dabar 
jie kalbasi tenai. Jie sako: „Ponas mirė. Antrasis su rimbu irgi 
mirė, o tas, kur brido į jūrą, toks pat, kaip ir mes. Nebėra 
pono nei rimbų, nebėra Kančios namų. Visam tam atėjo galas. 
Mums patinka Įstatymas, ir mes jį vykdyšime, bet jau nieka- 
dos nebebus nei kančių, nei pono, nei rimbų.“ Taip jie kalba. 
Bet aš žinau, pone, tikrai žinau, 

Apgraibomis tamsoje apčiuopiau šunžmogį ir paglosčiau jam 
galvą. 

— Gerai, — pakartojau. 

— Greitai tu juos visus užmuši, — pasakė jis. 

— Greitai, — atsakiau — užmušiu visus, bet reikia keletą die- 
nų palaukti, kol atsitiks tam tikri dalykai. Visi jie, išskyrus 
tuos, kurių pasigailėsime, bus užmušti. 

— Ponas užmuša, ką nori,— patenkintu balsu pasakė šun- 
žmogis. 

— Ir kad jų nuodėmės padidėtų, — tęsiau aš, — tegu sken- 
dėja savo ydose tol, kol išmuš jų valanda. Tegu nežino, kad 
aš — ponas. 

— Šventa pono valia,— atsiliepė šunžmogis su šuniškų pa- 
slaugumu. 

— Bet vienas jau prasižengė, — tariau.— Aš jį užmušiu, kai 
tik sutiksiu. Kai tau pasakysiu: „Tai jis“, — iškart ir pulk. O da- 
bar einu pas ten susirinkusius vyrus ir moteris. 

Valandėlei lūšnos angą užtamsino išeinantis šunžmogis. 
Įkandin jo nusekiau ir aš ir sustojau beveik toje pat vietoje, 
kur kažkada išgirdau besivejančio Moro balsą ir skaliko loji- 
mą. Tačiau dabar buvo naktis, visą dvokiančią daubą gaubė 
juoda tamsa, o užpakaly, ten, kur tada buvo žalias saulės nu- 
tviekstas šlaitas, liepsnojo raudonas laužas, apie kurį sukinėjosi 
susikūprinusios, luošos figūros. O dar toliau dunksojo tankūs 
medžiai, juoda masė, apkraštuota juodais viršutinių šakų nėri- 
niais. Virš tarpeklio sienos tekėjo mėnuo, ir per jo veidą tarsi 
randas vinguriavo amžinai iš salos sprogymių rūkstanti dūmų 
juosta. . 
— Eik šalia manęs, — tariau šunžmogiui, norėdamas padrą- 
sinti save, ir mes petys į petį nužingsniavome siauru takeliu, 
nekreipdami dėmesio į tamsias figūras, dirsčiojančias iš lūšnų. 

Niekas iš sėdinčių prie laužo neparodė nė mažiausio noro 
pasisveikinti. Dauguma nudavė, kad manęs nepastebi. Aš apsi- 
žvalgiau, ar nepamatysiu hienos-kiaulės, bet jos čia nebuvo. 
Iš viso aplink laužą tupėjo gal dvidešimt pusžmogių, spokso- 
dami į ugnį arba šnekučiuodami tarpusavy. 

— Jis mirė, jis mirė, ponas mirė,— pasigirdo man iš deši- 
nės beždžionžmogio balsas.— Ir Kančios namai. .. Kančios namų 
nebėra. 

— Jis nemirė, — pasak'au garsiai, — jis ir dabar stebi jus. 

Jie krūpielėjo. Dvidešimt porų akių įsmigo į mane. 

— Kančios namų nebėia,— kalbėjau toliau — bet jie vėl 
atsiras. Jūs nebegalite matyti pono, bet jis klausosi jūsų iš 
viršaus. 

— Teisybė, teisybė, — patvirtino šunžmogis. 

Mano pasitikintis tonas juos suglumino. Gyvulys gali būti 
nuožmus ir gudrus, tačiau vien tik žmogus moka meluoti. 

— Žmogus su aprišia ranka kalba keistus dalykus,— tarė 
vienas pusžmogis. 

— Sakau jums, jog tai tiesa, — atsiliepiau.— Bus vėl ir po- 
nas, ir Kančios namai. Vargas tam, kas laužo Įstatymą. 

Apstulbę jie susižvalgė. O aš, tariamai abejingas, ėmiau 
tingiai kapoti žemę kirvuku. Mačiau, kad įie žiūri į mano 
padarytus gilius piūvius velėnoje. 

Paskui satyras išreiškė nepasitikėjimą mano žodžiais, ir 
aš atsakiau jam. Tada paprieštaravo vienas iš deglųjų sutvė- 
rinų, ir aplink laužą įsiplieskė gyva diskusija. Kiekvieną aki- 
mirką man vis labiau aiškėjo, kad tuo tarpų man niekas ne- 
gresia. Todėl dabar kalbėjau be pertrūkių, kurie iš pradžių 
mane taip kamavo dėl smarkaus jaudinimosi. Po valandos aš 
galutinai įtikinau keleta pusžmogių savo žodžių teisingumu, 
o kitų širdyse pasėjau abejonę. 

„ Visą laiką akylai žvalgiausi, ar nėra kur mano priešo — 
hienos-kiaulės, bet ji vis nesirodė. Tarpais krūptelėdavau nuo 
kokio nors įtartino judesio, bet mano drąsa didėjo kas mi- 
nutę. Kiek vėliau, mėnuliui pradėjus leistis dangaus skliautu, 
klausytojai vienas po kito ėmė žiovauti, rodydami keisčiausius 
dantis gęstančio laužo šviesoje, o paskui išsiskirstė į savo 
landynes dauboje. Bijodamas tylos ir tamsos, ėjau kartu su 
jais, žinodamas, jog saugiau būti su keliais, nei su vienu iš jų. 

Taip prasidėjo ilgiausia mano viešnagės daktaro Moro sa- 
loje dalis. Bet nuo to vakaro iki pat paskutinės dienos teįvyko 
vienas atsitikimas, apie Kurį būtina papasakoti, visa kita — 
begalybė nemalonių smulkmenų ir nuolat graužiantis nerimas. 
Taigi aš ir neaprašinėsiu šio laiko tarpo, o papasakosiu tik 
apie svarbiausią įvykį por tuos dešimt mėnesių, kuriuos pra- 
leidau šių pusiau sužmogintų žvėrių draugėje. Žinoma, dar 
daug ko išliko atmintyje, ką galėčiau čia paminėti, daug tokių 
dalykų, jog mielai atiduočiau dešinę ranką, kad tiktai juos 


pamirščiau. Bet jie nieko neprideda prie mano pasakojimo. 
Pažvelgęs atgal, aš stebiuosi, prisimindamas, kaip greitai susi- 
gyvenau su tomis baisenybėmis ir vėl atgavau pasitikėjimą 
savimi. Aišku, būdavo ir rietenų, dar dabar galėčiau parodyti 
dantų žymes, bet apskritai jie greitai pajuto deramą pagarbą 
mano menui mėtyti akmenis ir kandžiotis kirvuku. Man labai 
praveriė žŽmogaus-senbernaro ištikimybė. Aš patyriau, kad pus- 
žmogių pagarba viens kitam tiesiogiai priklauso nuo sugebėji- 
mo daryti gilias žaizdas. Nesigirdamas pasakysiu, jog mano 
padėtis tarp jų buvo privilegijuota. Kai kurie, mano paženklin- 
ti smarkiais randais, buvo nusiteikę priešiškai, tačiau savo 
pagiežą reiškė grimasomis, daugiausia man už nugaros ir per 
geroką atstumą nuo mano sviedinių. 

Hiena-kiaulė vengė manęs, ir aš visąlaik buvau pasiiuo- 
šęs sutikti pavojų. Mano neatskiriamas draugas šunžmogis jos 
baisiai neapkentė ir bijojo. Man rodos, kad daugiausia dėl tos 
baimės jis ir prisirišo prie manęs. Netrukus nebeabejojau, 
jog hiena-kiaulė yra pažinusi kraujo skonį ir pasekusi žmo- 
gaus-leopardo pėdomis. Ji įsitaisė migi kažkur miške ir gyveno 
ten viena. Kartą bandžiau surengti jos gaudynės, bet mano 
autoritetas buvo per menkas, kad pusžmogiai vieningai mane 
palaikytų. Ne sykį mėginau ją užklupti guolyje, tačiau ji buvo 
perneiyg gudri ir, pamačiusi ar užuodusi mane, tuoj pat pa- 
sprukdavo. Savo ruožtu ji tykojo manęs ir mano sąjungininkų 
kiekviename miško takelyje. Šunžmogis nedrįsdavo nė per 
žingsnį atsitraukti nuo manęs. 

Palyginus su vėlesniais įvykiais, pirmąjį mėnesį pusžmo- 
giai elgėsi visai padoriai, ir aš, be savo šuniškojo bičiulio, 
susidraugavau dar su keliais. Į tinginį panašus rausvasis pa- 
darėlis jautė man keistą simpatiją ir visur sekiojo iš paskos. 
O beždžionžmogis įkyrėjo iki gyvo kaulo. Jis įrodinėjo esąs 
man lygus, nes turįs, kaip ir aš, penkis pirštus, ir nuolatos 
plepėjo ir tauškė visiškas nesąmones. Tik vienas jo bruožas 
juokino mane — nepaprasias sugebėjimas išgalvoti naujus žo- 
džius. Atrodo, jis manė, kad kalbos paskirtis — kartoti nieko 
nereiškiančius žodžius. Jis vadino tai „didžiais mintijimais“, 
skirdamas šią tauškalynę nuo „mažųjų mintijimų“— normalių, 
kasdieniškų dalykų. Jam be galo patikdavo, kai aš pasakyda- 
vau ką nors nesuprantama; jis prašydavo mane pakartoti, iš- 
mokdavo atmintinai, o paskui kartodavo tai, painiodamas žo- 

džius, visiems romesniems pusžmogiams. Paprastus ir supranta- 
mus dalykus jis niekino. Aš jam išgalvojau keletą gana smagių 
„didžių mintijimų“. Dabar jis man atrodo pats kvailiausias pa- 
daras iš visų, kokius esu matęs per savo gyvenimą; jis nuo- 
stabiai buvo išsiugdęs grynai žmogišką kvailumą, neprarasda- 
mas nė kruopelės įgimtos beždžionei paikybės. 

Tokios buvo pirmosios mano savaitės tarp pusžmogių. Tuo 
metu jie laikėsi Įstatymo skelbiamų papročių ir apskritai elgėsi 
pavyzdingai. Tiesa, kartą aptikau dar vieną triušį, sudrasky- 
tą — aš iuo neabejojau — hienos-kiaulės, bet tai ir viskas. Ta- 
čiau apie gegužę pirmąsyk aiškiai pastebėjau besikeičiančią 
kalbą ir manieras, neaiškią tartį ir vis didėjanti nenorą šne- 
kėti. Mano beždžionžmogis plepėjo dar daugiau, nei paprastai, 
bet jo plepėjimas darėsi vis nesuprantamesnis, vis bedžioniš- 
kesnis. Kiti, atrodo, visai prarado kalbos dovaną, tačiau dar 
suvokdavo, ką jiems sakydavau. Ar galite įsivaizduoti, kaip 
kadaise aiški ir ryški kalba ėmė lietis, rigzti, neteko formos 
ir prasmės, vėl pavirto tuščiu garsų srautu? Ir tiesiai laikytis 
jiems darėsi vis sunkiau ir sunkiau. Nors jie, tur būt, gėdijosi, 
bet kartkarčiais pamatydavau tai vieną, tai kitą bėgantį ke- 
turiomis, jau visai nebemokantį atsistoti ant dviejų kojų. Jų 
rankos tapo dar nevikresnės; vandenį jie ėmė lakti, maistą 
draskyti dantimis, kas dieną darėsi vis grubesni. Aiškiau, nei 
bet kada, suvokiau, ką Moras vadindavo „giliai įsišaknijusiais 
žvėriškais instinktais“. Jie gyvulėjo, ir gyvulėjo labai greitai. 

Kai kurie — mane stebino, kad pradžioje tai buvo vien 
moteriškos būtybės — pradėjo nepaisyti padorumo ir dažniau- 
siai tai darė tyčiomis. Kiti atvirai pažeisdavo Įsta'ymo skel- 
biamą vienpatystę. Nebuvo abejonės, jog Įstatymas pamažu 
netenka galios. Man nemalonu apie tai pasakoti. Šunžmogis 
nejučiomis vėl atvirto šunimi, jis kasdien vis mažiau kalbė- 
davo, dažniau lakstydavo keturpėsčias, apžėlė gaurais. Aš be- 
veik nepastebėjau, kaip man iš dešinės žingsniuojantis paly- 
dovas palengva virto šniukštinėjančiu kelią šunimi. Kadangi 
žvėrys diena iš dienos gyveno vis nevalyviau ir netvarkingiau 
ir lūšnos, kurios visada buvo nemalonios, pasidarė visiškai bai- 
sios, aš išsikrausčiau iš ten ir pasistačiau pašiūrę tarp juodų 
Moro aptvaro griuvėsių. Tai buvo pati saugiausia vieta saloje, 
nes pusžmogiai vis dar prisiminė čia patirtas kančias. 

Nėra jokios galimybės smulkiai aprašyti kiekvieną šitų pa- 
baisų smukimo žingsnį, nupasakoti, kaip kas dieną jie darėsi 
vis mažiau panašūs į žmones; kaip liovėsi muturiuotis ir nu- 
simetė paskutines drabužių skiautes; kaip pliki kūnai ėmė 
želti plaukais, kaktos sumažėjo, o veidai ištiso; kaip ta beveik 
žmogiška pirmojo mėnesio draugystė su kai kuriais jų liko 
tik klaikiu prisiminimu. 

Permaina vyko lėtai, bet nesulaikomai. Be didelių staig- 
menų — ir jiems, ir man. Aš ir toliau saugiai jaučiausi tarp 
jų, nes nebuvo priežasties, dėl kurios ūmai prasiveržtų jų 
žvėriška prigimtis, diena iš dienos gožianti žmogiškus bruožus. 
Bet aš ėmiau baimintis, kad tokia priežastis gali netrukus atsi- 
rasti. Mano senbernaras taipogi atėjo gyventi į aptvarą ir bu- 
dėdavo šalia naktį, todėl galėdavau palyginti ramiai nusnūsti. 
Rausvasis tinginėlis išbaikštėjo ir paliko mane, prisiminęs savo 
pirmykštį gyvenimą ant šakų. Mes buvome kaip tik tokioje 
pusiausvyros būklėje, kurią išvystume „Laimingos šeimynos“ 
narvuose, demonstruojamuose žvėrių tramdytojų, jei pats tram- 
dytojas pasišalintų. 

Žinoma, šie sutvėrimai dar nebuvo nusmukę ligi tų gyvū- 
nų, kuriuos skaitytojas yra matęs zoologijos soduose — papras-. 
tų lokių, vilkų, tigrų, jaučių, kiaulių ir beždžionių. Kiekvienas 
dar turėjo šio to svetima, nes kiekviename Moras buvo sujun- 
gęs du gyvulius. Viename, gal būt, vyravo lokio bruožai, 
kitame — katės, trečiame — jaučio, bet visi buvo mišrūnai ir 
pro kiekvieno savybes prasimušdavo bendri žvėries bruožai. 
Mane vis dar nustebindavo retkarčiais pasireiškiančios žmogiš- 
kumo liekanos: netikėtas kalbos atgavimas, neįprastas priekinių 
galūnių vikrumas, nevykęs bandymas atsistoti ant dviejų kojų. 

Aš, matyt, irgi šiek tiek pasikeičiau, Iš drabužių beliko tik 
geltoni skarmalai, pro juos švietė įdegusi oda. Plaukai užaugo 
ir susivėlė kaltūnais. Net ir dabar man sako, jog mano akys 
keistai žiba ir be perstojo neramiai bėgioja. 

Iš pradžių visas dienas praleisdavau pietiniame salos krante, 
laukdamas pasirodant laivo, vildamasis ir melsdamas to dievą. 
Beveik metai buvo praėję nuo mano atvykimo, ir aš tikėjausi, 
jog pamatysiu grižtančią „Ipekakuaną“, bet ji nebesirodė. Pen- 
kiskart .mačiau bures ir triskart — dūmus, tačiau niekas nepra- 
plaukė arti salos. Aš visada uždegdavau laužą, bet, žinodami 

vulkaninę salos kilmę, jūreiviai, be abejo, manydavo dūmus 
rūkstant iš sprogymės. 

Tik rugsėjį ar spalį aš vėl pradėjau galvoti apie plausto 
statybą. Iki to laiko man ranka sugijo, ir vėl galėjau darbuo- 
tis abiem rankomis. Iš pradžių mano bejėgiškumas buvo išties 
pasibaisėtinas. Niekad nebuvau mckęsis dailidės amato ir to- 
dėl ištisas dienas vargau miške, kapodamas ir rišdamas me- 
džius. Neturėjau virvių ir nežinojau, iš ko padaryti. Nė viena 
iš gausiai augančių lianų nebuvo užtektinai lanksti ir stipri, 
o su savo mokslo žinių trupiniais išrasti nieko nesugebėjau. 
Daugiau kaip dvi savaites rausiausi tarp apanglėjusių namo 
liekanų ir netgi pakrantėje, kur sudegė valtys, ieškodamas vi- 
nių ir kitokių atsitiktinai išlikusių metalinių daiktų, kurie būtų 
galėję man praversti. Kartais į mane įsistebeilydavo koks pus- 
žmogis, bet, kai tik jį šūktelėdavau, nušuoliuodavo tolyn. Pas- 
kui užėjo lietų ir audrų metas, labai sulėtinęs mano darbą, 
bet galų gale plaustas buvo baigtas. 

Man jis labai patiko. Tačiau, stokodamas praktiškos nuo- 
vokos, dėl ko amžinai kenčiu, pasidirbau jį per mylią ar dau- 
giau nuo jūros ir, bevelkant žemyn paplūdimiu, plaustas subiro 
į šipulius. Gal ir gerai, kad neteko juo pasinaudoti. Bet tada 
taip nusiminiau dėl nepasisekimo, jog keletą dienų slankiojau 
apniukęs po pakrantę, dėbsojau į vandenį ir galvojau apie 
mirtį. 

Bet mirti neketinau, ir netrukus vienas įvykis nedviprasmiš- 
kai parodė, kaip kvaila leisti dienas vėjais, nes su kiekviena 
nauja diena žvėriškosios pabaisos darėsi vis pavojingesnės. 
Aš gulėjau aptvaro sienos šešėlyje, žiūrėdamas į jūrą, ir stai- 
ga krūpielėjau, pajutęs, kad kažkas šalias palietė man kulną. 
Greitai atsigręžęs, išvydau besimarksiantį rausvąjį tinginėlį. 
Jis jau seniai buvo pamiršęs kalbą ir žmogiškus įgūdžius, jo 
glotnūs žvėries plaukai tankėjo kas dieną, o stori nagai vis 
labiau kreivėjo ir rietėsi. Pamatęs, jog atkreipė mano dėmesį, 
jis suunkštė, paėjėjo link krūmų ir vėl pažvelgė į mane. 

Iš pradžių nesupratau, bet tuojau man dingtelėjo, kad jis 
kviečia sekti paskui, ir aš nužingsniavau neskubėdamas, nes 
diena buvo karšta. Pasiekęs medžius, jis įsikabaravo į juos, ka- 
dangi jam geriau ėjo keliauti siūbuojančiomis lianomis, nei 
žemės paviršiumi. 

Ir staiga ištryptoje laukymėje išvydau šiurpią porą. Mano 
senbernaras gulėjo ant žemės negyvas, o šalia jo tupėjo hie- 
na-kiaulė, įsikibusi į jo virpantį kūną biauriomis ietenomis, 
grauždama jį ir urgzdama iš pasitenkinimo. Man prisiartinus, 
baisūnė pakėlė nuožmias akis, iššiepė kruvinas iltis ir grėsmin- 
gai suriaumojo. Ji nė kiek nepabūgo ir nesusigėdo,— buvo pra- 
radusi paskutinius žmogiškumo likučius. Aš žengiau žingsnį 
į priekį, sustojau, išsitraukiau revolverį. Pagaliau įą sulikau 
akis į akį. 

Pabaisa nė nemanė trauktis. Jos ausys prieludo, plaukai 
pasišiaušė, 0 kūnas įsitempė šuoliui. Aš nusitaikiau į tarpuakį 
ir iššoviau. Tuo tarpu ji šoko tiesiai ant manęs, parmušė it 
kėgli ir apsunkusia letena trenkė per veidą. Iš įsibėgėjimo ji 
perlėkė per mane. Aš parkritau po užpakalinė jos kūno dalimi, 
bet, laimei, kulka pakliuvo ten, kur taikiau, ir pabaisa nusi- 
baigė šuolio metu. Iššiiaužiau iš po tos sunkios biaurybės ir 
atsistojau drebėdamas prie mėšlungiškai trūkčiojančio kūno, 
Hiena-kiaulė daugiau nian nebebuvo pavojinga. Tačiau žinojau, 
kad jos atsivertimas — tik pirmasis iš visos eilės būsimų atsi- 
vertimų. 

Abu kūnus sudeginau ant žabų laužo. Dabar iš tiesų aiš- 
kiai pamačiau, kad jei neišbėgsiu iš salos, mano mirtis tebus 
tik laiko klausimas. Žvėrys tuo metu, išskyrus vieną kita, buvo 
apleidę daubą ir įsitaisę guolius savo nuožiūra salos brūzgy- 
huose. Retas kuris klaidžiojo dieną, dauguma tada miegodavo, 
ir ateiviui sala būtų pasirodžiusi negyvenama; bei naktimis 
oras skambėjo nuo jų šlykščių stūgavimų ir riksmų. Su mielu 
noru būčiau juos visus išžudęs — pristatęs spąstų ar išpiovęs 
peiliu. Jei būčiau turėjęs pakankamai šovinių, nė kiek nedve- 
jodamas būčiau pradėjęs skerdynes. Pavojingųjų plėšrūnų buvo 
belikęs gal koks tuzinas; patys karingiausi jau buvo žuvę. Po 
to, kai krito vargšas šuva, paskutinis mano draugas, aš taip pat 
įpratau pasnausti dienos metu, kad galėčiau budėti naktį. Per- 
stačiau savo landynę aptvaro griuvėsiuose ir padariau tokią 
siaurą angą, jog kiekvienas, kas būtų bandęs įeiti, būtų su- 
kėlęs nemažą triukšmą. Pusžmogiai užmiršo, kaip išgauti ugnį, 
ir vėl pradėjo jos bijoti. Aš dar kartą ėmiausi kaip pašėlęs 
Kalti iš rąstų ir šakų plaustą pabėgimui. 

Susidūriau su tūkstančiais sunkumų. Esu baisiai negrabus, 
nės mano laikais mokykloje nedėstė medžio darbų, bet galų 

gale per didelį vargą visokiais aplinkiniais keliais įstengiau 
patenkinti daugumą plaustui keliamų reikalavimų. Šį sykį ypač 
rūpinausi jo stiprumu. Vienintelė neįveikiama kliūtis buvo tai, 
jog neturėjau jokio indo vandeniui, kurio tikrai prireiktų, iš- 
plaukus į tuščias jūrų platybes. Būčiau pamėginęs žiesti puo- 
dus, tačiau saloje nebuvo molio. Taigi klaidžiojau paniuręs po 
salą, laužydamas galvą, kaip išspręsti šią paskutinę problemą. 
Kartais man užeidavo nežaboto įniršio priepuoliai, ir, netekes 
kantrybės, puldavau kapoti ir aižyti kokį niekuo nedėtą medį. 
Bet nieko negalėjau sugalvoti. 

Ir pagaliau atėjo diena, nuostabi diena, kurią praleidau, 
nesitverdamas džiaugsmu. Pietvakariuose išvydau burę, nedi- 
delę mažos škunos burę; bematant uždegiau didžiausią Žagarų 
krūvą ir išstovėjau visą dieną laužo ir vidudienio saulės ato- 
kaitoje, nenuleisdamas akių nuo jūros. Visą dieną stebėjau tą 
burę, nieko nevalgiau ir negėriau, ir man ėmė svaigti galva. 
Pusžmogiai ateidavo, spoksodavo į mane nesusigaudydami ir 
vėl pasišalindavo. Laivas dar tebebuvo toli, kai atėjo vakaras 
ir jį prarijo sutemos; visą naktį plūkiausi, kurstydamas milži- 
nišką laužą, o iš tamsos švietė nustebusių žvėrių akys. Auštant 
burė priartėjo, ir aš pamačiau, jog tai purvina nedidelės val- 
ties burė. Mano akys buvo nuvargusios nuo įtempto žiūrėjimo, 
(ir aš tiesiog negalėjau jomis patikėti. Valtyje pusiau gulomis 
sėdėjo du vyrai, vienas "priekyje, kitas prie vairo. Bet valtis 
plaukė keistai. Jos priekis nebuvo atsuktas į bangas, ji nuolat 
kreivuliavo ir krypo nuo kurso. 

Kai pasidarė šviesiau, ėmiau mojuoti vieninteliu likusiu iš 
švarko skarmalu; tačiau jie nepastebėjo manęs ir tebesėdėjo, 
žiūrėdami kits į kitą. Aš nubėgau i palį žemojo kyšulio galą, 
skeryčiojau, šaukiau. Jokio atsakymo — valtis ir toliau be tiks- 
lo plūduriavo, lėtai, labai lėtai sukdama įlankos link. Staiga iš 
jos pakilo didžiulis baltas paukštis, bei nė vienas vyras ne- 
žvilgtelėjo į jį ir nesujudėjo. Paukštis apsuko ratą, 0 paskui 
prašvilpė man virš galvos, modamas plačiais, stipriais sparnais. 

Tada lioviausi šaukęs, atsisėdau ant kyšulio ir, parėmęs 
smakrą, žiūrėjau į valti. Ji lėtai praslinko pro šalį vakarų link. 
Galėjau nuplaukti iki jos, bet mane laikė kažkokia šiurpi bai- 
mė. Pavakare potvynis išmetė ją ant kranto, maždaug už 
šimto jardų į vakarus nuo aptvaro griuvėsių. 

Vyrai joje buvo mirę, mirę taip seniai, kad subyrėjo į ga- 
balėlius, kai, pavertęs valtį ant šono, ištempiau juos ant smė- 
lio. Vienas turėjo rudų plaukų kuokštą, kaip „Ipekakuanos“ 
kapitonas, o ant valties dugno mėtėsi nešvari balta kepurė. 
Bestovint šalia valties, iš krūmų išlindo trys pusžmogiai ir, 
uostinėdami orą, ėmė artintis prie manęs. Man staiga pasidarė 
šleikštu ant širdies. Nustūmiau valtį i vandenį ir įlipau į ją. 
Du buvo vilkžmogiai, virpančiomis šnervėmis ir žibančiomis 
akimis, o trečiasis — siaubingas lokio ir buliaus mišrūnas. 

Kai pamačiau juos besiartinant prie tų apgailėtinų palaikų, 
išgirdau urzgiant viens ant kito ir kalenant dantimis, mano pa- 
sišlykštėjimas virto paniška baime. Aš nusigręžiau nuo jų, 
nuleidau burę ir pradėjau irlis į jūrą. Negalėjau prisiversti 
žvilgtelti, kas dedasi užpakaly manęs. 

Bet tą naktį pralaukiau tarp rifo ir salos, 0 kitą rytą 
nuplaukiau prie upokšnio žiočių ir prisipildžiau tuščią stati- 
naitę vandens. Po to kantriai, kaip tik begalėjau, prisirinkau 
vaisių ir su trim paskutiniais patronais iš pasalų nušoviau du 
triušius. Baimindamasis sužvėrėjusių pusžmogių, valtį buvau 
palikęs pririštą prie vidinės rifo pusės. 


22 

Vakare, pučiant pastoviam pietvakarių vėjeliui, išplaukiau 
į jūrą; sala palengva vis mažėjo ir mažėjo, o laibas dūmų 
stulpas darėsi vis plonesnis ir plonesnis, iki galiausiai pavirto 
juodu brūkšniu saulėlydžio žarų fone. Iš visų pusių iškilęs 
vandenynas paslėpė tą siaurą tamsią juostelę nuo mano akių. 
Dienos šviesa tarsi nuostabus šleifas nusivijo per dangų gęstan- 
čią saulę, ir, nuslinkus tai švytinčiai užuolaidai, pamačiau mė- 
lyną bedugnę prarają, kurią dengia saulės spindesys, ir mir- 
guliuojančių žvaigždžių spiečius. Jūra buvo rami, dangus tylus, 
mane gaubė naktis ir tyla. 

Taip aš plaukiau tris dienas, taupydamas maistą ir gėrimą, 
mąstydamas apie viską, kas man buvo nutikę, ir nė kiek ne- 
troškau vėl išvysti žmones. Mano kūną juosė nešvarus skar- 
malas, plaukai buvo juodas raizginys. Nėra abejonės, jog mano 

išgelbėtojai palaikė mane bepročiu. Keista, bet tikrai nejaučiau 
jokio noro grįžti į Žmonija. Tiktai džiaugiausi, jog nebereikia 
kęsii pabaisiškų pusžmogių šlykštumų. O trečiąją dieną mane 
paėmė brigas, plaukęs iš Apijos į San Franciską. Nei kapito- 
nas, nei jo padėjėjas netikėjo mano pasakojimu, tardami, kad 
vienaivė ir pavojai bus sumaišę man protą. Pabūgęs, įog ir 
kiti neprieitų tokios išvados, lioviausi toliau pasakojęs savo 
nuotykius ir nusidaviau nieko neprisimenąs, kas man atsitiko: 
nuo „Ledi Vein“ žuvimo iki to momento, kai mane rado val- 
tyje — per vienerių metų laiką. 

Turėjau elgtis be galo apdairiai, kad manęs neilartų esant. 
beprociu. Mane nuolat persekiojo prisiminimai apie Įstatymą, 
apie du negyvus jūreivius, apie pasalas tamsoje, apie kūną 
nendryne. Tr nors keista, sugrižus pas žmones ir nesulaukus 
užuojautos ir pasitikėjimo, netikrumas ir siaubas, kuriuos pa- 
tyriau, gyvendamas saloje, dar labiau padidėjo. Niekas neno- 
rėjo tikėti manimi ir žiūrėjo į manc beveik taip pat, kaip 
aš į pusžmogius. Matyt, man buvo persidavę kai kurie lau- 
kiniai mano bendrų bruožai. 

Sakoma, jog baimė — iai liga, ir iš tiesų aš galiu paliudyti, 
kad jau keletą metų mano širdyje gyvena nerimstanti baimė, 
tokia baimė, kokią tikriausiai jaučia pusiau prijaukintas liū- 
tukas. Mano negalavimas ėmė vystytis keistų keisčiausia kryp- 
timi. Aš niekaip negalėjau įtikinti save, jog man pažįstami 
vyrai ir moterys nėra kiti, dar pakenčiamai išrodantys pus- 
žmogiai, nėra gyvuliai, įgavę išorinį žmonių pavidalą, ir jog 
neilgai trukus jiems vėl atsiras lai vienokių, tai kitokių gyvu- 
liškų savybių ir požymių. Bet aš išpasakojau savo ligą nepa- 
prastai gabiam žmogui, kuris kitados pažinojo Morą, ir jis, 
atrodo, beveik patikėjo mano žodžiais; jis buvo psichiatras ir 
man labai padėjo. 

Nors neturiu vilties kada nors visiškai užmiršti tos salos 
baisybių, šiaip jos dažniausiai glūdi giliai mano pasąmonėje, 
nelyginant tolimas debesėlis, miglota, seniai pergyventa baimė. 
Bet būna dienų, kai debesėlis išsiplečia ir užgožia visą dangų. 
Tada pradedu dairytis į aplinkinius žmones. Ir mane apima 
siaubas. Regiu visokiausius veidus; energingus ir gudrius, bu- 
kus ir pavojingus, dar kitus — suktus ir nenuoširdžius, bei ne- 
matau nė vieno, kuris dvelkių nedrumsčiama išmintingos sie- 
los ramybe. Jaučiu iš visų besiveržiantį žvėrį, ir man vaidenasi, 

jog vėl pasikartos saliečių išsigimimas — tik didesniu mastu. 
Gerai žinau, jog tai fantazija, jog šie tariami vyrai ir moterys 
tikrai yra ir visada bus vyrai ir moterys, visai protingi sutvė- 
rimai, kupini žmogiškų troškimų ir švelnaus dėmesio, išsiva- 
davę iš instinktų galios ir nevergaujantys jokiam pasakiškam 
Įstatymui — suvis kitokios būtybės, nei pusžmogiai. Ir vis dėlto 
aš vengiu jų, smalsių jų žvilgsnių, klausinėjimų ir paslaugų, 
ir trokštu nuo jų pasišalinti, likti vienas. 

Dėl tos priežasties dabar gyvenu prie neapžvelgiamų kal- 
votų pievų, kur galiu pasitraukti, kai mano sielą užtemdo šis 
šešėlis; kaip gera man tada tuščiose pievose, po vėjų nugai- 
vinta padange. Gyvendamas Londone, kenčiau beinaž nepa- 
keliamą siaubą. Aš niekaip negalėjau pabėgti nuo žmonių; jų 
baisai skverbėsi pro langus, o užrakintos durys — menka ap- 
sauga. Išeidavau į gatves, kad atsikratyčiau šių haliucinacijų, 
bet tykojančios moterys kniaukdavo man pavymui, slaptingi, 
godūs vyrai vogčia šnairuodavo į mane, pro šalį kosėdami pra- 
eidavo nusikamavę ir išblyškę darbininkai, pervargusiomis aki- 
mis, nuolat skubėdami, tarsi sužeisti, krauju aptekę elniai; kaž- 
ką murmėdami panosėje, lėtai praslinkdavo susikūprinę seniai, 
o jiems įkandin nerūpestingai nudumdavo besišaipančių vaiki- 
galių būrelis. Tuomet aš užsukdavau į kokią nuošalią bažny- 
tėlę, bet netgi ten — taip pairė buvo mano nervai — Man atro- 
dydavo, jog pamokslininkas mala „didžius mintijimus“ visai 
kaip beždžionžmogis; arba į biblioteka, kur įdėmūs veidai, pa- 
linkę prie knygų, rodėsi esą kažkokie padarai, kantriai tykan- 
tys grobio. Ypatingai koktūs man buvo tušti, bereikšmiai žmo- 
nių veidai traukiniuose ir omnibusuose; jie daugiau panėšėjo 
į numirėlius, nei į giminingas man būtybes, ir aš nesiryždavau 
keliauti, jei nebūdavau tikras, kad važiuosiu vienas. Kartais 
netgi atrodydavo, jog ir aš pats — ne protingas sutvėrimas, 
o kažkoks gyvūnas, kurį keista smegenų liga verčia be per- 
stojo kiaioti vienišą it besisukančią kvaituliu avį. 

Bet šitokia nuotaika, ačiū dievui, dabar man rečiau beuž- 
eina. Aš pasitraukiau iš miestų ir minių sumaišties ir leidžiu 
dienas prie išmintingų knygų; mūsų gyvenime — tai šviesūs 
langai, užžiebti spindinčių Žmonių sielų. Aš beveik nieko ne- 
priiminėju ir turiu nedaug šeimynos. Laisvalaikį skiriu skaity- 
mui, chemijos eksperimentams ir daugelį giedrzų naktų pralei- 
džiuų, studijuodamas astronomiją. Nežinau, nei kaip čia yra, 

nei kodėl, bet mirguliuojantys Žvaigždžių spiečiai dvelkia be-- 
galine ramybe ir paguoda. Ir man atrodo, kad tai, kas nėra 
gyvuliška mumyse, turi ieškoti vilties ir nusiraminimo visuo- 
tiniuose ir amžinuose materijos dėsniuose, 6 ne kasdieniuose 
žmonių rūpesčiuose, nuodėmėse ir bėdose. Aš nenustoju vil- 
ties, nes kitaip negalėčiau gyventi. Šitaip — su viltimi ir vie- 
natvėje — baigiu savo pasakojimą. 

